
Avertisment important 


Informaţiile şi opiniile publicate în această carte sunt în 
întregime responsabilitatea autorilor. Aceste informaţii şi opinii 
nu reprezintă politicile oficiale, standardele, recomandările sau 
codurile etice ale Asociaţiei Psihologice Americane (APA), ale 
Comisiei de Etică sau Biroului de Etică ale APA sau ale oricăror 
alte persoane sau grupuri de persoane din administraţia APA. 
Afirmaţiile făcute în această carte nu completează, nici nu reduc 
cerinţele stipulate de „Principiile etice ale psihologilor şi codul 
de conduită" (2010) ale APA, numite în continuare Codul Etic al 
APA sau Codul Etic, nici nu pot fi considerate drept sursă 
exclusivă de explicare a standardelor Codului Etic sau de apli¬ 
care a lor la situaţii particulare. Fiecare comisie de etică sau alte 
instituţii competente au datoria de a interpreta şi aplica preve¬ 
derile Codului Etic după cum consideră adecvat şi luând în 
considerare toate circumstanţele fiecărei situaţii particulare. 
Niciuna dintre informaţiile prezentate în această carte, care 
implică aspecte juridice sau etice, nu trebuie să fie folosită ca 
substitut al opiniilor legale avizate ce pot fi obţinute prin con¬ 
siliere şi consultaţie juridică şi/sau etică din partea specialiştilor 
competenţi, înaintea luării unor decizii cu privire la circum¬ 
stanţe individuale. 

Prefaţă 


Cunoştinţele care stau la baza procesului decizional în 
problemele etice contemporane s-au constituit pe baza studiilor 
şi cercetărilor realizate în perioada de după cel de-al Doilea 
Război Mondial. Noi înşine ne-am format profesional şi am 
început să profesăm la scurt timp după acest moment; ca 
urmare, am avansat în profesie odată cu dezvoltarea acestui 
domeniu. Pe parcursul carierelor noastre, în mod independent, 
am devenit practicieni, specialişti, profesori şi consultanţi pe 
probleme etice pentru colegii noştri. Ne-am luptat cu aceste 
aspecte timp de zeci de ani. 

Fiecare dintre noi a fost preocupat de acele probleme care 
rămâneau neacoperite cu toate că domeniul se dezvolta. Aşa am 
început să colaborăm, cu mai bine de zece ani în urmă, cu 
speranţa că vom putea contribui la consolidarea acestui domeniu 
de cunoaştere. Munca noastră a progresat în moduri diferite; o 
mare parte din ea a constat în încorporarea de cunoştinţe şi 
cercetări din surse precum filosofia, psihologia socială, psiho¬ 
logia pozitivă, etica în afaceri şi economia comportamentală în 
scrierile noastre despre etica psihologilor profesionişti. Pe mă¬ 
sură ce progresam în cercetările noastre, am ajuns la concluzia 
că domeniul ar putea beneficia mai mult de pe urma integrării 

12 tuturor acestor surse. Această carte reprezintă încununarea 
acestui efort. 

Sperăm că cititorii acestei cărţi vor aprecia trei lucruri. în 
primul rând, ariile diferite de cunoştinţe care, deşi par a fi fără 
legătură între ele, contribuie în mod substanţial la modul cum 
sunt luate deciziile etice. în al doilea rând, aceste surse nu sunt 
nici reciproc exclusive, nici inerent contradictorii; mai degrabă, 
ele pot fi integrate într-o manieră coerentă pentru a aborda 
alegerile şi dilemele etice care apar în practică. în al treilea rând, 
cele mai multe cărţi de etică oferă introduceri bune în bazele 
procesului decizional în problemele de etică. Scopul acestei 
cărţi este de a merge mai departe şi de a aborda modalităţi de 
rezolvare a situaţiilor în care practicienii se simt copleşiţi, 
ezitanţi sau au sentimentul de pierdere din cauză că nu ştiu cum 
să procedeze. 

Mulţumim Asociaţiei Psihologice din Permsylvania, care ne-a 
permis să adaptăm câteva articole scrise de Samuel Knapp care 
au fost publicate anterior în The Pennsylvania Psychologist. 

Rămânem profund îndatoraţi multor persoane care ne-au dat 
indicaţii şi ne-au clarificat gândirea etică, inclusiv regretatei 
dr. Patricia Bricklin şi entuziastului John Gavazzi. Dr. Peter 
Keller ne-a instruit în aplicarea eticii pozitive în mediile institu¬ 
ţionale. Dr. Linda Knauss ne-a asistat în dezvoltarea modelului 
în cinci paşi al luării deciziei etice. Dr. Richard Small şi dr. Knapp 
au folosit pentru prima dată termenul de etică pozitivă în cadrul 
unui atelier de lucru pe care l-au coordonat împreună în 1997. 
Dr. John Lemoncelli şi dr. Alan Tjeltveit ne-au acordat un ajutor 
deosebit prin discuţiile cu privire la etică şi religie. Sharon K. 
Anderson ne-a ajutat să ne dezvoltăm ideile privind aculturaţia 
etică şi antrenamentul etic. Jeff Sternlieb ne-a ajutat să dăm 

importanţa cuvenită automonitorizării şi auto reflecţiei asupra 13 
comportamentului etic. Avocatul Rachael Baturin şi avocatul-psi- 
holog Alan Tepper ne-au furnizat puncte de vedere juridice. 

Dr. Allison Bashe ne-a ajutat să ne clarificăm gândirea privi¬ 
toare la aculturaţie, etica pozitivă şi etică în general. Dr. Leon 
VandeCreek ne-a fost colaborator timp îndelungat şi a avut 
contribuţii importante la discernerea implicaţiilor unei abordări 
etice pozitive. Doctorii Bruce Bennett, Eric Harris, Jana Martin 
şi Jeff Younggren de la Fondul de Asigurări al Asociaţiei Psiho¬ 
logice Americane au dezvoltat şi rafinat unele strategii de ma¬ 
nagement al riscului (şi optimizare a calităţii). 

Desigur, toate greşelile şi lipsurile sunt doar ale noastre. 

Introducere: probleme, 
capcane şi alternative’ 


Viaţa unui psiholog profesionist poate fi plină de satisfacţii, 
dar şi de dificultăţi, în acelaşi timp. Deşi suntem mândri de 
munca noastră şi am ajutat de-a lungul timpului mulţi oameni, 
am avut şi multe nopţi nedormite, ori de câte ori am fost în 
situaţia de a lua decizii de natură etică. Discuţiile noastre cu alţi 
psihologi de-a lungul timpului şi literatura de specialitate 
sugerează că nu suntem singurii (Pope şi Vetter, 1992). în multe 
situaţii, psihologii trebuie să găsească o soluţie de compromis 
între interese conflictuale şi obligaţii conflictuale sau să nego¬ 
cieze pentru a pune de acord principii etice generale care par 
să intre în coliziune unele cu altele. Scopul acestei cărţi este 
acela de a-i ajuta pe psihologi, psihoterapeuţi şi consilieri psiho¬ 
logici să abordeze aceste situaţii dificile sau supărătoare în 
care codurile etice, legile şi alte recomandări profesionale nu 
oferă sau nu pot oferi indicaţii clare. Cartea poate fi de interes 
şi pentru psihologii care realizează cercetări cu privire la 


Au fost luate măsurile adecvate pentru protejarea confidenţialităţii faţă de toate 
persoanele menţionate în exemplele de cazuri din această carte. 

16 psihoterapie sau care predau cursuri de psihoterapie. Iată un 
exemplu: 

Un conflict de valori 

Dr. Yasuto trata un pacient suicidar care refuza să se inter¬ 
neze într-un spital de psihiatrie, dar care a fost de acord să se 
angajeze că va veni şi la şedinţa de săptămâna următoare, 
„dacă mai sunt pe-aici". Conform legislaţiei statulpi în care 
profesează dr. Yasuto, pacientul s-ar califica pentru o spitali¬ 
zare psihiatrică involuntară, spitalizare care ar asigura tem¬ 
porar siguranţa pacientului. Totuşi, dată fiind lipsa de răspuns 
a pacientului la tratamentul medicamentos, dr. Yasuto se 
îndoia că spitalizarea ar fi putut fi benefică şi se temea că 
spitalizarea forţată l-ar fi făcut pe pacient să îşi piardă încre¬ 
derea în ea şi după externare să renunţe la terapie. Apoi, 
dr. Yasuto s-a gândit la sinuciderea propriului ei tată şi la durerea 
pe care aceasta i-o provocase atât ei, cât şi întregii sale familii. 

In acest exemplu, dr. Yasuto întâmpină cel puţin patru 
obstacole. Prima provocare este cea a coflictului dintre unele 
principii etice: ea a simţit nevoia să acţioneze conform princi¬ 
piilor generale de a face bine (de a acţiona în sensul promovării 
stării de bine a pacientului) şi de a nu face rău (de a acţiona astfel 
încât să evite ca pacientului să i se întâmple ceva rău). Ar fi 
putut face acest lucru prin iniţierea spitalizării involuntare, care 
ar fi asigurat siguranţa imediată a pacientului. Totuşi, dr. Yasuto 
a simţit în acelaşi timp nevoia de a respecta şi un alt principiu 
etic global: dreptul pacientului ei de a lua decizii în mod auto¬ 
nom. Ea putea aplica acest principiu respectând dorinţa pacien¬ 
tului de a fi tratat ca pacient extern. Cea de-a doua provocare cu 
care se confruntă priveşte rolul său profesional şi relaţia dintre 

acest rol şi rolurile din viaţa şi experienţele sale personale: tre- 17 
buie să separe şi să pondereze influenţa pe care o poate avea 
asupra judecăţii sale profesionale experienţa personală legată de 
moartea tatălui. Cea de-a treia provocare este legată de modul 
cum poate lua cea mai bună decizie posibilă: se poate întreba 
dacă decizia ei nu este în mod nejustificat influenţată de factori 
precum dorinţa sa de a-şi păstra avantajele loialităţii, admiraţiei 
şi onorariilor pacientului, teama de eventuale reclamaţii şi 
dorinţa de a evita inconvenientele ce ar putea apărea de aici. 

Dr. Yasuto trebuie să analizeze, de asemenea, dacă s-ar aplica 
acestei situaţii vreunul dintre standardele „Principiilor etice ale 
psihologilor şi Codului de conduită" ale Asociaţiei Psihologice 
Americane (APA, 2010) (numit în continuare Codul Etic al APA) 
şi, dacă da, cum ar putea fi acesta implementat. 

Dr. Yasuto trebuie să ia o decizie care ar putea afecta în mod 
substanţial viaţa sa, a pacientului său, dar şi vieţile altor per¬ 
soane, şi trebuie să ia această decizie foarte repede. Psihologii se 
află adeseori în situaţii asemănătoare, şi, în asemenea momente, 
se pot simţi stresaţi moral şi nesiguri în legătură cu modul cel 
mai adecvat în care ar putea păstra echilibrul între diferitele lor 
obligaţii morale. 

In alte situaţii, psihologii nu simt un asemenea conflict al 
valorilor. Ei şi pacientul pot defini cu uşurinţă şi pot cădea de 
acord asupra obiectivelor demersului terapeutic; pot avea, însă, 
doar unele dificultăţi în atingerea acestor obiective. Iată un 
exemplu: 

Blocaj în tratament 

Dr. Smith trata o pacientă cu depresie majoră care nu făcea 
niciun progres, cu toate că dr. Smith folosea un tratament de 

18 ultimă oră, bazat pe rezultate concrete. Dr. Smith a recitit cu 

mare atenţie fişa de tratament a pacientei, dar nu a putut găsi 
nicio explicaţie plauzibilă. Pacienta părea să se afle într-o stare 
de suferinţă profundă şi era demoralizată de lipsa de progres 
a tratamentului. 

Dr. Smith nu avea nicio neclaritate cu privire la obiectivul său 
de a asigura starea de bine a pacientei sale, dar se simţea frustrat 
din cauză că nu era sigur cum anume să atingă acest obiectiv. . 

Psihologii pot să nu fie siguri în legătură cu modul în care 
pot păstra echilibrul între valorile lor personale şi cele profe¬ 
sionale şi se pot confrunta cu propriile emoţii foarte puternice, 
precum frica, furia sau compasiunea. Iată un exemplu: 

Ambiguitatea rolului; social sau profesional? 

Un psihoterapeut proaspăt licenţiat, dr. Parker lua parte la 
o cină oferită de un vechi prieten din facultate. Gazda l-a pre¬ 
zentat unei invitate, care i-a zis; „Dar eu vă cunosc! Sunteţi 
terapeutul vecinei mele, Renee! Vorbeşte tot timpul despre 
dumneavoastră. Sunteţi foarte bun! A fost chiar ieri la dumnea¬ 
voastră, nu-i aşa?" 

Cu toate că se afla într-o situaţie socială, iar intenţia obser¬ 
vaţiei interlocutorului fusese una de apropiere prietenoasă, 
dr. Parker nu putea răspunde nici ca prieten, nici ca invitat. 
Normele pe care ar fi trebuit să le respecte ca invitat la o petre¬ 
cere l-ar fi obligat să se angajeze în conversaţia cu celălalt invitat 
şi să împărtăşească prieteneşte informaţii despre cunoştinţele 
comune. Cu toate acestea, dr. Parker a trebuit să ţină seama de 
faptul că rolul său profesional atrage şi obligaţii specifice, care 
fac ca unele comportamente, care sunt adecvate într-o relaţie 

socială, să nu fie adecvate pentru cineva aflat într-o relaţie pro- 
fesională cu un pacient. Deşi păstrarea confidenţialităţii faţă de 
un pacient atunci când se află la o petrecere nu ar fi o mare bătaie 
de cap pentru psihologii cu ceva experienţă, pot apărea oricând 
alte conflicte de rol, mai subtile, în care este uşor de alunecat 
către normele şi valorile prieteniei sau ale moralităţii sociale, deşi 
un asemenea comportament poate dăuna relaţiei profesionale. 

Codurile etice nu sunt suficiente 

Probleme ca acestea apar în zona gri a eticii, acolo unde 
răspunsurile nu sunt evidente şi nu pot fi împărţite în albe sau 
negre. Nicio lege, regulă, sentinţă judecătorească sau standard 
al Codului Etic al APA nu le poate spune psihologilor exact ce 
să facă. Cel mai bun răspuns nu poate fi găsit nici într-o clauză 
de treizeci de cuvinte din Codul Etic al APA, nici într-o frază 
succintă sau în vreun comentariu inteligent dintr-o prelegere pe 
teme de etică, sau în acţiuni dictate de vreo procedură unidimen¬ 
sională, logică, raţională. 

Psihologii vor avea şanse mai mari de a rezolva cu succes 
acest tip de probleme dacă sunt bine informaţi cu privire la legile 
şi codurile etice în vigoare care le guvernează profesia. Codurile 
etice identifică aspectele etice^ frecvente pe care le întâlnesc 
psihologii, iar apoi furnizează o conduită prescriptivă. Codurile 
de conduită profesională, aşa cum este şi Codul Etic al APA, 
reflectă cunoaşterea acumulată de membrii profesiei respective 
şi sunt rezultatul experienţei generaţiilor trecute, al reflecţiilor 
filosofice şi al analizei juridice privitoare la practica profesiei 

^ Unii autori fac o distincţie între termenii etic şi moral, dar această distincţie nu este 
universal recunoscută. Noi utilizăm aceşti doi termeni cu sens interschimbabil. 

20 respective. Fără Codul Etic al APA (şi educaţia cu privire la 
acesta), psihologii care practică această profesie s-ar confrunta 
cu ceea ce noi numim ambuscade morale, o serie de noi experienţe 
sau dileme etice pe care nu ar fi pregătiţi să le rezolve. într-un 
fel sau altul, înţelepciunea acumulată până acum şi reflectată de 
Codul Etic al APA îi poate ghida pe psihologi doar în tipurile de 
situaţii întâlnite până acum, căci niciun set de standarde nu-i 
poate ghida în mod adecvat pe specialişti pentru a face faţă 
absolut tuturor situaţiilor complexe şi stresante pe care le-ar 
putea întâlni. în schimb, psihologii care profesează au nevoie de 
instrumente suplimentare pentru a rezolva probleme ce apar în 
zonele gri ale eticii. Acordăm mult spaţiu în această carte 
explicării diferitelor modalităţi de înţelegere şi rezolvare ale 
unor asemenea dileme şi de alegere a celor mai bune variante 
etice. Dar mai întâi trebuie să explicăm o ipoteză fundamentală 
care stă la baza lucrării noastre. Perspectiva noastră generală 
este aceea că trebuie să ne străduim să ajungem la cel mai bun 
rezultat posibil ancorat în principiile etice fundamentale şi să nu 
ne mulţumim cu o soluţie care să îndeplinească doar cerinţele 
juridice şi etice minime. Numim această abordare etică pozitivă. 

Etica pozitivă 

Unii psihologi înţeleg cuvântul etică în principal prin prisma 
interdicţiilor, cum ar fi evitarea plagiatelor sau a relaţiilor sociale 
inadecvate cu pacienţii. Alţii consideră că etica este o listă de 
obligaţii, cum ar fi să aibă o discuţie privitoare la consimţământul 
informat al pacientului la începutul tratamentului. Pentru aceşti 
psihologi, motivaţia comportamentului etic derivă adeseori în 
principal din teama de a nu fi sancţionaţi de o instituţie de 

reglementare sau de a nu fi daţi în judecată pentru malpraxis. 21 
Ne referim la această atitudine ca fiind abordarea etică plafonată. 

Etica plafonată include acele acţiuni care se concentrează pe 
obligaţiile minime — respectarea reţinerii de la un număr de 
acţiuni interzise sau amintirea de a realiza unele obligatorii, în 
timpul desfăşurării activităţii de furnizare de servicii profe¬ 
sionale. Citind „Principiile etice ale psihologilor şi Codul de 
Conduită al APA", psihologii care adoptă abordarea etică pla¬ 
fonată ar putea să ţină seama^doar de Codul de conduită în 
vigoare — stadardele — şi să nu ia în consideraţie principiile 
generale (aspiraţionale), întrucât acestea nu implică sancţiuni. 

Cu toate că un asemenea comportament poate fi considerat 
etic într-un sens tehnic, acesta reflectă o atitudine care nu îi 
încurajează pe psihologi să analizeze sau să reflecteze cu privire 
la sentimetele lor proprii sau să se gândească la modul în care 
deciziile lor pot fi corelate cu principiile etice generale. Comen¬ 
tând această atitudine, Rushworth Kidder (2009) a afirmat că 
„mult din ceea ce este considerat astăzi a fi etică este doar regle¬ 
mentare prezentată ca fiind o filosofie" (p. x). 

Noi credem că abordarea de tipul eticii plafonate îi păcă¬ 
leşte pe psihologi — şi pe experţii în domeniul eticii —, oferind 
o perspectivă limitată asupra procesului de decizie etică. Nu 
doar că prezintă etica într-o manieră neplăcută şi în mod ne¬ 
necesar producătoare de anxietate, dar, cum vom arăta mai 
târziu, poate pime în pericol calitatea serviciilor. Nu reuşeşte să 
ia în consideraţie spiritul sau filosofia care stă la baza normelor 
etice, modurile subtile în care calitatea serviciilor poate fi de¬ 
preciată sau optimizată şi modurile în care etica îi poate inspira 
şi înălţa pe acei psihologi care se străduiesc să fie cât mai buni 
în tot ceea ce fac. 

22 Considerăm că etica pozitivă este o alternativă preferabilă. 
Această abordare caută să găsească o relaţie mai potrivită între 
reguli, reglementări şi standardele care ne guvernează munca, 
pe de o parte, şi idealurile etice generale sau aspiraţionale, pe de 
altă parte (Handelsman, Knapp şi Gottlieb, 2001, 2009; Knapp şi 
Small, 1997). Această metodă înseamnă ancorarea tuturor com¬ 
portamentelor şi deciziilor profesionale într-o filosofie etică fun¬ 
damentală a ceea ce pot fi psihologii, nu doar evitarea a ceea ce 
nu ar trebui să facă aceştia. 

Este cu siguranţă de dorit să prevenim încălcarea legilor şi a 
standardelor care guvernează activitatea psihologilor. Conform 
abordării pozitive, însă, practica etică nu doar le cere psihologilor 
să cunoască şi să urmeze regulile, dar le cere acestora să ia în 
considerare şi în ce măsură pot maximiz^implemenţarea valo¬ 
rilor lor morale în contextul rolurilor lor profesionale. 

Diferenţa dintre abordarea etică pozitivă şi etica plafonată 
poate consta în mai mult decât doar o modalitate convenabilă 
de a descrie perspective diferite cu privire la procesul decizional 
etic. Unele dovezi au sugerat că asemenea perspective diferite 
pot reflecta o dihotomie mai bazală, cu originea în chiar psiholo¬ 
gia umană. Cercetarea experimentală asupra comportamentului 
condiţionat a făcut să fie recunoscute diferenţele dintre compor¬ 
tamentele de confruntare şi cele de evitare, probabil reflectând 
două sisteme de activare comportamentală separate (Carver, 
2006). Janoff-Bulman, Sheikh şi Hepp (2009) au speculat că exact 
aceste două procese de confruntare/evitare se pot aplica şi com¬ 
portamentului moral, şi chiar într-o manieră asemănătoare 
diferenţierii dintre etica pozitivă (sistem de confruntare sau de 
urmărire a beneficiilor) şi etica plafonată (sistem bazat pe evitare 
sau pe urmărirea potenţialelor daune). 

în plus, cercetarea din psihologia experimentală a arătat că 23 
evenimentele negative tind să aibă un efect mai puternic asupra 
comportamentului uman decât evenimentele pozitive corelative 
(Baumeister şi Tierney, 2011). De exemplu, participanţii la un 
studiu de cercetare au depus mai mult efort pentru a evita pier¬ 
derea de bani decât pentru a câştiga o sumă echivalentă de bani 
(a se vedea prezentarea făcută de Kahneman, 2011). 

Predispoziţia generală de a acorda o pondere mai mare rezul¬ 
tatelor negative decât celor pozitive poate influenţa modul în 
care psihologii acţionează în exercitarea profesiei; pedeapsa pen¬ 
tru încălcarea interdicţiilor şi producerea de daune poate fi un 
factor motivator mai puternic decât beneficiile acţiunilor de asi¬ 
gurare a stării de bine a celorlalţi. în acest sens, putem spune că 
moralitatea este asimetrică,, dezavantajele reprezentate de pe¬ 
deapsă primind mai multă atenţie decât câştigurile realizate din 
faptele bune pe care le facem. în consecinţă, pot fi necesare acţi¬ 
uni conştiente şi deliberate pentru a depăşi înclinaţia naturală 
de a pune cu preponderenţă un accent mai mare asupra eveni¬ 
mentelor negative sau traumatizante. 

Avantajele practice ale eticii pozitive 

Etica pozitivă are câteva avantaje. Primu l este acela că psiho¬ 
logii care adoptă o abordare pozitivă pot fi mai sensibili la 
aspectele etice cu care se confruntă zilnic. Astfel, ei pot fi mai 
înclinaţi să analizeze potenţialul dimensiunilor etice ale tuturor 
acţiunilor lor, chiar dacă probabilitatea de a putea fi traşi la 
răspundere de vreo comisie disciplinară este îndepărtată sau 
inexistentă. Cel de-al doilea avantaj constă în faptul că o abor¬ 
dare pozitivă necesită un standard mai înalt de conduită şi îi 

24 poate motiva pe psihologi să furnizeze servicii de cea mai înaltă 
calitate. Astfel, distincţiile şi limitele dintre ceea ce este etic şi 
ceea ce este neetic sunt completate cu distincţiile dintre ceea ce 
este adecvat etic şi ceea ce e excelent etic. Al treilea avantaj constă 
în faptul că psihologii care adoptă o atitudine pozitivă pot fi mai 
motivaţi să urmărească spiritul şi litera Codului Etic al APA, 
pentru că acesta reflectă propriile lor valori personale. Astfel, ei 
pot, în cele din urmă, să fie mai puţin înclinaţi să încalce preve¬ 
derile Codului. 

Accentul pus pe etica pozitivă are implicaţii asupra modului 
în care răspund psihologii numeroaselor provocări cu care se 
confruntă. Aceasta furnizează un cadru general de analiză a mo¬ 
dului celui mai adecvat de acţiune. Pentru recomandări mai 
specifice, explorăm modelele următoare. 

Trei modele utile în luarea deciziilor etice 

Klein (2009) a folosit metafora ghidurilor de călătorie şi a 
hărţilor pentru şoferi pentm a explica diferenţele dintre urmarea 
întocmai a procedurilor şi folosirea judecăţii profesionale. Ghi- 
durile pot fi de ajutor atâta timp cât şoferii nu întâlnesc situaţii 
neprevăzute. Totuşi, ei se pot rătăci cu mare uşurinţă dacă tre¬ 
buie să facă vreun ocol din cauza vreunei lucrări la construcţia 
drumului sau a vreunui accident. Pe de altă parte, o hartă îi 
poate ajuta pe şoferi să ajungă la destinaţie, chiar dacă trebuie 
să facă ocoluri mari sau întâlnesc tot felul de obstacole. Ghidu- 
rile pot fi asemănate cu codurile etice; în această carte, noi vă 
oferim hărţi. 

Din experienţa acumulată ca psihologi practicieni, educatori 
şi consultanţi, am observat trei tipare sau teme de probleme şi 

situaţii dificile pe care le-am întâlnit şi în care i-am ajutat pe 
studenţii şi psihologii cu care am lucrat să le rezolve. In primul 
rând, psihologii precum dr. Yasuto, din primul exemplu din 
această Introducere, pot constata că în anumite situaţii principiile 
etice pot intra în competiţie unele cu altele, astfel că nu poate fi 
respectat un principiu moral fără a fi încălcat un altul. Ca rezul¬ 
tat, psihologii aflaţi în asemenea situaţii sunt nesiguri cu privire 
la obiectivul pe care îl au de atins. în al doilea rând, psihologii 
ca dr. Smith, din cea de-a doua prezentare de caz, se pot simţi 
blocaţi şi în conflict cu ei înşişi (din punct de vedere etic, emo¬ 
ţional sau logistic) atunci când se confrună cu eventualitatea 
eşecului terapiei. Mai exact, ei cunosc obiectivele, dar nu sunt 
siguri cum să ajungă la ele. în al treilea rând, psihologii precum 
dr. Parker din ce-a de-a treia vignetă, pot risca să-şi piardă clari¬ 
tatea gândirii cu privire la rolurile adecvate situaţiilor cu care se 
confruntă. în această carte, oferim hărţi sub forma a trei modele: 
modelul procesului decizional în problemele etice, modelul 
optimizării calităţii şi modelul aculturaţiei etice. Am constatat că 
psihologii pot utiliza aceste modele fie separat, fie în combinaţie 
unele cu altele, pentru a aborda cele trei teme prezente în situa¬ 
ţiile problematice din punct de vedere etic, astfel rezolvând, pu¬ 
nând de acord sau prevenind problemele ce pot apărea. în plus, 
am constatat faptul că psihologii pot implementa mai bine fie¬ 
care dintre aceste modele dacă se apleacă asupra factorilor 
nonraţionali care le pot influenţa procesul decizional (ne ocu¬ 
păm de aceşti factori nonraţionali în Capitolul 1). 

în primul rând, psihologii pot folosi strategiile de alegere a 
unei alternative etice de acţiune atunci când nu pot adera 
simultan la un principiu etic fără a încălca un altul. De exemplu, 
dr. Yasuto ar putea încălca principiul respectului deplin faţă de 

26 autonomia pacientului său dacă, în acelaşi timp, ar dori să se 
asigure complet cu privire la siguranţa pacientului. Ne ocupăm 
de această dilemă în Capitolul 2. 

In al doilea rând, psihologii pot aplica strategii de optimizare 
a calităţii atunci când au probleme în atingerea obiectivelor, deşi 
obiectivele par să fie clare şi sunt agreate şi cu pacienţii. în cel 
de-al doilea exemplu pe care l-am dat, dr. Smith şi pacientul său 
au căzut de acord asupra obiectivului de ameliorare a simptoma¬ 
tologiei depresiei, dar nu au reuşit (cel puţin, nu încă) să atingă 
acest obiectiv. Ne ocupăm de aceste aspecte în Capitolul 3. 

în al treilea rând, psihologii pot folosi modelul aculturaţiei 
etice atunci când nu sunt siguri de rolul lor sau când nu ştiu 
cum să integreze valorile şi idealurile etice personale cu respon¬ 
sabilităţile lor profesionale. în cel de-al treilea caz dat ca exemplu, 
dr. Parker avea suficiente cunoştinţe pentru a-şi păstra rolul pro¬ 
fesional, deşi presiunile sociale l-ar fi putut împinge să aban¬ 
doneze acest rol. Ne ocupăm de aceste aspecte în Capitolul 4. 

Alte capitole aplică aceste trei modele la situaţii ce implică 
roluri profesionale (Capitolul 5), aspecte legate de respectarea 
limitelor (Capitolul 6), consimţământul informat al pacientului 
(Capitolul 7), periculozitatea (Capitolul 8) şi problemele ce pot 
apărea atunci când valorile sunt în conflict (Capitolul 9). 

Cum implementăm cele trei modele 

Psihologii pot avea rezultate optime în implementarea fie¬ 
căruia dintre aceste trei modele dacă urmează patru principii de 
bază: (a) se concentrează asupra principiilor etice generale, (b) iau 
în considerare factorii emoţionali şi nonraţionali, (c) acceptă 
faptul că unele probleme au soluţii greu de -^esizat şi (d) solicită 

opinia altor persoane. Discutăm în continuare fiecare dintre 
aceste principii. 


27 


Concentrarea asupra principiilor generale 

Conform perspectivei eticii pozitive, psihologii trebuie să 
îşi ancoreze întregul comportament profesional, inclusiv cel 
legat de managementul riscurilor, în principiile etice generale 
(Handelsman şi alţii, 2009): să asigure starea de bine a pacien¬ 
tului, să evite provocarea oricăror daune, să respecte autonomia 
de decizie a pacientului, fidelitatea (în sensul de loialitate), drep¬ 
tatea şi binele public sau general (aceste principii sunt descrise 
în detaliu în Capitolul 2). Această perspectivă are implicaţii în 
realitate şi în practică. în primul exemplu de caz, dr. Yasuto 
s-a străduit să protejeze viaţa pacientului său. Scopul său nu era 
doar acela de a evita o tragere la răspundere juridică, deşi este 
importantă şi aceasta, ci de a-şi proteja pacientul prin furnizarea 
celui mai bun tratament posibil. Dacă dr. Yasuto s-ar fi concentrat 
exclusiv pe implicaţiile responsabilităţii sale personale, ar fi 
putut să sară de îndată la prima soluţie doar pe jumătate plauzi¬ 
bilă, care era aceea de a-şi trimite pacientul la spital. Până la 
urmă, s-ar putea argumenta că, dacă şi-ar fi forţat pacientul 
să se interneze, nu ar fi putut-o acuza nimeni de neglijenţă. Dar 
o soluţie pe termen scurt, centrată exclusiv pe autoprotecţia 
psihologului, ar fi putut în realitate să mărească probabilitatea 
ca pacientul să moară printr-un suicid — dacă pacientul şi-ar fi 
pierdut încrederea în psihologul său, ar fi ascuns informaţii în 
terapie sau chiar ar fi renunţat la tratament. în schimb, dr. Yasuto 
s-a concentrat pe binele pe termen lung al pacientului său, atitu¬ 
dine care necesită găsirea de modalităţi prin care să fie maximizat 

28 acest bine şi, dacă este posibil, să minimalizeze restrângerea 
autonomiei lui. Accentul pus pe importanţa principiilor etice 
generale este parte a eticii pozitive (Handelsman şi alţii, 2009). 


Analiza factorilor emoţionali 
şi a altor factori nonraţionali 

Analiza raţională are un rol important în luarea celor mai 
bune decizii. Cu toate acestea, cercetătorii au demonstrat că 
deciziile etice sunt mai complexe. Aşa cum vom arăta în Capi¬ 
tolul 1, psihologii pot lua cele mai bune decizii atunci când îşi 
completează procesele cognitive cu un grad înalt de conştienti¬ 
zare a factorilor intuitivi, emoţionali sau a altor factori nonraţio¬ 
nali inerenţi în deliberările complexe. într-adevăr, uneori, 
cogniţia poate chiar interfera cu abilitatea de a lua cele mai bime 
decizii etice, în special dacă psihologii — intenţionat sau nein¬ 
tenţionat — îşi folosesc abilitatea de a raţiona pentru a justifica 
sau raţionaliza deciziile luate în scopul propriilor lor interese. 
In mai multe ocazii, pe parcursul cărţii, le vom cere cititorilor să 
se pună în pielea protagoniştilor. De exemplu, dr. Yasuto avea 
suficientă conştiinţă de sine pentru a recunoaşte că sinuciderea 
propriului său tată i-ar fi putut influenţa decizia. Dar, ea putea 
fi motivată şi de factori nonraţionali mai subtili, care scapă 
conştientizării sale imediate. 

Psihologii, ca orice alţi agenţi morali, pot fi deseori influenţaţi 
de urme morale sau sentimente de apăsare cu privire la principiile 
etice pe care nu reuşesc să le respecte în întregime în timp ce 
analizează sau chiar după ce şi-au asumat o anumită poziţie 
etică (Nozick, 1968). Dr. Yasuto va lua cel mai probabil o decizie 

etică bună dacă acordă atenţie acestor urme morale şi încearcă 29 
să le găsească originile. 

Acceptarea faptului că unele probleme 
au soluţii greu de sesizat 

Orice decizie implică riscul de a greşi sau de a încălca unele 
principii etice, deşi le respectă pe altele. Astfel, psihologii se con¬ 
fruntă adeseori cu situaţii în care nicio soluţie nu pare suficient 
de bună, iar probabilitatea de a greşi pare foarte mare. Nu există 
nicio cale de a evita asemenea situaţii şi criticile care acompa¬ 
niază inevitabil greşelile. Cu toate acestea, psihologii se pot 
strădui totuşi să reducă daunele pe care le poate cauza o gre¬ 
şeală. Niciun psiholog nu poate evita greşelile în întregime — 
acest lucru ar fi imposibil —, dar ei se pot strădui să facă acele 
greşeli care sunt preferabile. Mai exact, îşi pot asuma unele riscuri 
calculate atâta timp cât reduc la minimum riscul de daune 
pentru pacienţi sau pentru alte persoane. 

în cel de-al doilea exemplu de caz, dr. Smith poate fi capabil 
să creeze o intervenţie care ar putea avea o oarecare probabilitate 
de succes. Dar si dacă eşuează, o asemenea intervenţie îi poate 
furniza informaţii utile despre pacient, chiar dacă s-ar putea să 
nu fie respectat principiul de asigurare a stării de bine a pacien¬ 
tului. în acest caz particular, dr. Smith avea neclarităţi cu privire 
la câteva lucruri; cumva depresia pacientei avea o cauză mai 
recentă, poate pierderea slujbei, sau avea cauze mai vechi? 
Respecta pacienta cu adevărat tratamentul medicamentos 
recomandat de medic (deşi ea spunea că da)? Era calitatea 
relaţiei ei maritale atât de bună precum susţinea pacienta? Dată 
fiind gravitatea situaţiei, dr. Smith trebuie să încerce să facă ceva 

30 ca să reducă suferinţa pacientei, cu toate că, la acest moment, 
intervenţia optimă nu este clară. Modelul optimizării calităţii 
descris în Capitolul 3 sugerează un proces prin care dr. Smith 
poate creşte calitatea tratamentului prin accesarea de noi resurse 
prin abordarea directă a pacientului, a unor consultanţi şi a altor 
persoane implicate. 

Solicitarea opiniei altora 

Deşi responsabilitatea primară pentru alegerile etice făcute 
rămâne exclusiv în sarcina practicienilor, deciziile acestora au 
tendinţa de a fi mai bune atunci când ei solicită şi alte păreri. 
Izolarea este inamicul deliberării atente; consultarea este prie¬ 
tenul ei. Cu toţii dorim să părem competenţi şi să nu le arătăm 
celorlalţi că am greşit vreodată, dar este o povară enormă ascun¬ 
derea problemelor şi a îndoielilor profesionale, iar procedând 
aşa riscăm să le facem rău pacienţilor noştri. Cei care au autori¬ 
zaţie de practică de mai mulţi ani riscă să creadă că le-au văzut 
pe toate şi că ştiu cum să gestioneze chiar şi crizele cele mai dificile. 
Din păcate, mândria pentru realizările trecute îi poate împiedica 
să ceară ajutor în momentul în care au nevoie de el. Consultarea 
cu alţi specialişti are multe beneficii, inclusiv prin obţinerea de 
informaţii specifice cu privire la gestionarea unui anumit caz şi 
la ajutorul pe care îl pot primi psihologii pentru a-şi exprima 
îngrijorările cu mai multă precizie. Procesul însuşi al împărtăşirii 
dificultăţilor îi poate ajuta pe psihologi să reducă stresul şi să 
gândească mai clar (Gottlieb, Handelsman şi Knapp, 2013). 

Concluzie 


Cu toate că „hărţile" pe care le oferim noi aici îi ajută pe 
psihologi să ia decizii mai bune, nu avem pretenţia că strategiile 
noastre sunt singurele modalităţi de conceptualizare a proble¬ 
melor, nici nu pretindem că aceste strategii vor conduce întot¬ 
deauna la soluţiile optime. în această carte, îi îndemnăm pe 
psihologi să evite să devină extrem de ataşaţi de ideile lor, să fie 
curioşi să caute noi informaţii şi să ia în considerare interpretările 
alternative ale informaţiilor pe care deja le deţin. Totuşi, în con¬ 
sultaţiile noastre cu diferiţi psihologi de-a lungul anilor, am 
constatat că modelele şi strategiile prezentate în această carte 
sunt destul de utile. 

Se spune că unii agenţi de pe Wall Street mai degrabă ar fi în 
stare să divorţeze de soţiile lor decât să renunţe la teoria lor 
favorită cu privire la investiţii (Taleb, 2010). Cum şi noi suntem 
tot oameni, recunoaştem că cercetări, reflecţii şi comentarii 
viitoare vor putea revela, eventual, diferite inadecvări în ceea ce 
prezentăm în această carte. îi îndemnăm, de aceea, pe cititori 
să modifice sau să respingă ideile noastre, dacă ele nu par a fi 
de ajutor. Chiar şi hărţile pot fi greşite uneori! Avem mai puţin 
interesul de a părea erudiţi şi suntem mai interesaţi să fim de 
ajutor. Dar considerăm că cititorii care ne vor asculta cu sufi¬ 
cientă atenţie vor putea profita de pe urma acestei cărţi. 

Partea I 

Trei modele pentru abordarea 
problemelor etice complexe 




CAPITOLUL 1 


De ce sunt alegerile etice 
atât de dificile? 


Luarea deciziilor etice a fost de-a lungul istoriei subiect 
predilect de dezbatere între filosofi. Bazându-se pe diferite teorii 
filosofice, precum utilitarismul şi deontologia, filosofii au încer¬ 
cat să determine ce comportament ar fi corect din punct de vedere 
moral în orice situaţie dată. In ultima parte a secolului al XlX-lea, 
a început să se dezvolte rolul şi statutul de specialist şi, odată cu 
acesta, a apărut şi ideea că specialiştii acţionează ca nişte per¬ 
soane de încredere — mai concret, din cauză că alţi oameni au 
încredere în îngrijirea pe care le-o acordă aceştia, specialiştii au 
unele obligaţii pe care publicul larg nu le are. Aceste responsa¬ 
bilităţi includ păstrarea confidenţialităţii şi plasarea interesului 
pacientului înaintea propriului interes al specialistului. Pe 
măsură ce specialiştilor li s-a pretins îndeplinirea acestor obli¬ 
gaţii suplimentare, asociaţiile lor profesionale au dezvoltat coduri 
etice pentru a-i ghida în luarea deciziilor etice. 

La început, aceste coduri erau destul de rudimentare şi, în 
mare, erau deduse prin analiză filosofică, dar argumentele filo¬ 
sofice fundamentale au rămas nerezolvate până în anii 1930. 
Filosoful englez William David Ross a fost preocupat de faptul 

36 că deontologii nu permiteau nicio excepţie de la principiile lor, 
în timp ce utilitariştii nu permiteau ca unii dintre oameni să fie 
trataţi diferit faţă de alţii. Pentru a încerca să rezolve această 
dilemă, W.D. Ross (1930/1998) a dezvoltat conceptul de obligaţii 
prima fade. Numite astăzi norme etice bazate pe principii, ele repre¬ 
zintă obligaţii care trebuie să fie întotdeauna îndeplinite, cu excep¬ 
ţia cazului în care, într-o anumită situaţie, un principiu vine în 
conflict cu un altul cu o forţă egală sau mai mare. Beauchamp şi 
Childress (2009) au identificat cinci principii etice prima facie 
care sunt^în mod deosebit relevante pentru domeniul îngrijirii 
sănătăţii: respectul faţă de autonomia pacientului, promgvarea 
stării de bine, evitarea provocării de daune, dreptatea şi relaţia 
specialist-pacient. Vom discuta aceste principii etice, dar şi altele 
mai în detaliu în Capitolul 2. Contribuţia lui W.D. Ross nu a 
rezolvat deosebirile filosofice fundamentale, dar a reprezentat 
un mare pas înainte în reglementarea judecăţii profesionale. 
Dilema de care s-a ocupat el a fost frumos surprinsă de către 
Beauchamp şi Childress, care au scris: 

Principiile, regulile, obligaţiile şi drepturile nu sunt stan¬ 
darde gravate în lemn care nu permit compromisul. Cu toate 
că „un om cu principii" este adeseori privit ca o persoană strictă 
şi inflexibilă, trebuie să specificăm principiile astfel încât ele să 
poată funcţiona în circumstanţe particulare şi trebuie adeseori 
să le adaptăm la alte norme morale. Nu este o obiecţiune la 
adresa normelor morale faptul că, în anumite circumstanţe, ele 
pot fi în mod justificat încălcate de către alte norme morale cu 
care sunt în conflict, (p. 15) 

Câteva dintre principiile identificate de W.D. Ross (1930/1998) 
şi elaborate ulterior de Beauchamp şi Childress (2009) au fost 


SAMUELJ. KNAPP, MICHAELC. GOTTLIEB, MUCHELLM. HANDELSMAN 



integrate în multe coduri etice contemporane (de exemplu, cel 37 
al Asociaţiei Psihologice Americane, 2010) şi au fost denumite 
valori profesionale ale psihologiei (Handelsman, Gottlieb şi 
Knapp, 2005). Dar, pe cât a fost de important acest pas, pe atât 
a fost de insuficient, deoarece procesul de luare a deciziilor etice 
bazat pe principii se susţine pe o abordare intelectuală, analitică 
şi cvasilegalistă a rezolvării de probleme. Această abordare este 
valoroasă în multe situaţii în care psihologii trebuie să ia decizii 
etice. De exemplu, ei pot fi în situaţia de a decide referitor la poli¬ 
tica de etică a cabinetului în care lucrează cu privire la confiden¬ 
ţialitatea în cazurile de lucru cu adolescenţi (Crowley şi Gottlieb, 

2012). Stabilirea acestei politici în avans şi în absenţa unor dileme 
etice concrete le permite psihologilor să analizeze diferite opţiuni, 
să se gândească la ele cu rigurozitate şi să decidă care dintre ele 
va putea funcţiona cel mai bine într-un anumit domeniu re¬ 
strâns de activitate. Şi totuşi, lucrurile nu sunt întotdeauna atât 
de simple. 

Psihologii, dar şi alte persoane cu putere de decizie pot să nu 
fie întotdeauna nişte gânditori analitici, constatare dovedită de 
o direcţie de cercetare deschisă cu mai bine de patruzeci de ani în 
urmă (Kahneman şi Tversky, 1972) cu privire la factorii nonraţio- 
nali care afectează procesul de luare a deciziilor. Aceste lucrări 
constituie ceea ce se cheamă economia comportamentală sau teoria 
deciziei. Presupunem că, atunci când sunt stresaţi, psihologii folo¬ 
sesc metodele formale de decizie într-un mod mai puţin eficient, 
în parte şi din cauză că aceste metode necesită prea mult timp şi 
efort. Chiar în aceste situaţii se poate întâmpla ca luarea cu 
fermitate a unei decizii etice să devină extrem de importantă. 

Teoria deciziei sugerează că valoarea oricărui proces deci¬ 
zional poate fi limitată prin maniera în care cei care iau deciziile. 

38 inclusiv psihologii, procesează informaţiile. La nivelul său cel 
mai bazai, luarea deciziilor implică factori nonraţionali de care 
adeseori nu suntem conştienţi; 

Cercetarea comportamentală a arătat că judecata nu este în 
mod necesar corectă şi că oamenii, în mod frecvent, nu se 
comportă raţional. Deciziile nu sunt bazate pe starea obiectivă 
a lumii, ci mai degrabă pe experienţele noastre subiective 
despre lume. La fel şi capacitatea umană de raţionalizare este 
finită, iar limitele ei conduc la tendinţe importante şi confuzii 
problematice. (Rogerson, Gottlieb, Handelsman, Knapp şi 
Younggren, 2011, p. 617) 

Simon (1983) a exprimat această idee prin consacrarea ter¬ 
menului de raţionalitate limitată, „un model comportamental în 
care capacitatea umană de raţionare este foarte limitată, foarte 
mult constrânsă de situaţie şi de capacitatea computaţională 
limitată a omului" (p. 34). Chug, Bazerman şi Banaji (2005) s-au 
referit la fenomene similare folosind expresia de etică limitată, 
care se referă la 

limitele impuse asupra calităţii procesului decizional de aspec¬ 
tele etice [care]... plasează o constrângere importantă asupra 
calităţii procesului decizional... în moduri sistematice, favori¬ 
zând inconştient o anumită imagine de sine în judecăţile 
noastre, (p. 75; a se vedea, de asemenea, Kern şi Chugh, 2009) 

Mai târziu, Bazerman şi Tenbrunsel (2001) au scris că etica 
limitată 

se referă la procesul psihologic care îi determină chiar şi pe 
oamenii buni să se angajeze în comportamente îndoielnice din 

punct de vedere etic şi care contrazic propriile lor alegeri etice 
favorite. Etica limitată intră în joc atunci când indivizii iau 
decizii care le produc daune altora şi când acele daune sunt 
incongruente cu credinţele şi preferinţele conştiente ale acestor 
decidenţi. (p. 5) 

Pe un ton asemănător, Bazerman şi Tenbrunsel (2011) au 
folosit termenul de rela xare etică pentru a se referi la procesul 
prin care dimensiunile etice pot pierde din atenţia acordată în 
mod obişnuit. Când are loc acest fenomen, oamenii pot percepe 
eronat posibilele implicaţii: 

Atunci când ne confruntăm cu dileme etice, adeseori acţiu¬ 
nile noastre preced raţionamentul. Cu alte cuvinte, mai de¬ 
grabă luăm decizii rapide bazate pe stări afective trecătoare 
decât pe raţionament şi calcul bine cumpănit. Reacţiile noastre 
viscerale sunt atât de dominante la momentul deciziei, încât 
ele umbresc toate celelalte consideraţii, (p. 71) 

Sistemul 1 şi sistemul 2 de gândire 

Conform teoriei procesului de gândire dual a lui Kahneman 
(2012), oamenii au două sisteme de gândire: Sistemul 1, gândirea 
rapidă, şi SişţemuLl, gândirea lentă. Sistemul 1 este rapid şi 
automat şi funcţionează într-o zonă de euristici şi distorsiuni 
(HB-uri)^ Euristicile sunt scurtături cognitive folositoare în multe 
situaţii de rutină zilnică, dar care pot conduce la alegeri mai-pu- 
ţin-optime atunci când problemele sunt complexe sau neobiş¬ 
nuite; mai târziu vom da şi exemple. Gândirea în Sistemul 1 


HB — heuristics and biases, în engl. în orig. (N. f.) 

40 „necesită efort redus sau nul şi fără senzaţia de control voluntar" 
şi foloseşte cunoştinţele care ne sunt cel mai rapid disponibile 
(Kahneman, 2012, p. 39). 

Concluziile pripite sunt eficiente dacă e probabil să fie co¬ 
recte, iar costurile unei erori ocazionale sunt acceptabile, mai 
ales dacă saltul de la premise la concluzie scuteşte mult timp 
şi efort... în condiţii de incertitudine. Sistemul 1 pariază pe 
un răspuns, iar pariurile sale sunt călăuzite de experienţă 
(Kahneman, 2012, pp. 129-130). 

Oamenii nu au nevoie să piardă timp gândindu-se dacă 
trebuie să se ferească sau nu atunci când un obiect contondent 
zboară către ei sau să apuce cu mâna un copil mic care aleargă 
către şosea. Cu alte cuvinte, gândirea în Sistemul 1 este esenţială 
pentru că, uneori, ea ne poate salva viaţa. 

Sistemul 2 „acordă atenţia necesară activităţilor mintale soli¬ 
citante, printre care se numără calculele complicate. Operaţiile 
Sistemului 2 se asociază frecvent cu experienţa subiectivă de 
activism^ alegere şi concentrare" (Kahneman, 2012, p. 39). Mai 
exact. Sistemul 2 de gândire este lent, complex şi necesită efort. 
Oamenii folosesc Sistemul 2 pentru a gândi probleme complexe, 
cum ar fi dacă din punct de vedere financiar este mai bine să 
închirieze o maşină sau să cumpere una nouă sau dacă este mo¬ 
mentul potrivit pentru a cumpăra o casă. Specialiştii au nevoie 
de gândirea în Sistemul 2 şi pentru a găsi cele mai bune răs¬ 
punsuri la probleme etice complexe. 


* Agency în engl. în original, în sensul de subiect care decide, iniţiază şi face o acţiune. 
{N. t) 

Specialiştilor le place să creadă că, atunci când se confruntă 4i 
cu luarea unei decizii etice complexe, ei vor „gândi lent" pentru 
a lua cea mai bună decizie posibilă, dar aceasta nu este în mod 
obligatoriu realitatea, „pentru că oamenii nu sunt obişnuiţi cu 
gândirea care presupune efort, [iar] disponibilitatea — adică 
uşurinţa cu care ceva ne vine în minte — interferează cu raţiona¬ 
mentul într-o varietate de forme" (Rogerson şi alţii, 2011, p. 616). 

De exemplu, când apare o problemă complexă şi stresantă, nu 
doar că Sistemul 1 poate interfera cu Sistemul 2 de gândire, ci 
poate avea chiar o prioritate imediată. Acest lucru are sens, 
întrucât deciziile luate în Sistemul 1 de gândire conduc frecvent 
la ieşirea rapidă din situaţiile stresante; totuşi, oamenii pot plăti 
mai târziu un preţ pentru că nu şi-au acordat timpul necesar 
pentru a explora mai în detaliu dilema respectivă. Şi pentru ca 
lucrurile să fie şi mai complicate, oamenii nu pot nici măcar să-şi 
de-a seama de greşeala din gândirea lor până foarte târziu, 
acesta fiind fenomenul, frecvent întâlnit, când ne întrebăm; La 
ce mi-o fi fost mintea? 

Oamenii au tendinţa de a folosi mai puţin gândirea în Siste¬ 
mul 2 atunci când sunt stresaţi (Kahneman 2012; Klein, 2009), 
chiar dacă cel mai adesea tocmai acela este momentul în care ar 
trebui să se bazeze mai mult pe acest sistem de gândire. Acest 
fenomen a mai fost descris şi de către Mullainathan şi Shafir 
(2013), care au observat că oamenii sunt mai înclinaţi să-şi dimi¬ 
nueze autocontrolul atunci când încărcătura cognitivă, sau „lăţi¬ 
mea de bandă", este suprasolicitată. în consecinţă, sunt mai 
înclinaţi să se concentreze prea mult asupra problemei imediate 
şi cad pradă impulsurilor lor. 

Dar este luarea deciziilor etice diferită? Până la urmă, nu simt 
psihologii antrenaţi să ia decizii etice folosind Sistemul 2? Nu ar 

42 trebui să fie ei mai buni în realizarea acestor sarcini? Cu sigu¬ 
ranţă, antrenamentul şi experienţa contează, dar atât Sistemul 1, 
cât şi Sistemul 2 de gândire rămân active indiferent dacă psiho¬ 
logii cumpără impulsiv maşini noi sau decid fără să se gândească 
să încalce confidenţialitatea informând o victimă potenţială că 
pacientul lor intenţionează să-i facă rău. Unele modele deci¬ 
zionale tradiţionale ignoră gândirea în Sistemul 1 şi consideră 
că acţiunile realizate sub imperiul factorilor nonraţionali sunt 
doar aberaţii sau „zgomot", dar Sistemul 1 nu poate fi ignorat; 
este imposibil. Intenţia noastră este aceea de a recunoaşte rolul 
gândirii în Sistemul 1 şi de a creşte utilizarea Sistemului 2 în 
cazul luării unor decizii etice, în special în acele momente în care 
este extrem de tentantă cedarea în faţa gândirii în Sitemul 1, ca 
de exemplu atunci când psihologii se află sub stres puternic. 

Euristici şi distorsiuni 

Informaţiile privind aceste aspecte s-au strecurat cu greu în 
literatura de specialitate de interes pentru practica profesio¬ 
nală, în parte şi pentru că multe dintre aceste cercetări au fost 
publicate în reviste şi în cărţi destinate în principal vânzării, 
marketingului şi specialiştilor din domeniul finanţelor (de 
exemplu, Nofsinger, 2002). Doar recent aceste descoperiri au 
fost aplicate la procesul luării deciziilor etice în practica de 
specialitate (de exemplu, Crowley şi Gottlieb, 2012; Gottlieb, 
Handelsman şi Knapp, 2013; Rogerson şi alţii, 2011). In acest 
subcapitol discutăm despre euristicile şi erorile care apar în mod 
frecvent în gândirea de tipul Sistemului 1. 

Tversky şi Khaneman (1974) au descris modul în care euristi¬ 
cile sunt de ajutor, dar pot conduce şi la distorsiuni larg răspândite. 

capabile să afecteze luarea deciziilor chiar şi în cele mai simple 43 
şi clare situaţii, cu atât mai mult în cazul dilemelor etice com¬ 
plexe (Gilovich, Griffin şi Kahneman, 2002). Asemenea distor¬ 
siuni cognitive pot apărea într-o varietate de circumstanţe, fiind 
generate de context, percepţie, relaţii, emoţii, cunoaşterea impli¬ 
cită, conflictul de interese şi intuiţia. în continuare prezentăm 
acele euristici şi distorsiuni care afectează în modul cel mai 
direct dilemele cu care se confruntă specialiştii în psihologie. 


Euristidie disponibilităţii şi reprezentativităţii 

Oamenii folosesc euristica disponibilităţii atunci când estimează 
frecvenţa apariţiei unui eveniment pe baza uşurinţei cu care le 
vine în minte un exemplu similar, dar evenimentele ale căror 
amintiri sunt mai rapid disponibile nu sunt în mod necesar şi 
cele mai frecvente (Kahneman, 2003). De exemplu, alegerea de 
a merge în vizită la un prieten dintr-un alt oraş cu maşina în 
locul avionului, din cauza ştirilor despre un accident aviatic 
recent, ignoră faptul că probabilitatea de a muri într-un accident 
de maşină rămâne semnificativ mai ridicată. în mod similar, un 
clinician îşi poate aminti cu uşurinţă câteva momente în care o 
anumită intervenţie a dus la anaelioxări remarcabile ale simpto- 
melor unui pacient, dar poate să nu-şi amintească faptul că, în 
multe alte situaţii, tehnica respectivă a fost ineficientă şi chiar 
contraproductivă. 

Euristica reprezentativităţii apare atunci când cineva stabileşte 
o corespondenţă între un eşantion şi o populaţie sau, mai gene¬ 
ral, între un anumit rezultat şi aşteptările sale cu privire la acel 
rezultat (Tversky şi Kahneman, 1983). Oamenii estimează pro¬ 
babilitatea ca un eveniment să aibă loc în funcţie de măsura în 

44 care acesta este sau nu este asemănător cu prototipul conceputal 
existent în mintea lor. Este firesc să descriem un eşantion ca 
fiind reprezentativ pentru populaţia din care face parte, dar 
estimările care sunt realizate pe baza lui ignoră adesea sau chiar 
contrazic alte date statistice importante, cum ar fi proporţiile de 
bază (Kahneman, 2003). De exemplu, d^ă un psiholog are ca 
model preconceput al unei persoane cu tulburare de personali¬ 
tate histrionică o femeie, este posibil ca acel psiholog să nu ia în 
considerare acest diagnostic pentru un pacient nou bărbat, cu 
toate că, statistic, bărbaţii şi femeile sunt în mod egal predispuşi 
să dezvolte această tulburare. 


Distorsiunea confirmării 

Colectarea informaţiilor şi verificarea ipotezelor sunt influen¬ 
ţate de impresiile iniţiale printr-un fenomen numit distorsiunea 
confirmării (Baron, 2000), prin care conceptele preexistente in¬ 
fluenţează raţionamentele subsecvente şi pot afecta culegerea 
informaţiilor, analiza şi accesarea lor în momentul confruntării 
cu o dilemă etică. In cuvinte mai simple, vedem ceea ce credem. 
De exemplu, încrederea că un coleg este un practician etic poate 
influenţa pe cineva ca în mod nejustificat să Jreacă cu vederea 
comportamentul inadecvat al respectivului coleg. Sau, accepta¬ 
rea necritică a diagnosticului stabilit de un alt coleg care clasifică 
un pacient ca fiind im caz „borderline" poate influenţa un psiho¬ 
log să interpreteze în mod selectiv comportamentul pacientului 
ca simptom al unei tulburări de personalitate borderline, chiar 
dacă o altă categorie de diagnostic s-ar potrivi mai bine simptome- 
lor pacientului. Efecte similare pot apărea pe baza stereotipiilor. 

care pot influenţa pozitiv sau negativ comportamentul oameni- 45 
lor (a se vedea Shapiro şi Neuberg, 2007). 

O combinaţie a acestor tendinţe o reprezintă descoperirea 
faptului că oamenii se dovedesc a fi posesorii unei p ete oarbe, de 
distorsiuire, prin care percep distorsiunile la alţii, dar le neagă 
la ei înşişi (Pronin, Gilovitch şi Ross, 2004). Această pată oarbă 
este generată în mare parte de supraevaluarea acţiunilor şi moti¬ 
vaţiilor proprii, cuplată cu un discernământ inadecvat datorat 
naturii inconştiente a distorsiunii şi limitării introspecţiei. 

Teoria estimării şanselor şi evitarea pierderii 

Judecăţile etice ale practicienilor pot fi influenţate de tendinţa 
lor de a percepe rezultatele posibile ale dilemelor etice în ter¬ 
meni de câştig şi pierdere. Studiile realizate de Kahneman şi 
IVersky (1979) asupra percepţiei oamenilor cu privire la rezultate 
au culminat cu dezvoltarea teoriei estimării şanselor, care arată că 
posibilitatea unei pierderi are mai multe şanse de a fi luată în 
calcul în luarea unei decizii decât posibilitatea unui câştig. 
Kahneman (2012) a spus mai târziu că aceasta s-a dovedit a fi 
cea mai semnificativă teorie pe care el şi Tversky au elaborat-o 
vreodată (p. 271). Acest fenomen poate genera în mintea oame¬ 
nilor aversiunea faţă de pierdere: ameninţarea unei pierderi duce 
la decizii grăbite şi adeseori mai riscante în efortul de a evita 
ceea ce este perceput ca o situaţie potenţial mai ameninţătoare 
(Kahneman şi Tversky, 1979), Pentru a complica şi mai mult lu¬ 
crurile, stresul.îi poate face pe oameni să se concentreze în mod 
excesiv asupra posibilelor pierderi (Pronin, Puccio şi Ross, 2002) 
şi îi pot determina să se bazeze în mod exclusiv asupra evitării 
suferinţelor viitoare. Să analizăm următorul exemplu: 

46 Un supervizor impulsiv 

Când un supervizor a întrebat cum progresează terapia 
pacientei studentului său, studentul a spus că o încheiase. Din 
cauză că studentul şi pacienta se întâlniseră doar de câteva ori, 
supervizorul a întrebat de ce. Studentul a spus că pacienta îşi 
exprimase interesul sexual faţă de el şi că el încheiase relaţia 
profesională, în mod unilateral, pentru a evita orice posibilitate 
ca o continuare a contactelor sale cu pacienta să poată conduce 
la o relaţie inadecvată din punctul său de vedere. 

Aici, studentul licenţiat a fost atât de preocupat de evitarea 
eventualelor pierderi sau daune, încât a eşuat în a lua în conside¬ 
rare modalităţile în care ar fi putut să o ajute pe pacientă, pre¬ 
cum şi modul în care acţiunea lui de încetare a terapiei i-ar fi 
putut dăuna acesteia. 

Intr-un alt exemplu, un pacient nemulţumit a încheiat pre¬ 
matur terapia, plângându-se că psihoterapeuta nu l-a ajutat. 
Pacientul a ameninţat-o pe aceasta că îi va face o reclamaţie la 
comisia de disciplină dacă nu îi returnează banii. Terapeuta i-a 
scris de îndată un cec retumându-i banii. 

Ce au aceste două exemple în comun? Procesele de gândire 
care au loc în Sistemul 1 le inhibă pe cele din Sistemul 2. Atât 
studentul, cât şi psihoterapeuta s-au concentrat prea repede şi 
excesiv asupra predicţiei unei posibile pierderi şi au acţionat cu 
prea mare grabă în sensul reducerii disconfortului propriu. în 
primul exemplu, pacientei îi poate dăuna încetarea prematură 
a terapiei. în cel de-al doilea, relaţia ar fi putut fi păstrată, iar 
pacientul ar fi putut avea de câştigat dacă psihoterapeuta ar fi 
încercat să identifice şi să lucreze cu pacientul problema respec¬ 
tivă. Pentru a complica şi mai mult lucrurile, acţiunea psihologei 

din cel de-al doilea exemplu reprezintă un obicei de slabă gestio- 47 
nare a riscului, întrucât emitentul poliţei de asigurare profesio¬ 
nală ar putea considera că retumarea grăbită a banilor reprezintă 
încheierea unui acord cu privire la plângerea imui pacient fără 
autorizarea societăţii de asigurări. 


Efecte ale formulării şi puncte de referinţă 

Prezentarea aceloraşi informaţii în moduri diferite poate 
genera răspunsuri emoţionale diferite. De exemplu, pot apărea 
modificări importante ca urmare a unor modificări aparent ne¬ 
importante ale modului de utilizare a cuvintelor, iar prezentarea 
unor informaţii ambigue poate afecta evaluarea potenţialului de 
risc pe care o face practicianul. Aceste euristici ilustrează modul 
în care oamenii folosesc indiciile, cum ar fi prezentarea iniţială 
a informaţiilor, ca bază pentru procesele decizionale ulterioare 
(Kahneman şi Tversky, 1984). De exemplu, 

practicienii ar putea fi mai înclinaţi să decidă ascunderea faţă 
de pacienţii lor a anumitor informaţii importante dacă li se CV' 
spune că, odată ce primesc acele informaţii, 1% din pacienţi îi 
vor da în judecată, decât dacă li s-ar spune că dezvăluirea 
informaţiilor respective nu îi va afecta în 99% din cazuri. 
(Rogerson şi alţii, 2011, p. 9) 


Euristica afectivă 

Slovic, Finucane, Peters şi MacGregor (2002) au definit 
euristica afectivă după cum urmează: 

48 Afect înseamnă calitatea specifică a „bunătăţii" sau „răută¬ 

ţii" (1) resimţite ca o stare afectivă (conştientă sau nu) şi 
(2) demarcând calitatatea pozitivă sau negativă a unui stimul. 
Răspunsurile afective apar rapid şi automat... Sprijinirea 
pe asemenea sentimente poate fi caracterizată ca euristică 
afectivă, (p. 397) 

Oamenii răspund la stimuli atât cognitiv, cât şi afectiv şi îşi 
pot forma opinii sau pot acţiona prea repede doar pe baza 
emoţiilor lor. 

Euristica afectivă este un exemplu de substituţie, în care 
răspunsul la o întrebare uşoară (Ce simt faţă de asta?) serveşte 
drept răspuns la o întrebare mult mai grea (Ce cred despre 
asta? Sau, ce ar trebui să fac în legătură cu asta?). (Kahneman, 
2012, p. 219) 

De exemplu, atunci când psihologului îi place un pacient, ar 
putea fi mai predispus să accepte versiunea pacientului cu 
privire la evenimente, să tolereze comportamente de neacceptat 
în terapie sau să nu reuşească să observe, să discute sau chiar să 
pună în discuţie comportamentul pacientului. Mai exact, emoţia 
pozitivă generată de către pacient psihologului modifică, ade¬ 
seori scăpând controlului conştient, interpretările pe care psiho¬ 
logul le face cu privire la comportamentul pacientului şi maniera 
în care conduce terapia. 

Pe de altă parte, dacă psihologii se simt intimidaţi de pa¬ 
cient sau de vreun avocat, ei pot fi de acord cu uşurinţă cu 
acţiuni despre care ştiu că nu sunt înţelepte, bazându-se doar 
pe reacţia lor afectivă faţă de dorinţa de a evita stresul unei 

confruntări sau pe nevoia lor de a stabili limite. Dacă psihologii 49 
ar fi capabili să îşi conţină sau să treacă peste sentimentele 
proprii şi să se gândească la situaţia respectivă cu mai mult 
calm, ei ar putea găsi şi alte soluţii satisfăcătoare, care nu i-ar 
pune în pericol. (Pentru mai multe pe această temă a se vedea 
Gottlieb şi alţii, 2013.) 

Abordarea naturalistă a procesului: 
un alt punct de vedere 

In ultimii ani li s-a acordat foarte multă atenţie lui Kahneman 
şi colegilor săi, dar şi alţi cercetători au avut contribuţii im¬ 
portante la cercetările asupra procesului de luare a deciziilor. De 
exemplu, Klein a susţinut conceptul de proces decizional naturalist^ 
care descrie deciziile de succes bazate pe intuiţia expertă în situa¬ 
ţii complexe (Kahneman şi Klein, 2009). El a criticat punerea 
unui prea mare accent pe euristici şi distorsiuni şi a susţinut că 
oamenii iau decizii bune dacă primesc informaţii corecte, dacă 
informaţia le parvine într-o manieră mai uşor de înţeles şi dacă 
sunt antrenaţi la un nivel înalt de expertiză. 

Poziţia lui Klein este de foarte mare valoare; totuşi, el recu¬ 
noaşte că şi euristicile şi distorsiunile au un rol în luarea deci¬ 
ziilor. Cu siguranţă, psihologii sunt experţi şi iau decizii clinice 
complexe în fiecare zi, inclusiv decizii etice complicate. Dar simt 
deciziile lor etice cele mai bune decizii posibile, în special atunci 
când se află în condiţii de stres? Cu certitudine, efectul euristi¬ 
cilor şi al distorsiunilor este mai mare în dilemele cu mize 
ridicate, în care marginea de eroare permisă este foarte îngustă. 

Cu toate că nu avem cunoştinţă de vreo cercetare care să se fi 
ocupat în mod specific de acest aspect, este posibil ca influenţa 

50 euristicilor şi a distorsiunilor să crească atunci când psihologii 
se află sub stres. In asemenea momente, greşelile cauzate de 
fenomene precum teoria estimării şanselor, aversiunea faţă de 
pierdere şi conflictul de interese pot avea consecinţe grave. Când 
sunt stresaţi, psihologi care sunt altminteri foarte capabili pot 
să facă greşeli ca urmare a faptului că nu-şi dau suficient timp 
de gândire şi a probabilităţii mai mici de a-şi putea identifica 
propriile erori de gândire. 

Rezumat: cine ar fi crezut? 

în acest capitol am prezentat un material pe care unii l-ar 
ptuea considera deconcertant. Sugerăm că o diversitate de pre¬ 
dispoziţii inerente şi naturale influenţează procesul de luare a 
deciziilor etice în moduri insidioase şi adeseori dăunătoare, care 
de multe ori scapă capacităţii noastre de conştientizare. Aceşti 
factori sunt ubicui şi nu sunt restricţionaţi la anumite situaţii, 
nici nu se regăsesc doar la practicienii „neetici"; aceşti factori 
sunt fenomene inerente, ce ţin de funcţionarea minţii umane. 
Cu toate că pot interfera cu procesele decizionale etice de rutină, 
ei pot interfera cu mai mare probabilitate în desfăşurarea acestor 
procese atunci când stresul este mare, când interesul egoist este 
mai puternic decât în mod obişnuit, când psihologul are de-a face 
cu pacienţi neobişnuiţi sau provocatori sau când se confruntă cu 
obligaţii şi principii aflate în conflict. în oricare dintre aceste 
situaţii, factorii noruaţionali pot deveni problematici. înţelegerea 
faptului că toţi profesioniştii sunt oameni şi au emoţii, interese 
personale şi predispoziţia de a gândi rapid folosind distorsiuni 
şi euristici poate creşte nivelul conştientizării de sine şi le poate 

permite psihologilor să ţină seama de aceşti factori în toate deli- 5i 
berările profesionale pe care Ie fac. 

Atunci când psihologii se confruntă cu situaţii în care se simt 
ameninţaţi în orice mod, ei pot experimenta o mare tensiune 
psihică din cauza încărcăturii cognitive crescute. Ei pot fi mai 
puţin capabili să gândească clar şi pot deveni predispuşi la ale¬ 
gerea soluţiilor celor mai rapide, care să le reducă repede nivelul 
crescut de stres. Practicienii pot greşi involuntar şi, în acest 
proces, pot crea probleme şi mai mari pentru ei înşişi şi pentru 
pacienţii lor. Vestea bună este că aceste procese nu sunt incon¬ 
ştiente în sensul psihodinamic; mai exact, psihologii le pot con¬ 
ştientiza fără prea mare efort. Cu cât ştiu mai multe lucruri 
despre factorii prezentaţi în acest capitol, cu atât vor fi decidenţi 
mai buni. Luarea în considerare a acestor factori îi va ajuta pe 
practicieni să aibă răbdare şi să caute ajutor pentru a evita cap¬ 
canele cele mai frecvente. In următoarele capitole, discutăm 
despre modul în care poate fi îmbunătăţit procesul de luare a 
deciziilor etice prin procedee alternative care pot preveni, atenua 
sau contracara aceste procese nonraţionale. 

CAPITOLUL 2 


Modelul procesului etic 
de luare a deciziilor 


Din punctul de vedere al eticii bazate pe principii, termenul 
dilemă etică se aplică acelor situaţii în care două sau mai multe 
principii etice generale par a fi în conflict unul cu altul, astfel 
încât psihologul nu poate respecta unul dintre principii fără a-1 
încălca pe celălalt (Beauchamp şi Childress, 2009). Asemenea 
dileme pot apărea în situaţii în care standardele aplicabile 
conform Codului de Etică al Asociaţiei Psihologice Americane 
(APA, 2010) se află în conflict unele cu altele sau lasă la 
latitudinea judecăţii profesionale a psihologului luarea unor 
decizii privitoare la conflicte între prevederile Codului Etic şi 
cele care apar în alte legi sau norme instituţionale aplicabile. 
Alteori, psihologii se confruntă cu situaţii în care nici Codul de 
Etică al APA, nici alte legi în vigoare nu le oferă recomandări 
de acţiune adecvate situaţiei concrete cu care se confruntă. 
Discutăm în detaliu fiecare dintre aceste arii mai târziu, în 
cuprinsul acestei lucrări.® 


- Părţi din acest capitol sunt adaptate după Practicai Ethics for Psychologists: A Posi- 
tive Ajrproach, Second Edition (p. 35-48), de S.J. Knapp şi L.D. VandeCreek, 2012, 

In acest capitol folosipi modelul în cinci paşi (identificarea 53 
principiilor aplicabile/geneprea alternativelor,'selectarea 
intervenţiei optime,^ acţiunea şi revizuirea; Knapp şi VandeCreek, 

2012) pentru a analiza procesul decizional din perspectiva eticii 
bazate pe principii. Vom descrie modelul eticii bazate pe prin¬ 
cipii, vom identifica principiile importante pentru analiza şi 
rezolvarea problemelor, vom da exemple ale modului în care 
poate fi aplicat acest model şi vom acorda o atenţie specială 
modalităţilor creative de rezolvare a unor conflicte etice care pot 
apărea în situaţii concrete. Considerăm procesul decizional etic 
ca fiind mai mult decât un simplu experiment de gândire — este 
un proces influenţat şi de emoţii şi de alţi factori nonraţionali. 
Susţinem că un grad de conştientizare cât mai mare al acestor 
factori poate îmbunătăţi calitatea procesului de luare a deciziilor. 

Aproape toate modelele de luare a deciziilor sunt exemple de 
gândire de Sistem 2, gândire lentă, deliberată şi care implică un 
efort mental (a se vedea Capitolul 1). Aici, prezentăm modelul 
în cinci paşi al lui Knapp şi VandeCreek (2012; a se vedea, de 
asemenea, Weinstein, 2000), care împrumută elemente de la alte 
modele, respectiv de la sistemul IDEAL/ (identifică, dezvoltă, 
explorează, acţionează şi verifică; Bransford şi Stein, 1993) şi 
sistemul SHAP^’’ (examinează, dezvoltă ipoteze, analizează 
soluţia propusă, implementează şi evaluează; Harţei şi Harţei, 

1997). Denumirile pe care le-am dat noi celor cinci paşi includ 


Washington, DC: American Psychological Association. Copyright 2012, American 
Psychological Association. 

IDEAL — identify, develop, explore, act, look back, în engleză în original. (N. t.) 

SHAPE — scrutinize, develop hypothesis, analyze proposed solution, perform, and evaluate, 
în engleză în original. (N. t.) 

54 atât mnemonicele propuse de Bransford şi Stein (1993), cât şi pe 
cele ale lui Harţei şi Harţei (1997). 

Sistemele IDEAL şi SHAPE sunt modele generale de luare a 
deciziilor şi nu sunt specifice exclusiv domeniului eticii. Mulţi 
dintre factorii care apar în luarea deciziilor în general sunt apli¬ 
cabili şi procesului de luare a deciziilor etice (Elm şi Radin, 
2012). Vom trece în revistă bazele eticii bazate pe principii, iar 
apoi vom descrie fiecare dintre cei cinci paşi pentru a arăta în ce 
mod sunt aceştia aplicabili în etica bazată pe principii. Dorim să 
subliniem chiar de la început însă că modelul nostru este unul 
dinamic; în funcţie de circumstanţele unei probleme, decidentul 
poate fi nevoit să sară peste unii dintre aceşti paşi, să repete alţi 
paşi, să îi parcurgă în sens invers sau să modifice în alte moduri 
secvenţa procesului de luare a deciziilor. 

Etica bazată pe principii 

Aşa cum arătam în Capitolul 1, filosoful englez William David 
Ross (1930/1998) a dezvoltat etica bazată pe principii, iar filosofii 
americani Thomas Beauchamp şi James Childress (2009) au 
extins-o şi au aplicat-o la domeniul îngrijirii sănătăţii. Influenţa 
eticii bazate pe principii se observă clar în „Principiile etice ale 
psihologilor şi codul de conduită", elaborate de APA (2010), în 
care Principiile Generale (aspiraţionale) simt, în mare, modelate 
după teoriile lui W.D. Ross. 

W.D. Ross (1930/1998) a dezvoltat etica bazată pe principii 
după ce a reflectat asupra a două curente filosofice dominante 
ale vremii sale: curentul deontologic şi utilitarismul. Etica deonto¬ 
logică se axează pe importanţa respectării regulior care stabilesc 
obligaţii şi interdicţii. W.D. Ross a apreciat importanţa pe care 

etica deontologică o acordă respectării valorilor fundamentale, 55 
dar nu a agreat faptul că aceasta nu permite excepţii în unele 
circumstanţe unice specifice şi că nu oferă un model de luare a 
deciziilor etice care să poată fi aplicat atunci când două sau mai 
multe obligaţiLpar să se contrazică una pe cealaltă. 

Dimpotrivă-/ utilitarismul se concentrează pe importanţa obser¬ 
vării efectului comportamentului asupra tuturor persoanelor 
afectate. W. D. Ross (1930/1998) a apreciat utilitarismul datorită 
faptului că oferă un model pentru procesul decizional etic şi 
pentru că pune accent pe starea de bine a tuturor oamenilor 
afectaţi de comportamentul celui care decide. Ceea ce nu i-a 
plăcut însă este faptul că utilitarismul considera că efectul com¬ 
portamentului îi afectează în mod egal pe toţi cei implicaţi — 
mai concret, în procesul de realizare a judecăţilor morale, starea 
de bine a unui străin avea aceeaşi pondere ca starea de bine a 
membrilor familiilor, prietenilor sau a altor persoane faţă de care 
agentul moral are obligaţii specifice. în consecinţă, W.D. Ross a 
încercat să dezvolte o filosofie care să maximizeze punctele tari 
şi să diminueze efectele limitelor eticii deontologice şi, respectiv, 
ale celei utilitariste. Astfel, etica bazată pe principii pe care a 
dezvoltat-o el a păstrat accentul pus pe obligaţiile morale, aşa 
cum se regăseşte acesta în etica deontologică, şi a inclus un 
model al procesului de luare a deciziilor, aşa cum propunea 
utilitarismul. 

W.D. Ross (1930/1998) a identificat şase obligaţii prima fade, pe 
care toţi oamenii în general trebuie să le îndeplinească şi care 
reprezintă datorii sau obligaţii rezonabile la a căror îndeplinire 
ne putem aştepta din partea oricărui individ. El a identificat 
următoarele obligaţii, fără a le ordona într-o ordine anume sau 
a stabili vreun grad de prioritate între ele şi fără pretenţia de 

56 „a fi complete sau definitive" (p. 269): fidelitate, recunoştinţă, 
dreptate, promovarea stării de bine, autoperfecţionare şi evitarea 
provocării oricăror daune. Mai târziu, Beauchamp şi Childress 
(2009) au identificat acele principii care se aplică în mod mai 
direct profesioniştilor din domeniul sănătăţii, care includ pro- 
movarea stării de bine (respectiv a acţiona pentru promovarea 
bunei stări a unei alte persoane), evitarea oricăror daune^(a evita 
orice daună ce ar putea fi provocată unei alte persoane), respecta¬ 
rea autonomiei pacientului (a respecta deciziile luate de pacient 
şi a promova acele circumstanţe care îl ajută pe pacient să ia 
decizii în cunoştinţă de cauză), dreptate (fie sub forma justiţiei 
procedurale —tratarea corectă a oamenilor —, fie a justiţiei dis¬ 
tributive — în sensul că orice membru al societăţii are^acces 
la acele bunuri ale societăţii care sunt necesare vieţii) şi relaţia 
medic-pacient (obligaţia de îndeplinire a promisiunilor). Knapp 
şi VandeCreek (2012) au adăugat bunăstarea generală sau publică 
(gestionarea îndeplinirii obligaţiilor faţă de societate în ansam¬ 
blul ei). Definiţiile pe scurt şi exemple ale acestor principii sunt 
prezentate în Tabelul 2.1. 

Există uşoare diferenţe între modurile în care diferiţi autori 
formulează sau discută aceste principii etice generale. De exem¬ 
plu, Principiile Generale ale Codului Etic APA combină princi¬ 
piul promovării stării de bine cu cel al evitării oricăror daune. 
Noi însă suntem de acord cu Beauchamp şi Childress (2009) că 
evitarea daunelor trebuie să fie un principiu separat de cel al 
promovării stării de bine, pentru că există o înclinaţie umană 
naturală către a da mai mare greutate evenimentelor negative 
decât celor pozitive, chiar şi atunci când au valenţe egale. 

Tabelul 2.1. Definiţii şi exemple ale principiilor etice 


57 


Respectarea autonomiei pacientului; Respectarea capacităţii de 
decizie a persoanelor autonome 
Exemple: 

• Respectarea dorinţelor pacientului cu privire la obiectivele 
terapiei 

• Reţinerea de la a impune pacientului agenda personală a 
terapeutului. 

Evitarea daunelor: Evitarea producerii de vătămări de orice natură 
Exemplu: A nu folosi o tehnică terapeutică ale cărei rezultate 
anterioare au arătat că poate produce efecte secundare nedorite. 
Promovarea stării de bine: Acţiuni în sensul furnizării unor beneficii 
şi păstrării echilibrului între beneficii, riscuri şi costuri 
Exemplu: Selectarea celui mai bun tratament pentru pacient 
Fidelitatea (sau relaţia doctor-pacient): Loialitatea faţă de pacient; 
plasarea pe primul loc a interesului pacientului, respectarea 
promisiunilor. 

Exemplu: Evitarea acceptării unui pacient atimci când eficacitatea 
terapiei ar putea fi compromisă de un conflict de interese. 
Dreptatea: Toţi oamenii sunt trataţi corect 

Exemplu: Evitarea discriminării pe criterii de vârstă, gen, aparte¬ 
nenţă rasială sau etnică, origine naţională, orientare sexuală, statut 
socioeconomic şi aşa mai departe. 

Starea de bine generală (publică): Interesul pentru starea de bine 
generală a societăţii 

Exemplu: Asigurarea că informaţia pe care un psiholog o prezintă 
într-un articol scris pentru un ziar local este corectă şi de ultimă oră. 

58 Modelul în cinci paşi de luare a deciziilor 


Pasul 1: Identificarea sau sesizarea problemei 

Psihologii ientifică dilema sau conflictul etic mai întâi prin 
identificarea principiilor etice generale cele mai relevante şi a 
modului în care acestea ar putea intra în conflict. Iată un exem¬ 
plu al aplicării Pasului 1 la situaţia prezentată în Introducerea 
acestei cărţi: 

Un conflict între valori 

Dr. Yasuto trata un pacient care avusese o tentativă serioasă 
de sinucidere. După o discuţie amănunţită cu pacientul şi o 
analiză a factorilor situaţionali, dr. Yasuto a stabilit că pacien¬ 
tul prezenta un risc înalt de a muri prin suicid, dar pacientul 
refuza spitalizarea. Dr. Yasuto trebuia să decidă dacă să iniţieze 
sau nu procedurile de spitalizare psihiatrică involuntară. 

Principiile etice generale cele mai relevante pentru acest 
exemplu sunt promovarea stării de bine (starea bună a pa¬ 
cientului), evitarea oricăror daune (evitarea producerii vreunei 
vătămări pacientului) şi respectarea autonomiei pacientului 
(urmărirea în general a dorinţelor pacientului în stabilirea 
obiectivelor şi acordul acestuia cu privire la procedurile aplicate 
în cadrul tratamentului). 

Pasul 2: Dezvoltarea soluţiilor alternative 
sau a ipotezelor (ascultare şi consultare) 

Adeseori, psihologii ajung la cele mai bune decizii după 
ce analizează mai multe aternative posibile. Psihologii pot 

îmbunătăţi numărul şi calitatea opţiunilor dacă îşi ascultă cu 59 
atenţie pacienţii şi dacă discută cu aceştia, precum şi cu celelalte 
persoane care ar putea fi influenţate de decizia care urmează a 
fi luată. Mai exact, ei trebuie să discute toate aspectele cu cele¬ 
lalte persoane implicate — inclusiv prin discuţii cu pacienţii şi 
cu alte persoane afectate de deciziile lor, în consultaţii formale — 
şi să ia în considerare şi influenţele cognitive şi emoţionale asu¬ 
pra procesului de luare a unei decizii. 

Un număr mare de dovezi vin în sprijinul importanţei ascul¬ 
tării şi a discuţiilor din reţelele sociale pentru găsirea de soluţii 
alternative adecvate. In prezentarea pe care o face istoriei tehno¬ 
logiei şi ştiinţei, S. Johnson (2010) demontează credinţa populară 
conform căreia un geniu singuratic ar putea produce mari 
inovaţii prin idei surprinzătoare care să devanseze nivelul de 
cunoaştere al umanităţii cu ani sau chiar zeci de ani de zile. 
Dimpotrivă, el susţinea că cei mai mulţi dintre inovatori au o 
reţea de colaboratori apropiaţi (sau o reţea prin care ideile cir¬ 
culă liber) şi că descoperirile ştiinţifice sunt aproape întotdeauna 
doar îmbunătăţiri incrementale ale unor idei deja existente. Au 
loc doar nişte salturi ceva mai mari. în mod similar, psihologii 
pot folosi şi ei reţelele şi conexiunile pentru a îmbunătăţi calita¬ 
tea ideilor lor. Ideile la care se ajunge prin schimb liber cu pacien¬ 
ţii, membrii cercurilor sociale ale pacienţilor şi din consultarea 
cu specialişti pot conduce la o mai bună înţelegere a situaţiei sau 
la intervenţii pe care psihologii nu le-ar fi putut genera singuri. 

Aşa cum observau W.B. Johnson, Barnett, Elman, Forrest şi 
Kaslow (2013), psihologii îşi îmbunătăţesc nivelul de competenţă 
atunci când au o reţea formată din relaţii profesionale cu colegi 
care sunt interesaţi de progresul lor profesional. 

60 Ascultarea şi discutarea (beneficiile solicitării unei alte opinii) 

Uneori, informaţiile utile pot fi obţinute în cadrul unor con¬ 
sultaţii formale cu alţi specialişti, care pot ajuta la abordarea 
aspectelor cognitive şi emoţionale ale luării deciziilor. Din pers¬ 
pectivă cognitivă, consultanţii pot identifica surse de informare, 
întrebări scăpate din vedere, tipuri de intervenţii posibile sau 
alte resurse utile. Din perspectivă emoţională, aceste consultaţii 
îi pot ajuta pe psihologi să reducă propriile influenţe emoţionale 
puternice, le pot permite să proceseze mai clar informaţiile şi le 
pot furniza un cadru de gândire. De exemplu, consultanţii îi pot 
provoca pe psihologi să îşi exploreze propriile percepţii, intuiţii, 
presupuneri, propria logică şi petele oarbe; modelul aculturaţiei 
etice (a se vedea Capitolul 4) poate fi deosebit de util în această 
privinţă. Procesul însuşi al descrierii dilemei faţă de o altă per¬ 
soană îi poate ajuta pe psihologi să îşi clarifice şi să analizeze 
raţional dilema pentru ei înşişi. 

In scopul verificării unor presupuneri şi al identificării unor 
opţiuni poate fi utilă discutarea alternativelor cu pacienţii înşişi 
sau cu alte persoane implicate. în cazul dr. Yasuto, ea trebuie să 
analizeze motivaţiile posibile pentru care pacientul său se opune 
planului de tratament (în acest caz, spitalizarea psihiatrică), cum 
ar putea fi lipsa unei alte persoane în grija căreia să rămână 
copilul pacientului pe perioada spitalizării sale sau poate teama 
de pierdere a slujbei. Dr. Yasuto ar putea descoperi astfel că pa¬ 
cientul ei doar raţionalizează pentru a-şi masca adevăratele 
intenţii sau că poate avea chiar probleme reale, fiindu-i dificil 
să găsească un îngrijitor pentru copil şi că încearcă să împace 
nevoia sa de tratament cu alte probleme practice. Mai mult, din 
cauza depresiei grave a pacientului, acesta ar putea gândi într-o 

manieră rigidă, fiind astfel incapabil să ia în considerare 61 
alternative de altfel evidente pentru a-şi rezolva respectivele 
probleme. Să analizăm următoarele exemple. 


Exemple de implicare a pacienţilor 
Un psiholog a decis spitalizarea involuntară a unei paciente 
care însă a renunţat brusc la refuzul de a merge la spital în 
momentul în care el i-a spus că urma să îi respecte dorinţa de 
a nu fi trimisă la un anumit spital. A reieşit din discuţie că tatăl 
ei murise în acel spital şi că ea avea încă o mare anxietate 
legată de locul acela. Un alt psiholog avea o pacientă care a 
renunţat brusc la refuzul de a merge la spital în momentul în 
care psihologul i-a spus că avea să-i respecte dorinţa de a merge 
la spital cu maşina familiei sale şi nu cu ambulanţa. Pacientei 
îi era teamă de bârfele vecinilor dacă ar fi fost văzută o am¬ 
bulanţă plecând din faţa casei sale. 

Reflecţia (distorsiuni cognitive şi sentimente) 

Aşa cum am discutat în Capitolul 1, factorii nonraţionali 
influenţează capacitatea psihologilor de a lua decizii optime 
(Kahneman şi Klein, 2009; Rogerson, Gottlieb, Handelsman, 
Knapp şi Younggren, 2011). Medicul Jerome Groopman (2007) 
a descris efectul distorsiunilor de gândire asupra medicilor. De 
exemplu, el susţine că eliminarea prematură a altor opţiuni îl 
poate face pe medic să selecteze prematur im anumit diagnostic, 
iar apoi, prin fenomenul de distorsiune a confirmării, „[confirmi] 
ceea ce te aştepţi să găseşti prin acceptarea sau ignorarea 
selectivă a informaţiilor" (p. 65) — culegerea, fără a conştientiza, 
din tabloul clinic doar a acelor simptome care confirmă diagnos¬ 
ticul iniţial. 

62 Pe lângă eliminarea riscului unor posibile erori cognitive, 
psihologii îşi pot optimiza calitatea modalităţii de luare a deci¬ 
ziilor şi prin analizarea aspectelor emoţionale ale acestui proces. 
Cu toate că sentimentele ne pot ajuta la înţelegerea unor aspecte 
folositoare şi pot avea un rol motivaţional în rezolvarea de 
probleme, emoţiile mai intense pot afecta pocesele cognitive 
necesare pentru generarea sau selectarea unor soluţii optime. 
De exemplu, un grad ridicat de anxietate îi poate face pe psiho¬ 
logi să selecteze chiar prima sau una dintre primele soluţii care 
le trec prin minte doar pentru a ajunge cât mai repede la o 
soluţie rapidă, cu scopul de a reduce astfel, chiar dacă doar tem¬ 
porar, distresul pe care îl resimt. 

Psihologii pot da dovadă de rigiditate cognitivă, privind pro¬ 
blema dintr-im singur xmghi, cu o singură soluţie (sau un singur 
tip de soluţii) posibilă, fără a lua în considerare strategiile şi 
argumentaţiile alternative. De exemplu, atunci când au de-a face 
cu pacienţi care ameninţă alte persoane, psihologii ajung uneori 
prea repede la concluzia că ar trebui de îndată să le avertizeze 
pe potenţialele victime. Prima soluţie, chiar dacă pe jumătate 
rezonabilă, care ne vine în minte ar putea totuşi să nu fie şi cea 
mai bună. Ar fi de dorit ca psihologii să evite gândirea dihoto¬ 
mică de genul „a avertiza" sau „a nu face nimic" şi să ia în con¬ 
siderare şi alte modalităţi de îndepărtare a pericolului, cum ar 
fi acţiunile în sensul protejării pacientului. In această privinţă, 
o dovadă de prudenţă este utilizarea teoriei mediei de aur aristo- 
teliene (Aristotel, circa 330 î.Hr./1985) atunci când sunt analizate 
emoţiile în contextul luării unor decizii. Conform teoriei mediei 
de aur, prea mult sau prea puţin dintr-o anumită caracteristică 
poate fi un aspect dăunător (de exemplu, prea mult curaj devine 
pură nesăbuinţă, în timp ce prea puţin curaj este o dovadă de 

laşitate). Aplicând teoria la procesul decizional etic, prea puţină 63 
emoţie, la fel ca şi prea multă, poate afecta calitatea procesului 
luării deciziilor. 

Interferenţa emoţională îi poate împiedica, de asemenea, pe 
psihologi să recunoască unele procese cognitive de tipul euris¬ 
ticii disponibilităţii (Kahneman, 2011), care ar putea influenţa 
procesul de decizie. De exemplu, după un conflict armat foarte 
mediatizat, în mintea multor membri ai comunităţii, inclusiv în 
mintea psihologilor, va fi prezentă ameninţarea reprezentată de 
bolnavii mental care folosesc arme de foc. în consecinţă, psiho¬ 
logii ar putea deveni mai sensibili la probleme precum folosirea 
armelor de foc în şcoli şi identificarea corectă a celor care se 
dedau la asemenea acte, dar pot greşi în sensul supraevaluării 
riscului pe care îl reprezintă pacienţii lor pentru cei din jur, deşi 
în realitate aceştia nu sunt periculoşi. 

Dr. Yasuto, de pildă, trebuie să genereze şi să analizeze alter¬ 
native posibile de gestionare a situaţiei pacientului său, care are 
gânduri suicidare foarte serioase. Ea are opţiunea de a urmări 
principiul promovării stării de bine/evitării daimelor şi de a hotărî 
spitalizarea pacientului, dar, în acelaşi timp, ar putea fi tentată 
să ia această decizie doar pentru a-şi reduce propria anxietate. 

I’e de altă parte, ea ar putea respecta autonomia de decizie a pa¬ 
cientului şi i-ar putea permite acestuia să rămână neinternat, 
în mod ideal, dr. Yasuto va depăşi aceste două opţiuni prin soli¬ 
citarea mai multor informaţii, mai detaliate, din partea pacien¬ 
tului cu privire la dorinţele lui reale. Dacă timpul îi permite, i-ar 
putea fi de ajutor să solicite informaţii şi din partea altor oameni 
din reţeaua socială a pacientului, dar şi a altor specialişti care au 
contacte cu el, cum ar fi medicul lui de familie. 

64 Consultarea cu alţi specialişti în sănătate mentală poate re¬ 
duce influenţa distresului şi a distorsiunilor cognitive ale docto¬ 
riţei Yasuto. Aflată sub tensiunea şi distresul cauzate de această 
situaţie, dr. Yasuto ar putea defini problema astfel: Cum fac să 
internez acest pacient în spital? Ea s-ar putea să înlocuiască însă 
cu această întrebare prea simplă o alta mai dificilă, dar mai 
importantă, pe care ar putea nici să nu o sesizeze, respectiv: 
Cum să fac astfel încât să mă asigur că pacientul meu se află în 
siguranţă şi, în acelaşi timp, să diminuez cât mai mult efectele 
negative asupra relaţiei terapeutice şi să generez astfel soluţii 
mai bime? înainte de a acţiona, dr. Yasuto îşi va lua şi temperatura 
emoţională, pentru a evalua în ce măsură reacţiile emoţionale 
puternice i-ar putea influenţa propria gândire (Gino, 2013). Re¬ 
flectând şi consultându-se cu colegi specialişti, ea poate redefini 
problema în alţi termeni. 

Pasul 3: Analiza şi evaluarea datelor 

La Pasul 3, psihologii analizează, evaluează şi selectează 
o intervenţie optimă. Cele mai bune soluţii apar adeseori atunci 
când psihologii analizează avantajele şi dezavantajele — inclu¬ 
zând aspecte de natură practică, clinică şi legală — pentru fie¬ 
care dintre posibilele soluţii identificate la Pasul 2. Dar, din 
perspectiva eticii bazate pe principii, rezolvarea dilemei înseam¬ 
nă adeseori că un principiu etic fundamental va prevala tempo¬ 
rar asupra unui alt principiu general (Beauchamp şi Childress, 
2009; W.D. Ross, 1930/1998). După W.D. Ross (1930/1998), 

când mă aflu într-o situaţie... în care una sau mai multe dintre 

aceste datorii prima fade mă obligă la anumite acţiuni opuse, 

ceea ce am de făcut este să studiez situaţia cât mai în detaliu 
posibil, până când îmi formez, în urma unei reflecţii atente, 
opinia necesară calificată (niciodată mai mult decât o opinie) 
că, în circumstanţele date, una dintre soluţii este mai necesară 
decât celelalte, (p. 268) 

Niciunul dintre principiile generale nu se impune întotdeau¬ 
na cu cea mai mare necesitate; oricare dintre principii poate fi 
încălcat prin aplicarea altor principii generale, în funcţie de 
circumstanţele concrete. W.D. Ross nu a stabilit o altă regulă 
absolută pentru a determina când anume un principiu preva¬ 
lează asupra altuia, în afara faptului că pare a fi lucrul cel mai 
adecvat de făcut. 

Hadjivastopoulos şi Malloy (1999) au susţinut că psihologii 
ar trebui să clasifice principiile într-o ierarhie, astfel încât unele 
dintre ele să fie prioritare faţă de celelalte. De exemplu, ei susţin 
că respectarea drepturilor şi demnităţii omului este prioritară 
lată de alte principii. Totuşi, aceasta nu este şi perspectiva lui 
W.D. Ross sau a lui Beauchamp şi Childress, şi chiar Hadji¬ 
vastopoulos şi Malloy înşişi observau existenţa unor excepţii 
laţă de ierarhizarea propusă de ei. De asemenea, Williams şi alţii 
(2012) au găsit dovezi echivoce cu privire la avantajul sau utili¬ 
tatea oferite de clasificarea ierarhizată, faţă de altele neierarhi¬ 
zate, în cazul principiilor generale. 

Expresia primum non nocere („înainte de toate, să nu faci rău") 
pare să impună ideea că a nu face rău trebuie întotdeauna să 
prevaleze asupra tuturor celorlalte principii etice. Dar noi sun¬ 
tem de acord cu opinia lui W.D. Ross şi a lui Beauchamp şi 
Childress conform căreia niciunul dintre principiile fundamen¬ 
tale, cum este şi acela de_a nu face rău, nu trebuie să prevaleze 

66 vreodată asupra unui alt principiu etic. în schimb, susţinem 
că deciziile depind de circumstanţele specifice ale situaţiei. 
Beauchamp şi Childress (2009) au propus ca prevalenţa să se 
aplice la alegerea unei anumite opţiuni din mai multe posibile, 
în funcţie de îndeplinirea anumitor condiţii. Cele mai evidente 
patru asemenea condiţii sunt următoarele: 

1. Decidentul are suficiente motive pentru a acţiona în baza 
unui anumit principiu general, şi nu a altuia. 

2. Acţiunea are şanse realiste de succes. 

3. Decidentul nu poate găsi o alternativă preferabilă din 
punct de vedere moral. 

4. Decidentul caută să minimalizeze efectul negativ al 
încălcării celuilalt sau a celorlalte principii etice. 


în conformitate cu aceste condiţii, dr. Yasuto trebuie să-şi 
pună următoarele întrebări: 


1. Există o justificare suficientă pentru a-i permite unui prin¬ 
cipiu etic (promovarea stării de bine sau evitarea provo¬ 
cării unor daune) să primeze asupra unui alt principiu etic 
(respectul faţă de autonomia de decizie a pacientului)? 

în mod tipic, în cazul riscului de suicid iminent, pro¬ 
movarea stării de bine/evitarea daunelor prevalează 
asupra respectului faţă de autonomia pacientului. Totuşi, 
dr. Yasuto trebuie să evalueze iminenţa şi potenţialul letal 
ale comportamentului suicidar al pacientului, aplecându-se 
cu atenţie asupra multor factori contextuali şi specifici 
cazului respectiv. Dacă riscul de suicid este unul scăzut. 

dr. Yasuto va trebui să acorde o mai mare prevalenţă res- 67 
pectului autonomiei pacientului în luarea deciziilor. 

2. Acţiunea propusă are şanse reale de succes? 

Dr. Yasuto poate decide că pacientul trebuie să fie inter¬ 
nat în spital chiar dacă internarea este făcută involuntar. 

In această situaţie, dr. Yasuto trebuie să determine mai 
întâi dacă tipul de comportament al pacientului îndepli¬ 
neşte criteriile de spitalizare involuntare stabilite prin 
legile statului în care profesează, pentru a determina dacă 
efortul de a obţine internarea va avea un real succes. 

3. Poate fi găsită o alternativă preferabilă din punct de 
vedere moral? 

Din această scurtă prezentare de caz rezultă că nu poate 
fi găsită o alternativă preferabilă din punct de vedere 
moral. Totuşi, regula generală este ca, ori de câte ori este 
posibil, psihologii să depună toate eforturile pentru a găsi 
acele alternative utile care să evite conflictul direct dintre 
două principii etice. 

In căutarea unei soluţii, dr. Yasuto poate analiza în ce 
măsură poate mobiliza resursele sănătoase ale pacientu¬ 
lui, în considerarea respectării autonomiei acestuia, pentru 
a se asigura că el va fi în siguranţă şi în ce măsură va 
coopera pacientul pentru atingerea obiectivelor generale 
ale terapiei, fără a folosi forţa sau a ameninţa cu folosirea 

ei. Deoarece spitalizarea psihiatrică involuntară încalcă 
principiul respectării autonomiei de decizie a pacientului 
într-o măsură atât de mare, dr. Yasuto trebuie să utilizeze 
această opţiune doar ca ultimă resursă, doar în cazul în 
care nu găseşte nicio alternativă pentru a salva viaţa 
pacientului său. Ea ar prefera totuşi ca spitalizarea să fie 

68 una voluntară, pentru a se evita ca pacientul să îşi în¬ 

trerupă tratamentul pe viitor. Cu toate acestea, în unele 
situaţii se poate să nu existe nicio alternativă preferabilă 
din punct de vedere moral. 

4. Poate dr. Yasuto să menţină la un nivel minim daunele 
provocate prin încălcarea celuilalt principiu etic? 

Dacă dr. Yasuto decide că principiul promovării stării 
de bine/al evitării daunelor trebuie să prevaleze asupra 
celui al respectării autonomiei şi hotărăşte să instituie spi¬ 
talizarea involuntară, ea trebuie să îl implice cât mai mult 
cu putinţă pe pacient în luarea acestei decizii. De exemplu, 
dacă este posibil, dr. Yasuto îi poate permite pacientului 
să aleagă el însuşi spitalul la care va merge. 


Considerăm că cea mai frecventă greşeală pe care o fac psiho¬ 
logii mai puţin experimentaţi constă tocmai în eşecul de a reduce 
la minimum daunele provocate de încălcarea unui principiu 
moral. Mai mult, aceasta este trăsătura care distinge o decizie 
etică excelentă de una doar acceptabilă şi care poate fi cheia în 
menţinerea relaţiei terapeutice. 

O strategie generală poate fi şi aceea de a alege o soluţie care 
să combine cele mai bune elemente ale unor soluţii diferite, pro¬ 
puse printr-un proces asemănător cu împletirea teoriilor. în psiho¬ 
logia experimentală, „dezvoltarea teoretică progresează prin 
integrarea celor mai puternice trăsături ale teoriilor alternative 
cu ideile proprii ale cercetătorului cu privire la fenomenul pe 
care îl studiază" (Sterneberg, Grigorenko şi Kalmar, 2001, p. 107). 
în mod similar, psihologii pot combina soluţiile comparând 
alternativele pe care le au la dispoziţie, evaluând proprietăţile 

fiecăreia care vin în conflict cu proprietăţile celorlalte şi inte- 69 
grând cele mai bune aspecte ale fiecărei soluţii. 

Pasul 4: Acţiunea sau implementarea 

Pasul 4 poate fi destul de complex, deoarece chiar şi cele mai 
riguroase analize nu conduc în mod necesar şi la treceri la 
acţiune. în continuare analizăm dacă şi cum îşi va implementa 
dr. Yasuto soluţia aleasă. 

Dacă soluţia va fi implementată 

Unele studii au constatat că mulţi dintre psihologii (Bernard 
şi Jara, 1986) şi psihoterapeuţii începători (Bernard, Murphy şi 
Little, 1987) care ajung la soluţia „corectă" într-o dilemă etică 
nu trec la punerea în practică a acelei soluţii. Motivul acestei stări 
de lucruri este neclar. Uneori, capacitatea de a acţiona poate fi 
cauzată de lipsurile psihologilor, care sunt fie excesiv de timizi, 
fie se tem că pacientul lor s-ar putea răzbuna pe ei, făcându-le 
comentarii negative pe internet, transformându-1 pe psihologul 
respectiv într-o victimă a bârfelor denigratoare, sau chiar i-ar 
putea face reclamaţii la comisiile profesionale. Alţi psihologi 
sunt probabil în mod inadecvat familiarizaţi cu etica profesiei. 

Am putea spune că unii dintre aceşti psihologi nu reuşesc să se 
ridice la nivelul valorilor lor etice cele mai înalte. în aceste 
circumstanţe, psihologii au nevoie să îşi dezvolte abilităţi mai 
bune de abordare a problemelor, în ciuda anxietăţii pe care o 
resimt, sau să înveţe mai mult despre modul cum pot integra 
credinţele lor morale personale cu cerinţele etice ale profesiei 
(a se vedea Capitolul 4). în Capitolul 3 vom discuta despre felul 

70 în care psihologii îşi pot întări curajul de a lua o decizie sau 
curajul moral prin ancorarea într-o teorie etică generală. 

Dorim, de asemenea, să menţionăm şi faptul că eşecul de a 
acţiona poate apărea şi din cauză că psihologii nu parcurg în 
mod adecvat Paşii 1, 2 şi 3. în consecinţă, ei se pot simţi incon- 
fortabil sau nemulţumiţi de decizia pe care au luat-o. Poate că 
răspunsul lor reflectă ceea ce cred ei că li se cere prin Codul Etic 
al APA, prin legile sau recomandările în vigoare privitoare la 
managementul riscului, dar nu au integrat încă suficient pro¬ 
priile lor valori în respectiva decizie (T.S. Smith, McGuire, Abbott 
şi Blau, 1991). Sau poate că nu au analizat în mod corespunzător 
efectul pe care emoţiile lor personale sau factorii contextuali l-ar 
putea avea asupra acţiunilor lor (Betan şi Stanton, 1999). 

Psihologii care se simt ambivalenţi faţă de trecerea la acţiune 
în Pasul 4 pot avea nevoie să reflecteze cu privire la motivele 
acestei ambivalenţe. De exemplu, dr. Yasuto ar putea ajunge la 
decizia de a trata pacientul în sistem ambulatoriu. Totuşi, după 
ce ia această decizie, de îndată se simte înfricoşată şi are îndoieli, 
în acest moment, dr. Yasuto poate încerca să identifice sursele 
propriului disconfort şi să afle dacă acele sentimente spun ceva 
despre ea însăşi şi despre teama sa de a lua decizii dificile, sau 
dacă acele sentimente indică existenţa unor gânduri neexaminate 
până atunci, cu privire la înţelepciunea deciziei sale. 

Cum va fi implementată soluţia 

Chiar dacă dr. Yasuto ajunge să ia o decizie bună, maniera în 
care va implementa această decizie poate fi la fel de importantă 
ca decizia însăşi. Mai precis, există posibilitatea ca unele decizii 

să fie implementate în modalităţi care prin ele însele reprezintă 7i 
respectarea sau încălcarea principiilor etice generale. 

O decizie proastă implementată prost. Poate că dr. Yasuto a luat 
decizia grăbită, bazată pe prea puţine informaţii, de a recomanda 
spitalizarea pacientului (starea de bine prevalează asupra res¬ 
pectului faţă de autonomia pacientului). Nu a ascultat şi nu a 
discutat cu nimeni, nu i-a cerut pacientului informaţii supli¬ 
mentare, nu a încercat nici să-şi motiveze pacientul să accepte 
faptul că decizia de a se interna este una raţională, nu a solicitat 
părerea altor membri ai reţelei sociale a pacientului, nu s-a con¬ 
sultat cu niciun coleg sau supervizor, nu a analizat alte mijloace 
mai puţin intruzive utile în atingerea obiectivului protejării 
vieţii pacientului, nici nu şi-a luat „temperatura emoţională" şi 
nici nu a analizat riscul propriilor distorsiuni cognitive şi afec- 
(ive. în afară de faptul că înainte de a lua decizia a realizat un 
[iroces precar de deliberare, dr. Yasuto a^^ implementat-o în mod 
defectuos. De exemplu, lipsa competenţei emoţionale (îngrijorare 
şi teamă excesivă) o poate determina pe dr. Yasuto să-i vorbească 
[ladentului într-o manieră pe care el să o perceapă prea bruscă 
şi insensibilă. Dacă se întâmplă aşa, pacientul o poate percepe 
|ic‘ dr. Yasuto ca pe o persoană neinteresată de starea lui de bine 
(slabă implementare a principiului promovării stării de bine) şi 
mai mult centrată pe propria protecţie. Pacientul o poate privi 
acum pe dr. Yasuto ca pe o terapeută care a încălcat principiul 
autonomiei pacientului din motive egoiste, şi în consecinţă ca 
iierespectându-şi obligaţia prima fade de a fi pentru el o persoană 
de încredere. 

O decizie proastă implementata bine. într-o altă situaţie, 
dr. Yasuto poate face o analiză la fel de superficială în luarea 
deciziei ca şi mai sus şi poate permite principiului promovării 

Stării de bine să prevaleze complet asupra celui privind respectul 
faţă de autonomia pacientului. Cu toate acestea, dr. Yasuto ar 
putea reuşi să implementeze bine această decizie proastă. De 
exemplu, ea îi poate vorbi pacientului cu empatie şi îi poate 
transmite acestuia grija ei autentică. Astfel, pacientul poate avea 
percepţia (adecvată) că dr. Yasuto este bine intenţionată, chiar 
dacă ea nu îi respectă dreptul la autonomie. 

O decizie hună implementată prost,. Poate că dr. Yasuto reuşeşte 
să ajungă la o concluzie care să menţină un echilibru adecvat 
între principiul promovării stării de bine şi cel al respectului faţă 
de autonomia pacientului. Cu toate acestea, valoarea deciziei 
sale poate fi compromisă dacă ea o discută cu pacientul într-o 
manieră prin care nu reuşeşte să îi transmită acestuia preocu¬ 
parea ei autentică faţă de bunăstarea lui sau dorinţa ei de a-i 
respecta autonomia în luarea deciziilor. 


Pasul 5: Privirea în urmă sau evaluarea rezultatului 

Al cincilea pas este acela de a privi înapoi şi a evalua soluţia 
aplicată. In multe cazuri, modelul celor cinci paşi va avea ca re¬ 
zultat o soluţie care rezolvă dilema etică. In alte cazuri însă, 
psihologii ar putea să simtă nevoia de a primi feedback, de 
a evalua eficacitatea intervenţiei lor, pentru a constata astfel că 
poate o altă intervenţie ar putea oferi garanţii mai bune de reu¬ 
şită sau chiar că trebuie să modifice intervenţia iniţială. 

Modelul în cinci paşi este unul dinamic — nu este neapărat 
liniar sau fix. Rezolvarea unei dileme poate crea alte dileme noi, 
neanticipate, sau poate furniza mai multe informaţii care îi fac 
pe psihologi să modifice interpretarea pe care au făcut-o iniţial 
cu privire la problema cu care se confruntă şi să se întoarcă la 

paşii anteriori. De exemplu, parcurgerea celui de-al doilea sau 
al treilea pas (dezvoltarea şi analiza opţiunilor) îi poate deter¬ 
mina pe psihologi să se întoarcă la Pasul 1 (identificarea sau 
observarea problemei iniţiale). De asemenea, uneori nici până la 
al patrulea sau la al cincilea pas (acţiune/implementare şi feed- 
back/evaluare) psihologii nu devin conştienţi de factorii contex¬ 
tuali care ar fi putut modifica opţiunile generate la Paşii 1 şi 2. 
Să analizăm următorul exemplu: 

Reacţia unui pacient faţă de preocuparea terapeutului 

Un psiholog are o pacientă tânără, fără spitalizare, care 
recent a luat o supradoză de medicamente, dar pe care medicii 
au lăsat-o să meargă acasă. Pacienta este ursuză, nu vrea să-l 
privească pe psiholog şi nu vrea să răspundă la întrebări sau 
la rugăminţile lui de a vorbi cu el. Până la urmă, el îi spune că, 
dat fiind refuzul ei de a vorbi, nu are altă opţiune decât să în¬ 
cerce să îi asigure siguranţa şi protecţia şi că a recomandat să 
fie spitalizată în secţia de psihiatrie a spitalului din localitate. 
Psihologul a trecut astfel la Pasul 3 şi a hotărât că principiul 
de a face bine prevalează asupra respectului faţă de autonomia 
pacientei. A iniţiat Pasul 4 (a acţionat) în prezenţa ei şi a tele¬ 
fonat persoanei competente (aşa-numitul „delegat de sănătate 
mentală"), care se afla de-acum pe drum către cabinetul lui, 
pentru a îndeplini formalităţile necesare spitalizării. Evident, 
pacienta a constatat că psihologul era serios în legătură cu 
ideea spitalizării şi, îndată ce el a închis telefonul, ea a început 
să îi vorbească despre preocupările şi îngrijorările ei. în mo¬ 
mentul în care delegatul de sănătate mentală a ajuns la cabinet 
pentru a completa documentele necesare, psihologul avea deja 
suficiente informaţii şi suficientă încredere în tânăra femeie, 
încât să decidă că nu era necesară spitalizarea şi că ea putea fi 

atenţie informării privitoare la chitanţe şi metode de lucru. în 
acest fel, psihologul se conformează literei principiului respec¬ 
tării autonomiei pacientului, dar îi încalcă spiritul. 

Primatul stării de bine 

Ne putem imagina un alt scenariu în care psihologul se con¬ 
centrează în întregime pe îngrijorările imediate ale pacientului 
şi nu face nimic pentru a explica procedurile formale, limitele 
confidenţialităţii sau alte subiecte abordate în mod tipic în pro¬ 
cesul de obţinere a consimţământului informat. în acest caz, 
principiul primatului stării de bine a pacientului este cel care 
prevalează complet asupra respectului faţă de autonomia 
pacientului, fără niciun efort de diminuare a daunelor ce pot fi 
produse prin încălcarea unor principii etice. Acest scenariu 
implică unele riscuri, din cauză că unele dintre subiectele abor¬ 
date pe parcursul procesului de obţinere a consimţământului 
informat, cum ar fi confidenţialitatea, pot avea o influenţă 
puternică asupra deciziei pacientului cu privire la ce să îi spună 
şi ce să nu îi spună psihologului. De exemplu, dacă pacientul 
ştie din capul locului că psihologul are obligaţia de a încălca 
regula confidenţialităţii în cazurile de abuz asupra copiilor, s-ar 
putea ca acesta să decidă să nu dezvăluie informaţii cu privire 
la comportamentele sale parentale. 

Primatul stării de bine versus Respectul faţă de autonomia 
pacientului 

Articolul 10.01 al Codului Etic al APA le permite psihologilor 
să treacă cu vederea temporar principiul general al respectului faţă 

de autonomia pacientului în favoarea celui al primatului stării Ti 
de bine sau celui al evitării cauzării de daune pacientului. In 
conformitate cu etica bazată pe principii, psihologii tebuie să 
depună toate eforturile pentru a diminua daunele produse prin 
încălcarea unui principiu etic (respectul faţă de autonomia pa¬ 
cientului), angajându-se în procesul de obţinere a consimţă¬ 
mântului informat cât mai curând cu putinţă sau parcurgând 
iniţial doar parţial procedura de obţinere a consimţământului 
informat al pacientului (eventual concentrându-se doar pe limi¬ 
tele confidenţialităţii, dacă acest aspect pare să fie o îngrijorare 
a pacientului), şi completând mai târziu întregul proces. Psiho¬ 
logii pot oferi informaţii în mod gradual aşa cum un pacient in¬ 
ternat în spital primeşte doza de medicament gradual printr-un 
proces de titrare (Gottlieb, Handelsman şi Knapp, 2013). 

Consimţământul informatîn cazul copiilor 
şi al părinţilor 


Menţinerea echilibrului între primatul stării de bine şi res¬ 
pectul faţă de autonomia pacientului prezintă aspecte specifice 
în cazul lucrului cu copiii. In general, psihologii trebuie să obţină 
consimţământul informat al pacienţilor sau, în cazul copiilor, al 
părinţilor sau tutorilor lor legali. în unele state, adolescenţii pot 
consimţi ei înşişi la intrarea în tratament fără consimţământul 
parental, în anumite circumstanţe. Chiar şi atunci când adoles¬ 
cenţii nu au capacitatea legală de a consimţi la primirea unui 
tratament. Codul Etic al APA cere ca psihologii să încerce să 
obţină acceptul sau acordul copilului pentru terapie. Articolul 
3.10b, Consimţământul informat, stipulează astfel: 

în cazul persoanelor care nu au capacitatea legală de a-şi da 
un consimţământ informat, psihologii trebuie totuşi (1) să le 
furnizeze o explicaţie corespunzătoare, (2) să caute să obţină 
acceptul pacientului, (3) să ia în considerare preferinţele unei 
asemenea persoane şi să pună pe primul plan interesele ei şi 
(4) să obţină permisiunile corespunzătoare din partea unei 
persoane autorizate din punct de vedere legal, dacă o asemenea 
înlocuire este permisă sau impusă prin lege. 

în general, părinţii pun înainte de toate interesul copiilor lor, 
iar psihologii pot presupune, de regulă, că părinţii le impun ado¬ 
lescenţilor să facă ceva ce ei consideră că este bine pentru ei. Mai 
exact, părinţii pot cere tratamentul din cauză că ei înşişi consi¬ 
deră că starea de bine prevalează asupra respectului faţă de 
autonomia copilului lor. Codul Etic al APA recunoaşte faptul că 
dorinţele celui care are puterea de a decide (de obicei părintele) 
se pot impune în faţa celor ale pacientului copil sau adolescent. 
De aceea, psihologii vor încerca să diminueze daunele produse 
prin încălcarea autonomiei adolescentului, prin încercarea de 
a primi acceptul acestor pacienţi şi de a lua în consideraţie prefe¬ 
rinţele lor, acest lucru putând fi esenţial pentru succesul trata¬ 
mentului. Adolescenţii pot privi terapia, uneori pe bună dreptate, 
ca pe o încercare de a le fi controlat comportamentul sau de a fi 
determinaţi să facă lucruri pe care în mod obişnuit ei nu ar vrea 
să le facă (Oetzel şi Scherer, 2003), sau pot simţi că situaţia de 
pacient îi stigmatizează ca fiind „bolnavii" familiei, chiar dacă 
şi alţi membri ai familiei lor pot avea unele probleme. 

Mulţi psihologi încearcă să păstreze echilibrul între principiul 
stării de bine şi cel al respectului faţă de autonomia pacientului 
în cazul adolescenţilor, utilizând standarde flexibile. Mai exact. 

ei iau în considerare posibilele consecinţe ale deciziei începerii 79 
unei terapii asupra adolescentului sau a altor membri ai familiei 
lui. Dacă ameninţarea faţă de starea de bine a copilului sau a altor 
membri ai familiei sale este mare, atunci psihologii pot acorda o 
mai mare importanţă tratamentului şi pot permite stării de bine 
şi binelui public să primeze în faţa autonomiei pacientului. Pe 
de altă parte, dacă ameninţarea faţă de binele pacientului sau a 
altora este mai puţin importantă sau mai puţin iminentă, atunci 
psihologii pot ţine cont mai mult de dorinţele adolescentului. Să 
luăm exemplul unei psihoterapeute care foloseşte regula celor 
„trei încercări*": ea îi cere pacientului adolescent care refuză 
terapia să vină ia primele trei şedinţe şi, dacă adolescentul nu se 
va simţi bine sau va considera că nu are nimic de câştigat de pe 
urma procedurii, nu vor mai continua. Regula celor trei încercări 
acordă astfel o şansă prevalenţei principiului stării de bine şi în 
acelaşi timp diminuează daunele asupra capacităţii adolescen¬ 
tului de a decide în mod autonom. 

In plus faţă de acordul de bază de implicare în terapie, un 
alt dezacord între părinţi şi copii ar putea apărea cu privire la 
obiectivele şi direcţia tratamentului. McGillicuddy, Rychtarik, 
Morsheimer şi Burke-Storer (2007) au observat că măsura în care 
părinţii au cunoştinţă de nivelul de abuz de alcool sau alte dro¬ 
guri al adolescenţilor variază considerabil. Hawley şi Weisz 
(2003) au constatat că, la începutul tratamentului, mai mult de 
trei sferturi din triadele copil-părinte-terapeut eşuează în 


„Three strikes, you are oui" Rule — în engleză în original. Este o regulă legiferată în 
unele state americane conform căreia, odată cu comiterea celei de-a treia infracţiuni, 
singura pedeapsă care mai poate fi aplicată unui infractor recidivist este pedeapsa 
cu închisoarea, numărul de infracţiuni eliminând posibilitatea aplicării unor pedepse 
alternative, chiar dacă acestea sunt prevăzute de lege. (N. t.) 

80 atingerea unui consens cu privire chiar şi la o singură problemă 
care să fie abordată terapeutic. De exemplu, părinţii pot privi 
comportamentul copilului lor ca fiind lipsit de respect şi agresiv, 
în timp ce copilul consideră comportamentul părinţilor săi ca 
fiind intruziv şi nejustificat. Sau părinţii pot avea aşteptarea ca 
fiica lor să devină mai respectuoasă faţă de ei, ca urmare a psiho- 
terapiei, dar fiica este interesată doar să îşi dezvolte relaţii mai 
bune cu colegii de şcoală. 

Uneori, părinţii, adolescenţii şi psihologii înşişi pot avea obiec¬ 
tive diferite. De exemplu, părinţii ar putea dori ca fiul lor să nu 
intre în conflicte cu poliţia, fiul ar vrea să scape de cicăleala pă¬ 
rinţilor, iar psihologul consideră că adolescentul are o depresie 
destul de gravă, dar neconştientizată, care necesită tratament. 
Uneori apar combinaţii de acorduri şi dezacorduri cu privire la 
diferite obiective: părinţii vor ca fiul lor să aibă rezultate mai 
bune la şcoală şi să câştige cât mai multe competiţii sportive, în 
timp ce fiul este de acord să obţină note mai bune la şcoală, dar 
este prea puţin interesat de sport. 

întrebări cu privire la modalităţile de menţinere a echilibrului 
între nevoile tuturor membrilor familiei şi obligaţiile faţă de toţi 
aceştia nu au răspunsuri uşor de găsit. Totuşi, adeseori psiho¬ 
logii îşi pot ajuta cel mai bine pacienţii prin evitarea dihotomi- 
zării obiectivelor şi prin facilitarea unei mai bune comunicări 
între membrii familiei şi susţinerea lor pentru a ajunge la soluţii 
acceptabile pentru toţi. Robbins şi alţii (2006) au constatat că 
alianţa între părinţi şi psihologi, ca şi alianţa între adolescenţi şi 
psihologi este un predictor pentru abandonul terapiei; aceasta 
înseamnă că psihologii se pot confrunta cu eşecul tratamentului 
dacă nu reuşesc să construiască alianţe atât cu părinţii, cât şi cu 
copiii. Unul dintre obiectivele terapiei poale fi «icela de a-i face 

pe părinţi şi pe adolescenţi să înţeleagă efectele comportamen¬ 
tului propriu asupra celorlalţi. Psihologii nu trebuie nici să con¬ 
firme orbeşte, nici să respingă nici îngrijorările părinţilor, nici pe 
cele ale adolescenţilor. Etica bazată pe principii nu înseamnă 
întotdeauna să încălcăm imediat unul sau altul dintre principii, 
ci mai degrabă înseamnă să găsim un echilibru în aplicarea lor. 

Sunt multe de spus despre ascultarea cu atenţie a preocupări¬ 
lor pacienţilor. De exemplu, când au fost întrebaţi ce simt în 
legătură cu întâlnirile lor cu psihiatrii, copiii au răspuns că le 
place atunci când psihiatrii îi ascultă, le pun întrebări şi intră în 
schimburi active de idei cu ei (Hartzell, Seikkula şi von Knorring, 
2009). Interviurile mai detaliate pot duce la identificarea unor 
obiective reciproc compatibile. Mai concret, cu toate că părinţii 
şi copiii pot să nu fie iniţial de acord cu privire la problema pe 
care doresc să o rezolve, este posibilă totuşi identificarea unor 
arii comune, asupra cărora pot cădea de acord cu toţii. De exem¬ 
plu, copiii pot fi de acord la începutul terapiei că un obiectiv 
asupra căruia doresc să lucreze este acela de „a mi-i lua de pe 
cap pe părinţii mei" şi că pentru a lucra în această direcţie vor 
putea întreprinde unele acţiuni care să rezolve în mod indirect 
şi unele îngrijorări legitime ale părinţilor. 

Această perspectivă este în concordanţă cu conceptul de gra- 
dualitate etică sau incrementare etică propus de Francis (2009). 
Conform acestei perspective, psihologul nu trebuie să adopte 
întotdeauna o poziţie morală care să elimine orice compromis 
cu privire la fiecare problemă etică cu care se confruntă. Deşi nu 
pot fi făcute compromisuri cu privire la unele aspecte de bază, 
uneori, psihologii pot pondera principiile etice generale gradual 
sau incremental, în funcţie de nevoile pacientului. 

Ponderări similare apar şi în cazul altor standarde. De exem¬ 
plu, în cazurile de urgenţă psihologii pot furniza servicii pacien¬ 
ţilor, chiar dacă nu au competenţa care ar fi necesară în mod 
obişnuit pentru a-i ajuta pe acei pacienţi (Articolul 2.02). în caz 
de urgenţă, psihologii ar putea să nu fie calificaţi să ajute pa¬ 
cienţi (îndeplinirea principiului primatului stării de bine a 
pacientului) fără să îşi asume riscul de a le produce daune aces¬ 
tora (încălcarea principiului general al evitării producerii de 
daune), dar Codul Etic al APA le permite psihologilor opţiunea 
de a face ca principiul stării de bine să încalce temporar prin¬ 
cipiul evitării producerii oricăror daune. Cu toate acestea, psiho¬ 
logii au obligaţia de a încerca să diminueze daunele produse 
prin încălcarea principiului respectiv, îndrumându-i pe pacienţi 
către specialiştii competenţi cât mai curând posibil. în Capito¬ 
lul 3 vom discuta mai în detaliu importanţa anticipării proble¬ 
melor ce pot apărea în astfel de situaţii. 

în cazuri de urgenţă, psihologii au prea puţin timp la dispo¬ 
ziţie pentru a se gândi la un răspuns detaliat, folosind Sistemul 2 
de gândire. In mod ideal, însă, psihologii au analizat aceste tipuri 
de dileme cu mult timp înainte şi s-au pregătit pentru a şti să 
răspundă în mod adecvat şi rapid, în funcţie de necesităţi. 

Dileme etice în afara standardelor în vigoare 

Uneori, psihologii se confruntă cu situaţii pentru care Codul 
Etic al APA nu oferă nicio indicaţie. De exemplu, ediţia din 1992 
a Codului Etic al APA nu anticipa.se răspândirea pe .scară largă 
a utilizării mijloacelor electronice tU* comunicare şi nu spunea 

nimic cu privire la modul în care trebuie să procedeze psihologii 83 
în legătură cu utilizarea acestor noi tehnologii. Până la publicarea 
de către APA a recomandărilor cu privire la telecomunicaţii (APA, 

2013), psihologii au fost nevoiţi să se bazeze în primul rând pe 
articole ale unor colegi şi pe propria lor judecată cu privire la 
modul sau momentul în care să folosească aceste tehnologii. 

Un alt exemplu este cel al ostilităţii verbalei Psihologii îşi 
încurajează de obicei pacienţii să îşi exprime opiniile liber, prin 
aceasta promovând aplicarea principiului etic general al respec¬ 
tării autonomiei pacientului. Totuşi, unii pacienţi pot exprima 
opinii care îi denigrează pe membrii unor minorităţi etnice sau 
sexuale sau alte grupuri marginalizate. Putem susţine că psiho¬ 
logii trebuie să descurajeze discursurile denigratoare, bazându-se 
pe principiul primatului stării de bine a pacientului, consi¬ 
derând că asemenea discursuri creează o tensiune care permite, 
încurajează sau scuză victimizarea anumitor grupuri. De ase¬ 
menea, calitatea vieţii în general la nivelul societăţii scade ori de 
câte ori un grup este marginalizat sau devine victimă a discri¬ 
minărilor nejustificate. Acesta este un exemplu în care principiile 
etice generale relevante s-ar putea suprapune, întrucât ar putea 
fi adus argumentul că limbajul agresiv încalcă principiul etic al 
dreptăţii în măsura în care psihologii au obligaţia de a se asigura 
că oamenii sunt trataţi corect. Chiar dacă psihologii nu se anga¬ 
jează în acte injuste ei înşişi, ei pot fi priviţi drept complici la 
asemenea acte dacă acceptă un mediu care tolerează injuriile 


Părţi din această secţiune sunt adaptate după „How Should Psychologists Respond 
to Hate-Filled Comments?" (Cum trebuie să reacţioneze psihologii la comentariile 
denigratoare?) de S. Knapp, 2011, Pennsylvania Psychologist, octombrie 2011, p. 7. 
Copyright 2011, Pennsylvania Psychological Association. Adaptat cu permisiune. 

84 şi vătămarea persoanelor marginalizate. Vom discuta aceste 
aspecte mai în detaliu în Capitolul 9. 


Conflicte între principiile etice generale 
şi unele politici organizaţionale sau legi^° 

Atunci când Codul Etic al APA intră în conflict cu politici 
organizaţionale, psihologii au obligaţia să „aducă la cunoştinţa 
celorlalte părţi angajamentul lor faţă de Codul Etic, şi să ia acele 
măsuri rezonabile de rezolvare a conflictului care sunt conforme 
cu principiile generale şi standardele etice ale Codului Etic" 
(Articolul 1.03). Indiferent de situaţie. Codul nu permite obe¬ 
dienţa faţă de o politică organizaţională care implică încălcarea 
drepturilor fundamentale ale omului.” Codul Etic al APA adop¬ 
tă — în mod adecvat, considerăm noi — o poziţie de mijloc. 
Pe de o parte, nu le permite psihologilor să adere în mod orbeşte 
şi fără protest la practicile lipsite de etică ale unor organizaţii. Pe 
de altă parte. Codul nu le impime psihologilor să îşi dea demisia 
din posturile respective; dimpotrivă, le cere să depună toate 
eforturile rezonabile pentru a rezolva problema. Ca aspect 
practic, este mult prea dificil pentru orice cod etic să prevadă 


Părţi din această secţiune sunt adaptate după „When Laws and Ethics Collide: 
What Should Psychologists Do?" (Cânii f / etica se contrazic. Ce trebuie să facă 

psihologii?) de S. Knapp, M. Gootlieb, J. Bcrman şi M. M. tiandeisman, 2007, 
Professional Psychology: Research and Practice, .18, pp. Copyright 2007, American 
Psychological Association. 

" Acest aspect a devenit o preocupare după iv au ,ipărul declaraţii cu privire la impli¬ 
carea unor psihologi în tratamonlele de lorlură aplicate deţinuţilor de la Guantanamo 
Bay. Aceşti psihologi acţionau in calitate de consultanţi ai celor care conduceau 
interogatoriile, nu ca psihoterapeuti, astfel l ă aiţiiitille lor nu sunt direct legate de 
subiectul acestei cărţi. Cu toate acestea, consitlerătn lă ace,istă problemă importantă 
legată de drepturile omului necesită cel puţin o menţiune 

acţiuni adecvate şi detaliate pentru toate cazurile în care ceea ce 
constituie o acţiune „rezonabilă" depinde de obicei de 
circumstanţe specifice şi de opţiunile disponibile în acele 
circumstanţe specifice. Să luăm în considerare acest exemplu: 

Un psiholog indignat 

Unui psiholog care lucrează într-o instituţie de asistenţă 
publică i s-a spus că trebuie să înceapă să trateze adulţi de 
vârsta a treia chiar dacă el nu are o formare profesională cores¬ 
punzătoare sau experienţa de lucru necesară pentru a putea 
lucra cu acest segment de populaţie. Psihologul s-a prezentat 
de îndată la cabinetul superiorului său cu un exemplar din 
Codul Etic al APA, prezentându-i acestuia câteva dintre arti¬ 
colele pe care el considera că le-ar fi încălcat dacă ar fi urmat 
instrucţiunile superiorului. A izbit cu pumnul în masă, a 
descris toate articolele încălcate şi a repetat refrenul „Sunteţi 
lipsit de etică" la fiecare articol pe care îl menţiona. 


Deşi Codul Etic al APA nu le spune exact psihologilor cum 
să abordeze conflictele organizaţionale, noi ştim că asemenea 
conflicte, în general, sunt cel mai bine abordate atunci când 
ambele părţi fac efortul de a înţelege toate punctele de vedere şi 
preocupările celorlalţi şi încearcă să găsească un teren comun 
de discuţie. în acest caz, agenţia tocmai pierduse fondurile alo¬ 
cate pentru postul de psihogeriatru şi nu ştia când avea să le 
recupereze din nou. Superiorul i-a oferit psihologului, care fusese 
solicitat să suplinească şi postul vacant, cursuri de formare com¬ 
plementară şi supervizare în psihogeriatrie. De asemenea, dacă 
psihologul ar fi citit cu mai multă atenţie Codul Etic al APA, el 
ar fi observat că acest cod permite unele excepţii de la principiul 

86 competenţei în situaţii excepţionale (de exemplu. Articolul 2.01e). 
Cu toate că este posibil să întâlnim şi situaţii în care să fie într-ade- 
văr necesar să dăm buzna în biroul şefului şi să-l acuzăm că este 
lipsit de etică, aceasta tebuie să rămână ultima soluţie, la care să 
apelăm doar după ce epuizăm toate celelalte opţiuni. 

Alteori, o lege (statut, regulament sau hotărâre judecătorească) 
poate veni în contradicţie cu unul dintre articolele Codului Etic 
al APA. Articolul 1.02 statuează faptul că, atunci când articolele 
aplicabile prevăzute de Cod creează obligaţii mai mari decât obli¬ 
gaţiile prevăzute de lege, psihologii trebuie să respecte Codul. 
Dacă articolul etic vine în conflict cu o anumită lege, atunci psiho¬ 
logii trebuie să facă eforturi pentru a rezolva dilema. 

Atunci când psihologii se confruntă cu situaţii care includ 
conflicte cu legi sau cu politici organizaţionale, ei pot utiliza 
modelul decizional în cinci paşi prin tratarea legii sau a stan¬ 
dardelor organizaţiei într-o manieră similară cu descrierea 
conflictelor dintre principiile etice generale. Mai exact, prin iden¬ 
tificarea opţiunilor disponibile se poate determina dacă situaţia 
impune ca un principiu etic general să prevaleze asupra legii 
care îl încalcă. Să luăm în considerare următorul exemplu: 

Este acesta un caz de abuz asupra unui minor? 

O pacientă adolescentă, cu depresie majoră, i-a mărturisit 
unei psihologe că ea credea, dar nu era sigură, că bunicul ei 
o abuzase sexual. Psihoterapeuta locuia într-un stat ale cărui 
politici publice o obligau să raporteze abuzul sexual asupra 
unui copil sub optsprezece ani. Totuşi, pacienta declara că s-ar 
sinucide dacă psihoterapeuta ar raporta acest abuz la serviciul 
local de protecţie a copilului. Psihologa lucra.se cu agenţia res¬ 
pectivă în trecut şi nu avea încredere în capticilatea instituţiei 

de a gestiona situaţia cu sensibilitatea adecvată nevoilor emo¬ 
ţionale ale adolescentei. Nici pacienta, nici părinţii ei nu mai 
ştiau nimic despre bunicul fetei de foarte mulţi ani (era posibil 
chiar ca el să fi murit) şi nu exista nicio probabilitate previzibilă 
ca ea să mai aibă contacte cu el în viitor. 

în acest caz, copilul a furnizat informaţii care, la o cercetare 
mai amănunţită, îl puteau determina pe un psiholog raţional 
să suspecteze un abuz. Dacă psihologa în cauză ar fi suspectat 
o asemenea situaţie, ea ar fi fost obligată să raporteze cazul. 
Totuşi, psihologa se temea că raportarea abuzului ar fi precipitat 
suicidul pacientei, pe care ea încerca să îl prevină. Cu toate că 
prevederile Codului Etic al APA le oferă asigurări psihologilor 
cu privire la faptul că nu vor fi traşi la răspundere în legătură cu 
încălcarea acestuia, în cazul în care decid să respecte legile 
statale în defavoarea Codului, această psihologă foarte conştiin¬ 
cioasă voia totuşi să aleagă cea mai bună cale de acţiune, con¬ 
formă cu principiile etice cele mai relevante pentru acest caz: 
asigurarea stării de bine, respectiv ajutarea pacientei de a ră¬ 
mâne în viaţă şi de a avea un trai bun şi, în acelaşi timp, evitarea 
daunelor sau evitarea cauzării unui rău pacientei. 

Reacţia iniţială a multor psihologi poate fi aceea de a se lăsa 
pradă gândirii dihotomice şi de a considera ca alternative posi¬ 
bile fie raportarea, fie neraportarea cazului, evaluând beneficiile 
şi riscurile fiecăreia dintre aceste variante şi decizând pe care 
dintre ele să o urmeze. Cu toate acestea, la fel ca în alte situaţii, 
psihologii îşi pot pune întrebarea dacă informaţia primită este 
suficientă pentru a avea motive să suspecteze un abuz. Sunt 
afirmaţiile copilului credibile (există beneficii secundare sau 
manipulare)? Cât de reală este ameninţarea cu sinuciderea? 

Există cu adevărat un criminal aflat în libertate care poate pune 
în pericol şi alţi copii? 

Dacă, după ce va răspunde la aceste întrebări, psihologul 
ajunge la concluzia că în continuare există un conflict între prin¬ 
cipiul primatului stării de bine a pacientului (furnizarea îngrijirii 
optime) şi respectarea legii (raportarea abuzului), modelul de 
luare a deciziilor etice oferă o modalitate de echilibrare a impe¬ 
rativelor unei anumite situaţii specifice. Beauchamp şi Childress 
(2009) recomandă optarea pentru prevalenţa unei valori morale 
asupra alteia, atâta timp cât încălcarea celei din urmă produce 
cea mai mică daună posibilă şi este în concordanţă cu realizarea 
obiectivului principal şi atâta timp cât sunt luate toate măsurile 
pentru diminuarea efectului negativ al încălcării valorii morale 
desconsiderate. Acelaşi proces poate fi folosit şi atunci când 
analizăm modalitatea de reacţie în faţa unei legi problematice. 

Când respectarea legii încalcă principiul primatului 
stării de bine a pacientului 

Dacă psihologa din exemplul anterior decide să respecte 
legea şi să raporteze suspiciunea de abuz, ea ar putea limita 
daunele produse prin încălcarea principiului etic al protejării 
vieţii pacientei, prin încercarea de a o implica pe aceasta într-o 
măsură cât mai mare în procedura respectivă. Ea o poate 
informa pe adolescentă cu privire la obligaţia legală pe care 
o are şi îi poate oferi informaţii detaliate în legătură cu modul 
în care se desfăşoară procesul de raportare. Psihologa poate 
apela la ajutorul familiei, al şcolii sau al prietenilor pacientei 
în sensul luării măsurilor de reducere a ri.scului unei încercări 
de sinucidere. 

prevalează asupra respectării legii 

Cei mai mulţi dintre susţinătorii opţiunii de a încălca legea 
ar fi de acord cu opiniile lui John Woolman (Moulton, 1971), 
Mohanadas Gandhi (Fischer, 1983) sau Martin Luther King, Jr. 

(1967) confom cărora oamenii trebuie să respecte legile, cu excep¬ 
ţia acelor situaţii în care respectarea legilor este limitată de 
circumstanţe. Agenţii morali trebuie să încalce legea doar dacă 
acest lucru este necesar pentru a îndeplini un principiu moral 
important — şi niciodată doar pentru un câştig personal. 

Atunci când psihologii se confruntă cu un aparent conflict 
între lege şi standardele Codului Etic al APA, ei trebuie să ia în 
considerare acele variante care le-ar putea permite să respecte 
legea, dar şi să îşi apere propriile valori în acelaşi timp. Dacă 
decid să încalce legea, le recomandăm psihologilor să-şi limiteze 
acţiunile în acest sens pe cât de mult posibil. De exemplu, psiho¬ 
logii nu ar trebui să încalce decât acea parte dintr-o prevedere 
legală care violează un standard etic. In cazul precedent, în mă¬ 
sura în care acest lucru este indicat clinic şi etic, psihologa poate 
continua tratamentul cu fetiţa posibil abuzată până când starea 
mentală a acesteia se îmbunătăţeşte, iar apoi o va putea implica 
în decizia de a depune o plângere, chiar dacă neraportarea abu¬ 
zului într-o perioadă de timp rezonabilă nu e conformă cu legea 
cu privire la abuzurile asupra copiilor. Psihologa trebuie să îşi 
susţină cu dovezi decizia de alegere a direcţiei de acţiune pentru 
care optează. în cazul unei audieri disciplinare, justificarea 
circumstanţelor poate ajuta comisia de disciplină să aplice o 
pedeapsă mai blândă. 

Cunoaştem câteva situaţii în care psihologii au încălcat în mod 
deliberat legea având motive conştiente. Să luăm acest exemplu: 

încălcarea in cunoştinţă de cauză a legii civile 

Un psiholog avea un pacient adolescent care fusese arestat 
pentru că le spusese poliţiştilor că el se aflase intr-o seară la 
volanul unei maşini deşi băuse, cu toate că în realitate nu el 
fusese şoferul. Adevărul era că pacientul şi un prieten mai mare 
fuseseră opriţi de poliţie, iar prietenul mai mare, care conducea 
deşi era beat, îi ceruse adolescentului să schimbe repede locu¬ 
rile. Poliţiştii l-au arestat pe adolescent pentru conducerea 
unui vehicul sub influenţa băuturilor alcoolice. Prietenul mai 
mare avea deja două sancţiuni anterioare pentru conducere 
sub influenţa alcoolului şi ar fi fost trimis la închisoare pentru 
cea de-a treia. Data audierii adolescentului în instanţa de jude¬ 
cată se apropia. Psihologul care îl trata îl încurajase pe adoles¬ 
cent să mărturisească adevărul — explicându-i printre altele că 
prietenul mai mare avea probabil o problemă serioasă cu 
alcoolul şi că se afla pe o traiectorie existenţială dramatică dacă 
nu îşi asuma responsabilitatea pentru propriile acte şi dacă nu 
avea să se supună, poate chiar forţat, unei terapii de dezalcooli- 
zare. Cu toate că adolescentul era de acord că trebuia să spună 
adevărul, el totuşi nu a făcut acest lucru. Atunci, încălcând 
legile în vigoare ale statului, care instituiau dreptul adolescen¬ 
ţilor de a deţine controlul asupra confidenţialităţii psihoterapiei 
lor, psihologul a invitat-o pe mama tânărului în cabinet, şi în 
prezenţa acestuia, i-a povestit femeii ce se întâmplase cu ade¬ 
vărat. în acest caz, tânărul s-a simţit uşurat, iar mai târziu i-a 
mulţumit psihologului. 

Desigur, nu există garanţii că toate actele de încălcare a legii 
vor avea consecinţe la fel de bune. în alte circumstanţe sau cu 

alţi pacienţi, psihologul s-ar fi putut trezi cu o plângere 91 
disciplinară sau cu vreun proces de malpraxis. Dar, în acest caz, 
el a hotărât că valorile sale proprii îi impuneau să îşi asume 
acest risc. 

Rezumat 

Uneori psihologii se vor confrunta cu situaţii în care nu îşi 
pot îndeplini o obligaţie fără a încălca o alta. Modelul decizional 
în cinci paşi prezentat în acest capitol descrie modul în care 
psihologii pot păstra un echilibru între obligaţiile contradictorii, 
prin selectarea unui principiu moral care să prevaleze asupra 
altuia, concomitent cu luarea măsurilor de minimizare a daune¬ 
lor produse prin încălcarea celui de-al doilea principiu. în 
capitolele care urmează vom ilustra cu exemple diferitele apli¬ 
caţii ale acestui model. 

CAPITOLUL 3 


Modelul optimizării calităţii 


Există situaţii în care psihologii au obiective clare, dar în¬ 
tâmpină dificultăţi la implementarea lor. Psihologii şi pacienţii 
pot fi de acord cu privire la obiectivele unei terapii, dar, din 
anumite motive, nu reuşesc să le atingă. în acest capitol vom 
trece în revistă strategiile pe care le pot folosi psihologii pentru 
a reduce riscul de eşec al tratamentului. Dăm exemple de strate¬ 
gii distale (pe termen lung) şi proximale (pe termen scurt) de 
optimizare a calităţii terapiei — acordând o atenţie specială 
legăturii dintre aceste strategii şi principiile etice generale. Să 
analizăm exemplul din Introducerea acestui volum; 

Blocaj în tratament 

Dr. Smith trata o pacientă cu depresie majoră care nu făcea 
niciun progres, cu toate că dr. Smith folosea un tratament de 
ultimă oră, bazat pe rezultate concrete. Dr. Smith a recitit cu 
mare atenţie fişa de tratament a pacientei, dar nu a putut găsi 
nicio explicaţie plauzibilă. Pacienta părea să se afle într-o stare 
de suferinţă profundă şi era demoralizată de lipsa de progres 
a tratamentului. 

Unii ar putea susţine că aici este vorba doar despre o proble¬ 
mă clinică, întrucât nimic nu sugerează, în cazul acestei paciente. 

că dr. Smith s-ar confrunta cu un conflict între două sau mai 93 
multe principii etice, că ar fi încălcat vreun standard etic sau că 
s-ar teme că ar putea fi reclamat pentru vreuna din acţiunile 
sale. Cu toate acestea, dimensiunea etică şi cea clinică se supra¬ 
pun în mod considerabil. Dr. Smith îşi poate atinge obiectivele 
clinice abordând aspectele etice ale acestei situaţii. Din păcate, 
sursa problemei este necunoscută. Are pacienta o depresie atât 
de severă încât niciun terapeut, indiferent cât de talentat ar fi, 
nu ar putea produce nicio modificare? Până la urmă, cunoştinţele 
despre comportamentul uman sunt limitate, iar ştiinţa 
psihologiei nu poate trata absolut toţi pacienţii în mod eficient. 

Pe de altă parte, acesta poate fi şi un exemplu de tratament eşuat. 

Este deci o întrebare ligitimă aceea cu privire la măsura în care 
problema aparţine doar doctorului Smith. A ajuns el la cel mai 
înalt nivel de competenţă pe care se poate aştepta în mod 
rezonabil să îl atingă? 

Epstein şi Hundert (2002) au definit competenţa ca fiind „uti¬ 
lizarea în mod obişnuit şi judicios a comunicării, cunoştinţelor, 
abilităţilor tehnice, judecăţii clinice, valorilor şi reflecţiei în prac¬ 
tica zilnică în beneficiul persoanelor şi grupurilor de persoane 
în serviciul cărora ne aflăm" (p. 226). Noi credem că este util să 
gândim competenţa ca pe un proces care implică strategii uzuale 
sau distale pe care psihologii le execută în fiecare zi şi strategii 
proximale sau specifice fiecărui caz, care necesită o judecată 
raţională cu privire la momentul în care să fie folosite sau în ce 
mod. în Tabelul 3.1. oferim spre ilustrare câteva exemple de 
diferenţe între strategiile distale şi cele proximale. 

Tabelul 3.1. Compararea diferenţelor dintre strategiile distale şi 
cele proximale 


Abilitatea 

Strategia distală 
(uzuală) 

Strategia proximală 
(judicioasă) 

Cunoştinţe 

Educaţia continuă 
permanentă cu 
privire la tendinţele 
generale din dome¬ 
niu; anticiparea 
problemelor ce apar 
în mod frecvent în 

aria de activitate 

Obţinută din consultaţii 
(informaţii generice cu 
privire la anumite 
tipuri de probleme) sau 
informaţii specifice 
pacientului primite de 
la pacient (prin 
stabilirea colaborării) 
sau prin contacte 
colaterale (prin măsuri 
de protecţie 
suplimentare) 

Competenţă 

emoţională 

(autoreflecţie) 

Dezvoltarea 

obiceiurilor de 
reflecţie, inclusiv de 
construire a unei 
proceduri de a primi 
în mod regulat 
feedback cu privire 
la performanţele 
obţinute 

Feedbackul cu privire 
la interpretare obţinut 
prin consultaţie, 
feedback de la pacient 
(prin stabilirea 
colaborării) sau poate 
din surse suplimentare 
de informaţie (contacte 
colaterale); documen¬ 
tarea poate fi de ase¬ 
menea uliii/,ală ca 
oportunilale pentru 
autoreflecţie 

Competenţă 
emoţională (grijă 
faţă de sine, 
autoreglare) 

Dezvoltarea unor 
uzanţe permanente 
de grijă faţă de sine; 
crearea unui mediu 
de sprijin pentru 
autoîngrijire; accent 
pe prosperitate 

Disponibilitatea unor 
strategii de gestionare a 
stresului; accesibilitatea 
resurselor emoţionale 
pentru a face faţă 
crizelor; accesibilitatea 
resurselor practice de 
ajutor 

Fundamente 

morale 

Studiul continuu al 
eticii şi reflecţia 
asupra valorilor; 
anticiparea 
problemelor de etică 
ce pot apărea 

Păstrarea sensibilităţii 
faţă de aspectele etice 
care apar în situaţii cu 
risc înalt 


Strategii distale de optimizare a calităţii 

Unii consideră că etica este un mijoc de a rezolva, din când în 
când, unele aspecte profesionale importante. Noi considerăm 
că ea este un proces de luare a zeci de decizii, în fiecare zi. In 
această secţiune aruncăm o privire asupra strategiilor distale, 
care reprezintă obişnuinţele permanent prezente în practica 
noastră profesională. Crowley şi Gottlieb (2012) se referă la 
aceste strategii ca reprezentând o prevenţie primară în gestionarea 
riscului, deoarece realizăm aceste acţiuni „cu mult înaintea unei 
dileme etice" (p. 67). Adeseori ele presupun „acumularea de 
resurse şi abilităţi înainte de apariţia unui factor stresor" (p. 67). 
Privind retrospectiv situaţiile de transgresare a unor principii 
etice, observăm uneori un tipar care reapare de-a lungul lunilor 
sau anilor, atunci când psihologii nu reuşesc să îşi dezvolte 


Dileme eticefn psihoterapie ■ Modelul optimizării calităţii 




96 obişnuinţele de practică de care au nevoie. Ca rezultat, perfor¬ 
manţa lor scade gradual, uneori fără chiar ca ei să conştientizeze 
acest fapt. 

Orice lucru pe care psihologii îl fac în mod regulat pentru a-şi 
extinde sau întreţine competenţa informaţională, tehnică sau 
emoţională poate fi considerat o strategie distală. Adeseori acest 
proces de întreţinere le impune psihologilor să aplice asupra lor 
înşile principiile de bază ale menţinerii unei bune sănătăţi men¬ 
tale. Redactând această secţiune, suntem conştienţi de pericolul 
ca tot ceea ce comentăm aici să li se pară unora un îndemn banal 
de a realiza acte benefice evidente, cum ar fi îndemnul adresat 
psihologilor de a mânca sănătos sau de a se educa permanent 
prin participare la cursuri de formare continuă. Totuşi, expe¬ 
rienţa noastră ne spune că mulţi psihologi subapreciază influ¬ 
enţa pe care anumiţi factori o au asupra competenţei lor. 
înţelegând faptul că aceşti factori nu sunt singura modalitate de 
clasificare a influenţelor respective şi că ei se pot suprapune 
într-o măsură considerabilă, îi analizăm în continuare pe câţiva 
dintre cei mai evidenţi: cultivarea sensibilităţii morale, anaga- 
jarea în comportamente de îngrijire a propriei persoane, auto¬ 
reglare şi reflecţie; selectarea mediilor favorabile şi anticiparea 
problemelor. 


Cultivarea sensibilităţii morale 

Copacii înalţi au rădăcini adânci, iar clădirile înalte trebuie 
să aibă fundaţii puternice. Psihologii pot acţiona în mod etic cu 
mai mare probabilitate dacă aderă la tradiţii etice puternice şi 
explicite la care se pot raporta indili'renl dacă aceste tradiţii 
sunt rezultatul educaţiei religioase, ai ivlei primite în familie, al 

sofiei. Psihologii cu tradiţii etice puternice pot fi mai sensibili la 
problemele etice care apar în practică şi pot formula mai bine 
răspunsuri utile, identificând argumentele şi arătând care este 
rezolvarea necesară în cazul unor decizii dificile. 


Stimularea curajului moral 

Psihologii se pot sprijini şi pe fundamentele etice pentru a lua 
hotărârea să se arate curajoşi din punct de vedere moral — adică 
să facă ceea ce ei ştiu că este corect. Până la urmă, este în natura 
umană alegerea căii mai uşoare şi evitarea acţiunilor care pot con¬ 
duce la confruntări sau dificultăţi. Să considerăm acest exemplu: 

Un supervizat dificil 

Dr. Graham avea dovezi puternice că psihologul practicant 
pe care îl superviza într-o anumită instituţie nu se ridica la 
nivelul standardelor minime ale profesiei. Practicantul întârzia 
în mod frecvent cu predarea rapoartelor, lipsea de la multe ore 
de practică fără nicio motivaţie şi primea aprecieri slabe din 
partea pacienţilor. în plus, practicantul dădea dovadă de o slabă 
înţelegere profundă a problemelor pe care le avea, nu era re¬ 
ceptiv la feedbackul constructiv şi nu îşi îndeplinise cele câteva 
obiective din planul informai de remediere pe care fusese de acord 
să îl urmeze. Dr. Graham trebuia să decidă dacă să îi dea practi¬ 
cantului o notă care să îi permită să avanseze la următoarea 
treaptă de supervizare, să îi dea o notă mai mică, ceea ce i-ar 
fi întârziat în mod semnificativ avansarea în profesie, sau să se 
adreseze organizatorilor programului pentru a lua în conside¬ 
rare organizarea unui examen de corigenţă, care ar fi putut 
duce eventual chiar la eliminarea practicantului din program. 

98 Pentru dr. Graham este clar că nu trebuie să îi dea studentului 
o notă de trecere. Ea mai ştie şi că o notă mică nu ar fi suficientă 
pentru ca psihologul practicant să primească ajutorul de care ea 
simţea că el are nevoie. Pe de altă parte, ea simte şi că examenul 
de corigenţă şi posibila eliminare a acestuia sunt o măsură oare¬ 
cum extremă. Impulsul iniţial al doctorului Graham ar putea fi 
acela de a-i da practicantului o notă de trecere şi, astfel, să scape 
de el. Până la urmă, ea se poate gândi că un alt supervizor de-a 
lungul programului de supervizare va observa problemele şi se 
va ocupa de ele înainte ca studentul să fi absolvit integral super¬ 
vizarea (W.B. Johnson şi alţii, 2008). Dacă se hotărăşte să îl eli¬ 
mine, ea îşi poate face griji cu privire la posibile reclamaţii din 
partea lui, la calitatea dovezilor ce i-au justificat decizia şi la 
efectul pe care această eliminare îl poate avea asupra stării de 
spirit din instituţie şi asupra celorlalţi psihologi supervizaţi. Sau 
poate că a investit atât de mult în acest elev încât acum nu vrea 
să admită că pur şi simplu acesta nu are capacitatea de a lucra 
corespunzător, sau nu vrea să se confrunte cu posibilitatea de a 
fi percepută ca un supervizor care nu a abordat problema mai 
devreme sau mai eficient. Uneori este durerors să faci ceea ce 
este corect. 

Oricât de stresantă a fost această situaţie, dr. Graham a avut 
capacitatea de a iniţia procedurile formale bazate pe convingerile 
sale morale profunde. Obligaţia pe care simţea că o are, de a 
proteja publicul asigurându-se că doar oamenii calificaţi intrau 
în profesie, a prevalat asupra celorlalte considerente privitoare 
la confortul propriu, ruşine sau ameninţări. 

A avea o doctrină fără a fi doctrinar 99 

Oamenii cu cele mai puternice fundamente morale pot fi mai 
înclinaţi să accepte faptul că problemele etice sunt complicate şi 
că cea mai bună decizie este adesea cea care păstrează echilibrul 
între interesele aflate în conflict, într-o atmosferă de incertitu¬ 
dine. Cei care se concentrează doar asupra unui singur aspect al 
situaţiilor dificile pot lua decizii care sunt mai puţin bune sau 
chiar dăunătoare. Psihologii care acţionează exclusiv pe baza 
principiului stării de bine, de exemplu, pot deveni mult prea 
paternalişti din cauză că ei nu dau aprecierea cuvenită impor¬ 
tanţei pe care o are respectarea autonomiei pacientului. Un alt 
mod de a exprima acest lucru poate fi acela de a considera că 
este mai bine să acţionezi pe baza mai multor principii decât pe 
baza unuia singur. „Poziţionarea într-un singur principiu poate 
fi o poziţie fără principii" (Knapp, 2011b, p. 5). 

Unii psihologi, de exemplu, pot avea o credinţă atât de puter¬ 
nică într-un aspect social singular, încât ei încearcă să le bage pe 
gât pacienţilor propriile lor credinţe, riscând astfel să afecteze 
calitatea tratamentului. Acest tip de activitate, numită susţinere 
intruzivă (Pope şi Brown, 1996), poate implica, de exemplu, încu¬ 
rajarea cu tărie a unei paciente adulte de a depune o plângere 
penală împotriva cuiva care a abuzat-o sexual cu foarte mulţi ani 
în urmă. Deşi o asemenea poziţie poate fi preferată din cauza 
beneficiilor pe care le poate avea societatea prin expunerea 
abuzatorului sexual, specialiştii trebuie să aibă grijă ca interesul 
lor pentru siguranţa publică să fie ponderat cu respectul faţă de 
autonomia pacientului. 

100 încurajarea autoîngrijirii, autocontrolului 
şi auto reflecţi ei 

Acestea sunt unele dintre cele mai importante obiceiuri care 
pot promova excelenţa etică. încurajarea lor este unul dintre 
obiectivele majore ale programelor de formare în psihologie. 

Grija faţă de sine 

Grija faţă de sine nu este o atitudine egoistă; dimpotrivă, 
oamenii care se îngrijesc pe ei înşişi şi îşi menţin starea emoţio¬ 
nală pozitivă şi reţelele sociale şi personale puternice sunt mai 
înclinaţi să se arate interesaţi de alţi oameni. Fredrickson (2009) 
şi alţii au arătat că emoţiile pozitive sunt asociate cu relaţii mai 
bune cu ceilalţi, obiceiuri de muncă mai eficiente şi abilităţi mai 
bune de rezolvare a problemelor. Considerăm că o atitudine de 
grijă faţă de propria persoană îmbunătăţeşte comportamentul 
etic. Psihologii care nu sunt atenţi sau nu conştientizează influ¬ 
enţele oboselii, bolii sau emoţiilor disfuncţionale pot acţiona 
lipsit de etică în diferite moduri, inclusiv prin oferirea unor 
servicii de o calitate sub standardele profesionale. Să luăm urmă¬ 
torul exemplu: 

O reacţie exagerată 

Dr. Robinson trecea printr-un divorţ şi s-a trezit că se ener¬ 
vează extrem de tare pe un anumit pacient bărbat pe care ea îl 
percepea ca purtându-se fără respect faţă de soţia lui. în mod 
obişnuit, dr. Robinson i-ar fi .semnalat de îndată pacientului 
comportamentul respectiv într-o manieră lerapeLitică şi sus¬ 
ţinătoare. Totuşi, ea a ales .să păstreze tăcerea pentru a evita 

propria explozie verbală. Din fericire, dr. Robinson avea un 
nivel de autocunoaştere suficient de bun pentru a-şi da seama 
că reacţia ei era problematică. Mai târziu în aceeaşi zi, ea 
a făcut o programare la terapie pentru ea însăşi. 

Pentru psihologi, emoţiile simt precum canarul minerului din 
mina de cărbune'^ care îi avertizează când apare un pericol. în 
mod ideal, psihoterapeuţii intră în şedinţa de terapie aflându-se 
într-o stare de calm şi pot atribui schimbările emoţionale interac¬ 
ţiunilor pe care le au cu pacienţii. Totuşi, dacă intră în şedinţa 
de terapie aflându-se deja într-o stare de stres şi tumult afectiv, 
ei pot avea o tendinţă mai pronunţată de a face interpretări 
eronate şi de a reacţiona exagerat faţă de comportamentul pa¬ 
cienţilor problematici. 

Psihologii îşi pot construi rezilienţa astfel încât o zi extenuantă 
să nu ducă la o catastrofă. De exemplu, le poate fi mai uşor să ia 
decizii bune dacă au avut doar o zi proastă după un sfârşit 
de săptămână odihnitor decât dacă ziua proastă vine după 
câteva săptămâni de stres puternic şi zbatere afectivă din cauza 
tensiunilor personale sau profesionale. Psihologii sunt diferiţi în 
ceea ce priveşte modalităţile de relaxare şi nu este scopul nostru 
aici să producem un meniu cu asemenea activităţi, excepţie 
făcând menţionarea faptului că psihologii trebuie să decidă în 
mod deliberat să încorporeze asemenea activităţi în programul 
lor zilnic. 


“ in trecut, minerii duceau cu ei în subteran colivii cu canari care, sensibili la con¬ 
centraţii foarte mici de gaze, mureau când apăreau acumulări de gaze de mină, 
semnalându-le minerilor pericolul şi ajutându-i astfel să se salveze. (N. f.) 

Pacienţii spun adeseori lucruri care le produc dezgust, furie 
sau alte asemenea emoţii specialiştilor. Uneori, pacienţii pot chiar 
în mod intenţionat să caute să provoace o anumită reacţie din 
partea psihologilor lor. A fi un psiholog bun necesită un puternic 
autocontrol şi o atenţie acordată stărilor emoţionale interne. 
Psihologii trebuie să îşi aleagă cu atenţie cuvintele, iar uneori să 
se abţină să dezvăluie spontan sentimente şi gânduri. Dar capa¬ 
citatea de autoreglare este limitată şi poate fi erodată de oboseala 
fizică sau psihică. Conform teoriei depleţiei eului (Baumeister şi 
Tierney, 2011), prea multă energie consumată într-o zonă duce 
la mai puţină energie disponibilă pentru alte arii de activitate. 
Chiar şi nivelul zahărului din sânge poate influenţa funcţionarea 
organismului. Baumeister şi Tierney (2011) au folosit expresia 
„fără glucoză, fără putere de voinţă" (p. 49) pentru a exprima 
faptul că natura alimentelor pe care oamenii le consumă pe 
parcursul unei zile le poate influenţa nivelul de autoreglare. De 
asemenea, sentimentele care pot fi gestionate atunci când per¬ 
soana este bine odihnită pot părea mai puternice şi mai greu de 
gestionat atunci când aceeaşi persoană este obosită. 

Autoreflecţia 

Wilkinson, Wade şi Knock (2009) au afirmat că o componentă 
centrală a profesionalismului este „un angajament din partea 
practicianului respectiv ile .i se .uitomonitoriza şi autoperfec- 
ţiona" (p. 551). Puţine sunt calităţile c are pot li ile un ajutor pe 
măsura celui pe care îl oleră psiholog,ilor ca|>acilatea de a re¬ 
flecta asupra propriului comportament (U un .mumit grad de 

obiectivitate şi aceea de a recunoaşte efectul comportamentului 103 
personal asupra altora. Autoreflecţia se poate concentra pe 
abilităţile tehnice, pe fondul de cunoştinţe, pe competenţa cul¬ 
turală sau pe alte aspecte ale sinelui profesional. 

Toţi oamenii, nu doar cei cu tulburări de personalitate, sunt 
vulnerabili la autoamăgire şi încredere exagerată în sine. Cei 
mai mulţi îşi supraestimează capacităţile şi adeseori cred că sunt 
mai virtuoşi, mai arătoşi sau mai inteligenţi decât sunt în reali¬ 
tate (Epley şi Dunning, 2006). Aceste autoamăgiri sunt în mod 
obişnuit benigne; totuşi, în context profesional, autoamăgirea 
poate fi dăunătoare. De exemplu, Davis şi alţii (2006) au consta¬ 
tat că o anumită categorie de medici îşi supraestimează în mare 
măsură nivelul de abilităţi deşi, în realitate, ei se află sub nivelul 
mediu. Younggren (2007) a numit această tendinţă de supraesti- 
mare a abilităţilor narcisism profesional. Alexander, Humensky, 
Guerrero, Park şi Loewenstein (2010) au observat că narcisismul 
este legat de o tendinţă a medicilor de a manifesta o atitudine 
mai defensivă. Autoreflecţia este rm antidot pentru încrederea în 
sine exagerată şi autoamăgire. 

Supervizorii buni îi pot ajuta pe studenţii lor să reflecteze cu 
privire la propriile lor puncte tari şi slabe şi să internalizeze an¬ 
gajamentul faţă de automonitorizare şi perfecţionare. Supervi¬ 
zorii pot modela autoreflecţia gândind cu voce tare, cerându-le 
studenţilor să reflecteze, cerându-le să ţină jurnale de autoreflec- 
ţie sau să scrie eseuri, încurajându-i să practice starea de mind- 
fulness (concentrare asupra prezentului) şi îndemnându-şi 
studenţii să-şi dezvolte obiceiul de a solicita feedback din partea 
colegilor (de exemplu, în grupuri de intervizare) sau a pacien¬ 
ţilor (de exemplu, feedback nestructurat pe parcursul tratamen¬ 
tului, măsurători formale ale rezultatelor etc.). In mod ideal. 

104 după terminarea cursurilor de formare, psihologii vor continua 
să îşi cultive obiceiurile de autoreflecţie. 

Importanţa autoreflecţiei aprare evidentă în prezentarea 
grupurilor de intervizare de terapie comportamental-dialectică 
(TCD). Conform lui Koerner (2012), în aceste grupuri: 

Terapeutul este clientul. Terapeutul se dezvăluie pe sine însuşi 
sau însăşi, concentrându-se explicit asupra punctelor în care îi 
este greu să se ridice la cel mai înalt nivel de calitate în apli¬ 
carea unei terapii TCD. Echipa lucrează cu terapeutul sau 
terapeuta pentru a-i stimula motivarea şi capacităţile; echipa 
aplică TCD terapeutului. O echipă de TCD cu o bună funcţio¬ 
nare seamănă cu un grup eficient de oameni de ştiinţă sau 
artişti colaboratori care se întâlnesc pentru a-şi îmbunătăţi 
metodele de lucru oferindu-şi unii altora opiniile avizate 
(pp. 184-185; sublinierile din original). 


Crearea sau alegerea mediilor de lucru etice 

Psihologii îşi pot îmbunătăţi rezultatele şi prin alegerea 
unor medii de lucru care să le susţină propriile valori. Desigur, 
este mai uşor de zis decât de făcut, din cauză că unii psihologi 
începători pot avea oportunităţi limitate de acces în diferite 
programe de stagiu sau la repartiţii postdoctorale pe posturi 
de lucru adecvate. Chiar şi psihologii autonomi pot eşua în 
obţinerea unor poziţii pe care şi le doresc foarte mult şi se pot 
mulţumi cu posturi mai puţin bune. Asemenea medii de lucru 
pot produce situaţii de stres suplimentar şi pot afecta inclusiv 
luarea deciziilor etice. De exemplu, psihologii se pot afla în 
situaţia de a lucra în medii în care comportamentele lipsite de 
etică sunt tolerate sau chiar încurajate. In a.semenea situaţii. 

chiar şi cei care au cele mai bune intenţii pot constata cum 105 
calitatea etică a activităţii lor se poate degrada. 

Are o mare valoare faptul că un specialist se poate vedea ca 
parte a unui sistem în care fiecare membru caută să stimuleze 
bunăstarea altora. De exemplu, un membru al personalului 
administrativ l-a observat pe un psiholog oprind radioul din 
sala de aşteptare, fără a-şi da seama că acest lucru le permitea 
unora dintre pacienţi să audă conversaţiile confidenţiale din 
cabinetul de alături. Din fericire, acea persoană s-a simţit îndrep¬ 
tăţită să îi atragă atenţia psihologului cu privire la consecinţele 
acţiunii lui şi să corecteze problema înainte să fi apărut vreo 
situaţie de încălcare a vreunei norme etice. Funcţionarul fusese 
instruit corespunzător şi înţelegea că preocuparea pentru 
respectarea confidenţialităţii trebuia să vină din partea tuturor, 
inclusiv a personalului administrativ. 

Este de ajutor să fim vigilenţi faţă de regulile cadrului sau atenţi 
la factorii situaţionali sau de mediu care pot influenţa oamenii 
să acţioneze într-o manieră mai puţin optimă (Zimbardo, 2007). 
Psihologii pot crea, de asemenea, medii structurate pentru a 
susţine caracteristicile pe care doresc să le promoveze la ei înşişi 
şi la mediul lor de lucru. Ei pot stimula motivaţia etică implicân- 
du-se într-o comunitate sau reţea socială care valorizează reflec¬ 
ţia etică şi susţine comportamentul etic. „Precum cărbunii din 
şemineu, ne putem păstra adecvarea etică rămânând în contact 
unii cu alţii" (Kidder, 2009, p. 55). Să reflectăm asupra urmă¬ 
torului exemplu: 

Psihologii debutanţi formează un grup de lucru 
Câţiva tineri psihologi au început de curând să lucreze 
într-o instituţie mare de profil care se baza pe plata cu ora 

106 a personalului şi acorda prea puţină atenţie moralităţii sau 
calităţii serviciilor prestate. Conducerea instituţiei nu încuraja 
consultările între colegi şi nici nu voia să audă despre cazuri 
problematice decât în situaţiile în care ar fi fost anagajată răs¬ 
punderea legală a instituţiei. Cu toate acestea, aceşti tineri 
psihologi şi-au format propriul grup de consultaţii în afara 
cadrului instituţiei; acolo, ei s-au putut debarasa de stresul 
mediului de lucru şi şi-au putut potenţa unii altora resurse 
importante. 


Anticiparea problemelor 

în mod ideal, psihologii care se confruntă cu situaţii ten¬ 
sionate din punct de vedere etic nu sunt luaţi chiar prin sur¬ 
prindere (mai exact, ei nu trec printr-o ambuscadă morală), ci 
pot anticipa imele aspecte frecvent întâlnite. De exemplu, atunci 
când psihologii lucrează cu familii cu risc înalt, este probabil să 
se confrunte cu situaţii în care vor fi suspectate sau reclamate 
abuzuri sau situaţii în care părinţii încearcă să îi atragă în alianţe 
în cadrul unor dispute urâte cu privire la custodia minorilor. Cei 
care lucrează cu adolescenţi înţeleg că tinerii din această cate¬ 
gorie de vârstă se pot angaja în comportamente riscante. 

O parte a anticipaţiei este de ordin cognitiv; psihologii trebuie 
să cunoască legile aplicabile, standardele etice şi informaţiile 
clinice relevante pentru cazul respectiv. Totuşi, o altă parte a 
anticipaţiei este de natură afectivă; psihologii trebuie să fie pre¬ 
gătiţi să se confrunte cu emoţii puternice, în stare să-i devieze 
de la obligaţiile lor etice. Asemenea emoţii intense de furie, frus¬ 
trare sau teamă, dar şi emoţiile mai blânde, cum sunt afecţiunea 
şi preocuparea pentru un altul, pol conduce la conduite lipsite 

de etică dacă psihologii nu le monitorizează şi nu le canalizează 107 
în mod adecvat. Să luăm în considerare următorul exemplu: 

Un psiholog bun 

Dr. Garcia era tipul de psiholog care nu ar face niciodată 
nimic greşit; colegii o descriau cu afecţiune ca fiind inflexibilă 
în unele aspecte. Cu toate acestea, dr. Garcia a constatat că are 
instincte materne puternice faţă de un tânăr pacient aflat la 
acel moment în plasament maternal. Poate că pierderea de 
curând a unei sarcini era un factor care provoca în ea o reacţie 
atât de puternică. 

In mod similar, unii psihologi bărbaţi sunt înclinaţi să se 
îndrăgostească sau să fie profund atraşi de câte o pacientă, 
ajungând să se convingă că ea este sufletul lor pereche. Psihologii 
prudenţi, precum dr. Garcia din cazul de mai sus, vor face un 
pas înapoi şi-şi vor spune: „Stai puţin, trebuie să vorbesc cu 
cineva despre asta" ori de câte ori simt emoţii atât de puternice. 

Când aud despre psihologi care au acţionat în manieră mai 
puţin optimă, studenţii la psihologie şi-ar putea spune: „Eu nu 
voi face niciodată aşa ceva". Cu toate acestea, este uşor pentru 
studenţii care stau liniştiţi într-o sală de clasă să declare că ei nu 
ar lăsa niciodată emoţiile să îi devieze de la îndeplinirea obliga¬ 
ţiilor profesionale. Sugerăm ca formatorii să le povestească celor 
pe care îi formează despre conflictele din trecutul lor personal, 
pentru a le da acestora exemple veritabile de smerenie şi prudenţă. 

108 Strategii proximale de optimizare 
a calităţii 

Strategiile distale reflectă comportamentul uzual, în timp ce 
strategiile proximale abordează aspecte care sunt mai urgente şi 
mai relevante doar pentru anumite cazuri particulare, în care 
riscul de eşuare a tratamentului sau de rezultat negativ este 
mare. Psihologii pot folosi aceste strategii atunci când se con¬ 
fruntă cu situaţii urgente şi trebuie să îşi maximizeze rapid 
resursele. Privind în urmă la psihologi care au trecut cu succes 
prin situaţii dificile, constatăm că, adeseori, ei şi-au maximizat 
rapid resursele atunci când s-au confruntat cu situaţii dificile. 
Ei sunt mereu în alertă faţă de situaţiile care pot duce la eşecul 
unei terapii şi ştiu care sunt strategiile care pot maximiza rata 
de succes. 

Uneori psihologii decid să folosească strategiile de optimizare 
proximală a calităţii după ce au lucrat un timp cu pacienţii res¬ 
pectivi, iar pacienţii par să fie expuşi riscului de eşec al trata¬ 
mentului. Alteori, psihologii pot folosi aceste strategii încă din 
primele etape ale tratamentului — uneori chiar din prima şe¬ 
dinţă — dacă pacienţii prezintă istorii de viaţă care sugerează 
un risc crescut de eşec al tratamentului, cum ar fi unele eveni¬ 
mente proeminente din istoria copilăriei lor (de exemplu, traume 
sau abuzuri asupra copilului), probleme serioase cu funcţionarea 
lor în prezent în mediul familial (de exemplu, înstrăinarea de 
ceilalţi membri ai familiei), o istorie medicală dificilă (de 
exemplu, afecţiuni fizice grave, cronice şi comorbide), dificultăţi 
cu legea sau alţi factori legaţi de problemele sau circumstanţele 
de viaţă prezente (Knapp şi Gavazzi, 2()l2h). 

Cele patru strategii de optimizare a calităţii sunt implicarea în 109 
tratament (empoivered collaborationy^, încercându-se prin aceasta 
participarea maximă a pacientului în procesul terapeutic; consul¬ 
tarea, care optimizează calitatea tratamentului prin utilizarea 
tuturor resurselor de obţinere a unor informaţii suplimentare; 
mijloace de protecţie suplimentară, care furnizează surse supli¬ 
mentare de informaţie sau ajută la verificarea din mai multe 
surse a informaţiilor necesare în luarea deciziilor, şi consemnarea, 
care asigură protecţia din punct de vedere legal şi de asemenea 
poate creşte acuitatea mentală şi gradul de autoconştientizare al 
clinicianului.^'* Vorbind în general, aceste strategii trebuie să fie 
implementate cu cât mai multă transparenţă posibil şi trebuie să 
îi ajute pe psihologi să îşi crească nivelul de autoreflecţie. 

Aceste strategii se bazează pe principiile etice generale. Aces¬ 
tea contribuie la maximizarea beneficiilor şi evitarea daunelor. 

In măsura în care implicarea în terapie presupune, de exemplu, 
ca pacienţii să participe la luarea deciziilor privitoare la trata¬ 
mentul lor, ea reflectă şi principiul etic al respectării autonomiei 
pacientului. Strategiile proximale şi distale de optimizare a cali¬ 
tăţii sunt sinergetice: un tip de strategie poate determina creş¬ 
terea eficienţei celuilalt. De exemplu, reflecţia care poate apărea 
pe parcursul documentării poate inspira un psiholog să ia în 
considerare metode prin care pacientul ar putea deveni mai im¬ 
plicat în tratament (implicarea în tratament). Sau un supervizor 
poate sugera şi alte măsuri suplimentare de protecţie unui 
psiholog care îi cere o consultaţie. 

’’ îi mulţumim lui Edward Zukerman pentru sugerarea acestui termen. 

Eric Harris le-a prezentat iniţial ca strategii de management al riscului (el le-a numit 
cataplasme) în Bennet şi alţii (2006). 

110 Aceste strategii proximale de optimizare a calităţii contras¬ 
tează cu strategiile de gestionare a riscului stimulate de frică şi 
care adeseori slăbesc sau distorsionează relaţia psiholog-paci- 
ent. în unele cazuri, ele pot chiar să ducă la creşterea riscului de 
a dăuna pacienţilor, precum şi la suspiciuni cu privire la com¬ 
portamente lipsite de etică. Adeseori aceste abordări folosesc 
termeni absoluţi, precum întotdeauna sau niciodată. Knapp, 
Younggren, VandeCreek, Harris şi Martin (2013) au afirmat că 
„orice aşa-zisă strategie de gestionare a riscului care îţi spune să 
faci ceva ce ar putea să îi dăuneze pacientului sau care încalcă 
un principiu moral trebuie să fie gândită" (p. 32). De exemplu, 
un superior le-a dat tuturor terapeuţilor din secţia pe care o con¬ 
ducea instrucţiunea ca întotdeauna să îi pună pe pacienţii care au 
chiar şi cel mai mic gând de suicid să semneze un formular 
standard de contract de nonsuicid. Edward şi Sachmann (2010) 
nu au găsit totuşi în studiile lor nicio dovadă că aceste aşa-nu- 
mite contracte de nonsuicid ar reduce cu adevărat probabilitatea 
de sinucidere. Rudd, Mandrusiak şi Joiner (2006) au susţinut, în 
mod similar, că accentul exagerat pus pe contracte de asigurare 
anteformulate şi standardizate poate fi fără nicio valoare sau 
chiar contraindicat din punct de vedere clinic. Alocarea unui timp 
nedeterminat pentru a-1 convinge pe pacient să semneze un ase¬ 
menea acord poate fi cu atât mai contraindicată dacă generează 
lupte de putere între pacienţi şi psihologii lor sau dacă pacienţii 
au impresia că psihologii sunt mai interesaţi de propria lor 
expunere juridică decât de starea de bine a pacientului. Orice 
aşa-zis beneficiu al contractelor de nonsuicid este doar un mit 
dăunător. Astfel, niciun contract de nonsuicid nu poate fi 
justificat decât dacă este ancorat în principiile etice generale, 
cum sunt promovarea stării de bine a pacientului sau respectul 


SAMUELJ. KNAPP, MICHAEL C, GOTTLIEB, MITCHEII M, I lANI )l I SMAN 



faţă de autonomia acestuia. Psihologii trebuie să folosească m 
aceste instrumente respectând principiul consimţământului 
informat al pacientului, ca parte a unei strategii generale de 
acordare a celei mai bune îngrijiri pacientului respectiv. 

Alte principii false ale gestionării riscului sunt recomandarea 
de a „nu atinge niciodată un pacient" şi cea de „a nu folosi nicio¬ 
dată autodezvăluirea" (Knapp, Younggren şi alţii, 2013, p. 33). 

Da, unii pacienţi cu probleme interpersonale grave sau cu un 
istoric de abuz pot interpreta greşit chiar şi contactul fizic benign 
sau autodezvăluirile cu indicaţie terapeutică. în consecinţă, 
discreţia este importantă atunci când decidem pe care pacient să 
îl atingem (sau să-l îmbrăţişăm) şi faţă de care pacient să tolerăm 
un anumit nivel şi tip de autodezvăluire. Standardul cu privire 
la atingere sau îmbrăţişare trebuie să rămână măsura în care 
acestea sunt adecvate şi de ajutor pentru tratamentul general al 
pacientului. Etica nu trebuie transformată într-un „zid de beton" 
care ne fereşte „de conexiunile umane" (Brown, 1994, p. 276). 

Implicarea în tratament (consimţământul informat) 

Consimţământul informat este impus prin Codul Etic al APA, 

Legea privind Asigurările de Sănătate Garantate şi Obligatorii*^ 
şi cele mai multe dintre legile statelor americane. Utilizarea ter¬ 
menului în contextul acestei cărţi depăşeşte însă cu mult aceste 
standarde minime, întrucât acesta presupune implicarea pacien¬ 
tului în cât mai multe dintre deciziile privind tratamentul său, 
care nu sunt impuse de indicaţiile clinice. O asemenea colabo¬ 
rare nu este un eveniment punctual, la începutul tratamentului. 


Health Insurance Portability and Accountability Act, în engleză în original. (N. t.) 

112 ci un proces permanent care continuă pe toată durata trata¬ 
mentului, mai ales pe măsură ce obiectivele şi procedurile tera¬ 
peutice se modifică odată cu progresul tratamentului. 

Implicarea în tratament este un bun exemplu de suprapunere 
între abilităţile clinice de bună calitate şi excelenţa etică. Impli¬ 
carea pacienţilor în deciziile importante cu privire la tratament 
este în concordanţă cu respectarea autonomiei lor în luarea 
deciziilor. De asemenea, generează o bună relaţie de lucru în care 
pacienţii se simt liberi să discute aspecte care îi preocupă. Inte¬ 
grarea preferinţelor pacientului în obiectivele tratamentului este 
o strategie bazată pe rezultate concrete, care corelează cu rezul¬ 
tatele pozitive ale terapiilor şi cu o rată mai mică a abandonului 
prematur al tratamentului (Swift şi Greenberg, 2014; Tompkins, 
Swift şi Callahan, 2013). 

De asemenea, poate fi de mare ajutor şi obţinerea de la pa¬ 
cienţi a cât mai multor informaţii cu privire la modul cum func¬ 
ţionează alianţa terapeutică şi terapia în sine, poate chiar şi cu 
ajutorul unor instrumente de evaluare formală (Reese, Slone şi 
Miserocchi, 2013) sau cel puţin prin întrebări directe. Dacă trata¬ 
mentul nu progresează, psihologii îşi pot spori eforturile în sensul 
optimizării implicării în tratament a pacientului. în cazul clinic 
prezentat la începutul acestui capitol, dr. Smith avea o pacientă 
care nu făcea progrese în tratament, aparent fără vreun motiv 
evident, chiar dacă medicul aplica o metodă, tratament care fusese 
validată empiric. în această situaţie, dr. Smith ar fi putut discuta 
lipsa progresului cu pacienta sa. Printre întrebările pe care i le-ar 
fi putut adresa, le-ar fi putut avea în vedere pe următoarele: 

• Este de acord pacienta cu obiectivele stabilite ale tra¬ 
tamentului? 

• S-a schimbat motivaţia pacientei din vreim motiv oarecare? 113 

• Este necesară o reevaluare a obiectivelor tratamentului? 

• S-au schimbat circumstanţele de viaţă ale pacientei? 

• înţelege pacienta care sunt opţiunile alternative de tra¬ 
tament, cum ar fi medicaţia? 

• înţelege pacienta cu adevărat temele pentru acasă şi raţiu¬ 
nea lor, sau le face doar pentru că i se cere acest lucru? 

• Sunt discutate aceste aspecte într-un mod care o încura¬ 
jează pe pacientă să exprime liber ceea ce gândeşte? 

Implicarea în tratament a copiilor şi adolescenţilor presupune 
unele elemente suplimentare. Să analizăm următorul exemplu: 


Un copil nerespectuos 

Un părinte şi-a adus copilul pentru terapie la dr. Boyer. 
Problema reclamată este faptul că acest copil se comportă ne¬ 
respectuos şi că îşi bate sora. Totuşi, evaluarea făcută de 
dr. Boyer a arătat că acel copil avea o depresie destul de severă; 
ea a considerat, astfel, că acel comportament ce era calificat de 
alţii drept inadecvat şi „lipsit de respect" avea în realitate un 
grad scăzut de gravitate, fiind un indicator al iritabilităţii 
specifice depresiei. Cum ar trebui dr. Boyer să procedeze în 
continuare în luarea deciziei privind obiectivele de tratament 
ale acestui copil? 

Aşa cum am arătat în Capitolul 2, părinţii, copiii şi psihologii, 
în mod frecvent, nu cad de la bun început de acord cu privire la 
obiectivele tratamentului, iar părinţii adeseori nu sunt de acord 
nici între ei. Asemenea decizii necesită sensibilitate faţă de ne¬ 
voile şi perspectiva părinţilor şi adeseori necesită găsirea unui 

114 acord de compromis înainte ca psihologii să poată continua 
tratamentul cu vreo şansă de succes. Dr. Boyer s-ar putea afla în 
siutaţia ciudată de a considera că tratamentul a avut succes 
pentru că din punctul său de vedere obiectivele au fost atinse, şi 
cu toate acestea, din perspectiva pacientului sau a părinţilor, 
tratamentul să fie considerat un eşec, pentru că obiectivele lor 
nu au fost atinse. 

Aşa cum observam în Capitolul 2, chiar şi atunci când copiii 
şi adolescenţii nu au capacitatea legală de a-şi da consimţămâtul 
cu privire la tratament, este în concordanţă cu principiul etic 
general al respectării deciziei pacientului să le fie cerut totuşi 
acordul. In plus, cererea acordului încurajează implicarea pa¬ 
cientului, ceea ce poate creşte calitatea tratamentului. Solicitarea 
acordului poate include prezentarea de informaţii, permisiunea 
acordată copiilor de a pune întrebări şi structurarea relaţiei după 
preferinţele copiilor. Chiar şi atunci când terapia a fost ordonată 
prin hotărâre judecătorească, psihologii tot pot lua în considerare 
preferinţele infractorilor juvenili înainte de a începe o terapie 
(Dewey şi Gottlieb, 2011). Obţinerea consimţământului unui 
adolescent poate necesita diplomaţie şi compromis. O psihologă 
a acceptat obiectivul sugerat de pacienta ei: „Să mi-i ia pe părin¬ 
ţii mei de pe cap", ceea ce i-a permis să poată discuta cu tânăra 
adolescentă despre problemele pe care le avea aceasta cu părinţii 
ei. O altă psihologă i-a dat unei paciente adolescente permi¬ 
siunea de a „o concedia", cu condiţia să acorde mai întâi psiho- 
terapiei o lună ca să vadă dacă terapia funcţionează şi să vină la 
acele şedinţe. 

Psihologii pot facilita colaborarea eficientă prin realizarea 
procesului de decizie împreună cu pacienţii într-o manieră 
deschisă şi cu tact. De exemplu, a-i spune unei paciente că are 

o tulburare de personalitate borderline este, în sine, departe de 115 
a fi de vreun ajutor. A o ajuta însă pe pacientă să înţeleagă că pro¬ 
blemele cu care se confruntă sunt stările fluctuante de dispoziţie 
şi impulsivitatea, care la rândul lor generează comportamentul 
ei interpersonal disruptiv, poate fi însă mult mai util. Implicarea 
în tratament poate apărea ciar şi în situaţiile în care psihologii 
acţionează ca evaluatori şi nu ca psihoterapeuţi. Evaluările cu 
consecinţe externe pot creşte riscul legal pentru psihologi; re¬ 
zultatele evaluării pot aduce daune intereselor celor examinaţi 
dacă în urma evaluării aceştia pierd şanse de promovare profe¬ 
sională sau nu obţin o nouă slujbă, sau pierd custodia copiilor, 
în asemenea cazuri, pacienţii supăraţi pot reacţiona făcând tot 
felul de reclamaţii împotriva psihologului respectiv. Aceste eva¬ 
luări se deosebesc de terapie prin faptul că scopul lor este acela 
de a furniza informaţii unei părţi terţe (de exemplu un viitor 
angajator, o instanţă de judecată), şi nu de a promova starea de 
bine a pacientului. Cu toate acestea, psihologii pot reduce riscul 
furiei şi deazmăgirii celor evaluaţi dacă sunt foarte deschişi în 
explicarea scopului şi utilizării evaluării, atât verbal, cât şi în 
scris. Un proces de informare bine realizat poate include şi dis¬ 
cuţii cu privire la emoţiile şi conflictele pe care le-ar putea re¬ 
simţi persoanele examinate. 

Consultarea 

Să ne reîntoarcem la exemplul cazului doctorului Smith, 
prezentat la începutul acestui capitol. Dacă el ar fi căutat să se 
consulte cu cineva atunci când a observat că terapia bate pasul 
pe loc, el ar fi putut primi informaţii sau interpretări noi ale dife¬ 
ritelor aspecte clinice. O consultare cu un coleg sau supervizor 

116 l-ar fi putut ajuta, de asemenea, să reducă gradul de agitaţie 
emoţională proprie şi să analizeze cu mai multă claritate dife¬ 
ritele posibilităţi. 

In cazul doctorului Smith o acţiune adecvată poate fi şi 
o consultaţie cu un specialist cu privire la propriile sale senti¬ 
mente faţă de pacientă şi faţă de natura alianţei terapeutice 
(Castonguay, Constantine şi Holtforth, 2006). Consultaţiile im¬ 
plică adeseori discutarea factorilor emoţionali sau relaţionaK, 
pentru că pacienţii evocă în mod frecvent anumite tipuri de 
emoţii în sufletele psihologilor care îi tratează. Unele reacţii 
emoţionale sunt blânde (de exemplu, „Mă enervează ceva la 
pacientul acela" sau „Mi se pare că îmi place de tipa aceasta"). 
Totuşi, uneori sentimentele pot deveni intense. Consultanţii 
trebuie să îi ajute pe psihologi să discute aceste sentimente 
intense şi să nu le treacă cu vederea. într-un articol plin de umor. 
Cordon (1997) spunea că, dacă ar realiza vreodată un chestionar 
de evaluare a psihologilor de tipul scalei MMPI a minciunii, 
acesta ar include itemi precum: „Aţi avut vreodată sentimente 
sexuale faţă de vreun pacient?" sau: „Aţi simţit vreodată nevoia 
să înjuraţi un pacient?" (p. 19). 

Gottlieb, Handelsman şi Knapp (2013) au grupat tipurile de 
consultaţie în patru categorii în funcţie de gradul lor de difi¬ 
cultate. Consultaţiile de nivelul 1 sunt simple cereri de informare 
factuală şi pot dura doar câteva minute, deşi complexitatea 
consultaţiei poate creşte în funcţie de datele factuale ale cazului. 
Consultaţiile de nivelul 2 pot începe cu întrebări directe, care 
devin tot mai complexe, din cauză că solicitanţii consultaţiei 
nu cunoşteau dinainte anumite date privitoare la aspectele 
legale, etice şi/sau clinice care le pot afecta deciziile. Consulta¬ 
ţiile de nivelul 3 sunt adeseori, dar nu şi în mod obligatoriu, mai 

complexe din punct de vedere etic sau legal decât aspectele de 117 
nivelul al doilea. Totuşi, natura acestor probleme le produce în 
mod frecvent stres puternic celor care solicită consultaţia şi/sau 
incapacitatea de a analiza cu claritate situaţia cu care se confruntă; 
cu toate acestea, ei sunt receptivi la feedback. Circumstanţele fac- 
tuale corespunzătoare consultaţiilor de nivelul 4 pot să nu fie cu mult 
mai complexe decât cele din categoria consultaţiilor de nivelul 
al treilea, dar reperul pentru încadrarea în nivelul 4 constă în 
faptul că solicitanţii consultaţiei nu recunosc că au nevoie de 
ajutor şi/sau manifestă rezistenţă faţă de acceptarea lui, din 
cauza propriilor lor suferinţe, conflicte sau interese, a socializării 
inadecvate în cadrul exercitării profesiei, distorsiunilor, lipsei de 
înţelegere a obligaţiilor fiduciare pe care le au sau a altor erori 
sau probleme. Aceşti solicitanţi de consultaţie pot avea deficienţe 
în zona capacităţii de autoreflecţie şi astfel sunt vulnerabili în 
faţa greşelilor de natură etică. în consecinţă, tocmai aceştia sunt 
cei care au cea mai mare nevoie de serviciile de consultanţă. 

Nu toţi consultanţii oferă întotdeauna sfaturi bune, iar soli¬ 
citanţii de consultanţă pot avea motive serioase să respingă 
sfaturile consultantului. Nu ne deranjează dacă un psiholog, 
după ce analizează perspectiva consultantului, decide să nu 
urmeze sfatul acestuia. Pe de altă parte, ne îngrijorează acei 
psihologi care oferă informaţii în mod selectiv consultanţilor la 
care apelează, cu scopul de a primi răspunsul pe care speră ei să 
îl primească sau cei care nu reuşesc să reflecteze în mod con¬ 
ştient la informaţiile sau interpretările care le sunt sugerate. 
Asemenea oameni se pun pe ei înşişi şi pe pacienţii lor în pericol. 

Acei solicitanţi de consultanţă care urmează strategia distală de 
autoreflecţie au şanse mai mari să beneficieze de pe urma 
strategiei proximale a consultării unor specialişti. 

118 Prietenii apropiaţi (care sunt şi colegi) pot fi consultanţii cei 
mai buni sau cei mai răi. Uneori, un prieten poate fi un con¬ 
sultant potrivit, în special dacă obiectivul este acela al unei in¬ 
trospecţii cu privire la unele sentimente deranjante minore faţă 
de pacient sau când riscul unor erori clinice sau etice grave este 
scăzut. însă, folosirea prietenilor apropiaţi pe post de consultanţi 
poate reprezenta un caz de relaţionare cu roluri multiple, care 
să nu fie soluţia cea mai bună, ba poate fi chiar dăunătoare 
dacă, de exemplu, aceştia nu sunt atât de oneşti sau de critici pe 
cât ar trebui să fie. O asemenea situaţie este chiar şi mai proble¬ 
matică atunci când sunt necesare consultaţii de nivelul al treilea 
şi al patrulea. în asemenea circumstanţe, poate fi de dorit cău¬ 
tarea unor colegi cu specializări mai înalte, cu care psihologul 
respectiv să nu aibă relaţii personale. Deşi ar putea părea un 
lucru banal, putem spune că psihologii trebuie să ceară con¬ 
sultanţă de la oameni pe care nu îi cunosc sau pe care nu îi plac 
în mod deosebit. 

Cu excepţia consultărilor juridice cu un avocat privitoare la 
chestiuni legate de gestionarea riscului personal, psihologii 
trebuie să ia notiţe justificative despre toate consultaţiile pe care 
le primesc, rapoartele incluzând aspectele discutate, recoman¬ 
dările făcute, acţiunile întreprinse ulterior, motivarea alegerii 
acestora şi rezultatele obţinute. Consultanţii care lucrează în 
aceeaşi instituţie cu cei pe care îi sfătuiesc pot dori la rândul lor 
să-şi ia notiţe despre consultaţiile pe care le acordă, inclusiv 
pentru că, în cazul unor rezultate negative, ar putea fi atrasă 
răspunderea legală a instituţiei respective. 

Persoanele care pot aduce informaţii suplimentare sau mem¬ 
brii familiilor care acţionează ca nişte mijloace de protecţie 
în plus pot îndeplini un rol similar cu cel al consultanţilor, în 

măsura în care pun pe primul plan interesul pacientului, fumi- 119 
zează informaţii importante sau le sugerează psihologilor reinter- 
pretări ale datelor pe care aceştia le-au obţinut deja pe alte căi. 


Mijloace suplimentare de protecţie 
(verificarea propriei activităţi) 

Mijloacele suplimentare de protecţie se referă la surse adiţionale 
de informaţie. Un participant la un atelier de lucru numea aceste 
mijloace suplimentare de protecţie „curelele şi bretelele" tra¬ 
tamentului. Exemple de mijloace suplimentare de protecţie sunt 
listele scurte de lucruri de verificare, evaluările gradului de 
satisfacţie, măsurarea rezultatelor, informaţii obţinute din surse 
colaterale şi informaţiile primite de la alţi terapeuţi şi specialişti. 
Medicii de familie sau preoţii pot furniza deseori informaţii 
folositoare. Intr-un caz, chiar avocatul pacientului, care era şi 
vechi prieten de familie al acestuia, interesat în mod autentic de 
starea pacientului, i-a furnizat psihologului informaţii utile 
despre starea psihică a celui care apelase la tratament. 

O psihologă care lucra cu pacienţi cu idei suicidare le dădea 
acestora să completeze o fişă de evaluare rapidă, care măsura 
ideaţia suicidară, de îndată ce pacienţii intrau în sala de aşteptare 
a cabinetului. Apoi, ea compara răspunsurile din chestionar cu 
comentariile pacientului. De obicei acestea erau congruente, dar 
nu întotdeauna. Uneori pacienţii povesteau în timpul şedinţei 
că se simţeau bine şi că aveau doar rareori gânduri suicidare, cu 
toate că formularul pe care îl completaseră indica un grad de 
stres mai ridicat. Această discrepanţă o alerta pe psihologă 
că pacientul şi-ar putea ascunde ideaţia suicidară şi o ajuta să 
exploreze aceste sentimente în mai mare detaliu. 

120 Nu recomandăm ca toţi psihologii să le ceară tuturor pacien¬ 
ţilor lor să completeze fişe standardizate de evaluare. Sunt de 
discutat multe aspecte care ţin de calitatea acestor instrumente, 
de relevanţa lor pentru nevoile pacientului, de beneficiile lor sub 
aspectul poverii administrative pe care o presupun, dar şi de alţi 
factori. Totuşi, un sistem de feedback continuu poate îmbunătăţi 
rezultatele pacienţilor (Reese, Norsworthy şi Rowlands, 2009). 
De exemplu, Lambert (2007) a concluzionat că instrumentele 
sale de evaluare puteau prezice care sunt pacienţii cu un risc 
ridicat de eşec deja de la a patra şedinţă, în timp ce majoritatea 
psihologilor nu reuşesc să îi identifice singuri pe cei care pre¬ 
zintă un asemenea risc. Utilizarea unor instrumente specifice 
depinde şi de caracteristicile pacientului, cum ar fi nivelul de 
cultură, iar unele instrumente specifice anumitor domenii pot fi 
mai potrivite pentru pacienţi decât chestionarele generale 
privitoare la starea de bine. Desigur, asemenea instrumente 
trebuie să ajute, nicidecum să înlocuiască judecata clinicianului. 

Consemnarea 

Consemnarea serviciilor oferite este importantă dintr-o 
varietate de motive. Pe lângă faptul că asemenea consemnări 
sunt cerute de autorităţile statale de reglementare şi de compa¬ 
niile de asigurări, păstrarea unor registre în bună ordine îi ajută 
pe psihologi să îşi reîmprospăteze amintirile pentru a îmbunătăţi 
calitatea îngrijirii pe care o acordă şi pentru a-şi crea un set de 
tipuri de documente pe care le pot pune la dispoziţia altor fur¬ 
nizori de îngrijire a sănătăţii fie în prezent, fie în viitor, ori de 
câte ori va fi nevoie. Din punctul de vedere al gestionării riscu¬ 
lui, prea puţine sunt resursele care îl pot ajuta pe psiholog la fel 

de mult ca o bună înregistrare a activităţii sale. Regula generală 121 
în procedurile legale este de a accepta, dincolo de orice îndoială, 
acurateţea a ceea ce este scris într-o fişă medicală. Am auzit 
acest lucru exprimat în modul următor; „Dacă nu este scris, nu 
s-a întâmplat". Din acest motiv, un coleg de-al nostru a devenit 
faimos pentru afirmaţia sa conform căreia „o consemnare 
detaliată a evenimentelor este cel de-al doilea lucru util după un 
martor prietenos" (J.N. Younggren, corespondenţă personală, 

11 decembrie 2014). 

Natura consemnărilor variază în funcţie de natura şi contextul 
serviciului furnizat, de gradul de protecţie ce trebuie asigurat în 
cazul arhivelor conform legilor statului respectiv, precum şi de 
circumstanţele specifice locului de muncă unde sunt făcute con¬ 
semnările respective. Documentarea activităţii poate fi diferită 
pentru un psiholog care lucrează într-un cămin de îngrijire sau 
într-o instituţie de sănătate care foloseşte înregistrări electronice 
cu privire la starea de sănătate a pacienţilor, înregistrări dis¬ 
ponibile unui personal medical numeros. In aceste situaţii, 
psihologul poate dori să protejeze intimitatea pacientului în¬ 
registrând în fişa lui medicală doar informaţii esenţiale şi 
generale, iar dacă va considera necesar, va putea include şi 
observaţii mai detaliate, pe care însă le va arhiva separat. 

De asemenea, consemnările făcute pentru un raport me- 
dico-legal diferă substanţial de consemnările şedinţelor celor 
mai mulţi dintre pacienţii de psihoterapie. Dosarul medico-legal 
trebuie să includă mult mai multe detalii şi nu va oferi nicio 
opinie nesusţinută de dovezi clare. Dimpotrivă, cele mai multe 
consemnări privitoare la pacienţii în ambulatoriu de psihoterapie 
sunt făcute conform câtorva linii directoare relativ standardi¬ 
zate. Celor mai mulţi dintre pacienţi le plac terapeuţii cu care 

122 lucrează, se însănătoşesc, iar apoi îşi văd de viaţa lor, iar punerea 
la dispoziţia altor persoane a înregistrărilor este rareori un 
subiect de interes. în aceste cazuri psihologii pot folosi nevoia 
de consemnare, ca şi pe aceea de autoreflecţie pentru a-şi îm¬ 
bunătăţi calitatea activităţii profesionale pe care o desfăşoară. 

Totuşi, chiar şi pentru pacienţii de psihoterapie în ambula¬ 
toriu „obişnuiţi" calitatea consemnării trebuie să crească atunci 
când apar probleme. Procesul de creare a unor înregistrări bine 
gândite şi bine scrise îi poate ajuta uneori pe psihologi să ana¬ 
lizeze probleme clinice şi etice. în acest sens, o consemnare bună 
se bazează pe principiul moral general al asigurării stării de bine 
a pacientului. Notiţele luate în timpul şedinţelor, când sunt de 
bună calitate, sunt transparente, complete şi au o congruenţă 
intensă; de exemplu, informaţiile privitoare la tehnicile folosite 
trebuie să coreleze cu obiectivele tratamentului. 

Când se confruntă cu decizii dificile, psihologii ar trebui să 
îşi înregistreze gândurile în consemnările pe care le fac. De exem¬ 
plu, în tratarea unui pacient cu comportamente care pun viaţa 
în pericol este important ca psihologii să înregistreze analiza de 
risc pe care o fac, inclusiv motivul pentru care ei consideră că 
pacientul prezintă riscul de a se răni pe sine sau pe alţii, şi de ce 
au luat deciziile de tratament pe care le-au luat. Dacă acele înre¬ 
gistrări privitoare la o anumită terapie ajung să fie vreodată 
analizate, atunci ele trebuie să-i permită celui care le analizează 
să înţeleagă modul de gândire al psihologului. în mod ideal, 
consemnările vor arăta că psihologul a folosit o judecată rezo¬ 
nabilă în luarea deciziilor sale, pe baza informaţiilor pe care le 
avea la momentul respectiv. 

Psihologii nu ar trebui să ridice problema riscului înalt fără 
a o aborda cu acurateţe în consemnările terapiilor la care se 


SAMUEL]. KNAPP, MICHAELC. GOTTLIEB, MITCHELL M. HANDELSMAN 


referă (Rudd, 2006); de asemenea, ei nu trebuie să scrie în fişe că 123 
pacientul lor prezintă pericol pentru sine sau pentru alţii fără a 
consemna analiza sau concluzia finală cu privire la observaţiile 
respective în înregistrările ulterioare. Psihologii trebuie să con¬ 
semneze clar dacă au urmărit în şedinţele ulterioare şi dacă au 
revizuit problema pericolului menţionată anterior. Dacă perico¬ 
lul s-a disipat în timp, ei trebuie să înregistreze această obser¬ 
vaţie în fişele pacienţilor. 

Pentru psihologii care se anagajează în procese de luare a 
unor decizii etice este adecvată justificarea procesului în con¬ 
semnările lor. Psihologii pot înregistra procesul pe care l-au 
parcurs pentru a rezolva o problemă de etică, inclusiv cu referire 
la principiile etice generale, strategiile de optimizare a calităţii, 
capcanele cognitive şi emoţionale pe care le-au recunoscut şi 
abordat, consultările şi strategiile de aculturaţie pe care le-au luat 
în considerare şi pe care le-au adoptat (a se vedea Capitolul 4). 
în modelul decizional în cinci paşi, de exemplu, psihologii re¬ 
cunosc deschis conflictul, identifică valoarea sau principiul care 
prevalează şi pe cele asupra cărora prevalează primele, precum 
şi eforturile lor de a diminua daunele produse prin încălcarea 
principiilor respective. Consemnarea, în consecinţă, nu şterge, 
nici nu diminuează conflictele şi provocările, ci le recunoaşte în 
mod direct şi prezintă raţionamentele care au stat la baza 
deciziilor luate. 

Desigur, psihologii trebuie să păstreze un echilibru între ones¬ 
titate totală pe de-o parte şi tact şi diplomaţie pe de altă parte. Ei 
ar putea dori să excludă din consemnările lor informaţiile stân¬ 
jenitoare şi irelevante, şi să scrie în mod deliberat doar despre 
cele relevante, într-o manieră care să diminueze aspectele 
stânjenenitoare. De exemplu, un psiholog evalua un copil cu 

124 privire la posibilitatea prezenţei unei boli mentale grave, iar 
istoria de sănătate mentală a rudelor biologice ale copilului era 
relevantă pentru evaluare. Intr-un asemenea caz, ar fi indicat 
să fie înregistrat în fişă faptul că im unchi de sânge al copilului 
are o boală mentală gravă, dar ar fi mai puţin relevant dacă un 
unchi prin alianţă ar avea o asemenea boală. 

în mod similar, psihologii trebuie să păstreze un echilibru 
între rigurozitate şi sinteză. Ei ar putea alege să excludă specu¬ 
laţiile neprocesate despre procesele dinamice, comentariile 
gratuite despre membrii familiilor sau alte comentarii care nu 
sunt necesare pentru terapia pacientului. în eventualitatea în 
care consemnările privitoare la tratamentul respectiv ar ajimge 
să fie vreodată analizate de alte persoane, aceste comentarii îi 
pot face pe psihologi să pară dezordonaţi, imprudenţi sau fără 
o înţelegere coerentă a pacientului sau a planului de tratament. 

înregistrările de bună calitate evită sau explică limbajul de 
jargon. De exemplu, expresia vagă „gest suicidar", care poate 
însemna lucruri diferite pentru oameni diferiţi, nu ar trebui să 
apară în consemnările psihologilor fără o explicaţie alăturată, 
într-un asemenea caz, nu este clar dacă psihologul a vrut să scrie 
că pacientul a încercat o modalitate neletală de a-şi face rău, 
dacă şi-a făcut rău pentru a obţine beneficii secundare fără 
intenţia de a se sinucide sau doar a ameninţat cu sinuciderea 
(Heilbron, Compton, Daniel şi Goldston, 2010). 

Fişele de evaluare 


125 


Pentru a nu uita să folosească strategiile de optimizare a 
calităţii, psihologii pot utiliza fişe de evaluare^^ (a se vedea 
Tabelul 3.2). O fişă de evaluare este asemănătoare cu o listă de 
verificare, un instrument foarte frecvent folosit în domeniul 
siguranţei persoanelor şi bunurilor. Piloţii companiilor aeriene, 
de exemplu, se întâlnesc cu echipajul aeronavei şi parcurg o pro¬ 
cedură de verificare pe baza unei liste de lucruri de verificat 
înainte de a decola cu un avion; liste similare de verificare le 
sunt sugerate chiar şi chirurgilor (Gawande, 2009) şi altor medici 
(Ely, Graber şi Croskerry, 2001). 

Dacă privim doar la suprafaţă, folosirea fişelor de evaluare în 
cadrul unor proceduri complexe, cum sunt cele din medicina 
generală, chirurgie sau serviciile psihologice, poate părea inutilă 
şi exagerat de simplistă. Specialiştii nu se pot limita la a parcurge 
doar o serie de căsuţe în care să bifeze Da sau Nu şi astfel să 
realizeze cu succes un proces de calitate în luarea unei decizii. 
Totuşi, cei care le propun susţin că asemenea chestionare de 
verificare au o valoare importantă tocmai din cauza complexităţii 
activităţii din asemenea domenii profesionale. Cu toate că itemii 
cuprinşi în aceste liste pot părea banali, cei care au de luat 
decizii prezintă riscul ridicat de a face greşeli „stupide" atunci 
când sunt confruntaţi cu mari cantităţi de informaţii complexe, 
contradictorii sau ambigue, care cresc sarcina cognitivă. în 
asemenea domenii, fişele de evaluare îi pot ajuta pe specialişti 


'* Această secţiune este adaptată după „Can Checklists Help Reduce Treatment Failures? 
(Pot contribui listele de verificare la reducerea probabilităţii de eşec al tratamentului?) de 
S. Knapp şi J. Gavazzi, 2012, Pennsylvania Psychologist, aprilie 2012, pp. 8-9 Copyright 
2012, Pennsylvania Psychological Association. Adaptare cu permisiune. 

126 prin reducerea utilizării exclusiv a memoriei personale în situa¬ 
ţiile dificile şi prin faptul că le permit să facă un pas înapoi, să 
reflecteze asupra deciziilor ce păreau iniţial evidente şi să le 
regândească (Ely şi alţii, 2011). 

In ce situaţii ar trebui să folosească psihologii fişe de eva¬ 
luare? Knapp şi Gavazzi (2012a) au propus regula celor patru 
şedinţe: dacă pacienţii nu progresează sau nu dezvoltă o bună 
relaţie terapeutică (în absenţa unui motiv evident) până la cea 
de-a patra şedinţă, psihologul trebuie să reevalueze strategia de 
tratament. Regula celor patru şedinţe nu presupune transferul 
imediat al pacientului către un alt specialist sau vreo altă soluţie 
definitivă. în schimb, această regulă le cere psihologilor să 
reanalizeze cazul, chiar şi folosind liste de verificare. Pot exista 
motive clinice serioase pentru care un psiholog poate să amâne 
reanalizarea cazului până la cea de-a cincea şedinţă sau chiar 
mai târziu, sau motive clinice rezonabile pentru a începe eva¬ 
luarea progresului tratamentului chiar mult mai devreme. 
Scopul este acela ca psihologul să adopte o sensibilitate precoce 
faţă de pacienţii care nu prezintă progrese. 

Tabelul 3.2. Chestionar de evaluare la şedinţa a patra 
Implicarea în tratament (Ce spune pacientul?) 

DA_NU_1. Consideră pacientul că aveţi o bună relaţie 

terapeutică? 

DA_NU_2. Prezintă pacientul progres în terapie?® 

Reflecţii suplimentare (Ce crezi tu?) 

DA_NU_3. Consideri că aveţi o bună relaţie terapeutică?'’ 

DA_NU_4. Poţi identifica obstacole în calea progresului (cum 

ar fi aspecte ale personalităţii, posibilitatea existenţei sau diminuarea 
abuzului de substanţe, sau probleme de etică)? 

Maximizarea resurselor (consultare) 127 

DA NU_5. Ar fi benefică discutarea acestui caz cu un coleg? 

DA_NU_6. Are nevoie pacientul de un examen medical? 

Mijloace suplimentare de protecţie 

DA_NU_7. Evaluarea făcută pacientului este suficient de 

completă?' 

Aveţi nevoie să aflaţi şi alte perspective asupra cazului acestui 
pacient? 

Consemnări 

DA_NU_8. Aţi înregistrat în mod adecvat activitatea de până 

acum? 

DA_NU_9. Fişa pacientului conţine vreo speculaţie 

irelevantă? 

DA_NU_10. Fişa pacientului conţine suficiente informaţii? 

Alte întrebări? 


" Exemple de întrebări ce pot dezvolta acest punct sunt; Pacientul vrea 
să rămână în terapie? De ce da sau de ce nu? Aveţi aceleaşi obiective 
ca pacientul şi sunteţi de acord cu privire la metodele de tratament? 
Dacă există diferenţe, puteţi ajunge la un compromis? încearcă pa¬ 
cientul să „creadă" în tratament? Ce anume din ceea ce a spus 
pacientul până în acest moment a fost în mod deosebit de ajutor sau 
a dăunat terapiei? Aţi căzut de acord asupra modalităţii de măsurare 
a progresului (de exemplu, autoevaluare, evaluări din partea altor 
specialişti, teste, măsurători obiective nereactive)?*” Exemple de 
întrebări ce pot dezvolta acest punct sunt: Puteţi identifica motivul 
care împiedică realizarea unei bune alianţe terapeutice? Are pacientul 
suficientă încredere pentru a vă împărtăşi informaţii delicate? 
Sentimentele pe care le aveţi faţă de pacient compromit capacitatea 

128 dumneavoastră de a-1 ajuta? Dacă da, cum puteţi schimba aceste 
sentimente? Aţi cerut consultarea cu un supervizor cu privire la relaţia 
sau sentimentele dumneavoastră faţă de pacient? ""Exemple de 
întrebări ce pot dezvolta acest punct sunt: Aţi reevaluat diagnosticul 
sau metodele de tratament? Sunteţi sensibil faţă de factorii culturali, 
de gen, orientare sexuală, statut socioeconomic sau alţi factori? 

Motivele lipsei progresului pacientului în psihoterapie pot fi 
adeseori evidente, şi astfel se poate să nu fie necesară reevaluarea 
cazului. De exemplu, un pacient poate veni la terapie cu o de¬ 
presie minoră, dar apoi aceasta se agravează din cauza conce¬ 
dierii lui bruşte şi neaşteptate de la serviciu. Motivul deteriorării 
este clar, iar psihologul a vorbit cu pacientul despre modificarea 
tratamentului în lumina noilor circumstanţe de viaţă. Simpla 
deteriorare a stării pacientului în această situaţie nu pare a fi 
predictivă pentru eşecul tratamentului. 

Considerăm că regula celor patru şedinţe este o euristică utilă 
pentru că ajută la controlul optimismului excesiv şi al încrederii 
exagerate în propria persoană. Există dovezi care sugerează că 
mulţi psihologi sunt exagerat de optimişti cu privire la capaci¬ 
tatea lor de a-şi ajuta pacienţii. De exemplu, Stewart şi Chambless 
(2008) au constatat că, în general, psihologii lucrează cu pacienţii 
în medie douăsprezece şedinţe înainte de a trage concluzia că 
tratamentul nu funcţionează şi de a lua în considerare metode 
alternative. Cu toate acestea, Lambert (2007) susţine că algorit¬ 
mul său poate prezice înainte de sfârşitul celei de-a patra 
şedinţe, cu un mare grad de acurateţe, riscul eşecului tratamen¬ 
tului. Aceste două surse sugerează faptul că psihologii trebuie 
să adopte un prag mai scăzut în analiza cazurilor în ceea ce 
priveşte riscul de eşec. 

Noi recomandăm utilizarea fişelor de evaluare atunci când 129 
pacienţilor li se poate aplica regula celor patru şedinţe. Psihologii 
vor putea urmări mai îndeaproape aspectele problematice după 
identificarea lor pe baza fişelor de evaluare. în plus, psihologii 
ar putea formula şi alte întrebări, specifice cazului respectiv, pe 
care noi nu le-am inclus în versiunea chestionarului de verificare 
pe care am prezentat-o mai sus. Nu avem cunoştinţă despre 
eventuale studii empirice care să valideze sau să invalideze 
avantajele utilizării fişelor de evaluare; cu toate acestea, utiliza¬ 
rea lor se încadrează în efortul de autoreflecţie. 

Rezumat 

Uneori pacienţii nu realizează progresul aşteptat către atin¬ 
gerea obiectivelor terapeutice stabilite. în acest capitol am pre¬ 
zentat câteva strategii care pot contribui la creşterea şanselor de 
succes. Unele moduri de lucru aplicate pe termen lung (strate¬ 
giile distale de optimizare a calităţii) îmbunătăţesc nivelul gene¬ 
ral al performanţei. Alte strategii, cu un caracter mai aplicat şi 
mai specific fiecărei situaţii (strategiile proximale de optimizare 
a calităţii), îi ajută pe psihologii care se confruntă cu luarea ra¬ 
pidă a unor decizii să-şi îmbunătăţească nivelul de performanţă. 
Capitolele următoare ilustrează utilizarea acestor strategii. 

CAPITOLUL 4 


Modelul aculturaţiei etice 

în acest capitol prezentăm ultimul dintre cele trei modele pe 
care le propunem aici psihologilor în scopul optimizării calităţii 
deciziilor lor etice. Modelul aculturaţiei etice (MAE) se concen¬ 
trează asupra suprapunerii moralităţii şi eticii personale cu 
moralitatea şi etica profesionale. Explorăm conceptul conform 
căruia alegerile privind etica personală şi profesională sunt im¬ 
portante şi ubicuitare, fiind adevărate oportunităţi de actualizare 
a imaginii proprii de profesionist etic. Mai mult chiar, susţinem 
că psihologii pot creşte gradul de claritate şi eficienţă al meto¬ 
delor lor de abordare a numeroase situaţii etice de rutină sau 
complexe prin înţelegerea suprapunerii rolurilor personale cu 
cele profesionale în cheia procesului de aculturaţie (Handelsman, 
Gottlieb şi Knapp, 2005). 

Componentele modelului 

Modelul aculturaţiei etice pe care îl propunem se bazează pe 
modelul aculturaţiei psihologice al lui John Berry (1980), pe care el 
l-a definit ca pe un „set de rezultate psihologice interne, care 
includ un simţ mai clar al identităţii personale şi culturale, o bună 
sănătate mentală şi atingerea satisfacţiei personale în noul 

context cultural" (Berry şi Sam, 1997, p. 299). Pentru a obţine o I3i 
definiţie a aculturaţiei etice putem substitui cuvintele etică sau 
etic cuvântului cultural din definiţia lui Berry. 

Credem că procesul aculturaţiei etice a psihologilor apare 
într-o manieră similară cu procesul aculturaţiei psihologice descris 
de Berry şi Sam (1997). Aşa cum imigranţii trebuie să se adapteze 
într-o ţară nouă — să fie aculturalizaţi — noii lor culturi, şi viitorii 
profesionişti trebuie să se aculturalizeze noii lor culturi profe¬ 
sionale. Nevoia de aculturalizare a noilor studenţi este clară: tot 
ceea ce învaţă este nou pentru ei. înţelegerea şi folosirea mode¬ 
lului aculturaţiei etice îi poate ajuta pe studenţi să intre mai uşor 
în noile lor roluri profesionale. Totuşi, le poate fi folositoare 
chiar şi psihologilor cu mai multă sau mai puţină experienţă 
profesională să considere alegerile etice ca acte de aculturaţie. 

Chiar şi pentru psihologi care nu se confruntă cu luarea unor 
decizii iminente, ci doar încearcă să formuleze o politică (o stra¬ 
tegie distală) cu privire la unele aspecte atât de „lumeşti" cum 
ar fi plata şedinţelor absentate sau mesajul de întâmpinare al 
mesageriei vocale pentru urgenţe, modelul aculturaţiei etice 
furnizează un cadru de reflecţie şi deliberare. Modelul oferă 
astfel un filtru prin care psihologii pot explora alegerile etice pe 
care le au la dispoziţie. 

Fie că este vorba despre o sarcină dificilă sau una uşoară, 
adeziunea la cultura psihologiei profesionale poate fi un proces 
solicitant. în asemenea momente de presiune, psihologii pot 
avea tendinţa de a acţiona fără a ţine seama de etică. Pot face 
mai multe erori logice, iar factorii nonraţionali pot avea şanse 
mai mari să exercite o mai puternică influenţă asupra procesului 
de decizie. Modelul aculturaţiei etice îi poate ajuta pe psihologi 
să prevină multe situaţii de stres. De exemplu, noi susţinem că 

132 acest model de lucru furnizează modele de cadru pozitiv — de 
exemplu, de identitate profesională sau de excelenţă etică — 
şi repere mai bune faţă de care psihologii să reflecteze cu privire 
la comportamentele alternative şi la consecinţe. Vom descrie aici 
două dimensiuni majore ale modelului aculturaţiei etice, patru 
tipuri de strategii de aculturaţie şi câteva elemente suplimentare 
ale modelului. 

Două dimensiuni majore ale procesului de aculturaţie 

Multe modele de aculturaţie psihologică au o singură dimen¬ 
siune; aculturaţie înseamnă măsura în care oamenii (de exemplu, 
imigranţii, refugiaţii sau oricine altcineva care intră în spaţiul 
unei noi culturi) adoptă limba, valorile, tradiţiile, comporta¬ 
mentele şi atitudinile culturii dominante sau ale noii culturi în 
care pătrund. Berry (1980, 1992) a numit acest proces contact şi 
participare la cultura nouă sau dominantă; totuşi, el a argumentat 
că cele mai multe modele de aculturaţie ignoră o a doua dimen¬ 
siune majoră: păstrarea culturii de origine a individului, respectiv 
măsura în care oamenii îşi păstrează valorile, obiceiurile, 
tradiţiile şi aşa mai departe din cultura sau culturile lor ante¬ 
rioare, care pot include familia, religia, apartenenţa etnică, 
educaţională şi alte asemenea influenţe. 

Poate exista tentaţia de a gândi că aculturaţia etică este un 
proces uşor şi lin, dar este un mit ideea că o persoană amabilă şi 
foarte motivată să-i ajute pe alţii va fi în mod automat capabilă 
să ia decizii etice complexe bazându-se doar pe competenţa sa 
profesională şi tehnică. Procesul aculturaţiei etice include decizia 
cu privire la perspectivele personale şi profesionale cele mai rele¬ 
vante, alegerea valorilor, tradiţiilor şi a altor elemente culturale 

pe care le vom folosi în procesele de deliberare, decizia cu 133 
privire la ponderea fiecărei culturi în aceste elemente şi dez¬ 
voltarea unor comportamente care să se conformeze standardelor 
de practicare a profesiei, dar să reţină în acelaşi timp şi valorile 
personale. 

Să luăm în considerare următorul caz, prezentat iniţial în 
Introducerea acestui volum: 

Ambiguitatea rolului: social sau profesional? 

Un psihoterapeut proaspăt licenţiat, dr. Parker, lua parte la 
o cină oferită de un vechi prieten din facultate. Gazda l-a 
prezentat unei alte invitate, care i-a zis: „Dar eu vă cunosc! 

Sunteţi terapeutul vecinei mele, Renee! Vorbeşte tot timpul 
despre dumneavoastră. Simteţi foarte bun! A fost chiar ieri la 
dumneavoastră, nu-i aşa?" 

Dr. Parker se poate gândi în mai multe moduri la opţiunile 
de reacţie pe care le are. în măsura în care ia în considerare 
aspectele profesionale, inclusiv confidenţialitatea şi respectul 
faţă de pacienţii săi, el se angajează în contact şi participare. în 
măsura în care dă mai multă importanţă noţiunilor de bun-simţ 
personal şi valorilor respectului faţă de ceilalţi, pe care le-a învă¬ 
ţat înainte (poate chiar din copilărie), el îşi păstrează cultura etică 
de origine. Dr. Parker va avea de câştigat de pe urma unei reflecţii 
asupra standardelor profesionale despre care a învăţat pe par¬ 
cursul formării sale ca psiholog, a valorilor sale morale şi etice 
preexistente şi a reacţiilor sale emoţionale şi a influenţei poten¬ 
ţiale a acestora asupra deciziei pe care urmează să o ia. El va ana¬ 
liza, de asemenea, şi interesul său personal, inclusiv acele aspecte 
ale unui asemenea posibil interes a căror prevalenţă poate fi 
acceptabilă sau inacceptabilă în anumite situaţii profesionale. 

134 Patru tipuri de strategii de aculturaţie 


Figura 4.1 arată cele patru tipuri de strategii de aculturaţie 
care prezintă poziţii relative mai înalte sau mai joase pe cele 
două dimensiuni, respectiv a contactului cu noua cultură şi a 
păstrării valorilor de origine. Termenii folosiţi în imagine se 
referă exclusiv la strategii, nicidecum la oameni sau la faze de 
dezvoltare. Psihologii îşi pot alege strategiile pe baza câtorva 

Identificarea cu etica psihologică 


înaltă 


Scăzută 


Integrare 

Separare 

Asimilare 

Marginalizare 



Figura 4.1. Modelul aculturaţiei al lui Berry (1980) aplicat la identitatea 
etică. Adaptat după „Training Ethical Psychologists; An Acculturation 
Model" {Formarea etică a psihologilor: un model de aculturaţie), de M.M. 
Handelsman, M.C. Gottlieb şi S. Knapp, 2005, în Professional Psychology: 
Research and Practice, nr. 36, p. 60. Copyright 2005 Asociaţia Psihologică 
Americană. 

factori (pe câţiva dintre aceştia îi vom discuta ceva mai târziu) 135 
şi îşi pot modifica strategiile în timp, dar şi în fimcţie de situaţiile 
concrete. Ipoteza noastră este că unii psihologi pot alege mai 
frecvent una dintre strategii şi mai rar pe celelalte, dar întot¬ 
deauna vor avea potenţialul de a face alegeri mai bune. 

Cunoscând aceste strategii, psihologii pot evita etoarea 
fundamentală de atribuire (L. Ross, 1977), din cauza căreia pot 
atribui în mod exagerat comportamentul celorlalţi unor factori 
dispoziţionali. în schimbul unei atribuiri dispoziţionale a com¬ 
portamentului aparent inadecvat al altora (de exemplu, „E un 
psiholog fără etică"), psihologii pot înţelege comportamentul 
colegilor lor din punctul de vedere al strategiei şi al alegerilor. 

O capcană care apare frecvent simt situaţiile în care psihologii 
îşi justifică propriile comportamente îndoilenice (Knapp, 
Handelsman, Gottlieb şi VandeCreek, 2013) cu argumente de 
genul: „Comportamentul pe care l-am ales este etic, pentru că 
eu sunt un profesionist etic". 

Orice specialist are capacitatea de a face alegeri nefericite din 
când în când. Un câştig al modelului aculturaţiei etice este faptul 
că acesta le reaminteşte psihologilor că a greşi nu înseamnă că 
ei — sau alţii — sunt oameni răi. A gândi într-o asemenea ma¬ 
nieră le permite psihologilor să aibă mai multă compasiune faţă 
de colegii lor care gândesc sau chiar se angajează în compor¬ 
tamente lipsite de etică. Priviţi din perspectiva apartenenţei la 
comunitatea profesională, psihologii ar trebui să fie mai bine 
antrenaţi să fie mai atenţi şi mai capabili să prevină sau să gestio¬ 
neze cu succes asemenea comportamente. 

în secţiunile următoare vom prezenta cele patru tipuri majore 
de strategii de aculturaţie — marginalizarea, separarea, asimi¬ 
larea şi integrarea — şi vom explora alegerile pe care dr. Parker 

136 le-ar putea face din fiecare perspectivă, pentru a gestiona 
relaţiile, tensiunile, discrepanţele şi/sau conflictele dintre rolurile 
sale personale şi profesionale. 

Marginalizarea (contact scăzut, menţinere scăzută) 

Strategiile de marginalizare implică acte caracterizate prin- 
tr-un respect scăzut faţă de etica personală şi cea profesională. 
Dr. Parker ar putea gândi aşa: 

Ce deschidere mi-a oferit cucoana asta! Pot sa mă apuc deja 
de terapie chiar aici la petrecere. O să încep modest, cu câteva 
lucruri mai generale despre progresul pe care l-a făcut Renee 
până acum, iar apoi, dacă subiectul conversaţiei nu se schimbă, 
o să arunc câteva idei despre cum folosesc eu ultimele tehnici 
pe care nimeni nu le-a mai folosit până acum (Să mă gândesc 
ce să inventez?), despre cât de puţine locuri libere am în 
agendă pentru pacienţii noi şi despre cum acord uneori prima 
şedinţă gratuit (ceea ce poate chiar o să fac). 

Dr. Parker se simte excelent gândindu-se la iminenta creştere 
a numărului pacienţilor săi. 

Dr. Parker acţionează amoral alegând drept unic criteriu în 
alegerea comportamentului său câştigul material propriu. Poate 
că nu înţelege valorile noii sale profesii (contact şi participare scă¬ 
zute). Probabil că are şi o menţinere scăzută a valorilor morale 
ale culturii (sau culturilor) din care provine (de exemplu, onesti¬ 
tatea), din cauza renunţării la acestea sau poate a deficienţelor 
lor originare, sau poate este afectat de unele probleme de carac¬ 
ter sau de vreun stres situaţional, care îi compromit capacitatea 
de a lua decizii bune. 

Berry (1992) a observat că marginalizarea este adeseori o stra- 137 
tegie temporară adoptată de oameni care au abandonat o cul¬ 
tură, dar care încă nu o cunosc bine pe cea nouă. Mulţi studenţi 
pot adopta temporar strategii de marginalizare la începutul 
formării lor, când sunt nesiguri sau au idei eronate cu privire la 
ce înseamnă etica în serviciile de sănătate mentală şi nu sunt 
siguri cum să-şi traducă valorile etice de origine în gândire de 
calitate adecvată noilor situaţii. 

Din experienţa noastră, am observat că se întâmplă foarte rar 
ca oamenii care folosesc în mod extrem şi frecvent strategii de mar¬ 
ginalizare să îşi facă drum în profesiile din domeniul sănătăţii 
mentale. De exemplu, ca student, dr. Parker se poate să nu fi 
înţeles relevanţa moralităţii personale pentru noul său rol pro¬ 
fesional, pe care şi-l asumă, deşi până la momentul la care şi-a 
luat autorizaţia de practică ar fi trebuit să înveţe mult mai multe 
despre etică. Totuşi, în condiţiile stresului situaţiilor în care 
trebuie luate decizii dificile şi ale conflictului de interese, unii 
psihologi pot recădea în comportamente motivate mai mult de 
aversiunea faţă de pierdere (Kahneman şi Tversky, 1979) decât 
de preocupările pentru etică. De exemplu, unii psihologi ame¬ 
ninţaţi cu trimiterea în judecată se pot gândi doar la pierderile 
lor băneşti şi îşi pot baza deciziile doar pe interesele lor finan¬ 
ciare, în loc să furnizeze în continuare servicii de calitate publi¬ 
cului, să avanseze în profesie şi să îşi susţină prin comportament 
valorile primordiale de integritate, competenţă şi aşa mai departe. 

Separarea (contact scăzut, menţinere înaltă) 

Psihologii începători şi studenţii pot fi în mod special înclinaţi 
să folosească excesiv strategii de separare în care valorile etice 

138 ale culturilor lor de origine umbresc valorile profesiei. Strategia 
de separare a doctorului Parker ar putea arăta cam aşa: 

în ce poziţie stânjenitoare mă pune cucoana asta! După cum 
ştiu, codul meu etic zice că trebuie să păstrez confidenţialitatea. 
Dar ar fi nepoliticos din partea mea să nu spun „Da, aşa e". 
Doamna e clar că ştie cine sunt, şi ar fi lipsit de politeţe din par¬ 
tea mea să o tratez ca pe o ignorantă, o mincinoasă sau o ne¬ 
bună. O să răspund la întrebarea ei şi n-o să spun nimic despre 
Renee. Până la urmă, Renee progresează bine în terapie, şi-ar 
fi destul de uşor să spun doar acest lucru. Ceva de genul: „Da, 
Renee este o pacientă bună — a făcut progrese mari". Aşa apăr 
şi imaginea lui Renee şi toată lumea va trece de momentul 
de stânjeneală. 

Dr. Parker simte conflictul interior, dar se simte încrezător în 
valorile sale şi în bunul său simţ. Părinţii săi l-au învăţat bine 
despre cât este de important să fie politicos şi respectuos, în 
special cu străinii, în asemenea situaţii sociale. Pe moment el se 
simte alienat de regulile profesiei sale, care par să îi înăbuşe 
capacitatea de a fi respectuos şi amabil. El simte că prevederile 
Codului Etic al Asociaţiei Psihologice Americane (2010) şi alte 
regulamente profesionale nu îi oferă îndrumarea de care are 
nevoie. Codul etic al APA este prea vag şi general, crede el, şi nu 
se prea poate aplica situaţiilor concrete din lumea reală. 

Dr. Parker favorizează principiul păstrării valorilor sale per¬ 
sonale în faţa celui al participării la cele noi, profesionale. El pare 
să creadă că motivaţia sa personală de a-i ajuta pe oameni este 
suficient de puternică şi de pură pentru a-1 călăuzi într-o arie 
largă de situaţii profesionale. Astfel, el ar putea să nu ia în con¬ 
siderare complexitatea situaţiei sau valorile aflate în conflict şi 


SAMUEL).KNAPP,MICHAELC.GOTTLIEB,MITCHELl M IIANOEISMAN 



standardele implicate, cum ar fi confidenţialitatea, respectul şi 139 
compasiunea. 

Şi psihologii care provin din alte profesii pot folosi strategii 
de separare, inclusiv principii profesionale care e posibil să nu se 
poată aplica şi în psihologie. De exemplu, să luăm următorul caz: 

Un caz de altruism neetic 

Dr. Woods, psihologă şi fostă avocată, a primit în terapie un 
pacient bărbat şi pe copilul acestuia. Nu a văzut-o niciodată pe 
mama copilului. Mai târziu, dr. Woods a trebuit să depună 
mărturie în instanţă într-un proces, iar unul dintre avocaţi a 
întrebat-o dacă pacientul ei — tatăl — ar fi un părinte mai bun 
pentru copil decât mama acestuia. Valorile şi principiile avo¬ 
caturii pe care ea a practicat-o anterior au stăpânit-o suficient 
pentru ca ea să răspundă: „Absolut". Ea a încălcat astfel câteva 
standarde ale noii sale profesii, care ar fi putut-o împiedica 
să dea un asemenea răspuns, inclusiv pe cel al importanţei 
judecăţii pe baza tuturor datelor relevante (Articolul 9.01 al 
APA), precum şi principiul rolurilor multiple'^ (de evaluator şi 
psihoterapeut în acelaşi timp; Articolul 3.05 al APA). 

în studiul longitudinal pe care l-au realizat cu privire la 
câteva profesii, Bucher şi Stelling (1977) au dovedit existenţa 
fenomenului de eşec de socializare: unii studenţi, care au consi¬ 
derat dificilă adoptarea valorilor noii lor profesii, au aderat cu 
rigiditate la valorile lor preexistente. Am întâlnit noi înşine 
câţiva asemenea participanţi bine intenţionaţi la programele de 
formare, cărora le vine greu să se îndepărteze de poziţiile morale 
pe care le-au adoptat anterior, în copilărie, în anii de facultate 


'' Multiple relationaships, în engleză în original. (N. t.) 

140 sau în profesiile lor anterioare sau care continuă să dea întâietate 
acestora. De exemplu, un psiholog aflat în formare se oferise 
voluntar pentru o poziţie de consilier în cazuri de abuz familial 
şi, în acel cadru, primise indicaţia de a se autodezvălui, împăr¬ 
tăşind popria sa istorie de abuz tuturor pacienţilor încă de la 
începutul relaţiei de consiliere cu aceştia. 

Asimilarea (contact înalt, menţinere scăzută) 

Cei care aleg strategiile de asimilare adoptă valorile şi 
tradiţiile profesiei (contact înalt) şi renunţă la propriile tradiţii 
morale (menţinere slabă). Dacă ar folosi o strategie de asimilare, 
dr. Parker ar putea gândi astfel: 

Cum îndrăzneşte să mă întrebe aşa ceva?! Ar trebui să ştie că 
aş încălca toate regulile dacă aş răspunde la o asemenea între¬ 
bare. Confidenţialitatea este cea mai importantă — aproape 
sacră. Şi la fel e şi datoria mea de a o educa pe femeia asta cu 
privire la profesia mea. Trebuie să o înveţe cineva lucrurile 
astea. Petrecere, nepetrecere, se pare că trebuie să fiu eu acela. 

Dr. Parker se simte oarecum furios pentru că membrii asis¬ 
tenţei nu înţeleg importanţa regulilor profesiei sale şi dificultăţile 
cu care se confruntă psihologii pentru a se pune în serviciul 
pacineţilor lor. El n-a venit acolo ca să-şi facă prieteni şi este dis¬ 
pus să sacrifice chiar ceva din respectul (faţă de sine) pentru 
binele profesiei sale. 

Dr. Parker face o evaluare corectă a valorilor profesionale. 
Totuşi, el ratează implementarea utilă a acestor valori, poate din 
cauză că nu reflectează suficient la noţiunea de bază a respectului 

în relaţiile sociale, pe care a învăţat-o înaintea formării sale Ml 
profesionale. 

Psihologii pot opta pentru strategii de asimilare bazate pe 
opinia eronată că, dacă urmează regulile şi procedurile pro¬ 
fesionale, nu pot intra în conflicte etice. Multe programe de 
formare, inclusiv cele care adoptă o abordare etică de remediere, 
pot prezenta perspectiva eronată cu privire la strategiile de 
asimilare ca fiind comportamente etice excelente. Participanţii la 
formări şi specialiştii cu care am lucrat noi, care aleg strategii de 
asimilare, au în mod frecvent o abordare excesiv de rigidă în 
situaţiile care impun luarea unor decizii etice. Pe termen scurt, 
aceste strategii pot funcţiona. Am constatat totuşi că pe termen 
lung strategiile de asimilare pot avea câteva dezavantaje majore. 

In primul rând, psihologii pot urma litera regulilor, dar rezul¬ 
tatele clinice pot avea de suferit, din cauză că implementarea 
regulilor nu respectă celelalte principii de bază, precum cel al 
promovării stării de bine a pacientului. De exemplu, un psiholog 
se poate asigura că toţi pacienţii săi semnează formulare de con¬ 
simţământ informat, dar nu discută suficient aceste formulare 
astfel încât pacienţii să aibă cât mai mult de câştigat din punct 
de vedere clinic de pe urma procedurii obţinerii consimţămân¬ 
tului informat. Sau alt psiholog poate refuza un cadou de o 
valoare nesemnificativă de la un pacient din cauza interpretării 
eronate că primirea oricărui cadou riscă să încalce Codul Etic al 
APA. în al doilea rând, psihologii se simt deseori constrânşi de 
cerinţele standardelor profesioanle, care li se pot părea artificiale, 
stranii şi fără sens. Cadrul lui „ceea ce mi se spune să fac" poate 
conduce la opţiuni simpliste, precum furnizarea într-un for¬ 
mular de consimţământ exclusiv a acelor informaţii stipulate 
de lege (Pomerantz şi Handelsman, 2004). în al treilea rând, din 

142 punctul de vedere al eticii pozitive, strategiile de asimilare pot 
presupune a face doar atât cât să se treacă de momentul dificil 
sau atât cât să nu apară probleme, în locul furnizării unor ser¬ 
vicii de asistenţă de cea mai înaltă calitate posibilă. 

Integrare (contact înalt, menţinere înaltă) 

Berry şi Sam (1997) au constatat că aculturaţia psihologică 
funcţionează cel mai bine atunci când oamenii adoptă strategii 
de integrare, iar noi considerăm că integrarea este cea mai bună 
strategie de aculturaţie etică în cele mai multe dintre situaţii. 
Dr. Parker ar putea gândi astfel; 

Iar începem, exact cum discutam în facultate şi mai târziu, 
în timpul formării! Am să o dezamăgesc uşor pe doamna aceasta 
cu ceva de genul: „Mi-ar plăcea să vă pot răspunde la întrebare, 
dar probabil că ştiţi că responsabilitatea mea etică mă împie¬ 
dică să divulg identitatea pacienţilor mei. Aţi încercat pateul?" 
Dacă insistă, aş putea să discut cu invitata despre ce ar dori ea 
ca terapeutul ei să le povestească despre ea însăşi unor necunos¬ 
cuţi: „Sunt convins că şi dumneavoastră aţi dori ca terapeutul 
dumneavoastră să vă respecte intimitatea în acelaşi mod". 

Dr. Parker este fericit că poate stabili limitele, se bucură de 
beneficiile tuturor jocurilor de rol la care a luat parte în timpul 
formării sale, şi este mândru că oamenii îl pot privi într-o lumină 
pozitivă atât ca pe un profesionist serios, cât şi ca pe o persoană 
agreabilă. Este ciudat ca tocmai el să invoce regula confiden¬ 
ţialităţii când toată lumea ştie că Renee este pacienta lui, dar 
aceste ritualuri nu sunt lipsite de semnificaţie; dimpotrivă, ele 
sunt comportamente substanţiale, menite să întărească limitele 

(Anderson şi Handelsman, 2010) şi să dovedească respectul atât 143 
faţă de profesie, cât şi faţă de public. Dr. Parker a găsit un echi¬ 
libru bun între normele profesiei sale (contact şi participare) şi 
moralitatea sa personală (prezervarea valorilor sale morale ante¬ 
rioare). Astfel, el poate fi, şi poate fi văzut şi de ceilalţi, ca fiind 
mai autentic în actele sale. 

Integrarea nu înseamnă a adapta regulile sau a decide care 
dintre ele pot fi urmate şi care pot fi încălcate. Dimpotrivă, 
integrare înseamnă implementarea regulilor cu respectarea, în 
acelaşi timp, a prevederilor altor reguli, precum şi a moralităţii 
personale. De exemplu, când psihologii hotărăsc că nu au com¬ 
petenţa necesară pentru a primi un anumit pacient, ei au obli¬ 
gaţia de a recomanda acestuia un alt specialist. O strategie de 
asimilare în acest caz poate fi aceea de a urma sfaturile privitoare 
la gestionarea riscului şi de a da pacientului trei nume de alţi 
specialişti, chiar dacă aceştia s-ar afla la o mare distanţă de 
locuinţa pacientului sau ar avea onorarii pe care pacientul nu şi 
le poate permite. Cei care aleg strategii de integrare, însă, pot 
reflecta mai mult asupra aspectelor profesionale, cum ar fi, ce ar 
putea face pacientul în mod realist pentru a-şi gestiona problema 
curentă. Acest lucru poate însemna chiar şi primirea pacientului 
la o şedinţă sau două tocmai pentru a discuta cu acesta opţiunile 
de tratament sau căile de identificare a resurselor alternative pe 
care le are la îndemână sau îi sunt accesibile. Exemplul privitor 
la recomandări ilustrează faptul că psihologii pot implementa 
uneori strategii de integrare prin găsirea zonei de suprapunere 
dintre valorile lor profesionale şi cele personale şi găsirea unor 
noi căi de implementare simultană a acestor valori. 

Uneori sunt greu de identificat valorile care se regăsesc 
în ambele zone. De exemplu, prietenia, relaţiile familiale şi alte 

144 interacţiuni îi ajută pe oameni să îşi dezvolte înţelegerea proble¬ 
melor personale, cum sunt respectul şi reciprocitatea, care pot fi 
încorporate cu uşurinţă într-o noţiune preexistentă a consimţă¬ 
mântului informat. în mod similar, cei mai mulţi psihologi au 
deja un concept cu privire la intimitate formulat din experienţa 
relaţiilor lor anterioare, dar conceptul profesional de confiden¬ 
ţialitate şi limitele lui sunt mult mai complexe. 

Psihologii şi studenţii vor fi mai înclinaţi către strategiile de 
integrare dacă se vor angaja în acte care promovează autoreflec- 
ţia. O temă de autoreflecţie este efectuarea unui exerciţiu în care 
să îşi reordoneze sistemul de valori şi să conceapă o nouă ierar¬ 
hie a acestora — o nouă schemă a importanţei valorilor. De 
exemplu, când profesorii şi supervizorii aduc în discuţie ne¬ 
cesitatea păstrării confidenţialităţii mărturisirii unui pacient 
cu privire la comiterea unei crime, ei trebuie deseori să îi ajute pe 
studenţi să îşi potenţeze contactul şi participarea la noile valori, 
prin sublinierea importanţei confidenţialităţii faţă de valoarea 
ajutorului pe care ar trebui să îl acorde societăţii în rezolvarea 
unor cazuri de crimă. 

Un alt exemplu de modificare a scalei importanţei relative 
a valorilor este plasarea loialităţii faţă de profesie deasupra 
loialităţii faţă de prieteni sau colegi. Astfel, psihologii pot fi 
nevoiţi să înfrunte un coleg apropiat cu privire la abuzul de 
alcool sau droguri al acestuia, din nevoia de a preveni posibile 
daune asupra pacienţilor respectivului coleg, chiar dacă acest 
comportament îi poate face să simtă că îşi trădează cel mai bun 
prieten. Psihologii care şi-au evaluat valorile prin aculturaţie 
etică pot fi mai hotărâţi sau pot avea mai mult curaj moral care 
îi ajută să adopte atitudinea corectă, chiar dacă acest lucru 

presupune un anumit grad de disconfort personal (a se vedea 145 
discuţia cu privire la curajul moral din Capitolul 3). 

Din afară, poate fi greu de spus dacă un comportament izolat 
este dovada unor strategii de asimilare sau de integrare. Obser¬ 
vatorii trebuie să cunoască şi să înţeleagă nivelul de menţinere — 
a eticii de origine — al persoanei şi să cunoască ce strategii a 
folosit psihologul respectiv în trecut. De exemplu, un psiholog 
care îşi critică un coleg poate fi motivat în primul rând de com¬ 
pasiunea faţă de respectivul coleg, combinată cu respectul faţă 
de profesie, sau poate fi în primul rând motivat de teama de a 
nu fi culpabilizat dacă alţii ar afla că el a avut cunoştinţă de 
infracţiunea în cauză şi nu a luat nido măsură. 

Aspecte ale procesului de aculturaţie 

La prima vedere, poate părea că tranziţia de la persoana 
atentă, morală la profesionistul etic ar trebui să fie lină, pentru 
că valorile şi tradiţiile se suprapun. Cu siguranţă, unele calităţi, 
precum onestitatea şi conştiinciozitatea, sunt virtuţi personale şi 
profesionale în acelaşi timp. Totuşi, există diferenţe atât în ceea 
ce priveşte fundamentele morale şi implementarea valorilor 
între cultura personală şi cea profesională, cât şi între diferite 
culturi profesionale. Cu privire la acest aspect, Christen şi alţii 
(2013) au constatat că unele dintre valorile moralităţii obişnuite, 
precum loialitatea faţă de prieteni, nu îşi găsesc cu uşurinţă 
locul între valorile fundamentale ale specialiştilor în sănătate 
mentală. Cu toate că unele aspecte în mod clar se suprapun, 
cum ar fi grija pentru pacienţi, implementarea altora poate fi 
diferită (de exemplu, ascultarea activă faţă de oferirea de sfaturi 
sau furnizarea de informaţii faţă de împrumutul unor sume de 

146 bani). Pentru alte aspecte, cum ar fi subiectele intime într-o prie¬ 
tenie şi confidenţialitatea într-o psihoterapie, suprapunerea este 
umbrită de complexitatea implementării în situaţiile profesio¬ 
nale. Iar alte aspecte aparţin doar situaţiilor profesionale. De 
exemplu, consimţământul informat nu apare de obicei în dez¬ 
voltarea unei prietenii sau a celor mai multe dintre relaţiile de 
familie. (Singurele excepţii ar putea fi jurămintele maritale — 
care de obicei nu specifică riscurile! — şi unele cazuri de adopţie 
sau unele aranjamente privitoare la plasamentul în sistemul de 
asistenţă matemală pentru copii.) 

Din cauza acestor diferenţe inerente dintre culturile etice, 
procesul de aculturaţie etică poate fi unul complex şi destul de 
solicitant. In această secţiune, descriem o parte a acestei com¬ 
plexităţi şi a stresului potenţial, prin adaptarea elementelor 
procesului de aculturaţie descris de Berry şi arătând cum pot fi 
ele aplicate la procesul de aculturaţie etică. 

Berry şi Sam (1997) au identificat următoarele faze ale 
procesului de aculturaţie: 

• Precontactul 

• Contactul 

• Conflictul 

• Criza 

• Adaptarea 

Aceste faze pot furniza un cadru de lucru util pentru înţe¬ 
legerea dezvoltării identităţii profesionale a oricărui profesionist 
(Skovholt şi Ronnestad, 1992). 

Chiar înainte ca studenţii să intre în programele de formare 
profesională (precontact), ei pot avea deja unele idei cu privire 

la etica viitoarei lor cariere din surse precum mass-media (de 147 
exemplu, filme precum Good Will Hunting), din experienţe 
educaţionale anterioare (de exemplu, cursuri, interacţiuni cu 
diverşi consilieri), experienţe personale ca pacienţi sau poveşti 
de viaţă din familia proprie sau familiile prietenilor lor. Aceste 
impresii iniţiale sunt cel mai probabil simpliste şi pot chiar fi cu 
totul greşite. O temă care apare de timpuriu pe parcursul stu¬ 
diilor universitare (contact) poate fi evaluarea şi explorarea 
acestor idei preexistente. Bashe, Anderson, Handelsman şi 
Klevansky (2007) au descris câteva modalităţi de îndeplinire a 
acestei sarcini (a se vedea, de asemenea, Anderson şi Handelsman, 

2010; Gottlieb, Handelsman şi Knapp, 2008). O tehnică ce poate 
fi folosită în acest scop este autobiografia etică, prin care studenţii 
îşi explorează cunoştinţele de etică profesională, conceptele 
despre bine şi rău şi de unde le vin aceste idei. Am constatat că 
scrierea şi discutarea autobiografiei etice ajută la crearea unui 
cadru util — dimensiunea de întreţinere a aculturaţiei — pe 
care cei aflaţi în formare profesională îl pot folosi pentru a 
integra noile informaţii pe care le primesc despre valorile şi etica 
profesionale. 

Un alt exerciţiu pe care l-am considerat util pentru a-i ajuta 
pe studenţi să-şi exploreze modul de implementare a valorilor 
personale şi profesionale este exerciţiul punctelor tari şi slabe, 
în acest exerciţiu, studenţii numesc trei valori, virtuţi, motivaţii 
sau principii pe care le consideră a fi punctele lor tari. Apoi 
răspund la următoarea întrebare: „Cum sau în ce împrejurări ar 
putea deveni aceste atribute cele mai mari slăbiciuni ale voastre?" 
(Bashe şi alţii, 2007, p. 64). La fel ca autobiografia etică, şi exer¬ 
ciţiul punctelor tari şi slabe încearcă să îi ajute pe studenţi să îşi 
dezvolte obiceiurile sănătoase de autoreflecţie. Considerăm, de 

148 asemenea, că şi psihologii experimentaţi pot avea de câştigat de 
pe urma acestor exerciţii. 

Faza de conflict poate apărea cu sau fără o criză. Studenţii îşi 
încep practica, discută aspecte etice cu supervizorii, în mod deli¬ 
berat se înscriu la cursuri de etică şi observă comportamentul 
etic pozitiv al profesorilor, colegilor şi al altor membri ai perso¬ 
nalului. Totuşi, unii studenţi pot observa cel puţin două tipuri 
de discrepanţe: una între noua lor cultură şi cea anterioară şi/sau 
alta între valorile declarate şi cele practicate în cadrul progra¬ 
melor lor de formare (Branstetter şi Handelsman, 2000; Hammel, 
Olkin şi Taube, 1996). 

Atunci când conflictele dintre culturi sunt suficient de puter¬ 
nice, studenţii pot resimţi la intensităţi semnificative ceea ce 
Berry şi Kim (1988) au numit stres de aculturaţie. Câţiva factori 
pot influenţa sau exacerba stresul de aculturaţie, inclusiv dis¬ 
tanţa culturală, modelele de rol, suportul social şi formarea în 
noua cultură (Handelsman şi alţii, 2005). 

Distanţa culturală se referă la discrepanţa dintre cultura de 
origine şi noua cultură. De exemplu, studenţii la psihologie care 
au o pregătire anterioară în publicitate pot avea de parcurs un 
proces de aculturaţie mai profund faţă de cei care provin din 
domeniul asistenţei sociale sau medical. Berry (1992) a folosit 
termenul de năpârlire culturală pentru a se referi la procesul de 
renunţare la aspectele culturilor anterioare care nu mai sunt 
folositoare sau adecvate în noile contexte. De exemplu, psiho¬ 
logii care au fost înainte avocaţi ar putea să fie nevoiţi să renunţe 
la unele dintre regulile avocaturii pe care le-au învăţat la Facul¬ 
tatea de drept. Atunci când procesul de aculturaţie este prea 
amplu, psihologii pot trece printr-o criză de aculturaţie „în care 
conflictul ia amploare şi necesită o rezolvare" (Berry şi Kim, 

1988, p. 210). Dacă asemenea crize apar frecvent, studenţii pot fi 149 
în situaţia de a trebui să reconsidere alegerea profesională pe 
care au făcut-o, iar datoria de a-i susţine şi ghida în luarea unor 
asemenea decizii este în sarcina profesorilor şi a supervizorilor. 
(Acest exemplu indică un alt tip de probleme de etică, privitoare 
la conflictul de interese al formatorilor. De exemplu, consilierea 
unui participant la un program de formare în sensul renunţării 
la acesta ar putea să nu dea bine în rapoartele anuale la rubrica 
privitoare la păstrarea studenţilor). 

Este util să privim ultima fază, adaptarea, ca pe un proces 
continuu, întrucât aculturaţia nu are un sfârşit. Psihologii se 
confruntă cu stresul de aculturaţie şi noi posibile crize ori de câte 
ori, de exemplu, îşi dezvoltă noi specializări, lucrează cu popu¬ 
laţii diferite, schimbă cadrul de lucru, trec prin schimbări în viaţa 
personală, se simt ameninţaţi sau pur şi simplu câştigă expe¬ 
rienţă. Şi, desigur, psihologii pot fi mai înclinaţi să se abată de la 
strategiile de integrare atunci când se confruntă cu dileme etice, 
cum ar fi decizia de a raporta un abuz asupra unui copil într-o 
familie, raport care cu siguranţă va întrerupe terapia copilului. 

In aceste momente de schimbare şi criză se poate întâmpla ca 
psihologii să fie mai vulnerabili la influenţa factorilor nonra- 
ţionali şi la încălcarea standardelor etice. O atenţie explicită 
acordată modelului aculturaţiei etice poate fi utilă pentru a le 
furniza psihologilor repere sau standarde mai sănătoase pentru 
a judeca situaţiile pe care le întâlnesc în activitatea lor. De 
exemplu, judecata cu privire la o anumită alternativă comporta¬ 
mentală (de exemplu, în lucrul cu membrii unei familii pentru 
a-i ajuta să raporteze ei înşişi abuzul dacă legea statului permite 
această opţiune) poate fi făcută mai în cunoştinţă de cauză şi 
poate duce la rezultate mai bune atunci când standardul la care 

150 se raportează este: Cum pot ajuta eu cel mai bine această familie din 
rolul meu profesional?, în loc de: Cum să evit să dau de vreun necaz? 
Strategia de integrare poate fi un punct de plecare mai bun decât 
acela al respectării prevederilor legale. Cel mai bun rezultat ar fi să 
respectăm legea, dar în acelaşi timp să şi ajutăm familia în cauză. 

încadrarea discuţiei în termenii contactului cu noile valori şi 
ai menţinerii celor vechi îi poate ajuta pe psihologi să deschidă 
noi linii de comunicare între sistemele lor de gândire intuitiv şi 
raţional (Haidt, 2001). Să luăm următorul exemplu: 

O petrecere de ziua de naştere 

O tânără psihologă, dr. Adderly, avea în terapie o fetiţă de 
nouă ani care urma să îşi petreacă prima zi de naştere în casa 
unei asistente maternale. Dr. Adderly simţea o mare compa¬ 
siune faţă de fetiţă şi se întreba ce ar fi putut face pentru 
a o ajuta să se simtă specială de ziua ei. Şi-a pus întrebarea 
dacă ar fi bine să îi dea un cadou sau să o întâmpine cu un tort 
la următoarea şedinţă de terapie. 

In mod automat, intuitiv şi cu o mare rapiditate (Sistemul 1), 
gândurile psihologei reflectă reacţia ei spontană de a acţiona 
într-o manieră parentală faţă de copil. în loc să adopte această 
strategie de separare însă, dr. Adderly s-a gândit la opţiunile 
pe care le are. Gândirea sa deliberativă, reflexivă şi lentă (Siste¬ 
mul 2) i-a permis să vadă cum ar fi putut să o ajute pe copilă 
respectând în acelaşi timp limitele rolului său profesional. în 
acest caz, ea a vorbit în particular cu asistenta matemală despre 
planurile acesteia de a sărbători ziua de naştere a fetiţei şi despre 
ce considera mama că ar fi putut face ea ca psiholog pentru a 
o ajuta pe fetiţă să se adapteze Ia noul .său mediu de viaţă. 

Modelul aculturaţiei etice le poate fi de ajutor psihologilor şi 151 
în înţelegerea tipurilor de greşeli către care sunt înclinaţi în mod 
obişnuit. în atelierele şi în şedinţele noastre de consultanţă, 
adeseori le adresăm participanţilor o versiune a acestei întrebări: 
„Atunci când nu vă simţiţi la înălţime în situaţii cu încărcătură 
etică şi nu folosiţi strategii de integrare, sunteţi mai înclinaţi să 
folosiţi separarea sau asimilarea ca strategie de ieşire din situa¬ 
ţie?" Cei al căror răspuns este „asimilarea" pot avea înclinaţia 
de a-şi baza evaluarea alternativelor pe aversiimea lor faţă de risc 
sau pierdere şi pot alege cu predilecţie strategii pe termen scurt 
de protecţie a dreptului lor de liberă practică. în şedinţele de 
consultaţie îi putem încuraja pe aceşti psihologi să conştientizeze 
motivaţiile lor iniţiale, de precontact, care i-au determinat să 
intre în această profesie. Cei care răspund „separare" pot fi mai 
înclinaţi să-şi bazeze evaluările pe prevalenţa principiului de 
prietenie (de exemplu, loialitatea faţă de o altă persoană) şi a 
relaţiilor familiale. în consultaţii, îi putem îndemna pe aceşti 
psihologi să intre în contact cu diferitele surse de informare cu 
privire la etica profesională, cum ar fi Codul Etic al APA şi alte 
asemenea ghiduri. 

Strategiile de repliere ale unora dintre psihologi pot varia în 
funcţie de siutaţie şi de problemele mai pregnante. De exemplu, 
când psihologii sunt ameninţaţi sau se aşteaptă să fie daţi în 
judecată, ei pot alege strategii de asimilare, întrucât nevoia lor 
este pur şi simplu aceea de a urma întocmai procedurile şi de 
a-şi consemna activitatea. Acestea sunt strategii bune, dar uneori 
sunt insuficiente (Capitolul 3). Când adoptă asemenea strategii, 
oamenii nu se gândesc la comportamente care ar putea ameliora 
situaţia, chiar dacă sunt asociate cu relaţii extraprofesionale. 

De exemplu, o scuză bine plasată le poate permite pacienţilor şi 

152 psihologilor să depăşească unele neînţelegeri, cu toate că avo¬ 
caţii psihologilor nu recomandă folosirea scuzelor în asemenea 
situaţii. (Desigur, o scuză pentru o eroare minoră, cum ar fi o 
întârziere de cinci minute la o şedinţă, este diferită de o scuză 
pentru o greşeală clinică sau de etică, ce ar putea avea implicaţii 
substanţiale în unele situaţii suspecte de malpraxis.) Aşa cum 
am arătat în Capitolul 3, cele mai bune strategii de management 
al riscului sunt de obicei cele care pun accentul pe calitatea 
tratamentului şi promovarea stării de bine a pacientului. Atunci 
când psihologii analizează alternativele pe care le au la dispoziţie 
şi din perspectiva strategiilor de integrare, nu doar a celor de 
management al riscului, ei pot ajunge la o listă de opţiuni mai 
cuprinzătoare şi mai eficientă. 

Uneori, psihologii întâlnesc pacienţi atractivi din punct de 
vedere sexual, financiar sau intelectual. Ii putem numi „pacienţi 
seducători" în sensul larg în care psihologii îi găsesc atrăgători 
sub oricare aspect. Atunci când sentimentele personale ale psiho¬ 
logilor devin mai puternice, ei devin mai vulnerabili la adoptarea 
unor strategii de separare. Modelele lor de a gestiona pacienţii 
seducători (sau cel puţin interesanţi) pot avea la bază o prietenie 
sau alte relaţii mai puţin formale; astfel, psihologii se pot baza 
pe euristica reprezentativităţii pentru a dezvolta strategii bazate 
pe asemenea relaţii. Mai exact, ei ar putea răspunde prin compor¬ 
tamente caracteristice şi în atitudinea lor faţă de prietenii sau 
cunoştinţele atractive (financiar, intelectual, sexual), chiar dacă 
aceste comportamente sunt inadecvate în cadrul profesional. 

Răspunsurile terapeuţilor faţă de pacienţii seducători pot fi 
influenţate de euristica disponibilităţii, care determină accesarea 
imediată din memorie a unui eveniment similar pe care l-au 
văzut într-un program de televiziune sau despre care au citit 

într-o carte sau într-un ziar (Kahneman, 2011; Kahneman şi 153 
Tversky, 1979; a se vedea şi Capitolul 1 din prezenta lucrare). De 
exemplu, psihologii pot fi mai degrabă influenţaţi de portreti¬ 
zarea comportamentelor dramatice din Fatal Attraction (Atracţie 
fatală) decât de datele statistice concrete cu privire la tulburarea 
de personalitate borderline. în mod asemănător, când psihologii 
sunt presaţi de probleme financiare, ei pot alege strategii de 
separare, deoarece norma culturală a profitului unei afaceri 
devine mai pregnantă decât norma culturală a acordării de asis¬ 
tenţă, astfel că ei pot dezvolta şi folosi tipare care supraevaluează 
acest tip de strategii. 

Acest ultim exemplu ne conduce la ideea că oamenii sunt 
membri ai mai multor culturi în acelaşi timp. Acest proces de acul- 
turaţie include navigarea printr-o multitudine de culturi care, 
pentru mulţi, sunt foarte diferite (cu toate că pentru alţii acestea 
sunt doar roluri diferite, în cadrul aceleiaşi culturi) şi pot include 
familia, religia, originea etnică, educaţia, cadrul de lucru, locali¬ 
zarea geografică, aspectele privitoare la afaceri, grupurile orga¬ 
nizate în jurul aceluiaşi hobby şi apartenenţa politică. Specialişti | 

în sănătatea mentală cu cele mai diferite istorii de viaţă au în 
comun valori şi tradiţii profesionale importante, dar îşi păstrează 
în acelaşi timp şi valorile proprii, diferite de ale altora. De exem¬ 
plu, unii asistenţi sociali pot avea mai mult o abordare de susţi¬ 
nere a pacienţilor/clienţilor lor. Consilierii specializaţi în cazuri 
de dependenţă de alcool sau droguri care se află chiar ei înşişi 
în proces de vindecare a unor adicţii proprii pot fi înclinaţi să 
facă autodezvăluiri extinse şi probabil exagerate. 

De fiecare dată când psihologii se deplasează între sau printre 
aceste microculturi, ei se angajează în sarcini de aculturaţie. De 
exemplu, atunci când depun mărturie ca experţi în faţa unei 

154 instanţe de judecată, psihologii trebuie să intre în contact cu şi 
să participe la cultura proceselor judiciare (de exemplu, să înţe¬ 
leagă aspecte precum sistemul adversativ de desfăşurare a pro¬ 
cesului şi de interogare a martorilor), în timp ce îşi menţin şi 
valorile profesionale ale respectului faţă de pacient şi responsa¬ 
bilităţii ştiinţifice. 

Alte tipuri de sarcini de aculturaţie apar atunci când psiho¬ 
logii şi clienţii lor provin din culturi diferite, au religii diferite, 
orientări sexuale diferite şi aşa mai departe. De exemplu, în 
măsura în care psihologii şi clienţii lor îşi menţin cultura etică 
de origine, ei pot avea aşteptări diferite cu privire la comporta¬ 
mentul profesional în cadrul şedinţelor de terapie, precum şi cu 
privire la împărtăşirea vmor informaţii altor membri ai familiei, 
la autodezvăluire şi la comportamentele specifice apartenenţei 
politice sau religioase. 

Alte teme de aculturaţie pot apărea în cazul schimbării 
locului de muncă de la un centru de asistenţă publică de sănătate 
mentală la un cabinet privat, în care psihologii pot fi nevoiţi să 
intre pentru prima dată în contact cu probleme precum acti¬ 
vităţile de marketing şi de facturare şi să participe la acestea. 
Cultura unei practici private poate însemna, de asemenea, 
colaborări mai puţin frecvente sau mai puţin accesibile cu alţi 
terapeuţi şi specialişti din domeniu. Această lipsă relativă a con¬ 
tactului continuu sau de rutină cu elemente ale culturii profesiei 
poate creşte riscul ca psihologii să adopte strategii de separare. 
Mulţi autori au observat că izolarea profesională este un factor 
potenţial de comportament lipsit de etică (de exemplu, Chandler, 
2009; W.B. Johnson, Barnett, Elman, Forrest şi Kaslow, 2013; 
Koocher şi Keith-Spiegel, 2008), iar cei care trebuie să se adap¬ 
teze la o cultură mai izolatoare ar trebui să îşi reamintească lor 

înşile despre virtuţile smereniei şi prudenţei — şi să încerce să 155 
intre în asociaţii profesionale, să formeze grupuri de intervizare 
cu alţi colegi şi, pe orice alte căi, să evite izolarea profesională. 


Modelul aculturaţiei etice în acţiune 

Să luăm în considerare următorul caz; 

Un cadou neaşteptat 

Dr. Coleman a venit la cabinet într-o dimineaţă şi a găsit un 
pachet la uşă. Pachetul conţinea o vază mică, dar foarte ele¬ 
gantă, trimisă de o pacientă pe care dr. Coleman o trata de 
câteva săptămâni. Pacienta făcuse progrese mari într-un timp 
scurt, dar încă mai avea de lucru. Dr. Coleman şi-a pus pro¬ 
blema dacă să accepte sau nu cadoul, în timp ce vizualiza vaza 
(care se potrivea perfect) aşezată în nişa din colţul camerei de 
zi din apartamentul său. 

Primul curs de etică la care participase dr. Coleman fusese 
unul destul de tradiţional. Ea învăţase să consulte Codul Etic al 
APA, care nu spune nimic însă despre problema acceptării 
cadourilor, dar furnizează îndrumări despre evitarea daunelor, 
conflictelor de interes şi respectul faţă de pacienţi. întrebările pe 
care şi le poate pune dr. Coleman se vor centra pe evitarea con¬ 
secinţelor negative ale actelor sale: 

Ce poate fi mai probabil să se întâmple: terapia să o ia pe 
un drum greşit, iar pacienta mea (care se poate dovedi până 
la urmă a avea o tulburare de personalitate) să sfârşească prin 
a face plângere la vreo comisie de discipină sau de autorizare 


Dileme eticefn psihoterapie ■ Modelul aculturaţiei etice 



158 sentimente asemănătoare cu ale sale şi i-ar putea doar confirma 
ceea ce gândeşte deja. Dimpotrivă, ea decide să se consulte cu 
un coleg care are o aplecare mai mare către strategii de asimilare, 
cum ar fi un fost membru al comisiei de etică din statul în care 
ea profesează, care poate avea o perspectivă mai conservatoare 
asupra acceptării cadourilor. Modelul aculturaţiei etice îi oferă 
un tip de cadru de lucru pentru consultaţii care îi poate fi de 
ajutor; dr. Coleman şi consilierul său pot folosi modelul într-un 
mod care să faciliteze conversaţii mai suportive şi pozitive 
(Gottlieb, Handelsman şi Knapp, 2013). De asemenea, poate fi 
mai uşor de digerat explorarea opţiunilor pe care le are dr. 
Coleman decât teama că ar putea fi o „persoană lipsită de etică". 

Aculturaţia etică în context 

Considerăm că modelul aculturaţiei etice furnizează un 
context larg în care pot fi realizate autoreflecţia şi luarea unor 
decizii etice şi că oferă, pentru situaţii speciale, îndrumări spe¬ 
cifice. Modelul îi poate ajuta pe psihologi să devină şi să rămână 
din punct de vedere etic mai sensibili şi mai motivaţi (Rest, 1986, 
1994), dar şi mai angajaţi în demersul profesional (Bandura, 
1986,1999). Tenbrunsel şi Smith-Crow (2008) au susţinut o pozi¬ 
ţie similară în analiza lor privind motivaţia etică şi conştientizarea 
în afaceri: „Dacă se află sub influenţa unui cadru etic, cei care au 
putere de decizie sunt conştienţi din punct de vedere moral. 
Dacă însă sunt influenţaţi de alte cadre de lucru (de pildă, un 
cadru de business sau unul juridic), decidenţii ar putea să nu 
conştientizeze aspectele morale" (pp. 552-553). Psihologii pot fi 
mai înclinaţi să includă un filtru etic pe măsură ce învaţă noi 
abilităţi, stabilesc politici şi proceduri de lucru pentru afacerile 

lor, se consultă şi colaborează cu alţii, supervizează şi răspund 159 
unor situaţii problematice din prmct de vedere etic. 

Am constatat că modelul aculturaţiei etice poate fi un instru¬ 
ment util în formarea studenţilor din primii ani (în fazele de 
precontact şi contact; Bashe şi alţii, 2007; Gottlieb şi alţii, 2008). 

Mai târziu pe parcursul realizării lor profesionale, modelul acul¬ 
turaţiei etice poate fi un mecanism prin care psihologii pot 
considera alegerile etice ca parte componentă a identităţii lor 
profesionale, nu doar ca pe nişte consideraţii periferice care simt 
invocate doar după ce şi-au sunat avocatul. 

Modelul aculturaţiei etice îi poate ajuta pe psihologi să se 
pregătească şi să se angajeze în procesul de autoreflecţie în acele 
momente predictibile când abilităţile lor de luare a deciziilor pot 
fi mai puţin decât optime. Aceste momente antrenează factori 
situaţionali (de pildă, pacienţi dificili sau seducători), evenimente 
ce ţin de ciclul de viaţă personal (de pildă, accesul în profesie, 
căsătoria, pensionarea iminentă) şi momentele de suferinţă per¬ 
sonală. In general, modelul de aculturaţie etică este o modalitate 
de ameliorare a implementării celorlalte abilităţi pe care le 
analizăm în această carte, asigurând un context personal, emo¬ 
ţional şi cuprinzător. 

Sumar: întrebări utile 

Când folosesc modelul aculturaţiei etice, psihologii iau în 
considerare în mod explicit influenţele culturii lor etice de 
origine şi etica psihologică. Prezentăm aici câteva întrebări pe 
care le recomandăm psihologilor, care îi pot ajuta să înţeleagă 
măsura în care rămân fideli culturii lor de origine sau în care 
participă la cultura profesiei de psiholog, pentru a-şi dezvolta 

160 astfel strategii şi comportamente care să tindă către integrare şi 
să se îndepărteze cât mai mult de marginalizare. Psihologii pot 
folosi aceste recomandări în deliberările lor asupra dilemelor 
etice cu care se confruntă, în dezvoltarea unor politici (de pildă, 
cum să gestionez telefoanele din timpul nopţii ale pacienţilor?) 
sau în analiza componentelor etice ale deciziilor clinice sau 
administrative de rutină. Prezentăm aceste întrebări nu ca pe o 
listă exhaustivă, nici ca pe nişte etape ale unui proces, ci ca pe 
nişte idei de analiză care să poată fi de ajutor în utilizarea mo¬ 
delului aculturaţiei etice: 

1. Ce aş face dacă persoana în cauză nu ar fi pacientul meu, ci 
cumnata mea, un străin de pe stradă, un vânzător de maşini, 
stilistul meu şi aşa mai departe? 

2. Pe baza căror valori [termenul valori în această listă de 
întrebări poate include virtuţi, principii şi alte concepte după 
care se pot ghida psihologii] funcţionez eu când fac speculaţii 
având la bază diferite prejudecăţi, în viaţa mea de zi cu zi? 

3. Ce aş înclina să fac dacă nu ar exista niciun fel de reper¬ 
cusiuni personale sau profesionale (de pildă, dacă nu ar afla 
nimeni niciodată ce am făcut)? 

4. Ce aş face dacă m-aş conforma celei mai stricte interpretări 
a Codului Etic al APA şi a altor norme, ca de pildă politica 
instituţiei pentru care lucrez, legile statului sau regiunii în 
care profesez şi aşa mai departe? 

5. Ce aş face dacă nu ar exista legi care să îmi restricţioneze 
opţiunile? 

6. Care sunt motivaţiile mele — cele pe care le-aş împărtăşi 
altora şi cele pe care le am, dar nu sunt dispus să le admit în 
faţa altora? 

7. Ce aş vrea să spună prietenii sau colegii mei despre mine cu I6i 
privire la această problemă? 

8. Care valori ale profesiei mele se suprapun cu valori pe care 
le am din familia mea, din religia mea, din profesiile mele 
anterioare şi din alte arii ale vieţii mele personale? 

Dacă există un conflict evident între impulsurile mele per¬ 
sonale şi obligaţiile mele profesionale, 

9. Sunt, în general, mai înclinat să acţionez în concordanţă cu 
valorile mele personale sau cu cele profesionale? 

10. în această situaţie, simt atras către zona personală (separare) 
sau către cea profesională (asimilare)? 

11. Care ar putea fi cauza care generează acest conflict interior? 

12. Este o valoare a mea, la care nu m-am gândit până acum, 
care ar putea justifica acţiunile mele din ambele perspective, 
personală şi profesională? 

13. Există vreo valoare personală la care ţin (de pildă, respectul) 
care ar putea fi mai importantă pentru mine decât cea pe 
care o folosesc acum (de exemplu, loialitatea faţă de prieteni)? 

14. Pot încorpora valoarea profesională cu care mă lupt acum 
(de exemplu, consimţământul informat, informarea pacien¬ 
ţilor cu privire la riscuri) într-o valoare sau virtute personală 
pe care o am deja (de pildă, compasiunea)? 

15. Pot modifica implementarea valorilor mele personale astfel 
încât acţiunile mele să devină mai compatibile cu obligaţiile 
mele profesionale? 

In măsura în care cititorii folosesc aceste întrebări în timpul 

deliberărilor lor cu privire la strategiile de aculturaţie, vor putea 

dezvolta şi explora şi alte aspecte relevante cu privire la factori 
precum cadrul de exercitare a profesiei, propria istorie culturală 
şi profesională şi cea a clienţilor lor, precum şi la datele concrete 
ale cazului real cu care se confruntă. 

Partea a Il-a 

Aplicaţii ale celor trei modele 




CAPITOLUL 5 


Competenţa profesională 


Am prezentat trei modele care îi pot ajuta pe psihologi să 
optimizeze calitatea serviciilor pe care le oferă, în special când 
au de gestionat situaţii dificile sau conflictuale. Toate cele trei 
modele sunt relevante ori de câte ori trebuie să analizăm diferite 
opţiuni de natură etică. Modelul decizional etic este deosebit de 
util atunci când psihologii sunt nevoiţi să îşi pună întrebarea 
„Care ar trebui să fie obiectivele mele?" Strategiile de optimizare 
a calităţii sunt mai relevante când întrebarea pe care trebuie să 
şi-o adreseze este: „Cum îmi ating obiectivele?" Modelul acultu- 
raţiei etice este cel mai util atunci când psihologii trebuie să se 
întrebe „Care este rolul meu în această situaţie?" Unele dileme 
etice mai complexe le impun psihologilor îmbinarea a două sau 
chiar a tuturor celor trei modele. Ei pot folosi aceste strategii într-o 
manieră mai eficientă dacă se concentrează pe atingerea rezulta¬ 
telor etice maxime (a celor mai bune), luând în considerare 
factorii nonraţionali care pot influenţa luarea deciziilor. 

în următoarele capitole, analizăm câteva cazuri clinice care 
prezintă unele tipuri de situaţii dificile pe care psihologii le pot 
întâlni de-a lungul carierei lor. Am ordonat capitolele astfel încât 
ele să abordeze problemele privind competenţa, apoi pe cele pri¬ 
vind limitele şi relaţiile cu rol multiplu, consimţământul informat. 

166 pacienţii periculoşi şi situaţiile în care factorii culturali sunt 
deosebit de pregnanţi. Deoarece unele dintre cazurile prezentate 
implică mai multe tipuri de probleme (de pildă, limite şi aspecte 
culturale, confidenţialitate şi consimţământ informat), ele vor 
apărea în capitolele în care noi am considerat că pot fi de cel mai 
mare folos cititorilor. 

Analizele pe care le facem cu privire la cazurile prezentate 
aici nu au pretenţia c-ar fi şi nici nu pot fi exhaustive sau defi¬ 
nitive. Cu siguranţă, nu putem face interpretări care să se ridice 
la nivelul complexităţii oricăreia dintre aceste situaţii clinice, 
doar pe baza scurtelor descrieri prezentate aici, care conţin doar 
unele informaţii esenţiale. Mai mult, chiar dacă am prezenta 
studii de caz foarte detaliate, psihologii care la nivel individual au 
valori cu accente chiar şi foarte puţin diferite faţă de ale noastre 
pot ajunge la concluzii foarte diferite, dar la fel de valide. Scopul 
nostru este acela de a demonstra cum pot folosi psihologii cele 
trei modele decizionale discutate, pentru a face alegeri excelente 
şi jiistificate din pimct de vedere etic. 

Acest capitol prezintă aspecte legate de competenţa profesio¬ 
nală. Conform Articolului 2.01a din Codul Etic al Asociaţiei 
Psihologice Americane (APA, 2010), psihologii trebuie să „furni¬ 
zeze servicii, să educe, să cerceteze populaţia şi zonele încadrate 
între limitele competenţei lor în conformitate cu nivelul lor de 
educaţie, formare, supervizare, consultare, studiu sau experienţă 
profesională". Competenţa se bazează în primul rând pe prin¬ 
cipiile etice generale ale promovării stării de bine a pacientului 
şi evitării producerii de daune. Aşa cum am arătat în Capitolul 2 
cu privire la luarea deciziilor, unele articole ale Codului pun 
în balanţă competenţa cu accesul pacientului la asistenţa de 
sănătate mentală, permiţând o competenţă mai puţin perfectă în 

tratarea pacienţilor în situaţii de urgenţă şi atunci când tratarea 167 
pacienţilor are loc în zone care nu sunt deservite corespunzător, 
în care accesul la specialiştii competenţi este limitat. 

Acest capitol se ocupă şi de alte situaţii, în care respectarea 
competenţei este deosebit de importantă, precum cele în care 
psihologii îşi asumă responsabilităţi profesionale sau oferă ser¬ 
vicii cu cost redus sau pro bono, în care pacienţii le cer psihologi¬ 
lor să se angajeze în comportamente care simt ilegale sau ar putea 
compromite calitatea serviciilor lor, în care pacienţii se angajează 
în comportamente foarte agresive şi altele în care membrii publi¬ 
cului sau potenţiali pacienţi cer servicii la nivel informai. 

Când ar trebui psihologii să-şi asume 
responsabilitatea profesională? 

Psihologii se angajează în prestarea de servicii profesionale 
în situaţiile în care există o probabilitate rezonabilă de a fi de 
ajutor (şi o probabilitate mică de a acţiona în manieră exploata¬ 
toare sau dăunătoare). Primul pas în crearea unei relaţii de 
ajutor este aceea de a primi pacienţii în urma unei prezentări 
corecte şi a unei informări complete. în concordanţă cu acest 
obiectiv. Articolul APA 5.06 stipulează următoarele: 

Psihologii nu se angajează, direct sau prin intermediari, în 
ofertarea directă nesolicitată de servicii unor clienţi/pacienţi de 
terapie actuali sau potenţiali sau altor persoane care, prin 
situaţia lor particulară, sunt vulnerabile la influenţe rău-inten- 
ţionate. Totuşi, această interdicţie nu exclude (1) încercarea de 
a implementa contacte colaterale adecvate în scopul acordării 
asistenţei necesare clientului/pacientului deja angajat în terapie 

168 sau (2) furnizarea de servicii în caz de forţă majoră sau în 
comunităţi izolate. 

Acest articol restricţionează posibilitatea ca psihologii să îi 
exploateze pe cei care prezintă un grad mare de vulnerabilitate. 
De exemplu, am auzit o poveste, probabil apocrifă, despre un 
psiholog care le trimitea scrisori părinţilor dintr-un oraş care 
fusese de curând lovit de o tornadă. în acele scrisori el descria 
într-o manieră exagerată, menită a-i speria pe părinţi, simpto- 
mele stresului posttraumatic (SPT) la copii şi posibilele conse¬ 
cinţe pe termen lung asupra copilului ale stresului posttraumatic 
netratat. 

în alte situaţii, aspectele etice din jurul solicitării de diverse 
servicii sunt mai puţin clare, iar abilitatea psihologilor de a fi de 
ajutor este mai confuză. Să analizăm următoarele două exemple: 

Două cereri de ajutor indirecte 

Dr. Able era membru al juriului unui concurs de eseuri 
pentru elevi de liceu. în acest context, ea a citit un eseu al unui 
elev, cu un stil sumbru şi care prezenta o ideaţie suicidară pasivă. 

într-o altă situaţie, Shondra era pacienta doctorului Zenhari 
la un centru de consiliere pentru studenţi. Shondra i-a povestit 
doctorului Zenhari cum colega ei de cameră. Rose, luase la un 
moment dat o supradoză de pastile într-o aparentă tentativă 
de suicid. Shondra i-a mai povestit doctorului Zenhari că Rose 
s-a trezit a doua zi de dimineaţă şi a mers la cursuri, dar şi că 
Rose nu făcea niciun fel de tratament. 

în aceste situaţii, doctorii Able şi Zenhari şi-au pus întrebarea 
dacă abordarea acestor persoane, care aparent se află în nevoie, 
ar respecta principiul etic de a face bine (promovarea stării de 

bine a acestor persoane). Totuşi, amândoi psihologii erau conşti- 169 
enţi de faptul că ofertele nesolicitate sunt adesea contrapro- 
ductive, apărând riscul încălcării principiului de a nu face rău. 

De exemplu, beneficiarul potenţial al serviciilor poate percepe 
t)ferta de ajutor ca pe o ofertă de vânzare nesolicitată şi, în plus, 
jignitoare şi intruzivă. Deci, nu există asigurări că ar fi respectat 
principiul de a promova starea de bine dacă oricare dintre 
persoanele în cauză ar fi abordate chiar şi doar pentru a deter¬ 
mina dacă au sau nu nevoie de asistenţă. 

La începutul lucrului cu psihologii care ne solicită consultaţii, 
le adresăm următoarele întrebări; Ce aţi face dacă nu aţi fi psiho¬ 
log? şi Ce anume doriţi în profunzimea sufletului dumneavoastră 
să faceţi în acest caz? Le adresăm aceste întrebări pentru câteva 
motive. în primul rând, adresăm aceste întrebări pentru a-i ajuta 
pe psihologi să-şi exploreze propriul bun-simţ intuitiv cu privire 
la ceea ce ar fi corect, bun-simţ care este adeseori prima şi cea mai 
mare distorsiune care apare în deciziile etice (Haidt şi Kesebir, 
2010 ). în al doilea rând, vrem să-i ajutăm pe psihologi să îşi 
exploreze etica din cultura de origine, care poate influenţa pri¬ 
mele lor impresii sau intenţii. în al treilea rând, vrem să vedem 
cum le poate influenţa judecata euristica afectului (o încredere 
exagerată în sentimente precum disconfortul şi preferinţa) pre¬ 
cum şi alţi factori nonraţionali. în cazurile de mai sus, doctorii Able 
şi Zenhari pot simţi în mod intuitiv simpatie faţă de unii oameni, 
chiar dacă acei oameni nu le sunt pacienţi. Sentimentele lor sunt 
congruente cu alte sentimente precum: „Am intrat în profesie ca 
să îi ajut pe oameni" sau: „Eu sunt un om căruia îi pasă". Este 
sarcina noastră aceea de a conştientiza importanţa acestor 
sentimente, iar apoi, folosind modelele noastre, să le optimizăm, 
prin analiză sistematică, din perspectiva eticii psihologiei. 

170 Conform modelului în cinci paşi al luării deciziilor, dr. Able 
şi dr. Zenhari ar trebui să ia în considerare principiile etice ge¬ 
nerale relevante, al primatului stării de bine a pacientului şi al 
promovării binelui public, în contextul preocupării pentru starea 
de bine a unei persoane care este un membru al publicului larg, 
dar care ar putea fi şi un potenţial pacient. Cel de-al doilea pas 
este acela de a analiza alternativele de acţiune care pot rezolva 
conflictul aparent dintre aceste două principii etice. în ambele 
situaţii, psihologii au căutat soluţii altemtive pentru a-i ajuta pe 
cei care păreau a se afla în suferinţă. în prima situaţie, dr. Able 
l-a anunţat pe directorul liceului de provenienţă a elevului, care 
putea apoi să îl urmărească pe adolescentul respectiv. în cea 
de-a doua situaţie, dr. Zenhari, cu permisiunea Shondrei, i-a aler¬ 
tat pe oficialii facultăţii responsabili cu supravegherea căminului 
studenţesc. Ca urmare, dr. Able şi dr. Zenhari au putut promova 
binele unui membru al comunităţii (acţionând conform princi¬ 
piului promovării stării de bine), evitând în acelaşi timp daune¬ 
le ce ar fi putut apărea dacă i-ar fi abordat direct pe cei în cauză 
(principiul evitării daunelor). 

Pentru a ajunge la aceste alternative optime, aceşti psihologi 
probabil că au luat în considerare factorii nonraţionali care le-ar 
fi putut afecta judecata. De exemplu, se prea poate să fi simţit 
emoţii precum compasiunea (din cauză că, poate, o rudă apro¬ 
piată trecuse printr-o situaţie similară), care i-ar fi putut împinge 
să intervină, deşi ar fi fost mai bine să nu o facă. Sau s-ar fi putut 
simţi puţin prea nerăbdători să îşi ofere ajutorul dacă, de curând, 
veniturile lor s-au micşorat. Sau se poate să fi ezitat să intervină 
din cauza unei plângeri recente contra lor, sau ar fi putut ignora 
pur şi simplu situaţia cu totul din cauză că erau prea ocupaţi şi 
se temeau de repercusiuni. 

o modalitate de a identifica aceste componente nonraţionale 171 
este aceea de a le cere studenţilor sau celor care solicită consul¬ 
tanţă să îşi pună următoarea întrebare atunci când ajung la o 
decizie provizorie: Ce ar trebui să se schimbe — în voi înşivă, 
în această situaţie, sau la alte persoane implicate — pentru ca 
decizia voastră să fie diferită? Handeslman (2011) a numit această 
tehnică testarea limitelor. Acest tip de întrebare îi încurajează pe 
psihologi să observe limitele şi problemele potenţiale ale alter¬ 
nativelor pentru care optează şi să examineze modul în care 
principiile lor interacţionează cu diferiţi factori nonraţionali. De 
exemplu, în cazul studentei cu comportamente suicidare, decizia 
ar fi putut fi diferită dacă ea ar fi făcut apel în mod direct la aju¬ 
torul unui psiholog. 

Psihologii din aceste exemple se simţeau motivaţi să ajute 
prin intervenţii directe. Analizând mai bine însă, ei au constatat 
că impulsul motivaţional al înclinaţiei lor către valoarea prieteniei 
era mult mai puternic decât tendinţa către asumarea responsa¬ 
bilităţii profesionale. Le poate fi de ajutor identificarea interven¬ 
ţiilor directe ca strategie de separare derivată din valoarea 
prieteniei pe care o au din cultura personală. Ei pot analiza, de 
asemenea, şi strategia de asimilare extremă a ignorării situaţiei, 
pornind de la inexistenţa rmei relaţii profesionale sau a vreunei 
responsabilităţi legale directe faţă de persoanele implicate. Până 
la urmă, ei au putut dezvolta totuşi strategii de integrare care au 
încorporat atât reacţiile lor afective iniţiale, cât şi consideraţiile 
de natură profesională. 

în alte situaţii, psihologii pot fi nesiguri dacă o persoană cere 
cu adevărat ajutor. Oricum ar fi, nu face nimănui niciun bine 
interpretarea exagerată a evenimentelor sau implicarea în glume 
proaste sau farse. Să luăm următorul scenariu: 

„Micul Billy" 

Un psiholog care avea adresa de e-mail publicată într-un 
anunţ de publicitate profesională a primit un e-mail din partea 
unui anume Billy care pretindea că are opt ani, care i-a scris: 
„Ajutaţi-mă! Părinţii mei se ceartă, şi eu vreau să înceteze!" 

Psihologul nu ştia dacă aceasta era o farsă sau dacă „Billy" 
era chiar un copil sau dacă locuia în statul în care psihologul 
avea drept de liberă practică. Mai mult, pentru că Billy era, cel 
puţin în aparenţă, un minor, psihologul nu avea dreptul legal de 
a interveni fără permisiunea părinţilor copilului. O strategie de 
asimilare ar fi putut fi aceea de a nu răspunde la mesaj, pentru 
că nu avea nido obligaţie legală de a face acest lucru. Cu toate 
acestea, se putea ca Billy să fie un copil real şi cu adevărat aflat 
în nevoie. Dacă lucrurile ar fi stat aşa, psihologul dorea să îl 
ajute, dar îi era greu să ştie ce să facă pentru a acţiona într-o 
manieră benefică fără a folosi însă o strategie de separare. 
Ca rezultat, psihologul a păstrat în minte principiul evitării 
daunelor când a răspuns e-mailului îndrumându-1 pe Billy să 
vorbească cu învăţătoarea sau cu psihologul de la şcoală. 

în acest caz, nu exista nicio relaţie psiholog-pacient şi, con¬ 
form legilor statului şi Codului Etic al APA, psihologul nu era 
în niciun fel obligat să răspundă. Cu toate acestea, conform eticii 
pozitive, psihologii vor să facă mai mult decât doar să îndepli¬ 
nească obligaţiile minime care le sunt impuse din surse exte¬ 
rioare. în schimb, acest psiholog a găsit o strategie de integrare 
care are potenţialul de a-1 ajuta pe Billy fără vreo probabilitate 
rezonabilă de a cauza vreo daună. 

Principiul general aspiraţional B: Fidelitatea şi Responsa¬ 
bilitatea, care se regăseşte în Codul Etic al APA, stipulează că 
psihologii „se străduie să aloce o parte a timpului lor profesional 
activităţilor profesionale prestate contra unei remuneraţii 
minime sau chiar fără remuneraţie sau alte avantaje personale" 
(APA, 2010). Am fost mereu impresionaţi de dedicaţia unor 
psihologi faţă de binele public. In plus, cunoaştem psihologi cu 
cabinete independente care au efectuat sute de ore de voluntariat 
pentru a lucra cu victime ale diferitelor forme de sclavagism 
modern (Knapp, 2006), solicitanţi de azil care fuseseră torturaţi 
de soldaţi din ţările din lumea a treia (Hennessey, 2011) şi copii 
ai străzii din Filipine (Whiteman, 2010), sau psihologi care au 
contribuit la lupta împotriva politicii de apartheid din Africa de 
Sud (Brooke, 2012). 

O experienţă foarte umană 

Un psiholog care lucra în Indonezia prin intermediul 
Comitetului Central Menonit s-a oferit să îi ajute pe musul¬ 
manii ale căror comunităţi fuseseră devastate de tsunami. 
Majoritatea cetăţenilor din oraş muriseră sau fuseseră daţi 
dispăruţi. Psihologul şi-a oferit serviciile imamului local, care 
a înţeles câştigul pe care îl poate avea comunitatea sa. Cu în¬ 
curajarea imamului, elevii de religie islamică, inspiraţi de 
faptul că psihologul dovedise că înţelegea traumele prin care 
trecuseră, şi-au petrecut o noapte întreagă căutând în Coran 
pasaje care să corespundă cu modelul de recuperare pe care 

Caracterele cursive au fost introduse de traducător. {N. red.) 

care ei au făcut-o în faţa comunităţii musulmane a doua zi a 
contribuit la începerea procesului de recuperare (Knapp, 2005). 

Nu putem fi decât inspiraţi de generozitatea unor asemenea 
psihologi; acţiunile lor dau viaţă principiilor aspiraţionale ale 
Codului Etic al APA. Desigur, nu toate contribuţiile mărinimoase 
sunt adresate oamenilor din ţările lumii a treia. Mulţi psihologi 
acceptă slujbe mai prost plătite din cauza angajamentului lor 
faţă de comunităţile în slujba cărora lucrează sau a problemelor 
pe care le abordează, cum ar fi violenţa domestică şi abuzul 
asupra copiilor. Mulţi donează ore din timpul lor în miliarde de 
alte modalităţi, cum este, de pildă, asistenţa acordată populaţiilor 
cu acces îngreunat la servicii. Credem cu tărie în valoarea contri¬ 
buţiei în favoarea comunităţilor noastre şi credem că majoritatea 
colegilor noştri sunt de acord cu acest lucru, aşa cum este 
dovedit de ceea ce fac ei în afara îndeplinirii responsabilităţilor 
lor la locul de muncă. 

Voluntariatul este un exemplu de aşa-numită obligaţie opţio¬ 
nală, una care nu le este impusă tuturor. De exemplu, oferirea 
de consultaţii fără a primi niciun onorariu sau contra unor 
onorarii foarte mici nu este o cerinţă specifică din Codul Etic al 
APA, dar mulţi psihologi îşi asumă asemenea responsabilităţi 
acţionând în spiritul principiului promovării stării de bine. 
Oricum, actul de preluare a unui pacient care achită un preţ 
scăzut nu schimbă în niciun fel obligaţia psihologului de a se 
asigura că tratamentul este aplicat cu aceeaşi conştiinciozitate. 
Pentru a avea rezultate bune, psihologii trebuie să cumpănească 
atent dacă, unde sau când să se angajeze în acţiuni de volunta¬ 
riat pentru a se asigura că rămân în limitele competenţei lor. 

împing către aceste acte voluntare. Activităţile de voluntariat 
pot servi imor nevoi personale; dacă motivele egoiste devin prea 
puternice, psihologii pot risca să se implice într-un mod exagerat 
şi pot risca să le facă rău chiar celor pe care doresc să îi ajute. 

Nu cimoaştem o formulă precisă care le poate spune psiho¬ 
logilor când şi cum să îşi împartă timpul între obligaţiile faţă de 
ei înşişi, faţă de familiile lor şi faţă de ceilalţi. O recomandare 
generală este aceea ca obligaţiile opţionale să nu îi distragă de la 
cele primare. Poate fi de dorit ca psihologii să îşi desfăşoare 
sâmbăta activităţile de voluntariat la clinica unde sunt oferite 
servicii accesibile oamenilor săraci. Totuşi, dorinţa de a realiza 
asemenea activităţi de voluntariat trebuie analizată cu atenţie 
dacă aceasta înseamnă că ei ar putea să nu îşi îndeplinească 
obligaţiile pe care le au faţă de familiile lor. 

Filosoful Immanuel Kant (1785/1994) s-a ocupat de factorii 
nonraţionali care influenţează luarea deciziilor cu mult înainte 
ca psihologia să îi descopere. El credea în îndeplinirea obliga¬ 
ţiilor morale, dar a avertizat cu privire la acţiunile bazate exclu¬ 
siv pe reacţiile emoţionale. Kant (1785/1994) scria că actele de 
iubire nu trebuie să fie îndeplinite doar pe baza unor „înclinaţii 
sensibile" sau a „compasiunii simpatetice" (p. 20). în schimb, 
actele de iubire trebuie să fie realizate ca urmare a unui senti¬ 
ment al datoriei. Aplicat psihologilor, Kant nu ar dori ca aceştia 
să furnizeze servicii pro bono dintr-un sentiment spontan de 
simpatie faţă de un pacient. Dimpotrivă, el ar dori ca psihologii 
să facă aceste acte pentru că au constatat că o asemenea acţiune 
este în concordanţă cu datoriile lor etice. Astfel, psihologii pot 
întâlni un pacient oarecare care să le provoace o anumită sim¬ 
patie şi să decidă să îi ofere acestuia servicii de asistenţă cu un 

irelevantă pentru luarea deciziei şi ar fi susţinut că psihologul 
respectiv ar fi trebuit să ofere acele servicii unui pacient aflat în 
nevoie, indiferent dacă acel pacient îi producea sau nu vreo 
reacţie emoţională profundă. 

Lipsa de apreciere a lui Kant faţă de toate emoţiile poate 
părea oarecum extremă, dihotomică şi neconcordantă cu unele 
dintre motivaţiile psihologilor de a-şi oferi serviciile. Totuşi, 
perspectiva lui asupra rolului datoriei şi al emoţiilor în luarea 
deciziilor etice este una utilă: psihologii nu îşi pot permite 
izbucniri spontane de compasiune care să îi facă să se supra¬ 
solicite în diferite activităţi. 

Uneori psihologii pot refuza îndeplinirea unor obligaţii fără 
a-şi acorda timpul de a se gândi mai întâi cu atenţie la ele. Să 
analizăm următoarea situaţie; 


O psihologă cu resentimente 

O psihologă, dintr-un impuls spontan de simpatie faţă de 
un pacient, a fost de acord să îl trateze contra unui onorariu 
redus, estimând că pacientul ar fi avut nevoie de zece, cel mult 
cincisprezece şedinţe de terapie. După un an de terapie cu pa¬ 
cientul respectiv, ea încă nu putea întrevedea finalul acăsteia. 
Psihologa a început să-şi regrete decizia şi să aibă resentimente 
faţă de pacientul respectiv, pentru că fusese nevoită să respingă 
alţi pacienţi care ar fi plătit mai mult, ca să poată continua să-l 
vadă pe acesta pentru un onorariu redus. Cu toate că avusese 
opţiunea de a-i recomanda pacientului să meargă la un coleg, 
nu era adecvat din punct de vedere clinic să facă acest lucru şi 
nu simţea că ar fi în concordanţă cu propria sa imagine de sine 
ca profesionist atent. 

De-a lungul timpului, simpatia spontană pe care psihologa o 177 
resimţise la început faţă de pacient a început să scadă în in¬ 
tensitate, la fel şi angajamentul ei faţă de oferirea serviciilor sale 
contra unor onorarii reduse. Ar fi fost mai bine dacă, încă dela 
începutul activităţii, ea şi-ar fi gândit o politică de acordare a 
serviciilor pro bono. Dorinţa ei de a furniza servicii gratuite sau 
cu costuri scăzute vine din simţul ei de etică pozitivă — a oferi 
mai mult decât minimul necesar — şi este susţinută de Principiul 
B al APA: Fidelitate şi Responsabilitate. însă, decizia sa iniţială 
de a-1 primi pe acest client se poate să fi fost determinată de deca¬ 
lajul mare dintre nivelul maxim şi minim al empatiei, decalaj din 
cauza căruia adeseori oamenii nu reuşesc să se gândească 
dinainte cum s-ar simţi într-o anumită situaţie (Loewnstein, 

2005). Poate că psihologa ar fi decis că putea oferi un anumit 
număr de şedinţe pro bono în fiecare an (sau lună), indiferent 
de gradul de simpatie pe care l-ar fi simţit faţă de pacient. Astfel, 
şedinţele acordate acelui pacient ar fi fost mai puţin generatoare 
de resentimente, pentru că ea le-ar fi putut scădea din numă- 
rul-limită pe care şi l-ar fi stabilit anterior, iar ei i-ar fi venit mai 
uşor să recomande pacientului un alt coleg pentru a-şi continua 
terapia atunci când ar fi ajuns la limita de şedinţe gratuite pe 
care şi-o stabilise. 

Acest exemplu vorbeşte de la sine despre importanţa auto- 
conştientizării cu privire la unele aspecte precum: nivelul de 
energie, priorităţile financiare, gradul de angajament faţă de 
ceilalţi. De exemplu, psihoterapeuta din acest caz s-ar putea să 
fi folosit o strategie de separare când a acceptat să-l vadă pe 
pacientul în cauză şi şi-a analizat mai bine decizia abia când era 
prea târziu. De asemenea, se poate să fi jucat un rol în luarea 
deciziei sale şi sentimentul că-şi aduce sieşi un serviciu dacă 

stimă de sine. Dacă vor lua în considerare aceşti factori şi alţii 
asemenea, psihologii vor reuşi să îşi anticipeze mai bine reacţiile 
faţă de obligaţiile suplimentare pe care şi le asumă. 

Când pacienţii le cer psihologilor să se angajeze 
în comportamente lipsite de etică 

Uneori pacienţii le cer psihologilor să facă unele lucruri care 
sunt contraindicate din punct de vedere clinic şi potenţial lipsite 
de etică. Să luăm în considerare următoarele exemple: 

Pacienţi anonimi 

O pacientă nouă a refuzat să-şi spună numele sau adresa şi 
a spus că plăteşte în numerar. A spus că vrea să plătească pen¬ 
tru o săptămână în avans, astfel încât psihologa să fie asigurată 
că avea să fie plătită chiar dacă ea nu ar fi venit la şedinţele 
programate. 

Un alt pacient a venit şi a plătit cu numerar pentru interviul 
de evaluare. Dar când a sosit momentul să îşi spună adresa, 
pacientul a ezitat, iar apoi a declarat o adresă care părea să fie 
inventată. Mai târziu psihologul a verificat şi a constatat că nu 
exista o asemenea adresă în oraş. 

în ambele situaţii, se pare că pacienţii considerau că aceste 
cereri de informaţii le-ar fi putut afecta în vreim fel starea lor de 
bine (ceea ce poate fi o problemă legată de promovarea stării de 
bine) şi le-au impus psihologilor să le respecte decizia (respectul 
faţă de capacitatea de decizie a pacientului). Psihologii au fost 
tentaţi să cedeze cererilor implicite de a furniza servicii fără 
a primi informaţiile pe care le cereau şi altor pacienţi. în primul 

absentate, putea accentua această tentaţie. Psihologa în cauză 
s-ar fi putut gândi că oamenii cumpără şi alte produse şi servicii 
rămânând anonimi. Ea putea să justifice chiar şi o strategie de 
separare conform căreia cerinţa privitoare la informaţiile de iden¬ 
tificare este ceva impus doar din exterior, de către o instituţie de 
reglementare a statului şi că reprezintă o intruziune în intimi¬ 
tatea pacientului, care nici nu e necesară. 

O analiză mai atentă arată modurile importante prin care 
lipsa acestor informaţii poate cauza riscuri suplimentare chiar 
pacienţilor (încălcarea principiilor evitării daunelor şi al pri¬ 
matului stării de bine) şi posibil chiar şi altor persoane implicate 
(binele public). De exemplu, lipsa informaţiilor cu privire la un 
pacient poate face dificil, dacă nu chiar imposibil pentru o terţă 
parte să obţină accesul adecvat la aceste informaţii. In plus, dacă 
pacientul ar fi ameninţat o terţă parte identificabilă sau ar fi 
devenit un pacient suicidar, eforturile psihologului de a inter¬ 
veni ar fi fost serios limitate. 

O altă variantă a temei lipsei de etică sau a situaţiilor dăună¬ 
toare apare atunci când pacienţii adresează cereri speciale cu 
privire la consemnarea şedinţelor. Să luăm următorul exemplu: 

Nu luaţi notiţe (şi uitaţi tot ce am zis) 

Doi soţi s-au prezentat pentru terapie de cuplu. Procedura 
obţinerii consimţământului informat pe care o aplica psihologa 
căreia i s-au adresat cuprindea o discuţie cu privire la arhivarea 
informaţiilor consemnate şi excepţiile de la principiul confi¬ 
denţialităţii. La intrare, soţul a întrebat-o pe psihologă dacă 
poate să nu mai ia notiţe. Când ea a întrebat care este motivul 
acestei cereri, el a spus că înţelegea importanţa păstrării unor 

180 înregistrări, dar el plănuia să candideze la un post public şi nu 

dorea să existe niciun fel de urme scrise. 

A lua notiţe este o cerinţă a celor mai multe comisii statale 
din domeniul psihologiei şi a celor mai multe companii de asi¬ 
gurare. Pacientul din acest exemplu credea că a nu avea notiţe 
era în cel mai bun interes al său. Totuşi, psihologa a înţeles că 
lucrurile nu stăteau chiar aşa. Ea i-a explicat că cerinţele legale şi 
etice cu privire la consemnarea şedinţelor, dintr-un număr mare 
de motive, priveau tocmai primatul stării de bine a pacienţilor. 
De exemplu, ele furnizau o înregistrare istorică a faptului că 
psihologii oferă servicii de tot mai bună calitate. Ele pot, de 
asemenea, să conţină informaţii importante pentru alţi spe¬ 
cialişti cărora pacienţii se pot adresa ulterior. Apoi, ea i-a expli¬ 
cat pacientului măsura şi limitele confidenţialităţii şi ale naturii, 
în general, a notiţelor scrise în psihoterapie, cu speranţa că dacă 
înţelegea aceste reguli cu privire la confidenţialitate, el s-ar fi 
simţit în siguranţă şi ar fi renunţat la cererea lui. în acest caz, 
dacă psihologa s-ar fi temut sau s-ar fi simţit intimidată, ea ar fi 
putut adopta o strategie de separare şi ar fi cedat cererii soţului 
respectiv, pentru a evita pierderea unui pacient. Totuşi, anali¬ 
zând obligaţiile sale profesionale ca parte a eticii pozitive, ea a 
adoptat o strategie de integrare. Făcând acest lucru, ea a realizat 
că a fi de acord cu cererea acelui bărbat nu ar fi fost nici în inte¬ 
resul lui, nici nu ar fi reprezentat o bună decizie de management 
al riscului. 

Unii pacienţi nu sunt uşor de convins şi sunt atât de îngrijoraţi 
(chiar paranoizi), încât continuă să insiste ca psihologul să nu 
scrie nimic. A fi de acord cu asemenea cereri ar putea crea unele 
probleme pentru psihologi. întâi de toate, a nu lua notiţe riscă 

să scadă calitatea serviciilor oferite dacă psihologii sunt inca- I8l 
pabili să memoreze detaliile importante ale terapiei sau dacă o 
nouă situaţie le impune să trimită înregistrările pe care le-au 
făcut altor specialişti, care se ocupă ulterior de sănătatea pacien¬ 
tului respectiv. în al doilea rând, eşecul consemnărilor reprezintă 
un risc pentru psihologi, întrucât păstrarea acestor consemnări 
este o cerinţă universală a tuturor comisiilor psihologice de avi¬ 
zare a dreptului de liberă practică. în al treilea rând, din prin¬ 
cipiu, societatea funcţionează în general cel mai bine atunci când 
toate legile sunt respectate şi toate obligaţiile îndeplinite (chiar 
dacă în Capitolul 2 am susţinut că, în anumite circumstanţe, 
agenţii morali pot aduce argumente etice în favoarea încălcării 
unor legi). în al patrulea rând, dacă psihologii nu fac consemnări 
şi ar trebui ulterior să apară în faţa unor instanţe de judecată ca 
martori experţi cu privire la pacientul în cauză, scopul aflării 
adevărului urmărit de instanţa de judecată ar putea fi compromis. 

Psihologii înregistrează şedinţele din mai multe motive se¬ 
rioase. însă, ei pot încerca să diminueze pe cât posibil daunele 
aduse prin încălcarea unui principiu moral oferindu-le pacien¬ 
ţilor posibilitatea de a vedea consemnările lor, astfel încât aceştia 
să ştie ce anume este înregistrat în ele. De asemenea, psihologii 
pot arăta flexibilitate în felul în care realizează aceste înregistrări 
şi pot satisface cererile rezonabile ale pacienţilor, atâta timp cât 
însemnările pe care le fac sunt suficiente, corecte şi nu conţin 
informaţii care pot induce în eroare. 

Psihologii cu fundamente morale puternice care contribuie la 
strategia lor de integrare vor avea mai puţine dificultăţi sau 
ezitări de a refuza cererile unor asemenea pacienţi, indiferent de 
cât de convingători ar putea fi aceştia. Aceşti psihologi înţeleg 
că, în general, legile trebuie respectate, cu excepţia existenţei 

182 unor motive imperioase de a le încălca şi a imposibilităţii găsirii 
unor alternative, şi că standardele profesionale există tocmai 
pentru a susţine primatul stării de bine a pacienţilor. Ei înţeleg, 
de asemenea, că cele mai multe legi se bazează pe o fundaţie 
morală solidă, la care aderă şi ei. 

Comportamentul inacceptabil al pacientului 

Cu toate că noi considerăm că psihologii trebuie să se com¬ 
porte cu amabilitate şi respect faţă de pacienţi, considerăm în 
acelaşi timp că a le permite unor pacienţi comportamente 
necontrolate poate fi o dovadă de incompetenţă. Să luăm urmă¬ 
torul exemplu: 

Comentarii pe internet 

O psihologă a dat peste o pagină de internet a unei paciente 
pe care o trata Ia momentul respectiv, unde aceasta o descria 
(pe psihologă) în termeni nu tocmai măgulitori. Comentariile 
care îi erau atribuite psihologei pe pagina respectivă fuseseră 
distorsionate sau scoase din context, pentru a o face să pară 
ridicolă sau chiar proastă. în plus, pacienta făcea comentarii 
pline de cruzime cu privire la înfăţişarea psihologei, ceea ce 
a făcut-o pe aceasta să se înfurie, simţindu-se umilită. 

Unii pacienţi se vor angaja în comportamente agresive, 
inconştienţi de modul în care comportamentele lor îi afectează 
pe ceilalţi. Le poate lipsi capacitatea necesară de autoreglare, de 
exemplu, pentru a-şi exprima în mod adecvat frustrările sau pot 
avea tulburări mentale care îi împiedică să proceseze corect 
informaţiile. Alţi pacienţi se pot angaja în comportamente în 
mod deliberat şi absolut inutil agresive. Pot fi nepoliticoşi. 

condescendenţi sau inadecvaţi sexual, sau se pot angaja inten- 183 
ţionat în comportamente care să îi rănească sau să-i umilească 
pe psihologi. Psihologii pot lua în considerare aceste variabile în 
felul cum reacţionează la comportamentele inadecvate. 

Considerăm că cel mai bine este ca asemenea comportamen¬ 
te jignitoare să fie abordate devreme şi direct, în aşa fel încât 
intervenţia să-l ajute pe pacient şi să menţină relaţia terapeutică. 

Când sunt îndoieli, este mai prudent să se presupună că pacienţii 
nu au fost conştienţi de efectele comportamentului lor. De ase¬ 
menea, astfel de comportamente pot furniza materiale relevante 
din punct de vedere clinic dacă ele reflectă moduri de acţiune 
ale pacientului faţă de alţi oameni, în general. Dacă, în ciuda 
intervenţiilor, comportamentul grav ofensator continuă neabă¬ 
tut, psihologii pot lua în considerare încetarea tratamentului. 
Totuşi, ei trebuie să analizeze şi posibilitatea de a nu se gândi 
prematur la terminarea terapiei, din cauza aversiunii proprii 
faţă de pierdere (asumarea unor acţiuni riscante pentru a evita 
neplăcerile anticipate de mai târziu) şi a euristicii afectului (a se 
vede Capitolul 1). De exemplu, comportamentul unora dintre 
pacienţi poate fi o reacţie temporară la stres, iar ei ar putea pro¬ 
gresa mai târziu destul de frumos. Atâta timp cât tendinţa 
generală este către ameliorare, poate fi indicată, din punct de 
vecdere clinic, continuarea tratamentului cu un pacient care în 
mod periodic alunecă în comportamente ofensatoare. în acelaşi 
timp însă, a le permite pacienţilor angajarea în comportamente 
ofensatoare fără a le aborda ar putea să nu fie în cel mai bun 
interes al acestora şi poate încălca principiul evitării daunelor. 
Interesul pacienţilor poate fi servit mai bine (prin prevalenţa 
principiului primatului stării de bine) dacă pacienţii respectivi 
învaţă cum să îi trateze pe cei din jurul lor cu respect. 

în plus, psihologii trebuie să ia în considerare şi propriile lor 
sentimente în asemenea situaţii. Cu toate că psihologii ar trebui 
să fie rezilienţi şi să facă faţă unor critici şi furii care le sunt 
adresate, toleranţa are totuşi limitele ei. De exemplu, nu repre¬ 
zintă o punere în practică a eticii pozitive încercarea de a te 
plasa deasupra unui asemenea comportament atunci când acesta 
creează mari resentimente. Cu toate că relaţia terapeutică este 
asimetrică, pihologii au dreptul de a se aştepta la respect din 
partea pacienţilor lor. Să analizăm încă un exemplu; 

Un soţ abuziv verbal 

Un psiholog trata o familie care primise ordin judecătoresc 
să participe la patru şedinţe de terapie de cuplu; la final, jude¬ 
cătorul urma să primească un raport. Soţul a afirmat de la bun 
început că scopul lui era să folosească cele patru şedinţe pentru 
a-şi umili soţia şi a-i arăta cât de oribilă era ea ca persoană. 
Eforturile psihologului de a redirecţiona şedinţa către discuţii 
mai utile au rămas fără succes. După douăzeci de minute, 
psihologul i-a spus soţului: „Nu vă permit să folosiţi aceste 
şedinţe de terapie pentru a încerca să o umiliţi pe soţia dum¬ 
neavoastră. Aveţi patru şedinţe. Aceasta se termină acum. Dacă 
veţi încerca să folosiţi şi următoarele şedinţe în acelaşi mod, ele 
vor fi chiar şi mai scurte". 

Soţul s-a comportat mai adecvat la următoarele trei şedinţe, 
în acest caz, instanţa de judecată îi trimisese pe pacienţi la 
terapie cu aşteptarea că ar putea primi un raport care să arate că 
existau şanse ca acea căsnicie să fie salvată. Totuşi, anumite 
standarde de respect şi bună-cuviinţă trebuie să fie păstrate, iar 
psihologul era pregătit să le aplice (şi să protejeze astfel prin¬ 
cipiul evitării producerii unor daune). în plus, psihologul nu 

credea că putea realiza evaluarea cerută de instanţa de judecată 185 
dacă soţul continua să întrerupă şedinţele cu comentarii gratuite 
pline de cruzime. 

Uneori comportamentul agresiv poat fi subtil sau chiar mas¬ 
cat sub haina generozităţii. Să luăm următorul exemplu: 

O ofertă „generoasă" 

O psihologă a primit un telefon de la un avocat care dorea 
să apeleze la serviciile sale. După interviul iniţial, pacientul 
a zis că ar dori să plătească în numerar, dar apoi a comentat că 
onorariul psihologei era prea mic şi că onorariile sale ca avocat 
erau de aproape trei ori mai mari decât al ei. Avocatul-pacient 
a mai zis că, pentru a simţi că tratamentul este benefic pentru 
el, consideră că ar trebui să plătească o sumă aproximativ 
egală cu cât câştigă el însuşi într-o oră. A mai afirmat şi că, 
dacă ea nu acceptă ceea ce îi oferă el, şi-ar pierde respectul faţă 
de ea ca profesionistă şi probabil că nu ar mai continua tra¬ 
tamentul. Neştiind ce să facă, psihologa a primit banii şi a 
stabilit data următoarei şedinţe. La sfârşitul acelei zile, psiho¬ 
loga s-a gândit la interacţiunea pe care o avusese cu pacientul 
cel nou. Nu se simţea bine că primise o plată mai mare decât 
onorariile sale obişnuite. 

Cum ar fi trebuit să reacţioneze această psihologă? Să accepte 
onorariul mai mare? în relaţiile de afaceri poate fi acceptabilă 
încasarea unui onorariu la nivelul a ceea ce poate oferi piaţa. 

Mai mult, este important ca pacienţii să vină la terapie şi nu este 
nimic în mod inerent lipsit de etică în acceptarea de bani pentru 
tratament; la o privire superficială, oferta făcută psihologei 
putea reprezenta un bonus pentru ea. Că terapeuta nu se simţea 
în largul ei în această situaţie este un indicator bun la faptului 

156 că m-am folosit de ea. Sau: dacă refuz cadoul, pacienta se poate 

simţi jignită şi se va plânge că îi făc rău sau că nu o respect? 

Dr. Coleman a citit câteva lucrări despre acceptarea cadourilor 
(de exemplu, Knox, 2008). Aceste materiale o încurajează să 
analizeze câţiva factori în luarea unei decizii, inclusiv valoarea 
pecuniară a cadoului (Gross, 2002), problemele de personalitate 
pe care le-ar putea avea pacientul, durata în timp a terapiei şi 
cultura pacientului. 

La cel de-al doilea curs de etică pe care l-a urmat, dr. Coleman 
a învăţat unele metode suplimentare, mai bune, de deliberare 
(Knapp şi VandeCreek, 2012) şi a studiat importanţa menţine¬ 
rii vechilor valori, pe lângă cea a contactului cu noua cultură 
(Anderson şi Handelsman, 2010). Astfel, ea face apel la autobio¬ 
grafia sa etică şi înţelege că trebuie să analizeze nu doar cultura 
pacientei ei, ci şi propria cultură etică. Ea provine dintr-o familie 
şi o cultură în care recunoştinţa şi reciprocitatea erau impor¬ 
tante, iar membrii familiei sale îşi cumpărau mereu mici cadouri 
unii altora. 

Dimensiunea menţinerii valorilor din procesul aculturaţiei 
sale etice furnizează un cadru clar de lucru în care dr. Coleman 
îşi poate analiza cu mai multă atenţie motivaţiile. De exemplu, 
îi place foarte mult vaza, iar pe pacientă o simte foarte implicată 
în terapie. Ea poate explora în detaliu şi modul în care emoţiile 
sale sau alţi factori nonraţionali (Messick şi Bazerman, 1996; 
Rogerson, Gottlieb, Handelsman, Knapp şi Younggren, 2011) o 
pot ajuta sau o pot împiedica în luarea unei decizii. De exemplu, 
stânjeneala personală pe care ar resimţi-o dacă ar refuza cadoul 
pare un factor mai puternic decât câştigul potenţial. Dacă gre¬ 
şeşte şi vaza nu valorează atât de mult cât crede ea? Dacă înţelege 

al acesteia? Ştie că oamenii aflaţi în asemenea situaţii devin 
mai înclinaţi către adversitatea faţă de pierdere (Kahneman şi 
Tversky, 1979) şi că ar putea considera că stânjeneala ar fi pentru 
ea o mare pierdere. Ştie că probabil caută soluţia cea mai conve¬ 
nabilă pe termen scurt, care ar putea fi aceea de a accepta cadoul, 
de a nu spune nimănui şi de a spera că nimic rău (de pildă, vreo 
reclamaţie la comisia de etică) nu se va întâmpla. 

Sarcina de aculturaţie pentru dr. Coleman este aceea de a 
respecta standardele cele mai ridicate ale profesiei într-un 
mod care să fie congruent pe cât posibil cu tradiţiile de reci¬ 
procitate şi recunoştinţă cu care ea a crescut. întrebările pe care 
ea şi le pune din perspectiva aculturaţiei sunt unele pozitive, ca 
de exemplu: 


Cum pot fi un terapeut excelent şi în acelaşi timp amabil? 
în ce măsură încerc să evit stânjeneala care ar apărea din etica 
mea de origine, în loc să încerc să aplic acele valori într-o mo¬ 
dalitate nouă — consecventă cu valorile mele de psiholog? 
Cum pot să arăt respect, onestitate şi compasiune — care sunt 
valori importante în amândouă culturile mele? 

Dacă ea se va lăsa condusă de adversitatea faţă de pierdere, 
poate lua în considerare pierderea imor elemente ale identităţii 
sale profesionale pe termen lung, pe lângă pierderea de imagine 
pe termen scurt. 

Să presupunem că dr. Coleman ştie că are înclinaţia de a 
alege o strategie de separare şi că vrea să se asigure că se apropie 
cât mai mult de una de integrare. Ea decide să ceară o consultaţie 
şi evită tentaţia de a suna o colegă apropiată care ar putea avea 

tratată în siguranţă ca pacient în ambulatoriu. în această 
situaţie, psihologul a sărit de la Pasul 4 (implementare) înapoi 
la Pasul 2, unde a reconsiderat opţiunile pe care le avea şi a 
sfârşit luând alte măsuri decât cele decise iniţial. 

Aplicarea modelului decizional în cinci paşi 

Modelul de luare a deciziilor în cinci paşi este util în situaţii 
specifice în care respectarea standardelor etice le impune psiho¬ 
logilor să ia decizii, în condiţiile în care cutumele unei agenţii 
sau ale unei instituţii intră în conflict cu Codul Etic al APA sau 
atunci când Codul oferă recomandări insuficiente pentru situa¬ 
ţia dată. 


Dileme etice constatate în standardele în vigoare 

Multe dintre regulile stipulate de Codul Etic al APA utilizează 
termeni relativizanţi, precum „rezonabil", „adecvat" sau „poten¬ 
ţial", care arată faptul că psihologii trebuie să îşi folosească pro¬ 
pria judecată profesională în aplicarea standardului respectiv. 
De exemplu, psihologii pot întâlni pacienţi care la prima şedinţă 
se află într-o stare de tumult emoţional profund. Aceşti pacienţi 
fie au gânduri serioase de suicid sau omicid, fie se confruntă cu 
situaţii de viaţă care necesită decizii imediate. 

Articolul 3.10. Consimţământul informat 

în asemenea situaţii, parcurgerea procedurii de obţinere 
a consimţământului informat anterior începerii tratamentului în 
tiihp ce pacienţii se află într-o stare de maximă urgenţă ar duce 

la un conflict între principiile respectului faţă de autonomia 75 
pacientului în luarea deciziilor şi primatul stării sale de bine. 

Din fericire. Codul Etic al APA anticipează apariţia unor ase¬ 
menea situaţii şi specifică permisiunea ca temporar un principiu 
etic să prevaleze asupra altuia, atâta timp cât psihologii încearcă 
să diminueze daunele create de încălcarea celuilalt principiu 
etic. Articolul 10.01a prevede că „psihologii îi informează pe 
clienţi/pacienţi cât mai devreme cu putinţă [sublinierea noastră] 
în relaţia terapeutică despre natura şi cursul anticipat ale terapiei, 
onorarii, implicarea terţelor părţi şi limitele confidenţialităţii..." 

Acest articol le permite astfel psihologilor să decidă în mod 
discreţionar amânarea procedurii de obţinere a consimţământului 
informat cu privire la tratament. In continuare vom explora 
fiecare alternativă şi vom discuta cum poate fi păstrat echilibrul 
între principiile etice. 

Respectul faţă de autonomia pacientului 

Este posibil ca psihologul să reacţioneze la situaţii precum 
cele menţionate concentrându-se exclusiv asupra respectului 
faţă de autonomia pacientului. Ne putem imagina un scenariu 
în care un pacient are o ideaţie suicidară puternică, dar psiho¬ 
logul trece cu vederea unele comentarii pline de tensiune ale 
pacientului, pentru a discuta cu acesta despre regulile terapiei, 
modalităţi de facturare şi onorarii. In acest scenariu, psihologul 
poate îndeplini formalităţile necesare respectării autonomiei 
pacientului în defavoarea stării de bine a acestuia. Folosim 
expresia „formalităţi ale respectării autonomiei pacientului" 
pentru că este puţin probabil ca un pacient aflat într-o asemenea 
criză să fie capabil, din capul locului, să acorde prea multă 

186 că era conştientă de câştigul său financiar suplimentar şi de 
posibilitatea asumării implicite a unor obligaţii suplimentare în 
cazul în care pacientul i-ar fi adresat şi alte cereri suplimentare. 

Psihologa ar fi trebuit să analizeze mai multe aspecte ce ţin 
de cultura psihoterapie! şi de principiile etice implicate. S-ar 
îndepărta tratamentul în cauză de scopul respectării principiului 
primatului stării de bine a pacientului dacă ar accepta onorariul 
suplimentar? Comentariul pacientului reprezintă o problemă de 
relaţionare care are nevoie să fie discutată în terapie sau una 
care poate face ca acel tratament să fie contraindicat? Potenţialul 
pacient vorbise despre o lipsă de respect faţă de psihoterapeută, 
pe care ea trebuie să o abordeze. Dar în funcţie de modul în care 
psihologa răspunde la oferta lui, capacitatea ei de a-1 ajuta pe 
pacient poate fi compromisă. Pe de altă parte, psihoterapeuta 
trebuie să analizeze dacă acel comentariu reprezintă un simptom 
al patologiei pacientului şi/sau reprezintă un preludiu al unor 
cereri de favoruri speciale. Ar putea eventual pacientul să se 
aştepte, de exemplu, la întâlniri în afara programului sau la alte 
tipuri de tratamente speciale? Ar putea fi aceasta o modalitate 
prin care pacientul încearcă să preia controlul asupra procesului 
terapeutic? Dacă da, atunci suma suplimentară de bani poate să 
nu reprezinte o soluţie bună de gestionare a riscului şi poate 
deveni mai degrabă un blestem decât o binecuvântare. 

Cereri informale de sfaturi 

Mulţi studenţi povestesc că, acum că ştiu că ei studiază 
psihologia, diferiţi membri ai familiilor lor îi asaltează cu cereri 
de sfaturi. Le pun întrebări cum ar fi: „Crezi că Sally ar trebui să 
se despartă de iubitul ei?" sau „Cum să gestionez izbucnirile 

Icniperamentale ale copilului meu de un an?" înainte de intrarea 187 
l<i facultate, aceşti studenţi probabil că şi-ar fi spus liber opinia, dar 
ile vreme ce sunt, sau cel puţin sunt percepuţi ca nişte profesio¬ 
nişti, acordarea de sfaturi devine problematică şi nerecomandată. 

în viaţa lor socială obişnuită, psihologii se pot simţi liberi să 
ofere sfaturi neprofesioniste prietenilor sau cunoştinţelor. Cu 
loţii ne aflăm uneori în situaţii în care trebuie să fim politicoşi, 
cum ar fi indicarea drumului unui şofer rătăcit. Asemenea acte, 
deşi minore, sunt exemple de acte de binefacere în conformitate 
cu moralitatea şi cultura a ceea ce putem numi în mod obişnuit 
viaţă socială. Recomandările profesionale însă trebuie să fie 
oferite cu mai mare atenţie. Cu toate că pronunţarea unor sfaturi 
scurte sau informale îi poate face pe studenţii în cauză să se 
simtă mai importanţi sau mai utili, acest lucru poate fi derutant 
sau chiar dăunător. Strategiile de integrare pot include expri¬ 
marea interesului şi/sau grijii faţă de ceilalţi în alte moduri decât 
oferirea de sfaturi, cum ar fi oferirea recomandării de a face o 
programare la un coleg specialist, informarea celui care întreabă, 
că asemenea lucruri au nevoie de evaluări mai detaliate din partea 
unui specialist imparţial, şi/sau distincţia dintre sfaturi cu privire 
la proces^’’ sau, mai exact, furnizarea de informaţii cu privire la 
diferite strategii de rezolvare a unor probleme, şi sfaturi cu pri¬ 
vire la fondul problemef°, sau furnizarea de informaţii despre 
diferite soluţii la diferite probleme. Anderson şi Handelsman 
(2010) au afirmat că sfaturile cu privire la proces sunt de obicei 
mai compatibile cu o atitudine psihoterapeutică de bună calitate. 

Să considerăm exemplul următor: 

Process advice, în engleză în original. (N. t.) 

” Substantive advice, în engleză în original. (N. f.) 

Un psiholog care lucra în cadrul unui centru medical a fost 
abordat de către o altă agajată a centrului, care dorea un mic 
sfat în legătură cu fiica ei: „Fiica mea m-a ameninţat că se 
sinucide. Adolescenţii fac de multe ori asta. Mă gândesc că nu 
e mare lucru, nu-i aşa?" Psihologul i-a răspuns că ar putea fi 
lucru mare şi că ar fi o idee bună ca angajata să o ducă pe fiica 
sa la o evaluare. 

Psihologul nu a emis o opinie cu privire la fondul unei pro¬ 
bleme atât de importante doar pe baza comentariului scurt 
aruncat pe coridorul spitalului de către angajată. Faptul că 
angajata respectivă îşi punea o întrebare de o asemenea impor¬ 
tanţă şi se aştepta la un răspuns rapid era în sine o cauză de 
îngrijorare. Psihologul ar fi preferat să o liniştească, dar reali¬ 
zând gravitatea potenţială a situaţiei, a înţeles că ar fi riscat s-o 
jignească pe mamă prin intensitatea răspunsului său. Principiul 
binelui public i-a influenţat decizia de a-i da de înţeles mamei 
respective că problema pe care o prezenta ea trebuia luată în 
serios. în acelaşi timp însă, el şi-a integrat obligaţiile profesionale 
cu propriile sentimente de compasiune oferindu-i femeii, pe un 
ton cald al vocii, mesajul său şi asigurându-se că nu mai este 
nimeni altcineva în preajmă; de asemenea, el s-a oferit să îi reco¬ 
mande şi un specialist. 

CAPITOLUL 6 


Respectarea limitelor 

Studenţii noştri şi psihologii participanţi la şedinţele de 
consultaţii spun adeseori că aspectele legate de stabilirea limi¬ 
telor sunt greu de discernut, din cauză că relaţiile terapeutice 
sunt diferite de cele mai multe alte tipuri de relaţii pe care le-au 
avut de-a lungul vieţii lor. Modalităţile de negociere a limitelor 
variază foarte mult de la un sex la altul şi de la o familie la alta, 
la fel ca între diferite grupuri etnice şi profesii. De exemplu, 
agenţii de vânzări pot folosi autodezvăluirea liber, ca pe un 
element de rutină al activităţii lor. Când asemenea persoane, 
care au lucrat anterior în vânzări, încearcă să se formeze ca 
psihologi, însă, pot trăi un stres de aculturaţie mai mare decât 
alţii atunci când încearcă să înţeleagă natura sensibilă a auto- 
dezvăluirii terapeutului şi trebuie să o gestioneze cu mult mai 
mare atenţie. De aceea, poate fi benefic pentru psihologi să ana¬ 
lizeze periodic conceptul de limită pe care îl au din cultura lor 
de origine şi din alte culturi profesionale în care au fost angrenaţi 
înainte (Anderson şi Handeslman, 2010). 

Interpretăm limitele în lumina Principiului General A: Pri¬ 
matul stării de bine şi Evitarea daunelor al Codului Etic al Aso¬ 
ciaţiei Psihologice Americane (APA, 2010), care, printre altele, 
le cere psihologilor să „se străduiască să le facă bine celor cu 

190 care lucrează şi să aibă grijă să nu facă rău". Acest capitol in¬ 
clude exemple de cazuri care prezintă exemple de relaţii cu 
roluri multiple implicite, aspecte legate de limite care apar pe 
parcursul tratamentului, probleme de stabilire a limitelor cu 
foşti pacienţi şi probleme care apar atunci când viaţa personală 
a psihologilor devine relevantă pentru tratament. 

Relaţii cu roluri multiple inevitabile 

în conformitate cu Articolul 3.05a din Codul Etic al APA, 

Psihologul se va abţine de la a intra într-o relaţie în care are 
roluri multiple dacă în mod rezonabil se poate anticipa faptul 
că rolurile multiple pot afecta obiectivitatea, competenţa sau 
eficacitatea psihologului în îndeplinirea funcţiunilor sale ca 
psiholog sau dacă acestea riscă să ducă la exploatarea sau pro¬ 
ducerea unor daune asupra celui cu care este realizată relaţia 
profesională. 

Unele relaţii multiple sunt inevitabile — ele apar în mod 
accidental. Este mai probabil să întâlnim relaţii multiple inevi¬ 
tabile în comunităţile mici, în armată sau în comunităţi izolate, 
deşi ele pot apărea şi în zonele urbane (Younggren şi Gottlieb, 
2004). Când apare o relaţie multiplă neprevăzută sau inevitabiă. 
Codul Etic al APA le cere psihologilor să „o rezolve cu respec¬ 
tarea cuvenită a intereselor persoanei afectate şi cu respectarea 
maximă a Codului Etic" (Articolul 3.05b). 

Drumurile psihologilor şi ale pacienţilor se întâlnesc uneori 
în cele mai neobişnuite moduri. De exemplu, o pacientă s-a întâl¬ 
nit cu soţia psihologului său în timp ce îşi cumpăra o pereche de 

ochelari noi; o altă fostă pacientă a fost asistenta desemnată să I9l 
realizeze mamografia fostei sale psihoterapeute. (în acest caz, 
asistenta a fost suficient de politicoasă şi de prevăzătoare şi a 
făcut schimb cu una dintre colegele sale.) într-o altă situaţie, un 
psiholog a mers la sala de sport din cartier într-o pauză dintre 
două şedinţe. Acolo l-a văzut pe unul dintre pacienţii săi când 
ieşea de la duş. (Un psiholog spunea în glumă că într-o asemenea 
situaţie este important să păstrezi contactul vizual.) O situaţie 
dintre cele mai neobişnuite despre care ni s-a povestit (deşi poate 
fi apocrifă) este cea a psihologei care a descoperit că persoana 
„necunoscută" cu care îşi dăduse o întâlnire romantică era unul 
dintre pacienţii săi curenţi. Din fericire, l-a văzut pe bărbat la 
masă cu prietenii ei (ei nu o văzuseră) şi a sunat de pe telefonul 
mobil ca să anuleze întâlnirea. Din păcate, unele relaţii inevita¬ 
bile în care psihologii au roluri multiple implicite sunt mult mai 
puţin amuzante şi cu mult mai stresante. 

Uneori, psihologii se pot confrunta în mod neprevăzut şi 
inevitabil cu conflicte între rolurile lor profesionale şi obligaţiile 
personale faţă de prieteni sau faţă de membrii familiilor lor. 

Să luăm în considerare următorul exemplu: 

îmi poţi recomanda un meşter? 

O psihologă se afla la o petrecere unde o altă persoană a în¬ 
trebat-o dacă poate să-i recomande un meşter pentru nişte mici 
reparaţii prin casă. Un alt invitat a menţionat numele unui bărbat 
care se întâmpla să fie unul dintre pacienţii psihologei. în tre¬ 
cut, pacientul făcuse închisoare, recent fusese arestat din nou 
pentru o serie de furturi mărunte şi nu avea niciun fel de remuş- 
cări pentru daunele pe care le provocase altor persoane de-a 
lungul timpului. Psihologa a resimţit o tensiune considerabilă 

192 auzind recomandarea făcută de invitat. Cu toate că dorea să 
ajute, ştia că nu putea încălca regula confidenţialităţii. în această 
situaţie, psihologa nu a spus că îl cunoştea pe acel bărbat, 
încercând să nu pară prea insistentă, a sugerat numele altor 
persoane potrivite pentru acel tip de muncă. 

în acest caz, binele public a intrat în conflict cu fidelitatea şi 
obligaţia de confidenţialitate faţă de pacient. Dacă psihologa 
ar fi aflat acele lucruri despre meşterul cu pricina într-un context 
social obişnuit, ea ar fi putut spune cu uşurinţă: „Nu apelaţi la 
acest om". însă, ea obţinuse acele informaţii în cadrul unei rela¬ 
ţii care o împiedica să le împărtăşească altora. Cu toate acestea, 
a găsit o modalitate alternativă de a ajuta, prin recomandarea 
altor persoane. 

Dacă psihologa ar fi adoptat o strategie de separare, ea ar fi 
putut dezvălui în mod direct preocupările ei în efortul de a pro¬ 
teja un bun prieten. Pe de altă parte, adoptarea unei strategii de 
asimilare ar fi însemnat să nu zică nimic, nici chiar să nu reco¬ 
mande alte persoane. O asemenea decizie ar fi putut fi motivată 
de aversiunea faţă de pierdere dacă s-ar fi temut cumva că pacien¬ 
tul ar fi aflat despre dezvăluirile ei şi s-ar fi răzbunat pe ea. în 
schimb, psihologa ar fi putut adopta o strategie de integrare, 
făcând recomandări care au fost utile şi fără a risca dezvăluirea 
relaţiei profesionale. 

Uneori psihologii vor fi în situaţia de a trata membri ai ace¬ 
leiaşi familii sau ai aceluiaşi grup social, din cauza modului cum 
este conceput serviciul pe care ei îl oferă; alteori, ajung din în¬ 
tâmplare să trateze membri ai aceleiaşi reţele sociale. Nu este 
nimic în mod inerent lipsit de etică în a trata doi sau mai mulţi 
membri ai aceleiaşi familii sau ai aceleiaşi reţele sociale, fie 

simultan, fie consecutiv. Intr-adevăr, poate fi un avantaj ca 193 
psihologul să ştie deja dinainte unele lucruri despre situaţia de 
viaţă a pacientului. Cu toate acestea, pot apărea probleme dacă 
pacienţii respectivi au scopuri conflictuale (Knauss şi Knauss, 

2012). De exemplu, într-o comunitate mică, o tânără a venit în 
terapie plângându-se că are dificultăţi cu stabilirea limitelor în 
relaţia cu soacra sa. în ziua următoare a venit o nouă pacientă; 
în timpul şedinţei de evaluare, a devenit clar pentru psiholog că 
această pacientă era tocmai soacra de care se plânsese pacienta 
din ziua anterioară. într-o altă situaţie, o pacientă care a solicitat 
tratament i-a spus psihologului că problema ei era gestiona¬ 
rea stresului şi a politicii de la serviciu, inclusiv de a învăţa cum 
să se comporte cu şeful ei. Din discuţii a rezultat că şeful acestei 
paciente era un fost pacient al aceluiaşi psiholog, pe care acesta 
îl tratase cu doi ani în urmă. La două săptămâni după acest 
episod, şeful pacientei l-a sunat pe psiholog şi i-a solicitat o 
nouă terapie. 

Alte variaţii pe aceeaşi temă pot apărea oricând. Un psiholog 
trata un pacient cu o tulburare de stres posttraumatic în urma 
unui accident rutier; un alt şofer implicat în acelaşi accident era 
şi el pacient al aceluiaşi psiholog. într-o altă situaţie, un psiholog 
a fost recomandat unui tânăr de optsprezece ani, dar tot el o trata 
şi pe iubita acelui tânăr, care se gândea să se despartă de el. 
într-un alt caz, pacienta de şaisprezece ani a unui psiholog a 
spus că fusese abuzată sexual, numind pe unul dintre pacien¬ 
ţii psihologului ca fiind cel care o atacase. Mama ei a spus: 
„L-am văzut pe băiatul ăla intrând aici şi ştiu că este pacientul 
dumneavoastră". 

Să analizăm următorul caz care ilustrează o temă cu care se 
cofruntă mulţi psihologi cu experienţă: 

194 O problemă dificilă 

Dr. Bechet trata un cuplu, soţ şi soţie, în terapie de cuplu, 
după ce ieşise la lumină faptul că soţul avusese o relaţie extra- 
conjugală cu câteva luni înainte. Soţul susţinea că pusese capăt 
acelei relaţii extraconjugale. în acelaşi timp, psihologul avea ca 
pacientă o altă femeie care suferea de o depresie în urma unei 
relaţii romantice cu probleme. Doar după câteva săptămâni de 
terapie cu această pacientă, psihologul a realizat că aceasta era 
chiar femeia cu care avea o relaţie soţul care venea cu soţia la 
terapie de cuplu. Femeia susţinea că relaţia continuă. 


Psihologul poate fi tentat să aleagă o strategie de separare; 
dacă nu s-ar afla în rolul de terapeut, ar putea pur şi simplu să 
împărtăşească tuturor informaţia şi să-i lase pe ceilalţi să se 
descurce. Insă, cultura psihoterapie! cere o analiză mai atentă a 
alternativelor. De exemplu, dacă soţia ar fi aflat că psihologul o 
trata şi pe „cealaltă femeie" probabil că s-ar fi simţit trădată, s-ar 
fi supărat şi ar fi putut pune brusc capăt terapiei de cuplu. Dacă 
„cealaltă femeie" ar fi aflat că psihologul îl trata şi pe iubitul ei, 
s-ar fi putut înfuria şi-ar fi ieşit din terapie de teamă că psiholo¬ 
gul se afla într-un conflict de interese şi nu acţiona în interesul ei. 

Dr. Bechet s-a tot frământat din pricina obligaţiilor sale con- 
flictuale faţă de clienţii săi în terapia individuală şi de cuplu. 
Avea faţă de toţi cei trei o datorie de fidelitate — ca să lucrăm 
chiar cu problemele clienţilor. Totuşi, regulile privitoare la limite 
şi la confidenţialitate îl făceau să se îngrijoreze cu privire la capa¬ 
citatea sa de a-şi îndeplini aceste obligaţii. Dr. Bechet se temea 
că oricare dintre cei trei clienţi s-ar fi putut supăra pe el. Dând 
curs aversiunii sale faţă de pierdere, el s-a gândit să închidă 
brusc terapiile cu toţi cei trei, pentru a evita ceea ce se temea el 

că avea să fie un sfârşit urât. Dacă ar fi identificat acest conflict 195 
mai devreme în timpul tratamentului sau chiar la momentul 
evaluării, el le-ar fi putut recomanda pe altcineva, cu vaga scuză 
că un alt coleg ar fi fost mai potrivit pentru problemele lor. 
Făcând acest lucru, ar fi putut preîntâmpina orice risc de conflict 
de interese. Problemele însă pot deveni mai complexe atunci 
când psihologii devin conştienţi de existenţa conflictului abia 
după ce deja au stabilit o relaţie cu ambele părţi implicate. Mai 
mult chiar, se pune problema dacă dr. Bechet ar alege să înceteze 
tratamentul cu toţi cei trei dacă acest gest nu le-ar putea dăuna 
în vreun fel pacienţilor. Ce ar putea să le spună? Să le spună că 
se află într-un conflict care îl împiedică să-i mai trateze? Dacă ar 
face acest lucru, pacienţii s-ar putea simţi ofensaţi şi răniţi sau 
şi-ar putea da singuri seama de natura conflictului. Şi dacă şi-ar 
da singuri seama, acest lucru nu ar însemna că psihologul a 
încălcat regula confidenţialităţii, ci că în mod inutil le-a făcut rău 
unuia sau mai multora dintre ei. Pe de altă parte, dacă nu 
încetează să îi trateze, ce poate face pentru a reduce probabilita¬ 
tea ca unu sau toţi trei pacienţii să descopere că tot el îi tratează 
şi pe ceilalţi? 

Psihologii reacţionează diferit la asemenea situaţii sau la 
altele diferite în funcţie de contextul fiecărui caz, de sentimentul 
lor despre ce este posibil şi/sau convenabil şi de valorile lor per¬ 
sonale, inclusiv cu privire la relaţiile extraconjugale. Adeseori, 
psihologii pun în balanţă dauna provocată pacienţilor prin 
încheierea terapiei şi beneficiile pe care aceştia le-ar putea obţine 
prin continuarea tratamentului. Asemenea deliberări includ 
examinarea măsurii în care judecata s-ar putea baza pe distor¬ 
siuni în folosul propriu. De exemplu, poate fi periculos să-şi 
justifice sieşi: „Nu pot termina terapia niciunuia dintre pacienţi 

196 pentru că toţi au nevoie de mine". în cazul în care una sau 
amândouă părţile sunt aproape de finalul terapiei, psihologii 
pot acţiona cu grijă în următoarele câteva săptămâni, până ce 
conflictul îşi găseşte o rezolvare pe cale naturală, dar această 
alegere poate să nu fie de ajutor pe termen lung dacă unul dintre 
pacienţi ar dori să se reîntoarcă mai târziu pentru tratament 
suplimentar. Pe de altă parte, dacă psihologii stabilesc că riscul 
ca pacienţii să afle este unul mare, ar putea fi mai util să se re¬ 
tragă din terapie decât să rişte ca aceştia să plece ei singuri şi 
devastaţi. O asemenea decizie înseamnă, desigur, a-i lăsa pe pa¬ 
cienţi într-o anumită măsură nedumeriţi, dar ea poate fi 
aternativa „răului celui mai mic". 

Când putem transgresa limitele în relaţia cu pacienţii 

Transgresarea limitelor este orice activitate care deviază de la 
atitudinea terapeutică strict neutră şi imparţială (Gutheil şi 
Gabbard, 1993; D. Smith şi Fitzpatrick, 1995). încălcările limitelor 
nu sunt în mod inerent lipsite de etică şi uneori pot fi chiar indicate 
din perspectivă clinică. Deşi transgresarea limitelor poate duce 
adeseori la încălcări grosolane ale acestora, cum ar fi relaţiile 
sexuale cu pacienţii, cele mai multe încălcări ale limitelor par să 
fie benefice pentru pacienţi şi nu merg mai departe; panta alune¬ 
coasă nu este însă inevitabilă (Gottlieb şi Younggren, 2009). 

Exemple de transgresări ale limitelor cu indicaţie clinică sunt 
angajarea în autodezvăluiri limitate (dacă sunt făcute pentru 
promovarea stării de bine a pacientului), acceptarea de cadouri 
simbolice cu valoare mică şi chiar îmbrăţişarea unor pacienţi. 
Desigur, orice psiholog poate sesiza acele situaţii sau pacienţi cu 
care chiar şi aceste mici transgresări pot fi contraindicate din 

punct de vedere clinic (de pildă, pacienţii cu un istoric de relaţii 197 
interpersonale dificile sau cu un tipar de interpretare eronată a 
comportamentelor sociale obişnuite), dar asemenea situaţii sunt 
în general excepţii. 

Uneori, o deviere aparent singulară de la limte poate fi justi¬ 
ficată sau chiar indicată clinic. Deşi noi nu susţinem în general 
socializarea cu pacienţii la restaurant, o astfel de atitudine poate 
fi justificată în cadrul unor tratamente in vivo pentru pacienţii 
cu tulburări de anxietate legate de luarea mesei în oraş sau 
pentru cei cu tulburări de anxietate socială. Psihologii nu merg 
de obicei la cumpărături cu pacienţii lor, dar poate fi indicat în 
tratamentele de expunere, ca terapie a atacurilor de panică, atunci 
când acestea apar în timpul în care pacientul iese la cumpărături. 
Psihologii nu intră în mod obişnuit în toalete publice împreună 
cu pacienţii lor, dar acest gest poate fi indicat în cazul pacienţi¬ 
lor care au parurezis, teama de a urina în public (Gutheil şi 
Gabbard, 1993). 

Psihologii trebuie, de asemenea, să interpreteze limitele din 
perspectiva fondului cultural al pacienţilor. Vasquez (2007) a 
descris un incident în care a primit o pacientă în timpul pauzei 
de prânz pentru o şedinţă de urgenţă, iar pacienta i-a adus un 
taco. Vasquez a scris: „Ştim că ea îşi arăta aprecierea, că gestul 
ei era unul relativ firesc, amabil şi că a oferi de mâncare este un 
lucru foarte obişnuit la latino-americani. Uneori un taco este 
doar un taco" (p. 407). 

Psihologii care iau în considerare posibilitatea transgresării 
unor limite trebuie să facă acest lucru în interesul pacienţilor, 
dar trebuie să se gândească şi la interesul lor personal. Să luăm 
în considerare un psiholog care are un pacient care este pe cale 
de a-şi lista compania la bursă. I-ar fi foarte uşor psihologului 

198 să obţină informaţii private şi confidenţiale de la pacient pe care 
le-ar putea folosi pentru a investi în acea companie fără ca pa¬ 
cientul să afle vreodată. Totuşi, conştientizând implicaţiile inte¬ 
resului său personal şi faptul că discutarea acestei probleme ar 
putea genera un stres pentru pacient, psihologul s-a abţinut de 
la continuarea discuţiei despre problema respectivă. Să analizăm 
următorul exemplu: 

O transgresare minoră a limitelor 

Proprietarul sălii de sport unde era abonat un psiholog i-a 
cerut acestuia sâ-1 primească pe fiul său în terapie. Psihologul 
urma să se mute din cartier şi intenţiona să renunţe ta abona¬ 
mentul de la sala de sport în curând, astfel că l-a primit pe 
copil, l-a explicat proprietarului regula generală cu privire la 
limite, dar şi faptul că simţea că îl putea primi pe copil datorită 
planurilor sale de a se muta într-o nouă locuinţă. 

In această situaţie, relaţia extraprofesională dintre psiholog şi 
tată era tangenţială şi avea să înceteze în curând. Nu exista niciun 
motiv de a crede că această transgresare a limitelor ar fi încălcat 
principiul general al primatului stării de bine a pacientului şi al 
evitării producerii vreunui rău copilului. Cu toate acestea, une¬ 
ori transgresarea limitelor poate fi contraindicată din punct de 
vedere clinic. Să analizăm acest exemplu; 

O dezvăluire care poate avea implicaţii clinice 

Un psiholog a primit un apel de la o soţie care i-a solicitat 
o terapie de cuplu. Soţul a sunat apoi şi el pentru a reprograma 
şedinţa şi a ţinut să-i spună psihologului că el era directorul 
programului de asigurare a calităţii al companiei de asigurări 
de sănătate cu care avea contract şi psihologul în cauză. 

Observaţia l-a înfuriat pe psiholog, dar l-a şi îngrijorat. S-a 199 
întrebat de ce ţinuse soţul să facă o asemenea menţiune şi a hotă¬ 
rât că acesta încercase să-l intimideze pentru a obţine un avantaj 
asupra soţiei sale. Dată fiind modalitatea în care primise această 
informaţie şi conştientizându-şi propria reacţie emoţională, 
psihologul şi-a pus problema dacă ar fi putut oferi un tratament 
de calitate acestui cuplu, din moment ce se simţea sub amenin¬ 
ţarea implicită a răzbunării soţului, dacă terapia nu ar fi mers 
bine pentru acesta. Psihologul l-a sunat înapoi pe soţ şi i-a spus 
acestuia că psihoterapia este mai eficientă atunci când există un 
potenţial foarte mic sau niciunul de a avea şi im alt tip de relaţie 
sau legătură care ar putea conduce chiar şi doar la o aparenţă de 
favoritism sau de intimidare a terapeutului. Apoi, i-a recomandat 
soţului să solicite terapie unui specialist din afara reţelei sale 
profesionale, astfel încât nici terapeutul, nici pacientul să nu 
poată fi influenţaţi de eventualele relaţii extraterapeutice. 

Această situaţie ilustrează importanţa contextului în luarea 
deciziilor. O altă persoană aflată într-o poziţie similară de con¬ 
ducere la compania de asigurări medicale ar fi putut dezvălui 
aceeaşi informaţie, dar într-o manieră mai discretă, de exemplu 
ca răspuns la o întrebare directă venită în timpul evaluării, şi nu 
ar fi dat impresia că încearcă să influenţeze cursul terapiei în 
vreun fel. Totuşi, psihologul, care avea experienţă în terapia de 
cuplu, a anticipat corect problemele legate de luptele pentru pu¬ 
tere (a se vedea Capitolul 3). El era conştient de faptul că uneori 
unul dintre soţi încearcă încă de la începutul tratamentului să-şi 
creeze o alianţă specială cu terapeutul sau să-şi afirme poziţia 
superioară faţă de celălalt soţ şi că aceste aspecte trebuie abor¬ 
date de îndată pentru a asigura succesul terapiei. 

200 Psihologul ar fi putut adopta o strategie de separare, gândin- 
du-se că ar fi bine să aibă şi o altfel de legătură cu acea persoană. 
Ar fi putut adopta chiar şi o strategie de marginalizare dacă s-ar 
fi gândit că a-i face pe plac bărbatului i-ar fi adus mai multe 
recomandări de pacienţi de la biroul de decontare a serviciilor 
medicale şi că ar fi putut chiar manipula terapia în favoarea soţu¬ 
lui pentru a se asigura de acest lucru. Totuşi, el a înţeles că 
oricare dintre aceste strategii i-ar fi dăunat soţiei, faţă de care 
avea aceleaşi obligaţii, în egală măsură. El şi-a analizat, de ase¬ 
menea, propriile reacţii emoţionale. Desigur, din interes personal 
financiar, dorea să primească acest cuplu în terapie. Simţea că 
iniţial avusese o reacţie pozitivă faţă de soţie. Pe de altă parte, 
sentimentele negative faţă de soţ l-au ajutat să înţeleagă dificul¬ 
tatea realizării unei terapii cu un pacient care în mod indirect 
îl ameninţase. Trebuia să păstreze controlul asupra terapiei şi a 
înţeles că nu putea face acest lucru dacă ar fi continuat să se 
simtă ameninţat şi furios. 

într-o altă situaţie, o psihologă a acceptat solicitarea de a trata 
copilul unui director de la o companie de asigurări medicale 
care deconta servicii de sănătate. Lucrând cu copilul, psihologa 
a început să îşi facă griji cu privire la un posibil caz de îngrijire 
parentală deficitară şi la faptul că s-ar fi putut afla în situaţia de 
a fi obligată să raporteze unele abuzuri asupra copilului şi, 
astfel, ar fi putut fi nevoită să aibă conversaţii neplăcute cu părin¬ 
ţii în legătură cu comportamentul lor parental. însă, la prima 
şedinţă, directorul de la casa de asigurări medicale a informat-o 
pe psihologă că şedinţele de terapie urmau a fi decontate de către 
compania la care lucra el, chiar dacă psihologa nu avea contract 
cu aceasta, şi i-a oferit chiar să o includă şi pe ea pe lista de cola¬ 
boratori permanenţi ai companiei. Acceptarea unei asemenea 

oferte ar fi putut fi în interesul direct al psihologei, dar ar fi 201 
putut duce şi la un conflict de interese, iar ea a înţeles că orice 
eforturi ale părinţilor de a controla economic terapia, care 
nu erau absolut necesare, ar fi putut influenţa maniera în care 
ea urma să realizeze acea terapie. în consecinţă, ea a spus: „Nu. 

După ce terminăm tratamentul, voi putea opta să depun o 
cerere şi atunci vor decide alte persoane, care nu au cunoştinţă 
despre această terapie". Ulterior, psihologa a resimţit unele 
urmări morale (sentimente de apăsare), pentru că încă exista 
posibilitatea ca directorul să-şi retragă prematur copilul din 
terapie, pentru a o determina să aplice ca să fie admisă pe lista 
de colaboratori permanenţi ai instituţiei. Cu toate că acest tip 
de întrerupere a terapiei părea a fi puţin probabil, psihologa 
şi-a pus totuşi problema dacă nu ar fi putut reduce şi mai mult 
probabilitatea unei asemenea întreruperi şi i-a comunicat direc¬ 
torului că a decis că nu va face cerere pentru a fi inclusă pe lista 
permanentă decât poate la mult timp după finalizarea terapiei 
copilului. 

Să luăm un alt exemplu: 

Un televizor 

Unul dintre membrii echipei pe care o superviza un psiho¬ 
log avea o pacientă cu care făcuse o înţelegere, pe care o şi 
întărise în mod repetat, de a cumpăra de le ea un televizor foarte 
scump cu o reducere semnificativă de preţ. Pacienta avea 
nevoie de bani pentru a achita avansul pentru a obţine o locu¬ 
inţă printr-un program social destinat persoanelor cu venituri 
reduse. Supervizorul a aflat din întâmplare de acest aranjament 
şi a blocat vânzarea. Această decizie a supărat-o pe pacientă 
pentru că avea mare nevoie de bani. 

credea că trebuia să blocheze tranzacţia pentru că aceasta părea 
să fie o transgresare a limitelor contraindicată din punct de 
vedere clinic — poate chiar o încălcare grosolană. De asemenea, 
dacă nu ar fi interzis vânzarea, ar fi girat acţiuni îndoielnice din 
punct de vedere etic şi nu ar fi fost un model de comportament 
etic pentru studentul său. In plus, transgresările limitelor pot 
escalada, iar supervizorul dorea să prevină apariţia unor 
probleme ulterioare. Pe de altă parte, din cauză că pacienta avea 
nevoie de bani şi nu şi-ar fi putut permite să achite avansul 
pentru apartament fără suma respectivă, ar fi putut fi nevoită să 
întrerupă tratamentul dacă nu găsea pe altcineva care să-i 
cumpere televizorul. 

în orice caz, supervizorul şi studentul său trebuiau să poarte 
o discuţie importantă cu privire la reducerea daunelor ce-ar fi 
putut-o afecta pe pacientă din cauza blocării tranzacţiei, precum 
şi a daunelor ce ar fi putut afecta relaţia terapeut-pacient sau 
instituţia la care psihologii lucrau dacă tranzacţia ar fi avut loc. 
în acest exemplu, ambele părţi au trecut prin experienţa unui 
stres de aculturaţie. Din partea supervizorului, permisiunea 
ca tranzacţia dintre terapeut şi pacientă să aibă loc ar fi reprezen¬ 
tat o strategie de separare dacă decizia sa ar fi fost aceea de a-1 
scuti pe psihologul supervizat de ruşinea retractării ofertei. 
Supervizorul a înclinat însă către integrare în două moduri. Mai 
întâi, a luat în considerare principiile profesionale al primatului 
stării de bine şi al competenţei, care l-au împins către interzicerea 
vânzării. în al doilea rând, a reconsiderat valoarea pe care o 
dădea câtorva dintre virtuţile sale. A ridicat virtutea loialităţii 
faţă de rolul său de supervizor deasupra simpatiei personale pe 
care o avea faţă de psihologul supervizat. A adăugat, de asemenea. 

la acest mixt de valori şi virtutea integrităţii, care i-a permis să 203 
încorporeze mai uşor identitatea sa profesională în decizia pe 
care a luat-o. 

Psihologul supervizat trebuia, la rândul lui, să dea mai multă 
valoare terapiei şi relaţiei terapeutice pe termen lung, în detri¬ 
mentul aranjamentelor pe termen scurt, care l-ar fi făcut să se 
simtă poate mai bine. Moralitatea sa personală, ce includea com¬ 
pasiunea, l-a făcut iniţial să se simtă bine în rolul pe care l-ar fi 
îndeplinit în tranzacţia respectivă. Adaptarea sa la cultura profe¬ 
sională însă însemna că trebuia să înţeleagă faptul că respectarea 
limitelor şi a celorlalte principii etice ar putea să nu-1 facă să se 
simtă bine întotdeauna — cel puţin pe termen scurt — şi că atât 
prudenţa, cât şi utilitatea impuneau acordarea unei atenţii deo¬ 
sebite pericolelor implicării prea mari în relaţia cu pacienţii. 

Supervizorul şi psihologul supervizat puteau explora dilema 
de asemenea în termenii Sistemului 1 şi Sistemului 2 de gândire. 
Gândirea în Sistemul 1 înseamnă uneori a substitui o întrebare 
mai uşoară cu una mai complicată. Psihologul supervizat pro¬ 
babil că a folosit Sistemul 1 de gândire când a fost de acord să 
cumpere televizorul, răspunzând la întrebarea mai uşoară: 
„Cum pot eu să o fac pe această pacientă să se simtă mai bine 
acum?" O întrebare mai dificilă, în Sistemul 2, ar fi putut fi: 

„Cum pot păstra o alianţă de lucru bună cu această pacientă în 
beneficiul ei pe termen lung şi în acelaşi timp să respect limitele 
adecvate acestei relaţii?" Supervizorul şi psihologul supervizat 
trebuiau să discute, de asemenea, despre felul cum terapeutul 
avea să comunice clientei decizia finală. De exemplu, cât din 
ceea ce discutaseră în supervizare trebuia să ştie clienta şi cum 
avea să-i fie comunicat pentru a maximiza beneficiile şi a evita 
daunele inutile? 

Poate fi tentantă transgresarea limitelor prin oferirea de bani 
pacienţilor care au nevoi financiare acute. Deşi psihoterapia nu 
este o modalitate alternativă pentru pacienţi de a obţine asistenţă 
financiară, psihologii trebuie să fie sensibili la efectele grave pe 
care le poate avea asupra pacienţilor pauperitatea. Sărăcia în¬ 
seamnă mai mult decât doar lipsa banilor. Ea este un fenomen 
multifaţetat care implică un amestec de factori educaţionali, de 
asistenţă medicală, economici şi, destul de frecvent, factori ce ţin 
de gen şi de etnie. Uneori este imposibilă realizarea unei terapii 
constructive cu pacienţii care sunt preocupaţi de foame şi de 
boli fizice netratate (pentru referinţe suplimentare, a se vedea 
Mullainathan şi Shafir, 2013). în asemenea cazuri, planurile de 
tratament pot include contactarea agenţiilor de servicii sociale 
care îi vor putea ajuta pe pacienţi să îşi satisfacă nevoile de bază. 
De exemplu, o psihologă i-a recomandat unei paciente un pro¬ 
gram special oferit de o companie locală de gaze, care îi acorda 
pacientei asistenţă la plata facturilor de încălzire a locuinţei. 
Pacienta a considerat acest gest ca pe o dovadă că psihologei 
chiar îi păsa de ea, ceea ce a ajutat la întărirea relaţiei terapeutice. 

Un alt psiholog lucra pentru o agenţie care îi ajuta pe imi¬ 
granţii ilegal cu nevoi speciale. Agenţia furniza o gamă de ser¬ 
vicii, inclusiv aprovizionare cu hrană, adăpost temporar şi alte 
servicii de asistenţă materială. Totuşi, agenţia privea consi¬ 
lierea ca pe o activitate distinctă şi nu o asocia cu alte servicii. 
Astfel, pacienţii puteau primi mâncare şi adăpost, dar să aibă 
parte şi de consiliere, sau puteau primi consiliere, dar să nu fie 
în mod obligatoriu eligibili şi pentru mâncare, adăpost sau 
alte servicii. 

Este firesc pentru psihologii care lucrează cu pacienţi grav 205 
afectaţi de sărăcie să simtă compasiune, dar ei trebuie să se asi¬ 
gure că sentimentele lor sunt integrate cu relaţiile profesionale 
în care sunt angrenaţi cu pacienţii lor. Poate fi lăudabilă dăruirea 
unor sume de bani (chiar şi a unor sume substanţiale) unei rude 
care are dificultăţi financiare, dar psihologii care fac acest lucru 
pentru pacienţii lor adoptă strategii de separare. O altă capcană 
constă în faptul că, în virtutea rolului lor profesional, psihologii 
se află într-o poziţie de putere mai mare şi trebuie să lucreze în 
sensul evitării conflictelor de interese. în acest caz, a-i ajuta finan¬ 
ciar pe pacienţi poate fi o problemă de întărire a propriei imagini 
de sine şi de încurajare a unei dependenţe mai puternice a pa¬ 
cienţilor faţă de psiholog. 

Cunoaştem câţiva psihologi care folosesc strategii de inte¬ 
grare pentru a clarifica limitele terapiei în lucrul cu pacienţi 
pauperi. Unii fac donaţii consistente şi importante către asociaţii 
locale care oferă hrană, îmbrăcăminte şi adăpost temporar săra¬ 
cilor. Aceste gesturi le dau satisfacţia actualizării principiului 
binelui general şi contrabalansează sentimentele generate de 
situaţia imposibilităţii de a-i ajuta direct pe propriii pacienţi. 

Păstrarea limitelor în cazul vizitelor la domiciliu 

în unele programe de intervenţie speciale pentru copii, asis¬ 
tenţii de sănătate mentală pot petrece perioade importante din 
timpul lor de lucru oferind servicii directe la domiciliul pacien¬ 
ţilor. Natura însăşi a spaţiului intervenţiei poate activa un cadru 
relaţional de tip „prieten" sau „musafir" atât pentru pacienţi, cât 
şi pentru specialişti şi poate fi un stimul pentru adoptarea stra¬ 
tegiilor de separare. Psihologii pot resimţi presiunea de a modela 

206 relaţia dintr-una profesională într-una socială în care se aplică 
normele şi etica prieteniei şi a relaţiilor sociale cotidiene. De 
exemplu, unii terapeuţi pentru copii trebuie să fie prezenţi la 
domiciliul pacientului în timpul meselor, întrucât acestea sunt 
momentele în care pot apărea multe conflicte familiale. Când au 
loc asemenea vizite, adeseori, familiile vor pregăti un loc pentru 
psiholog la masă, pentru că ar putea considera că ar fi o ne- 
politeţe din partea lor să mănânce de faţă cu acesta. Mai mult, 
terapeutul însuşi poate simţi că ar fi nepoliticos din partea sa să 
refuze invitaţia. Totuşi, principiile etice se aplică şi în acest cadru, 
chiar dacă este vorba despre un context social diferit. Astfel, 
psihologul trebuie să reitereze natura rolului său, să păstreze 
limitele profesionale şi să continue să se lipsească de plăcerea 
unui prânz împreună cu familia respectivă, în timp ce lucrează 
cu copilul. într-o asemenea situaţie, respectarea principiilor 
evitării daunelor şi primatului stării de bine cu privire la copil 
şi la serviciile acordate va prevala asupra respectului datorat 
familiei ca oaspete în casa acesteia. 

Uneori, cei care oferă servicii la domiciliu descoperă fără să 
vrea lucruri neplăcute despre familia în cauză, cum ar fi obser¬ 
varea unor gesturi de cruzime faţă de animale. Văd animale 
malnutrite sau bolnave şi care nu primesc îngrijiri medicale sau 
au blana neîngrijită, infecţii ale pielii şi alte maladii. Uneori, ei 
observă dovezi ale disciplinării dure şi ale abuzului fizic asu¬ 
pra animalelor. Un terapeut a văzut-o la un moment dat pe 
mama unui pacient aşezându-se pe o pisică şi chicotind în timp 
ce pisica mieuna de durere. Pot interveni specialiştii care fur¬ 
nizează servicii la domiciliu când observă asemenea situaţii de 
abuz asupra animalelor? Pot exista întotdeauna diferenţe între 
valorile terapeutului şi cele ale părinţilor. Psihologii pot considera 


SAMUEL], KNAPP, MICHAELC. GOTTLIEB, MITCHELLM. HANDELSMAN 

siguranţă şi legături emoţionale cu companionii lor. în acelaşi 
timp, părinţii pot considera animalele ca pe nişte obiecte sau 
lucruri care nu au nidun fel de drepturi. 

Putem calsifica acest conflict între sistemul de valori al spe¬ 
cialiştilor şi cel al familiei ca pe o credinţă în binele general (ani¬ 
malele domestice au drepturi) versus o credinţă a părinţilor în 
lipsa binelui general (animalele nu au drepturi; a se vedea Capi¬ 
tolul 9). Totuşi, cruzimea faţă de animale indică adeseori cruzime 
şi insensibilitate generalizată faţă de fiinţele vii, inclusiv faţă 
de oameni. De exemplu, Overton, Hensley şi Tallichet (2012) au 
constatat că acei copii care manifestă cruzime faţă de animale 
aveau tendinţa de a se manifesta cu aceeaşi cruzime şi faţă de 
oameni. Cruzimea faţă de animale poate fi o parte legitimă a unei 
intervenţii mai ample a specialiştilor care oferă servicii la domi¬ 
ciliu, pentru că poate fi relevantă şi pentru starea de bine şi 
dezvoltarea emoţională a copilului. în consecinţă, poate fi legi¬ 
tim ca specialiştii să includă tratamentul animalelor ca mijloc de 
promovare a stării de bine a copilului. în cazul în care mama 
râdea când se aşeza pe pisică, terapeutul i-a spus acesteia că ar 
trebui să-i ofere copilului un model de comportament mai bun 
faţă de pisică, pentru că acei copii care abuzează pisicile sunt 
mai neascultători faţă de părinţii lor când cresc. 


Stabilirea limitelorîn tratamentele inovatoare 

Psihologii trebuie să păstreze limitele pentru a asigura starea 
de bine a pacienţilor lor, dar aceste limite pot fi transgresate în 
multe moduri subtile. Să luăm acest exemplu: 

Cineva aflat pe acelaşi drum 

Hotărâtă să grăbească tratamentul, o psihoterapeută a în- 
trebat-o pe pacienta sa dacă i-ar plăcea să întâlnească pe cineva 
care „a parcurs acelaşi drum". Pacienta era interesată, astfel că 
psihologa i-a dat numele şi numărul de telefon ale unei foste 
paciente, astfel încât cele două să se întâlnească într-un cadru 
social şi să se poată susţine una pe cealaltă. Psihoterapeuta consi¬ 
dera că acţiunile ei nu erau în niciun fel diferite de o recoman¬ 
dare dată pacientei de a participa la un grup de suport. 

Intenţiile terapeutei erau bune. Cunoaştem situaţii în care 
foşti pacienţi s-au întâlnit cu actuali pacienţi în cabinet pentru 
a vorbi, de exemplu, despre vindecarea lor de cancer. Totuşi, 
echivalarea unei întâlniri de socializare cu cea a unui grup de 
suport se apropie mult prea mult de capătul separării de pe 
continuumul procesului de aculturaţie. Se poate ca sentimentele 
psihologei, atât faţă de actuala pacientă, cât şi faţă de fosta sa 
pacientă, să fi influenţat-o să apeleze prea repede la gesturi de 
susţinere în locul unor acte terapeutice. 

Psihologa şi-ar fi putut pune întrebări precum: Care sunt 
diferenţele dintre recomandarea de a participa la un grup de 
suport şi oferirea numelui şi numărului de telefon ale unei foste 
paciente? Dacă scopul punerii în legătură a pacientei mele cu o 
alta este unul social, ar putea dăuna gestul meu în vreun fel 
relaţiei terapeutice? Ar trebui oare să cer mai întâi permisiunea 
fostei paciente pentru a face acest lucru? Dacă da, în ce fel i-aş 
putea adresa această solicitare? Ar putea oare fosta mea pacientă 
să se simtă presată să accepte, dorind să păstreze o relaţie bună 
cu mine? Ar dori poate să se reîntoarcă în terapie la un moment 
dat, iar invitaţia mea i-ar putea influenţa negativ această decizie? 

aici? Sunt acestea nevoi de satisfacere a unor deficite personale 
sau chiar exploatatorii (poate nevoia de a salva pe cineva şi aşa 
mai departe) pe care ar trebui poate să mi le satisfac în alte mo¬ 
duri? Ce se întâmplă dacă cele două paciente nu se plac una pe 
cealaltă? îmi asum vreo responsabilitate legală dacă fac acest 
lucru? în sfârşit, cum aş putea să-mi clarific toate aceste aspecte? 

O altă problemă este faptul că în această situaţie concretă nu 
este instituit niciun fel de mecanism de control al calităţii în ceea 
ce o priveşte pe fosta pacientă. Cu toate că poate fi o persoană 
foarte amabilă, nu există nicio asigurare cu privire la faptul că 
are vreo competenţă specială care ar putea-o ajuta pe pacienta 
curentă. într-un grup de suport, pe de altă parte, cei care conduc 
şedinţele au specializări în domeniu sau experienţă, iar scopul 
psihologului este acela de a le oferi îndrumări cu privire la 
modul în care să evalueze dacă grupul de suport este de ajutor 
sau nu. Să luăm următorul exemplu care prezintă o potenţială 
deviaţie lipsită de orice garanţii de la cadrul de lucru: 

Este psihologul un „peţitor"? 

Un psiholog care conducea un grup de terapie pentru 
pacienţi cu anxietate socială s-a gândit să ţină următoarea 
şedinţă de grup la un bar din vecinătate, astfel încât pacienţii 
să-şi poată testa abilităţile de a întâlni oameni noi. Din fericire, 
el a prezentat această idee în grupul de intervizare înainte de 
a lua o decizie finală. 

Grupul de intervizare i-a recomandat imperios să se mai 
gândească. Colegii săi au început prin a specula asupra câtorva 
lucruri care ar fi putut merge prost. Ce s-ar întâmpla dacă unul 

210 dintre pacienţi ar bea prea mult şi ar fi implicat apoi într-un 
accident? Ce s-ar întâmpla dacă cei din grup ar întâlni pe cineva 
extrem de necioplit, care n-ar face decât să le crească anxietatea 
socială? Ce-ar fi dacă unul dintre membri ar întâlni pe cineva, 
iar relaţia s-ar transforma într-o relaţie romantică distructivă? 
Unul dintre participanţii la grupul de intervizare l-a întrebat 
drept în faţă pe psiholog dacă avea de gând să fie „peţitorul" 
pacienţilor săi, referindu-se la un prieten care îşi ajută prietenii 
să agaţe femei necunoscute. 

Apariţia unui risc de producere a unor daune, în sine, nu face 
ca o intervenţie terapeutică să fie automat lipsită de etică; toate 
terapiile comportă unele riscuri. Totuşi, grupul de intervizare a 
criticat intenţia psihologului pe care ei o considerau a fi o 
strategie de separare — un comportament mai degrabă caracte¬ 
ristic unei prietenii decât unei tehnici terapeutice. Ei au punctat 
faptul că există tratamente consacrate pentru reducerea anxie¬ 
tăţii sociale, că planul psihologului nu se numără printre acestea 
şi că erau disponibile pentru pacienţi modalităţi mai adecvate 
de a avea experienţe sociale care să le reducă anxietatea socială. 
Părea mai potrivit ca pacienţii să îşi aleagă ei înşişi contextul în 
care să-şi testeze abilităţile sociale — locuri unde ar fi putut simţi 
mai puţin disconfort. Psihologul a fost de acord cu grupul că 
planul său iniţial risca în mod inutil să facă rău (principiul evi¬ 
tării daunelor) fără a exista vreo dovadă clară că putea promova 
starea de bine a pacienţilor săi (principiul primatului stării de 
bine). Psihologul s-a gândit la motivele proprii care îl împinse¬ 
seră către o asemenea recomandare şi în ce fel ar fi putut fi aceasta, 
chiar şi parţial, o încercare de a-şi satisface propriile sale nevoi. 

Probleme de stabilire a limitelor apar frecvent în relaţiile cu 
foşti pacienţi. Lamb, Catanzaro şi Moorman (2004) au constatat 
că 60% din psihologi declară că s-au aflat în situaţii în care au 
fost nevoiţi să negocieze o nouă relaţie socială cu un fost pacient. 

Să analizăm acest exemplu: 

Poţi fi prietena mea? 

O psihologă tratase o femeie pentru depresie. Câţiva ani 
mai târziu, ele s-au reîntâlnit la o adunare publică a unei 
organizaţii care avea scopul de a creşte gradul de conştientizare 
a populaţiei cu privire la cruzimea faţă de animale. Psihologa 
s-a întrebat dacă nu ar fi putut să o invite pe fosta sa pacientă 
acasă, la o petrecere cu ocazia unei sărbători. 

Younggren şi Gottlieb (2004) şi-au pus câteva întrebări cu 
privire la permisiunea sau modalitatea de angajare într-o relaţie 
cu rol multipul cu un fost pacient, cum ar fi dacă transgresarea 
limitelor în acest mod ar fi de vreun ajutor (reflectând principiul 
general al primatului stării de bine a pacientului) sau dacă i-ar 
dăuna pacientului sau ar afecta relaţia (reflectând principiul 
evitării daunelor). Aceasta este o situaţie perfectă pentru ca un 
psiholog să ia în considerare una sau mai multe dintre strategiile 
de optimizare a calităţii de tipul documentării procesului deci¬ 
zional, solicitării de consultanţă şi implicării pacientului în 
luarea deciziei (implicarea în tratament a pacientului). 

In analiza consecinţelor posibile, psihologii s-ar putea gândi 
dacă nu cumva pacienţii ar putea avea nevoie să se reîntoarcă în 
terapie la un anumit moment, ar putea analiza diagnosticul 

212 acestora, gradul curent de vulnerabilitate, puterea sentimentelor 
lor faţă de terapeut, precum şi dacă rolurile multiple ar putea 
duce la scăderea încrederii pacienţilor în terapeuţi în general, pe 
viitor. De asemenea, trebuie să ia în considerare posibilitatea ca 
relaţia socială să nu evolueze aşa cum şi-ar dori (Gottlieb, 1993; 
Pipes, 1997). 

Psihologii pot lua decizii mai bune dacă sunt conştienţi de 
propriile lor nevoi. De exemplu, unii psihologi le-ar putea per¬ 
mite propriilor sentimente de singurătate să le influenţeze capa¬ 
citatea de a evalua beneficiile şi riscurile continuării relaţiilor de 
prietenie cu pacienţii lor, ulterioare încheierii tratamentului. 

în ce moment o valoare personală 
devine una profesională? 

Compasiunea şi altruismul sunt virtuţi importante pe care 
trebuie să le cultivăm atât la noi înşine, cât şi la ceilalţi. Totuşi, 
ar fi o dovadă de naivitate ca psihologii să creadă că fac psiho¬ 
terapie sau furnizează alte tipuri de servicii doar în beneficiul 
pacienţilor. Până la urmă, psihologii primesc bani, sunt mândri 
de realizările lor profesionale şi obţin şi alte beneficii din munca 
lor. Astfel, aspectele legate de interesele şi motivaţiile personale 
legitime au un rol critic în discuţiile despre moralitate (Anderson 
şi Handelsman, 2010). Mai mult, negarea interesului personal 
legitim poate avea efecte dăunătoare asupra deciziilor de natură 
etică. Din punctul de vedere al utilitarismului, interesul personal 
este important, întrucât este parte a calculului nivelului de feri¬ 
cire, procesul prin care se determină efectul potenţial al unei 
acţiuni asupra stării generale de bine a tuturor persoanelor afec¬ 
tate (Mill, 1987). Din perspectivă deontologică, Kant (1785/1994) 

(cel puţin indirectă), căci a fi nemulţumit de propria-ţi soartă, să 
trăieşti copleşit de o mulţime de nevoi ce nu pot fi satisfăcute, îl 
duce foarte uşor pe om m ispita de a trece dincolo de ce este datorie 
pentru el" (p. 19). Cu alte cuvinte, ca psihologi ne putem înde¬ 
plini mai bine obligaţiile morale dacă avem grijă de noi înşine. 

Iată câteva compromisuri faţă de starea de bine a psihologilor 
pe care nu ar trebui să se aştepte nimeni să le facem, chiar dacă 
acest lucru înseamnă ofensarea unor pacienţi. Să luăm următorul 
exemplu: 

O mamă mândră de fiul ei 

O psihologă avea un fiu care urma să se căsătorească, dar 
cu o persoană de acelaşi sex. Anunţul urma să apară într-un 
ziar local din micul orăşel în care trăia familia sa. Totuşi, psiho¬ 
loga avea în terapie un pacient care citea în mod curent ziarul 
local şi care îşi exprimase opiniile în termeni duri cu privire la 
căsătoriile între persoane de acelaşi sex. Psihologa şi-a pus pro¬ 
blema dacă ar fi trebuit să anticipeze şi să abordeze tema cu 
pacientul său înainte de apariţia anunţului în ziar. 

Psihologa avea în mod clar de luat unele decizii de natură 
clinică în ceea ce priveşte abordarea temei şi modalitatea în care 
să discute vestea despre nunta fiului ei cu pacienţii săi. Cu 
siguranţă, dorea să folosească situaţia în avantajul acestora, sau 
cel puţin să reducă riscul apariţiei oricăror posibile probleme. 

Mai mult, ar fi fost nerezonabil şi poate chiar dăunător din par¬ 
tea psihologei să îi ceară fiului ei să-şi ascundă orientarea 
sexuală doar pentru că ar fi putut ofensa sensibilităţile unora 
dintre pacienţii săi. în încercarea de a practica o etică pozitivă. 

214 psihologa s-a străduit să se ridice la nivelul celor mai înalte prin¬ 
cipii etice ale sale, dezvăluind iminentul mariaj şi încercând să 
se asigure ca discuţiile declanşate de această ştire să fie benefice 
pentru pacienţii săi. 

Cât de multe informaţii personale trebuie să dezvăluie psiho¬ 
logii atunci când sunt confruntaţi cu o boală gravă? Cum trebuie 
să dezvăluie ei aceste informaţii pacienţilor lor? Să considerăm 
acest exemplu: 

O psihologă care avea cancer 

O psihologă dintr-un mic orăşel urma un tratament de 
chimioterapie pentru un cancer la sân, ceea ce însemna că avea 
unele zile mai proaste, în care nu putea lucra — uneori fiind 
nevoită să-şi anunţe pacienţii chiar în ultimul moment. De ase¬ 
menea, ea se aştepta ca în urma chimioterapeiei să-i cadă 
părul — iar căderea părului avea să fie observată de pacienţi. 

Cu alte cuvinte, un eveniment din viaţa sa privată urma să 
devină o informaţie publică şi să scape de sub controlul său. 

Se întreba dacă şi cum să dezvăluie această veste pacienţilor 
săi (Layman, 1999). 

Pe lângă faptul că era copleşită de emoţii şi de oboseala cau¬ 
zată de tratamentul pe care îl făcea, pe lângă preocupările legate 
de familie şi de grija pe care o purta celor apropiaţi, această psiho¬ 
logă trebuia să se gândească şi cum să-şi desfăşoare activitatea 
profesională, având în vedere boala pe care o avea. A solicitat o 
consultaţie (strategie de optimizare a calităţii) cu un psiholog, 
care a pus-o în legătură cu alţi doi psihologi care se luptau şi ei 
cu cancerul. 

A aflat că, în primul rând, ar fi fost mai bine să îşi informeze 
pacienţii din timp şi personal. Totuşi, problema pe care o avea 

ar fi aflat înaintea altora; această cronologie ar fi riscat să-i ofen¬ 
seze pe unuii dintre pacienţii săi, care ar fi putut afla prin răspân¬ 
direa din gură în gură a veştii. Principiile puse în joc includeau 
evitarea provocării de daune şi dreptatea. Dacă, însă, psihologa 
trimitea o scrisoare tuturor pacienţilor săi curenţi, abordarea 
putea părea prea formală sau distantă. Era nevoită să se întrebe 
care modalitate de comunicare ar fi fost mai folositoare pentru 
pacienţii săi (primatul stării de bine) şi care ar fi putut fi cel mai 
puţin dăunătoare (principiul dreptăţii). Psihologa „a trimis 
scrisoarea tuturor pacienţilor în acelaşi timp, astfel încât toţi să 
primească simultan aceeaşi informaţie, pentru a evita bârfele, 
distorsiunile şi parti pn's-urile" (Layman, 1999, p. 5). Apoi, la 
fiecare următoare şedinţă a fiecărui pacient, a deschis ea discuţia 
cu privire la această temă, pentru a vedea ce simţeau aceştia în 
legătură cu anunţul pe care îl primiseră şi dacă doreau să vor¬ 
bească mai mult despre acest lucru. Un alt psiholog afectat de o 
boală gravă a povestit că cei mai mulţi pacienţi apreciau pozitiv 
folosirea scrisorilor. Totuşi, unii dintre pacienţi s-au simţit ofen¬ 
saţi din cauză că aveau impresia că anunţul făcut în acest mod 
era prea impersonal sau din cauză că ei considerau că aveau o 
relaţie „specială" cu psihologul, care ar fi impus o excepţie de la 
procedura anunţului scris. 

CAPITOLUL? 


Consimţământul informat 


Principiul etic general al respectării capacităţii autonome a 
pacienţilor de a lua decizii este reflectat în Codul Etic al Aso¬ 
ciaţiei Psihologice Americane (APA, 2010) prin articole care le 
cer psihologilor să furnizeze informaţii şi să se asigure că obţin 
consimţământul consumatorilor de servicii psihologice (de pildă. 
Articolul 3.10). Doctrina consimţământului informat izvorăşte în 
special din Principiul General E: Respectul faţă de drepturile şi 
demnitatea persoanelor, care le impune psihologilor să respecte 
autodeterminarea altor oameni. 

Respectul faţă de capacitatea de decizie a pacientului a in¬ 
fluenţat formularea şi conţinutul şi ale altor articole din Codul 
Etic al APA. De exemplu, publicitatea trebuie să fie realizată cu 
transparenţă şi cu mesaje care conţin informaţii exacte, astfel 
încât pacienţii potenţiali să poată alege în cunoştinţă de cauză 
serviciile unui anumit psiholog. în plus, respectul faţă de auto¬ 
nomia pacientului guvernează şi selecţia obiectivelor trata¬ 
mentului. în acest capitol, prezentăm unele probleme etice 
dificile pentru care este deosebit de important principiul 
respectului faţă de autonomia pacientului. Alte probleme legate 
de respectul faţă de autonomia pacientului sunt prezente în 
Capitolul 9. 

Prin articolul 5.01b, Codul Etic al APA identifică anumite 
activităţi care sunt lipsite de etică în materia publicităţii: 

Psihologii nu fac afirmaţii false, înşelătoare sau frauduloase 
cu privire la (1) specializarea, experienţa sau competenţa lor; 

(2) pregătirea lor academică; (3) acreditările lor; (4) afilierile lor 
la instituţii sau asociaţii; (5) serviciile pe care le oferă; (6) bazele 
ştiinţifice sau clinice sau rezultatele sau gradul de succes al ser¬ 
viciilor lor; (7) onorariile lor; (8) publicaţiile sau rezultatele 
cercetărilor lor. 

în afară de unele restricţii suplimentare cu privire la reco¬ 
mandări (Articolul 5.05), Codul Etic al APA conţine puţine 
referiri la publicitate. Din punctul de vedere al eticii pozitive, 
psihologii ar trebui să facă mai mult decât să se limiteze la a nu 
încălca articolele 5.01, 5.05 şi altele asemenea. Pe de altă parte, ei 
doresc ca anunţurile lor publicitare să îi ajute pe pacienţi să ia 
decizii informate cu privire la serviciile disponibile. Cu toate 
acestea, şi în special având în vedere ubicuitatea şi „libertatea" 
internetului, strategiile de separare pot include ideea că publi¬ 
citatea este o zonă liberă de etică, atâta vreme cât nu sunt stipu¬ 
late interdicţii suplimentare în Codul Etic al APA. în aceste cazuri, 
interesul economic personal, normele de marketing din afaceri 
sau alţi factori care nu au legătură cu etica psihologică determină 
acţiunile celor în cauză. 

Etica pozitivă, desigur, furnizează recomandări suplimentare 
sub forma principiilor, virtuţilor şi valorilor etice generale. 
De exemplu, ar fi etic ca un psiholog să se prezinte pe sine însuşi 

ţine în mâini o puşcă şi poartă un costum de vânătoare? Ar fi 
etic din partea unui psiholog să indice pe pagina sa de internet 
că pasiunile sale sunt ascensiunile montane şi tenisul? Câteva 
dintre întrebările pe care ar trebui să ni le punem sunt urmă¬ 
toarele: Sunt aceste anunţuri conforme cu valorile profesionale, 
precum respectarea luării autonome a deciziilor de către pacienţi 
prin oferirea de informaţii corecte şi utile pentru â-i ajuta să 
decidă dacă să solicite serviciile unui anumit psiholog? Induc în 
eroare aceste mesaje în orice fel? Privind publicitatea din pers¬ 
pectiva încercării de a-i ajuta pe potenţialii pacienţi, poate fi 
adecvat ca psihologii cu competenţă în psihologia sportului să 
prezinte, de exemplu, faptul că au fost campioni de tenis în timpul 
facultăţii; o asemenea informaţie poate fi relevantă pentru deci¬ 
zia pe care trebuie să o ia potenţialii pacienţi. Poate fi adecvat, 
de asemenea, ca psihologii interesaţi în tratarea pacienţilor reli¬ 
gioşi să indice faptul că sunt şi teologi. 

Psihologii raţionali pot să nu fie de acord cu faptul că prezen¬ 
tarea publică a unui anumit tip de informaţii poate fi legată de 
principiile etice generale. Un psiholog arăta într-un anunţ că el 
trăise întreaga viaţă într-un anumit oraş. Cu toate că unii cititori 
pot vedea această informaţie ca pe o autodezvăluire care nu ar 
fi necesară, psihologul respectiv considera că este o indicaţie a fap¬ 
tului că îi sunt bine cunoscute valorile şi resursele locale ale comu¬ 
nităţii. De asemenea, el se gândea că această informaţie nu avea 
cum să producă daune nimănui (principiul evitării daunelor). 

Alte forme de autodezvăluire în publicitate par însă mai 
problematice. O psihologă care, pe lângă faptul că lucra ca psiho- 
terapeută, mai era şi cântăreaţă introdusese pe pagina sa pro¬ 
fesională de internet o trimitere la câteva dintre înregistrările 

să plaseze sau nu pe paginile lor profesionale ocupaţiile secun¬ 
dare pe care le au în afara celei de psiholog. Cu toate că includerea 
unor asemenea informaţii poate să nu pară o violare explicită a 
Codului Etic al APA, acest lucru poate genera totuşi oportunităţi 
de potenţiale transgresări contraindicate ale limitelor şi poate 
duce la intrarea în relaţii cu roluri multiple. O strategie de inte¬ 
grare preferabilă poate fi cea a „întăririi limitelor" (Anderson şi 
Handelsman, 2010, p. 83), precum cea adoptată de un coleg 
de-al nostru care cumpără şi vinde chitare clasice. El are două 
pagini separate de internet: una pentru cabinetul său de psiholog 
şi una pentru afacerea comercială. Niciuna dintre cele două 
pagini nu face nicio menţiune despre cealaltă. 

Psihologii care folosesc strategii de separare pot dezvălui 
informaţii despre ei înşişi ca şi cum s-ar adresa prietenilor sau 
cunoştinţelor lor, faţă de care norma este autodezvăluirea reci¬ 
procă. Dar unele comportamente care sunt acceptabile sau chiar 
dezirabile în relaţiile sociale obişnuite pot fi contraindicate în 
relaţiile profesionale în care autodezvăluirea trebuie să fie selec¬ 
tivă şi concentrată pe nevoile pacienţilor. Un psiholog a cărui 
pagină de internet profesională conţine un link către profilul său 
de cântăreţ poate folosi chiar o strategie de marginalizare, în 
măsura în care prin această metodă ar fi fericit să vândă câteva 
melodii chiar dacă acest lucru ar risca să scadă eficienţa servi¬ 
ciilor sale de asistenţă clinică. 

în deciziile cu privire la modul în care facem publicitate poate 
apărea relaxarea etică (Bazerman şi Tenbrunsel, 2011), mai exact 
fenomenul prin care dimensiunile etice ale unei situaţii sunt 
umbrite de interesele practice, pecuniare sau de alte preocu¬ 
pări din afara eticii. Dacă psihologii concep publicitatea doar în 

sului), atunci implicaţiile etice ale publicităţii (cadrul etic) pot fi 
neglijate în procesul de luare a deciziilor. Psihologii pot reduce 
riscul de relaxare etică păstrându-şi în minte principiile etice 
încă de la începutul deliberării cu privire la alegerea metodei 
publicitare. 

Respectarea deciziilor pacientului 
cu privire la obiectivele tratamentului 

Pe lângă tema privitoare la cadrul desfăşurării terapiei, psiho¬ 
logii trebuie să aibă discuţii cu pacienţii lor şi în legătură cu 
consimţământul informat, pentru a se asigura că aceştia înţeleg 
o multitudine de aspecte importante, inclusiv „natura şi cursul 
terapiei, onorariile, implicarea terţelor părţi şi limitele confiden¬ 
ţialităţii" (Articolul 1.01, Consimţământul informat cu privire la 
terapie). Psihologii care valorizează respectul faţă de autonomia 
pacientului şi practică etica pozitivă vor dori să-şi implice pa¬ 
cienţii — atât la începutul relaţiei, cât şi în anumite momente pe 
parcursul tratamentului — în toate deciziile cu privire la trata¬ 
mentul lor care sunt indicate din punct de vedere clinic. 

Acordul copiilor şi adolescenţilor 
asupra obiectivelor tratamentului 

Articolul 3.10b al Codului Etic al APA le cere psihologilor să 
„caute... acordul" celor care nu pot consimţi legal cu privire la 
tratament. în Capitolul 2 am discutat despre nevoia de a păstra 
echilibrul între respectul faţă de autonomia copilului sau adoles¬ 
centului cu privire la implicarea lui în tratament ca aspect al 

respectării principiului primatului stării de bine a pacientului 
(starea de bine a copilului), în contextul autonomiei părinţilor, 
cei care trebuie să autorizeze tratamentul. Adeseori, lipsa acordu¬ 
lui cu privire la obiectivele terapiei poate implica informaţii extrem 
de sensibile. Exemplul următor prezintă o asemenea situaţie: 

Probleme de orientare sexuală în cazul unui adolescent 
Un adolescent s-a prezentat pentru terapie cu simptome de 
depresie. Psihologul a decis să-l primească pe băiat în terapie 
individuală şi, în timp, a devenit evident că acesta se lupta cu 
sentimente de atracţie faţă de persoane de acelaşi sex. Părinţii 
lui, creştini fundamentalişti, ar fi văzut cel mai probabil atrac¬ 
ţia faţă de acelaşi sex ca pe un eşec moral şi s-ar fi aşteptat ca 
psihologul să îl trateze pe adolescent de o asemenea manieră 
încât să-l elibereze pe fiul lor de astfel de sentimente. Psiho¬ 
logul era un susţinător al homosexualităţii şi nu era de acord 
să facă aşa ceva. 

Ar fi corect ca acest psiholog să continue să îl trateze pe băiat 
şi să accepte plata din partea părinţilor chiar dacă lucrează asu¬ 
pra altor aspecte decât cele la care s-ar aştepta părinţii şi este 
tolerant faţă de comportamente sau sentimente pe care părinţii 
le-ar considera mai degrabă ofensatoare? Principiul primatului 
stării de bine a pacientului ar sugera ca psihologul să continue 
să-l trateze pe băiat folosind metode terapeutice care să îl ajute 
pe acesta să-şi exprime liber emoţiile sexuale. De asemenea, 
respectul faţă de autonomia pacientului poale sugera că adoles¬ 
centul are dreptul de a alege temele pe care doreşte să le explo¬ 
reze în terapie. Totuşi, să analizăm potenţialul de conflict de 
interese: continuarea tratamentului adolescentului ar fi mai 
degrabă interesul personal al psihologului, faptul că pacientul 

că psihologul este un susţinător al homosexualităţii, a-1 trata în 
continuare pe băiat ar însemna o intervenţie a sa cu scopul 
susţinerii acceptării de către un public cât mai larg a concepţiilor 
şi opiniilor psihologului cu privire la orientarea sexuală. Pe de 
altă parte, cel mai probabil împlinirea nevoilor tânărului vine în 
conflict cu obiectivele şi interesele părinţilor; dacă ar fi aşa, ei 
pot refuza să plătească în continuare terapia şi ar putea pune 
capăt tratamentului chiar dacă acest lucru ar putea să nu fie în 
interesul fiului lor. 

In acest caz, mulţi psihologi ar putea fi de acord cu faptul că 
importanţa explorării de către adolescent a sentimentelor sale 
sexuale respectă drepturile pacientului (starea lui de bine pre¬ 
valează asupra respectului faţă de autonomia decidenţilor). 
Această alternativă poate fi viabilă dacă procesul de obţinere a 
consimţământului informat de către psiholog a inclus şi infor¬ 
maţia privind faptul că le poate transmite părinţilor date corecte, 
dar incomplete, cu privire la natura tratamentului fiului lor. De 
exemplu, adolescentul şi psihologul pot cădea de acord asupra 
informaţiilor pe care psihologul să le poată împărtăşi părinţilor 
cu privire la natura terapiei, precum şi asupra modalităţii în care 
să le fie transmise aceste lucruri (de pildă, o convorbire telefonică 
între părinţi şi psiholog sau o întâlnire faţă în faţă la care să ia 
parte psihologul, băiatul şi părinţii). Psihologul ar putea, de exem¬ 
plu, să descrie pentru părinţi cu exactitate simptomele generale, 
precum anxietatea şi depresia, ca motivaţii serioase pentru con¬ 
tinuarea şedinţelor. Fiind interesat de efectul anticipat atât asu¬ 
pra părinţilor, cât şi a băiatului, psihologul poate discuta cu 
adolescentul şi pot stabili împreună dacă să dezvăluie faptul că 
există şi alte teme sensibile pe care preferă să nu le împărtăşească 

părinţilor săi. Dacă este întrebat specific care sunt aceste teme, 223 
psihologul, după consultarea cu adolescentul, poate să decidă 
dacă să dezvăluie mai multe informaţii, şi dacă da, cât anume. 

Psihologul mai poate să ia în considerare şi modul în care ar 
putea interpreta părinţii prezentarea cu privire la consimţă¬ 
mântul informat. De exemplu, chiar dacă psihologul le-a explicat 
părinţilor că nu le va dezvălui anumite informaţii sensibile, nici 
el, nici părinţii nu pot anticipa dacă pe parcursul tratamentului 
vor apărea sau nu asemenea aspecte şi dacă părinţii ar putea 
considera că acestea sunt mai mult decât doar alte „informaţii 
sensibile". Dacă aşa ar stau lucrurile, iar părinţii ar afla despre 
preocupările sexuale ale fiului lor şi despre faptul că nu au fost 
informaţi despre acestea, ei ar putea reacţiona simţindu-se înşe¬ 
laţi, indiferent de cât de riguros ar fi fost procesul de informare 
pentru consimţământ. 

Ar fi bine ca psihologul să ia în considerare modul în care 
procesul său decizional poate fi influenţat de emoţiile sale şi de 
alţi factori nonraţionali. îşi poate pune întrebarea: nu cumva îi 
etichetez pe aceşti părinţi şi convingerile lor religioase în mod 
stereotip? Dacă da, există riscul unei distorsiuni de confirmare 
din partea mea? Dau eu o prea mare importanţă sexualităţii pa¬ 
cientului meu — faţă de alte aspecte — din cauza propriilor mele 
convingeri politice şi experienţe personale pe tema discriminării? 

Cum ar putea fi subminată evaluarea principiilor şi alternativelor 
etice relevante ale acestui caz de către propria mea experienţă 
legată de preferinţele sexuale şi de experienţa mea aterioară cu 
pacienţii religioşi? îmi este teamă de pierdere sau de ruşine şi mă 
fac aceste sentimente să judec eronat riscurile pe care le presu¬ 
pun alternativele pe care le analizez? Ce întrebări din Sistemul 2 
îmi scapă prin concentrarea pe îngrijorările din Sistemul 1? 

224 Cunoaştem un psiholog cu o îndelungată istorie de promo¬ 
vare a corectitudinii faţă de minorităţile sexuale, care îşi moni¬ 
torizează în mod conştient gândurile cu privire la valoarea 
dezvăluirii atunci când se ocupă de pacienţi care nu sunt siguri 
de orientarea lor sexuală. Cu toate că recunoaşte valoarea socială 
a discuţiilor publice ale homosexualilor pe tema orientării lor 
sexuale, acest psiholog este conştient de faptul că obligaţia sa 
primordială ca psiholog este aceea de a-şi ajuta pacienţii să ia 
propriile lor decizii. Eşecul în asumarea unei asemenea poziţii 
poate fi considerat o susţinere intruzivă (Pope şi Brown, 1996), 
prin care agenda politică a psihologului prevalează asupra auto¬ 
nomiei pacientului în luarea deciziilor. 


Acordul pacienţilor adulţi cu privire la 
obiectivele terapiei 

în majoritatea cazurilor, psihologii reuşesc să ajungă la un 
acord asupra obiectivelor tratamentului cu pacienţii lor adulţi. 
Totuşi, se poate întâmpla ca respectul faţă de autonomia 
pacientului să intre în conflict cu alte valori. Haideţi să luăm în 
considerare următorul exemplu, în care este vorba despre o pa¬ 
cientă grav deprimată: 

O sclavă sexuală 

O psihologă lucra cu o studentă de douăzeci şi unu de ani 
care practica împotriva voinţei ei prostituţia; la început se 
implicase voluntar, dar curând se trezise prinsă în capcana 
unei relaţii coercitive. Părinţii ei ştiau că fiica lor este supărată 
şi îi plăteau terapia, dar nu ştiau care era motivul real al sufe¬ 
rinţei ei. Pacienta credea că ar fi putut fi bătută sau desfigurată 

de proxenetul său dacă ar fi încetat să se mai prostitueze şi era 225 
extrem de traumatizată. 


Psihologa încerca să aplice principiul primatului stării de 
bine a pacientei sale prin ameliorarea simptomelor de depresie 
şi prin ajutorul dat pacientei de a se extrage din situaţia în care 
se afla. Totuşi, pacienta se considera a fi prinsă fără nicio spe¬ 
ranţă în această capcană, şi dacă psihologa ar fi aplicat în litera 
sa principiul respectării autonomiei, nu ar fi încercat nicidecum 
să provoace revolta pacientei faţă de situaţia în care se afla. 
Psihologa, însă, considera că situaţia nu era în interesul cel mai 
bun al pacientei sale şi că aceasta nu putea lua o decizie in¬ 
formată sau autonomă, atâta timp cât se afla într-o stare atât de 
nefericită. în consecinţă, a continuat tratamentul pentru depresie 
şi traumă, dar cu blândeţe a insistat ca pacienta să accepte ca la 
o şedinţă de terapie să li se alăture şi un asistent social cu expe¬ 
rienţă în lucrul cu femei implicate în acte de prostituţie, pentru 
a discuta diferite modalităţi în care pacienta s-ar fi putut extrage 
din „acea viaţă". 

Din cauza formelor potenţiale de daună asupra pacientei, 
psihoterapeuta a acţionat în mod patemalist; mai exact, a ignorat 
ceea ce credea pacienta că era în interesul ei chiar dacă acest 
lucru însemna optarea pentru o alternativă de abordare cu care 
pacienta ar fi putut să nu fie de acord la momentul respectiv. 
Deşi, în general, psihologa a respectat autonomia pacientei sale, 
ea a ajuns la concluzia că în această situaţie primatul stării de 
bine a pacientului impunea încălcarea principiului autonomiei, 
tocmai pentru a o proteja pe pacientă într-o situaţie în care ea 
însăşi părea incapabilă să acţioneze în nume propriu. Unii pot 

226 numi această metodă paternalism slab sau blând^^ (Feinberg, 1986), 
deoarece capacitatea pacientei de a lua decizii în interesul pro¬ 
priu cu privire la obiectivul tratamentului este parţial compro¬ 
misă şi, astfel, încălcarea principiului respectării autonomiei este 
minimă, iar intervenţia psihologei a servit tocmai la creşterea 
capacităţii pacientei de a lua decizii în mod independent. 

Pe de altă parte, psihologa ar fi putut să nu facă nimic în 
sensul abordării problemei prostituţiei şi să nu invite asistentul 
social să se implice. Această opţiune ar fi putut reprezenta o 
strategie de asimilare, deşi una mult prea simplistă: „Sunt aici 
ca să susţin obiectivele pacientei. Are capacitatea legală de deci¬ 
zie, deci voi face ceea ce-mi cere ea". Un alt factor care ar fi putut 
duce la această alternativă ar fi putut fi ignoranţa sau temerile 
nerealiste ale psihologei. Tot ceea ce ştia terapeuta despre prosti¬ 
tuţie erau lucruri aflate din diferite programe de televiziune care 
portretizau o lume foarte violentă. Din cauza euristicii disponi¬ 
bilităţii informaţiei, psihologa şi-ar fi putut baza decizia pe 
informaţiile care îi erau accesibile ei şi şi-ar fi supraevaluat 
vulnerabilitatea la violenţă din perspectiva interesului personal, 
evitând această problemă cu totul. 

La celălalt capăt al spectrului, terapeuta ar fi putut insista ca 
asistentul social să se implice de îndată şi ca pacienta să înceteze 
imediat activitatea de prostituţie înainte chiar de a iniţia terapia, 
considerând că niciun tratament nu ar fi fost eficient în circum¬ 
stanţele date. Această alternativă ar fi putut reprezenta o strate¬ 
gie de separare, în care terapeuta ar fi pus deasupra respectului 
profesional faţă de autonomie şi a grijii faţă de pacientă propria 
sa agendă într-un mod incompatibil cu rolul său terapeutic. 


„Weak" or „soft paternalism", în engleză în original. (N. t.) 

Să analizăm o situaţie asemănătoare: 


227 


Victimă a unui şantaj 

O tânără fusese abuzată de către un vecin în timpul ado¬ 
lescenţei. Mai târziu, acest bărbat începuse să o şantajeze ca să 
facă din nou sex cu el, ameninţând-o că îi va spune soţului 
ei despre toată povestea dacă nu dădea curs cererilor Iui. Ea a 
fost de acord, considerând că nu avea de ales, şi foarte curând 
a intrat într-o depresie gravă. Se simţea ruşinată şi înjosită de 
faptele sale; se temea extrem de tare ca soţul ei să nu o pără¬ 
sească dacă ar afla. 

Cu toate că pacienta avea o depresie gravă, ea era totuşi 
capabilă să se implice în tratamentul psihoterapeutic în mod 
semnificativ odată ce fusese stabilizată prin medicaţie. Psihologa 
a fost suportivă şi empatică, dar a refuzat să accepte premisa 
pacientei că şantajul era inevitabil şi că nu existau alternative. 
Terapeuta a urmărit, în schimb, obiectivul de a schimba situaţia 
de şantaj asupra pacientei, judecând că respectul faţă de auto¬ 
nomia pacientului nu înseamnă evitarea oferirii de perspective 
alternative asupra situaţiei. 

Acest caz este un alt exemplu de gradualitate etică (Francis, 
2009; a se vedea şi Capitolul 2 din acest volum). Psihologa ştia 
că obiectivele se pot schimba pe parcursul terapiei şi că stabilirea 
obiectivelor în sine reprezintă adeseori un proces de evoluţie. 
Astfel, ea a putut fi de acord să lucreze asupra depresiei pacien¬ 
tei pe termen scurt şi să amâne abordarea situaţiei de şantaj. 
Psihologa avea valori personale puternice de onestitate şi ştia, în 
sinea sa, că psihoterapia urma să ducă (sau cel puţin aşa ar fi 
trebuit) către explorarea alternativelor de modificare a situaţiei 

228 de şantaj. Ea mai ştia că nu s-ar fi simţit bine să nu-i spună 
pacientei despre obiectivele sale (ale terapeutei) pe termen lung. 
Totuşi, ea a recunoscut că onestitatea totală într-o fază atât de 
timpurie a tratamentului ar fi fost o strategie de separare. Ana- 
lizându-şi valoarea onestităţii în lumina valorii compasiunii, a 
virtuţii bunăvoinţei şi a importanţei corespunzătoare a princi¬ 
piilor primatului stării de bine şi respectului pentru autono¬ 
mie, ea a reuşit să adopte o strategie de integrare lucrând cu 
onestitate pentru a atinge obiectivul ameliorării depresiei şi 
amânând o discuţie mai detaliată şi dificilă asupra obiectivelor 
pe termen lung. 

Adoptarea unei asemenea strategii nu a fost uşoară pentru 
această psihologă. Feministă convinsă, era personal revoltată de 
situaţia pacientei ei şi era tentată să se angajeze în manevre de 
susţinere intruzivă. Gândindu-se la acest lucru, şi-a dat seama 
că dacă ar fi făcut-o, ar fi acţionat mai mult din perspectiva 
obiectivelor sale proprii decât din cele ale pacientei sale. Din 
fericire, psihoterapeuta a putut să-şi ia temperatura emoţională 
(adică şi-a monitorizat reacţiile emoţionale faţă de această 
situaţie; Gino, 2013), să facă un pas înapoi, să reflecteze asupra 
faptelor clinice ale cazului şi, în continuare, să acţioneze pe baza 
unui plan raţional. 

Iată un alt exemplu: 

O viaţă poligamă 

Pe parcursul terapiei, un pacient a povestit că el şi soţia sa 
aveau o căsnicie deschisă şi că se angajau liber în relaţii sexuale 
cu diverşi alţi parteneri. Pe măsură ce tratamentul avansa, 
pacientul prefera să petreacă o mare parte a timpului încercând 
să îl convingă pe psiholog cu privire la acceptabilitatea stilului 

său de viaţă. Psihologul era nevoit în mod continuu să redi- 
recţioneze terapia către aspectele mai relevante din punct de 
vedere clinic, dar curând pacientul l-a informat pe psiholog că 
încerca să o convingă pe fiica sa de optsprezece ani de valorile 
unui asemenea stil de viaţă. 

Psihologul a simţit aici un conflict între principiile sale etice. 
Respecta stilul de viaţă al pacientului atâta timp cât acesta nu 
le făcea rău altora. Totuşi, el ştia că adolescenţii se află într-o 
situaţie de risc crescut de exploatare şi traumă, şi situaţia prezen¬ 
tată de pacientul său putea fi una deosebit de traumatizantă, 
pentru că tocmai tatăl fetei era cel care îi propunea acesteia un 
asemenea comportament. In consecinţă, psihologul a considerat 
că principiul binelui general (protejarea stării de bine a fiicei) îi 
cerea să abordeze această problemă cu pacientul, astfel că a dis¬ 
cutat cu acesta în mod asertiv despre cât este de important ca el 
să îi permită fiicei sale să ia propriile ei decizii. Faptul că i-a 
prezentat pacientului alternativele nu a însemnat o încălcare 
a autonomiei acestuia; totuşi, dată fiind vârsta fetei şi riscul de 
a fi expusă unor situaţii de exploatare sexuală, psihologul a con¬ 
siderat că încălcarea autonomiei pacientului era pe deplin 
justificată. 

Ce factori l-ar fi putut determina pe psiholog să procedeze 
altfel? Dacă fiica pacientului ar fi avut vârsta de douăzeci şi cinci 
de ani, atunci ar fi putut presupune că ea era mai puţin vulne¬ 
rabilă la riscul de exploatare, iar preocuparea lui faţă de ea ar fi 
fost mai mică. Dacă psihologul ar fi avut convingeri religioase 
puternice contrarii convingerilor pacientului sau convingeri 
politice puternice care ar fi fost în acord cu cele ale pacientului 
său, atunci ar fi trebuit să-şi monitorizeze comportamentul astfel 

230 încât să nu ajungă să se angajeze în susţineri intruzive sau, de 
cealaltă parte, să permită convingerilor sale similare să îl or¬ 
bească cu privire la posibilele comportamente problematice ale 
pacientului. 

Obţinerea consimţământului informat în circumstanţe 
extraordinare 

Uneori pacienţii se află în situaţii în care nu ştiu ce să întrebe 
şi pot risca să fie vulnerabili în luarea unor decizii prost ghidate 
sau prost analizate. Să luăm următorul exemplu: 

Apariţia într-un talk-show 

O psihologă a fost apelată de producătorul unui talk-show 
pentru a o întreba dacă era de acord să trateze un pacient cu 
o tulburare obsesiv-compulsivă (TOC). Tratamentul urma să 
fie plătit de postul de televiziune cu condiţia ca pacientul şi 
psihologa să fie de acord să discute despre terapie în faţa 
camerelor de luat vederi. 

Ce factori trebuie să analizeze această psihologă în evaluarea 
solicitării primite? Un prim factor este genul programului de 
televiziune. Programul ar putea exploata oameni cu boli men¬ 
tale, concentrându-se pe simptomele lor bizare sau neobişnuite, 
căutând cu orice preţ senzaţionalul stărilor lor mentale. Pe de 
altă parte, dacă programul are o abordare cât de cât corectă, 
apariţia ar putea fi una educativă pentru publicul larg, cu privire 
la TOC şi la tratamentele posibile pentru această tulburare, 
ca urmare, contribuind la binele general al populaţiei. Din feri¬ 
cire, acest program de televiziune avea reputaţia de a prezenta 

informaţii despre sănătatea mentală într-o manieră utilă şi plină 23i 
de respect. 

Un al doilea factor, date fiind circumstanţele neobişnuite, este 
efectul posibil al terapiei asupra pacientului. Unele intervenţii 
de tip talk-show sunt destul de prost concepute. La un moment 
dat, un asemenea program i-a oferit unei femei o sumă de bani 
suficientă pentru plata a zece şedinţe de terapie dar, dată fiind 
gravitatea problemelor sale, pacienta respectivă avea nevoie de 
terapie pe termen mult mai lung, precum şi de tratament medi¬ 
camentos şi probabil chiar şi de un asistent social, care să o ajute 
să gestioneze probleme cu etiologic multiplă. în acel caz, oferta 
postului de televiziune fusese în mod clar inadecvată. 

Gazdele programului aveau invitaţi cu situaţii de viaţă dra¬ 
matice, precum un pacient cu probleme grave de stocare în exces 
a hranei. în asemenea situaţii este rezonabilă întrebarea dacă 
atenţia acordată problemei pacientului nu ar fi putut fi dăună¬ 
toare pentru acesta. Nu cumva apariţia în spectacolul de televi¬ 
ziune i-ar consolida pacientului identitatea de persoană bolnavă? 

Cerinţa ca pacientul să apară în program de mai multe ori 
pentru a vorbi despre tratament ridică şi alte întrebări impor¬ 
tante. Va înţelege pacientul pierderea de intimitate pe care o 
implică aceste apariţii? Apariţia repetată la televizor nu va crea 
presiuni suplimentare care ar putea dăuna progresului tera¬ 
peutic pe care pacientul l-ar fi putut face în condiţii diferite? 

Un al treilea factor ce trebuie analizat este competenţa tera- 
peutei atât de a conduce terapia, cât şi de a apărea la televizor, 
într-o altă situaţie, despre care avem unele informaţii, un psiho¬ 
log care fusese solicitat să trateze o „pacientă de televiziune" 
avea competenţă în tratarea TOC prezentase în trecut mai multe 
articole la diferite conferinţe naţionale şi participase la acţiunile 

232 unor organizaţii de nivel naţional care implicaseră atât specia¬ 
lişti, cât şi consumatori de servicii psihologice. El credea, de ase¬ 
menea, cu tărie în importanţa educării publicului cu privire la 
această tulburare şi avusese deja experienţe de această natură 
prin prelegerile şi apariţiile publice anterioare. Totodată, el nu 
fusese de acord să apară în program până când nu evaluase el 
personal pacienta pentru a stabili dacă o putea ajuta şi dacă 
pacienta fusese complet informată despre ceea ce avea să urmeze. 

Altor psihologi le poate fi mai dificil să stabilească dacă au 
sau nu competenţa necesară. Pentru unii, interesul personal legat 
de apariţia la televizor, indiferent dacă este motivat în primul 
rând de bani, de ocazia de a educa publicul larg sau de alţi fac¬ 
tori personali, le poate afecta procesul decizional, astfel încât să 
desconsidere aspectele legate de competenţă. Alternativ, teama 
de a apărea la televizor îi poate face să îşi subevalueze propria 
competenţă şi să piardă oportunităţi importante. 

Televiziunea are propriile sale valori şi tradiţii culturale. Ast¬ 
fel, într-un asemenea mediu sarcina aculturaţiei etice a psiho¬ 
logilor poate fi mult mai complexă. De exemplu, să ne gândim 
la consimţământul informat. In cabinet, psihologii pot face 
demersuri pentru a evalua cât de liberi se simt pacienţii lor să le 
refuze serviciile şi atât terapeutul, cât şi pacientul pot apela la 
recomandarea altor specialişti, la terminarea tratamentului sau 
la modificarea naturii interacţiunii dintre ei. Asemenea opţiuni 
ar putea să nu fie disponibile în studioul de filmare, care poate 
fi un mediu suficient de coercitiv (atât pentru terapeut, cât şi 
pentru pacient), astfel încât procesul de obţinere a unui con¬ 
simţământ informat să nu primească atenţia care i se cuvine. O 
strategie de separare poate cuprinde insistenţa ca procedura con¬ 
simţământului informat să fie identică cu cea pe care psihologul 

o foloseşte în cabinet. O asemenea strategie poate duce la presu- 233 
punerea oarbă a faptului că dacă pacientul a fost de acord, tre¬ 
buie să ştie el singur în ce se bagă — până la urmă, la televizor 
apar mai mereu oameni care fac terapie. 

Procesul consimţământului informat este important şi pentru 
abordarea confidenţialităţii. în mod clar, aspectele legate de 
confidenţialitate sunt cu totul diferite atimci când terapia are loc 
în faţa camerei şi a unui public. Ca urmare, obligaţia etică (APA 
2010; Articolul 4.02) de a discuta despre confidenţialitate încă 
din primele faze ale relaţiei devine deosebit de importantă. 

Pentru a gestiona aceşti factori, psihologul din cazul de mai 
devreme a folosit strategiile de optimizare a calităţii. Şi-a anali¬ 
zat motivaţiile — atât pe cele nobile, cât şi pe cele de bază, perso¬ 
nale — cu privire la apariţia sa publică. Cu toate că dorea să 
educe publicul cu privire la TOC, el a realizat faptul că apariţia 
la televiziunea naţională era în interesul lui personal, repre¬ 
zentând o oportunitate de marketing care îi putea întări statutul 
profesional la nivel naţional. După interviul de evaluare care a 
confirmat diagnosticul de TOC şi recomandarea de tratament 
pentru pacienta în cauză, el s-a consultat cu un coleg în care 
avea încredere. în cadrul consultaţiei, psihologul i-a cerut con¬ 
sultantului său să citească notiţele sale din timpul interviului de 
evaluare pentru a stabili dacă nu îi scăpaseră cumva din vedere 
factori semnificativi. După consultaţie, el a lucrat cu pacienta în 
particular, concentrându-se intens asupra susţinerii capacităţii 
ei de a lua propriile decizii. 

Pe parcursul discuţiei cu aceasta, psihologul a trecut în re¬ 
vistă mai în detaliu aspectele legate de limitele confidenţialităţii 
în condiţiile aplicabile pacientei. A reanalizat cu onestitate ma¬ 
niera în care apariţia la televiziune poate influenţa motivaţia 

234 pacientei şi riscurile ce pot apărea din aceasta pentru eficacitatea 
tratamentului. El a discutat despre natura generală a terapiei şi 
cu producătorul, pentru a obţine anticipat acordul acestuia cu pri¬ 
vire la condiţiile în care el putea accepta să apară în programul 
respectiv. De asemenea, a căutat să clarifice inclusiv toate aran¬ 
jamentele financiare. De exemplu, a dorit să afle dacă postul de 
televiziune urma să acopere pentru pacientă inclusiv costurile 
unei terapii suplimentare şi ale tratamentului psihiatric în cazul 
în care acestea ar fi fost necesare. Dacă da, cât avea să plătească 
televiziunea şi pentru ce perioadă de timp? Psihologul a reuşit 
astfel să integreze valorile importante ale profesiei sale cu tra¬ 
diţiile industriei de televiziune şi cu propria sa moralitate. 

Ne-am putea gândi că această planificare în avans era exclu¬ 
siv o problemă de gestionare a riscului pentru psiholog; el s-a 
ocupat de aceste aspecte atât de detaliat însă pentru că ştia că 
pacienta ar fi putut să nu cunoască toate capcanele în care s-ar 
fi putut afla prinsă la un moment dat. în consecinţă, eforturile lui 
suplimentare priveau inclusiv asigurarea stării de bine a pacientei. 

Ar trebui psihologii să-şi verifice pacienţii pe internet? 

Uneori pacienţii le vor propune psihologilor care îi tratează 
să se uite pe pagina lor de Facebook sau pe alte pagini de inter¬ 
net cu intenţia de a-1 ajuta pe psiholog să le înţeleagă mai bine 
circumstanţele de viaţă. Un articol publicat de Kolmes şi Taube 
(2014) a prezentat o variaţie mare (între 18% şi 95%) a rezultatelor 
studiilor care au analizat procentele de psihoterapeuţi care au 
declarat că fac verificări pe internet cu privire la pacienţii lor. 
Ar trebui totuşi ca psihologii să-şi verifice pacienţii pe internet 
în mod curant fără cunoştinţa sau consimţământul pacienţilor? 

(Pentru mai multe despre acest subiect, a se vedea Kaslow, 235 
F’atterson şi Gottlieb, 2011.) Din punct de vedere legal, să îţi veri¬ 
fici pacienţii pe internet are aceeaşi valoare cu a-i vedea mergând 
pe stradă; până la urmă, informaţiile de pe internet sunt publice. 

Dar faptul că acest lucru nu este ilegal nu înseamnă că este in¬ 
dicat şi din punct de vedere etic sau clinic. Principiul general al 
respectării intimităţii pacientului sugerează ca psihologii să nu 
caute informaţii suplimentare fără consimţământul pacientului, 
cu excepţia unor circumstanţe extraordinare. Informaţiile de 
tipul celor care pot fi găsite pe internet nu erau necesare pentru 
psihoterapie înaintea erei internetului şi niciun studiu de cer¬ 
cetare nu sugerează faptul că utilizarea acestora acum ar creşte 
în vreun fel eficienţa tratamentului. Astfel, este greu de susţinut 
ideea că verificarea pe Google a pacienţilor fără consimţământul 
lor le-ar putea promova în vreun fel starea de bine. Mai mult, nu 
există garanţii că informaţiile găsite pe internet sunt corecte, 
reprezentative sau actuale. Ca urmare, intervenţiile bazate pe 
asemenea informaţii riscă să producă daune inutile. 

Atunci când psihologii folosesc informaţiile obţinute de pe 
internet ca bază pentru planurile de tratament sau pentru con¬ 
ceptualizarea cazurilor, se ridică o întrebare cu privire la măsura 
în care pacienţii au fost informaţi şi implicaţi în determinarea 
naturii obiectivelor tratamentului lor. în plus, un psiholog al 
cărui plan de tratament depinde de informaţii obţinute fără 
consimţământul pacientului ar trebui să consemneze această 
informaţie şi sursa ei în fişa de tratament a pacientului. în 
consecinţă, pacienţii care au acces la fişele lor se vor putea simţi 
trădaţi când vor vedea un plan de tratament bazat pe informaţii 
pe care ei deciseseră să nu le împărtăşească psihologului şi care 
ar putea fi, în plus, chiar incorecte. 

236 Pe de altă parte, să ne imaginăm situaţiile neobişnuite în care 
încercarea de a obţine informaţii despre un pacient din mediul 
virtual poate fi benefică. De exemplu, am aflat despre o situaţie 
în care psihologul se temea foarte tare pentru starea de bine 
a unui pacient suicidar şi, fără consimţământul pacientului, s-a 
uitat la postările acestuia din reţelele sociale pentru a înţelege 
mai bine gradul de risc pe care îl prezenta pacientul. Găsind 
acolo informaţii încă şi mai îngrijorătoare, el a decis să intervină 
mai ferm pentru a-şi proteja pacientul. 

O politică de căutare pe internet a pacienţilor ca parte a rutinei 
de lucru şi în mod repetat poate fi considerată, din punctul de 
vedere al manierei generale în care psihologul abordează utili¬ 
zarea internetului, ca fiind în concordanţă cu principiile etice 
generale. De exemplu, Tao (2014) observa că cei mai mulţi dintre 
adulţii tineri folosesc reţelele sociale virtuale în mod extensiv. 
Ea discuta despre modul în care psihologii ar trebui să ia în con¬ 
siderare utilizarea acestei surse de informaţii pentru a înţelege 
gradul de conectare al pacienţilor lor. De asemenea, ea a urmărit 
efectul mediilor de comunicare virtuale asupra stării psihologice 
de bine a pacienţior, punându-şi întrebarea dacă acest aspect ar 
trebui abordat în terapie. 

Verificarea pacienţilor pe internet poate fi considerată un gest 
firesc pentru psihologi, întrucât utilizarea reţelelor sociale vir¬ 
tuale poate fi o temă de cercetare în sine şi poate chiar una de 
intervenţie terapeutică. în acelaşi timp, psihologii trebuie să îşi 
pună permanent întrebarea dacă verificarea neautorizată a pa¬ 
cienţilor lor nu încalcă standardele specifice ale profesiei de 
psiholog, cum ar fi cel al principiul autonomiei pacientului, care 
printre alte lucruri înseamnă că pacienţii dezvăluie informaţii 
private în propriul lor ritm, cel al primatului stării de bine, în 

sensul că pacienţii pot afla despre verificările pe internet şi le 237 
pot percepe ca pe nişte gesturi de încălcare a încrederii sau 
psihoterapeuţii se pot „lenevi" în ceea ce priveşte realizarea unei 
evaluări iniţiale amănunţite, gândindu-se că ar putea oricând să 
găsească informaţiile de care au nevoie căutându-le pe internet, 
sau principiul dreptăţii, în sensul în care psihologii pot alege 
să-i verifice pe unii dintre pacienţi (sau anumite tipuri de paci¬ 
enţi), dar nu şi pe alţii. 

O terapie are cea mai mare eficienţă atunci când psihologii 
creează o atmosferă de încredere, astfel încât pacienţii să se simtă 
liberi să le dezvăluie ei înşişi informaţii personale. Psihologii 
care doresc să utilizeze internetul pentru a afla lucruri despre 
pacienţii lor ar putea, de exemplu, să aplice principiul respectării 
autonomiei prin includerea unor asemenea informaţii în proce¬ 
dura de obţinere a consimţământului informat şi printr-o con¬ 
versaţie cu pacienţii lor în care să discute riscurile şi beneficiile 
accesării pe această cale a unor informaţii cu privire la aceştia. 
Astfel, pacienţii pot decide ei înşişi ce tipuri de informaţii pot 
căuta terapeuţii şi în ce scop. Planul de tratament şi fişa de trata¬ 
ment vor reflecta acest acord, precum şi relevanţa informaţiilor 
obţinute în acest mod. 

Desigur, pot apărea situaţii neobişnuite în care căutarea pe 
internet fără consimţământul prealabil al pacientului să fie justi¬ 
ficată, cum ar fi atunci când cineva este ameninţat sau hărţuit de 
către pacient. Ca propunere generală însă, considerăm că res¬ 
pectul faţă de autonomia pacientului/primatul stării de bine a 
acestuia (relaţia de încredere) şi relaţia profesională cu pacientul 
(loialitatea) prevalează asupra unei ipotetice stări de bine (infor¬ 
marea corectă). Căutarea pe Google a unui prieten este un gest 
obişnuit şi este considerată o modalitate acceptabilă de a fi la 

238 curent cu ceea ce se mai întâmplă. Totuşi, a-i trata şi pe pacienţi 
la fel cum îi tratăm pe prietenii noştri poate fi un exemplu de 
strategie de separare. 

încetarea terapiei fără consimţământul pacientului 

Uneori apar situaţii dificile în care pacienţii insistă să con¬ 
tinue tratamentul chiar dacă nu mai au nevoie de el, nu au 
beneficii de pe urma lui şi nu există nicio probabilitate să apară 
beneficii în viitor sau tratamentul respectiv le este chiar dăună¬ 
tor. O terapie poate fi utilă chiar dacă pacienţii nu se schimbă 
vizibil, în cazurile în care tratamentul ajută, de pildă, la stabili¬ 
zarea pacienţilor sau previne deteriorarea stării acestora. Dar în 
unele circumstanţe terapia le poate face pacienţilor mai mult 
rău. Totuşi, psihoterapia poate deveni şi un „obicei social" fără 
scopuri clar definite (Younggren şi Davis, 2012, p. 428). 

Pe lângă problemele etice pe care le implică îndeplinirea obli¬ 
gaţiei de a pune capăt unui tratament care nu îi este util unui 
pacient care nu prezintă un pericol pentru el îsuşi sau pentru 
alţii, şi în mod special fără a avea consimţământul acestuia, 
psihologii trebuie să îşi conştientizeze în special emoţiile şi posi¬ 
bilele erori cognitive pe care le pot genera propriile tipare de 
gândire. Psihologii nu intră în activitatea de asistenţă de sănătate 
mentală pentru a le face mai rău pacienţilor lor sau pentru a-i 
ajuta să bată pasul pe loc. Deci, este deja destul de rea situaţia 
în care sunt nevoiţi să pună capăt unei terapii sau să recomande 
un alt terapeut atunci când atât pacientul, cât şi psihologul simt 
că terapia nu funcţionează; totuşi, când pacienţii şi terapeuţii nu 
sunt de acord asupra acestui aspect, situaţia poate deveni mai 
complexă. De exemplu, O'Reilly (1987) a descris fenomenul pe 

care l-a numit sindromul de transfer, care presupune sentimente 239 
de vinovăţie, de depresie şi de eliberare care apar la psihologii 
practicieni. Pentru a complica şi mai mult lucrurile, judecata etică 
poate fi distorsionată de „teama judecăţii colegilor sau supervi- 
zorilor, de anxietatea cu privire la ce le-ar putea povesti altora 
pacientul despre el sau ea şi de anxietatea cu privire la modul 
cum va fi judecat de către alţi terapeuţi cu care pacientul ar urma 
să-şi continue tratamentul" (Rice şi Follette, 2003, p. 162). 

Pe de altă parte, unii pacienţi devin pentru psihologii lor 
surse fidele de venituri, sosesc la timp şi lucrul cu ei este plăcut, 
în aceste cazuri, psihologii trebuie să conştientizeze limitele şi 
scopurile terapiei. Este uşor să continui să primeşti pacienţii 
justificându-ţi că aceştia nu ar veni dacă nu ar avea niciun bene¬ 
ficiu. în asemenea cazuri, interesul personal îi poate influenţa 
puternic pe psihologi în evaluarea atentă a progresului tera¬ 
peutic al pacienţilor. A nu pune capăt unei terapii inutile nu 
conduce la consecinţe adverse extreme pentru pacient, dar nici 
nu îi va face acestuia prea mult bine. 

La cealaltă extremă se află pacienţii-povară, cei care devin 
problematici pe măsură ce se apropie momentul terminării 
terapiei. Adeseori aceşti pacienţi sunt oameni puţin realizaţi în 
viaţa lor. Ei pot fi manipulativi, pot avea comportamente auto- 
mutilante sau suicidare şi se pot înstrăina de cercurile lor sociale. 

Drept consecinţă, au prea puţin suport social în exterior şi din 
această cauză pot deveni excesiv de dependenţi de terapeut. 

Desigur, asemenea pacienţi dificili pot avea şi unele beneficii 
de pe urma tratamentului, iar faptul că sunt pacienţi dificili nu 
este un motiv adecvat pentru încetarea terapiei. Discuţia noastră 
se referă aici la acei pacienţi dificili care nu beneficiază de pe 
urma tratamentului şi care prezintă comportamente care în mod 

240 semnificativ le diminuează şansele de progres, cum sunt absen¬ 
ţele de la şedinţe şi o slabă alianţă terapeutică. în cazuri extreme, 
se poate întâmpla, atunci când psihologul sugerează încetarea 
tratamentului din cauza lipsei progresului, ca pacienţii să 
ameninţe cu sinuciderea, să facă plângeri la comisiile profesio¬ 
nale sau să posteze pe internet comentarii ostile la adresa tera¬ 
peutului. Iată aici un asemenea caz: 

O pacientă dificilă 

O pacientă dezvoltase un transfer puternic asupra tera- 
peutei sale; îi cerea acesteia în mod continuu iubire, iar când a 
aflat că psihoterapeuta fusese însărcinată şi născuse un copil 
s-a înfuriat foarte tare („îi iubeşti pe ei mai mult decât pe 
mine!"). în ciuda instrucţiunii de a telefona doar în cazuri de 
urgenţă, pacienta a început să-i telefoneze psihologei acasă la 
orice oră din zi şi din noapte, pentru cele mai neînsemnate 
motive, şi lipsea frecvent de la şedinţele de terapie. De ase¬ 
menea, refuzase să completeze formularul de acord pentru 
dezvăluirea de informaţii către alţi specialişti, care i-ar fi per¬ 
mis psihologei să comunice cu psihiatrul care o trata. La mo¬ 
mentul prezent pacienta avea facturi neachitate în sumă de 
peste o mie de dolari. 

Tipul acesta de situaţii poate impune folosirea succesivă 
a strategiilor de optimizare a calităţii şi a modelului decizional 
etic bazat pe principii. Aici sunt relevante strategiile distale de 
optimizare a calităţii: psihologii trebuie să încerce să anticipeze 
posibilitatea apariţiei unor asemenea situaţii. Unii autori 
subliniază importanţa abordării temei încetării tratamentului 
încă din fazele incipiente ale tratamentului (de pildă, Anderson 
şi Handelsman, 2010; Rice şi Follette, 2003; Swift şi Greenberg, 

2014; Younggren şi Gottlieb, 2008). Printre altele, ca parte a 241 
procesului de obţinere a consimţământului informat, psihologii 
trebuie să discute despre aşteptările pe care le au faţă de pacienţi 
în cadrul tratamentului şi despre felul cum îndeplinirea acestor 
aşteptări este direct legată de încetarea sau continuarea terapiei. 
Eşecul pacientului de a respecta cerinţele de bază ale tratamen¬ 
tului, cum sunt punctualitatea, evitarea comportamentelor de 
transgresare a limitelor, implicarea în terapie, achitarea facturilor 
şi efectuarea temelor pentru acasă, trebuie să determine adu¬ 
cerea în discuţie a încetării tratamentului sau, dacă este cazul, 
reevaluarea planului de tratament. 

Uneori psihologilor nu le face plăcere să-şi recunoască nereu¬ 
şitele şi din această cauză ar putea să nu fie suficient de atenţi 
la unele semnale care apar încă de la începutul unei terapii. 
Asemenea semne timpurii cu privire la faptul că tratamentul 
poate fi pus în pericol ar putea fi refuzul pacienţilor de a plăti 
şedinţele sau lipsa lor de aderenţă la recomandările terapeutice. 
Asemenea comportamente pot trezi în terapeut sentimente de 
indignare, care pot favoriza apoi luarea unor decizii bazate pe 
factori nonraţionali, cum ar fi încetarea prematură a terapiei fără 
o explorare adecvată a motivelor reale ale lipsei de aderenţă la 
tratament. 

In Capitolul 3 am prezentat varianta de utilizare a regulii 
celor patru şedinţe: dacă un pacient nu a făcut nicio schimbare 
până la cea de-a patra şedinţă sau dacă nu se poate realiza o 
bună relaţie terapeutică, psihologul poate folosi o fişă de 
evaluare pentru a revizui obiectivele şi procedeele terapeutice. 

Cu toate că unii psihologi pot aştepta mai mult de patru şedinţe 
înainte de a lua în considerare o reevaluare a planului de tra¬ 
tament, recomandăm ca strategia de reevaluare a obiectivelor şi 

242 metodelor terapeutice să fie folosită devreme şi atunci când 
pacientul nu răspunde la tratament. Folosirea fişelor de evaluare 
oferă oportunitatea implementării celor patru strategii de optimi¬ 
zare a calităţii. Psihologii pot discuta cu pacientul despre lipsa 
progresului şi pot obţine de la el sugestii despre cum l-ar putea 
determina să se angajeze mai serios în terapie (implicarea în trata¬ 
ment), se pot consulta cu alţi specialişti cu privire la cazul respec¬ 
tiv, pot consemna procesul de luare a deciziilor lor şi pot căuta 
şi alte surse de informare pentru a determina progresul pacien¬ 
ţilor (protecţie suplimentară). Deşi pare un lucru evident, este 
important să subliniem că succesul acestor strategii poate fi mai 
mare dacă ele sunt aplicate încă din primele faze ale tratamentului. 

Dacă strategiile de optimizare a calităţii nu funcţionează, 
psihologii pot trece la strategiile etice de luare a deciziilor şi la 
evaluarea beneficiilor şi dezavantajelor pacientului dacă este 
continuată terapia. In cazul prezentat mai sus, pacienta nu are 
beneficii, ba chiar îşi poate face rău, dar o asemenea concluzie, 
ca şi decizia încetării tratamentului pot fi în conflict cu principiul 
respectului faţă de autonomia de decizie a pacientei. Terapeuta 
poate diminua efectele încălcării acestui principiu moral prin 
încercarea de implicare a pacientei în discuţie „din respect faţă 
de autonomia pacientului şi pentru a obţine un consimţământ 
informat, pentru a afla perspectiva sa cu privire la procesul tera¬ 
peutic" (Younggren şi Gottlieb, 2008, p. 501). 

Psihologa din cazul de mai sus poate fi influenţată de senti¬ 
mente precum furia faţă de pacientă, dezgustul faţă de compor¬ 
tamentul pacientei sau furia faţă de sine însăşi pentru că nu are 
suficientă competenţă pentru a o ajuta pe această pacientă sau 
pentru că a acceptat-o de la bun început. Sub influenţa factorilor 
nonraţionali, terapeuta poate dori să pună capăt tratamentului 

acestei paciente, dar, din cauza aversiunii faţă de pierdere, ar 243 
putea acţiona în grabă şi ar eşua în aplicarea procedurilor celor 
mai adecvate. în mod ideal, ea ar trebui să îşi conştientizeze pro¬ 
priile sentimente şi să abordeze comportamentul problematic al 
pacientei (inclusiv onorariile neachitate) cât mai devreme pe 
parcursul tratamentului, în loc să permită acumularea resenti¬ 
mentelor până la un punct la care nu o mai poate suporta pe 
pacientă şi începe să-şi facă griji că ar putea exploda sau acţiona 
inadecvat faţă de aceasta. 

Desigur, situaţia poate fi chiar şi mai rea. Să analizăm un alt 
exemplu: 

O pacientă suicidară 

în cazul unei paciente care nu prezenta aderenţa adecvată 
la recomandările terapeutice şi nu progresa, psihologul a pus 
în discuţie posibilitatea întreruperii tratamentului. Pacienta 
a spus că acest lucru ar fi atât de supărător pentru ea, încât se 
gândeşte să se sinucidă. Pacienta avea o istorie îndelungată de 
ideaţie suicidară pasivă, dar nu ameninţase niciodată până 
atunci să se omoare. 

Aici, psihologul trebuie să pună în balanţă principiile etice al 
primatului stării de bine (beneficiile pacientei) şi al evitării daune¬ 
lor (evitarea vătămării pacientei) şi respectul faţă de luarea deci¬ 
ziei de către pacientă. O întrebare care se pune într-un asemenea 
caz este dacă ameninţarea cu suicidul este într-atât de iminentă 
şi gravă încât încetarea tratamentului ar fi cu adevărat contrain¬ 
dicată. Această situaţie are nevoie de o analiză costuri-beneficii. 
Psihologul trebuie să stabilească dacă ameninţarea cu sinuciderea 
este suficient de serioasă pentru ca încetarea tratamentului să fie 
evitată, cel puţin atâta timp cât pacienta este încă într-o fază acută 

244 a bolii. Dacă lucrurile stau aşa, psihologul poate amâna încetarea 
terapiei pentru a diminua efectele încălcării principiului moral 
transgresat prin continuarea tratamentului, atâta timp cât pa¬ 
cienta îşi îndeplineşte obligaţiile, precum participarea la şedinţele 
de terapie, aplicarea recomandărilor şi utilizarea serviciilor de 
urgenţă în mod corespunzător. Totuşi, psihologul ar putea stabili 
că ameninţarea cu suicidul are un grad de risc destul de scăzut, 
astfel încât beneficiile potenţiale ale încetării terapiei şi trimiterea 
către un alt specialist ar fi superioare riscului unei tentative de 
sinucidere. în consemnarea deciziei de a pune capăt tratamen¬ 
tului, psihologul nu trebuie să nege sau să minimalizeze ame¬ 
ninţarea cu suicidul, ci să înregistreze celelalte consideraţii, care 
exclud ameninţarea. 

Cuvânt de încheiere 

Nu există nicio îndoială cu privire la importanţa creării posi¬ 
bilităţii ca pacienţii să-şi exprime consimţământul informat. Este 
cerut prin lege, indicat din punct de vedere etic şi reprezintă o 
strategie bună de optimizare a calităţii. Totuşi unii psihologi par 
să ezite în îndeplinirea acestei sarcini sau nu profită de toate avan¬ 
tajele ei potenţiale. Unii pot avea rezerve faţă de ceea ce ei consi¬ 
deră a fi un legalism inutil, alţii pot să simtă că impunerea 
abordării unor asemenea aspecte reprezintă o încălcare a cadru¬ 
lui şi o intruziune în procesul terapeutic. Cu toate că înţelegem 
poziţia unora dintre colegii noştri, sperăm că acest capitol arată 
că obţinerea unui consimţământ informat de bună calitate din 
partea pacientului, nu doar că respectă standardele legale, 
dar poate reprezenta şi o asistenţă clinică de un nivel înalt de 
execelenţă. 

CAPITOLUL 8 


Principiul binelui general 
şi pacienţii periculoşi 


Aşa cum am discutat în Capitolul 2, psihologii pot face în 
mod justificat excepţii de la regula confidenţialităţii atunci când 
pacienţii reprezintă un pericol iminent de a produce vătămări 
fizice grave lor înşişi sau altora şi nu există alte modalităţi de înde¬ 
părtare a pericolului. în asemenea cazuri, principii etice precum 
primatul binelui general sau al binelui public general prevalează 
asupra principiului etic al respectării autonomiei de decizie a 
pacientului. în plus, majoritatea autorităţilor de stat le permit 
sau le cer psihologilor să încalce confidenţialitatea în asemenea 
cazuri. Din pricina faptului că legile statelor pot fi diferite de la 
un stat la altul în termenii obligaţiilor specialiştilor, le recoman¬ 
dăm psihologilor să se informeze cu privire la ceea ce prevede 
legea aplicabilă în regiunea de jurisdicţie în care profesează. 

Psihologii se pot confrunta cu luarea unor decizii greu de 
discernut atunci când sunt în situaţia de a încălca regula con¬ 
fidenţialităţii în cazul unor pacienţi care ameninţă persoane terţe 
neidentificabile, care proferează ameninţări îndepărtate sau vagi 
sau îşi condiţionează punerea în practică a ameninţărilor de eve¬ 
nimente viitoare. De asemenea, uneori adolescenţii se angajează 

lor înşişi sau altora este incert. De asemenea, uneori, psihologii 
înşişi pot fi în pericol. Acest capitol oferă recomandări psiho¬ 
logilor care lucrează în asemenea circumstanţe dificile. 

Pericolul generalizat 

Cum ar trebui să reacţioneze psihologii atunci când o ame¬ 
ninţare nu este direcţionată către nicio persoană identificabilă, 
ci este mai generalizată? Deşi există diferenţe între prevederile 
legale în vigoare ale statelor cu privire la obligaţia de avertizare 
sau de protecţie aplicabilă inclusiv cazurilor reprezentate de pro¬ 
cesele judiciare, obligaţia legală a psihologilor de a avertiza sau 
proteja este aplicabilă doar atunci când un specialist în sănătatea 
mentală stabileşte că pacientul reprezintă o ameninţare iminentă 
de vătămare substanţială faţă de o terţă persoană sau terţe 
persoane identificabile (Werth, Welfel şi Benjamin, 2009). Cu 
toate acestea, psihologii responsabili vor încerca totuşi să în¬ 
depărteze pericolul, chiar dacă ameninţarea de pericol nu este 
iminentă şi nu poate fi identificată imediat nicio posibilă victimă. 
Să analizăm următorul exemplu: 

Un pacient plin de ură 

Un pacient caucazian s-a prezentat Ia prima şedinţă de 
psihoterapie ameninţând că-i omoară pe toţi negrii. A povestit 
un incident care avusese loc cu o săptămână înainte, când 
le ceruse câtorva persoane de culoare de pe strada lui să dea 
muzica mai încet, iar ei refuzaseră. El s-a dus acasă, a chemat 
poliţia şi s-a întors la scena altercaţiei cu un pistol. Când a 
ajuns acolo, poliţia ajunsese deja şi nu mai era zgomot. Ofiţerul 

de poliţie a discutat cu el, iar apoi a plecat, fără să ştie că omul 
avea la el un pistol. Bărbatul avea o istorie de viaţă violentă, 
era un singuratic, în trecut abuzase de droguri şi alcool şi era 
foarte suspicios faţă de alţi oameni. Sora sa era singura per¬ 
soană cu care avea un contact regulat. 

Acest caz poate genera o anxietate destul de intensă unui 
psiholog. Acesta s-ar putea simţi intimidat de responsabilitatea 
împiedicării morţii unor oameni nevinovaţi sau de eventualitatea 
ca pacientul sau membri ai familiilor vreunei potenţiale victime 
să depună plângeri împotriva sa la Asociaţia Psihologică Ame¬ 
ricană (APA) din statul în care el profesează şi să suporte con¬ 
secinţele unor măsuri luate contra sa de comisia de autorizare 
a dreptului său de practică, sau de posibilitatea să îl cheme 
cineva în judecată în instanţele de drept civil. Cu asemenea 
îngrijorări în minte, psihologului îi poate deveni dificil să se con¬ 
centreze pe păstrarea echilibrului între preocuparea pentru 
pacient şi cea pentru siguranţa publică. Situaţii ca aceasta, în 
care psihologul se poate simţi copleşit cu mare uşurinţă de 
propria sa anxietate, sunt exact genul de cazuri care pun la în¬ 
cercare capacitatea sa de implementare a eticii pozitive. 

Pacientul a venit la cabinet pentru a vorbi despre furia lui şi 
şi-a exprimat dorinţa sinceră de a-şi controla impulsurile; aceştia 
erau indicatori ai unui prognostic bun. în acest caz, terapeutul 
a reuşit să creeze o relaţie pozitivă cu pacientul şi l-a primit în 
terapie, reuşind să-l înscrie într-un program de reabilitare voca- 
ţională. Pe măsură ce calitatea vieţii sale s-a îmbunătăţit, furia 
sa faţă de afro-americani a început să scadă. 

Ce se întâmplă însă dacă pacienţii sunt mai puţin cooperanţi, 
iar psihologii nu observă o scădere graduală a periculozităţii lor 

nenţă că pacienţii vor deveni violenţi şi că ei vor fi consideraţi 
responsabili pentru incapacitatea lor de a preveni acţiunile pa¬ 
cienţilor. în asemenea situaţii, psihologii pot folosi strategiile de 
optimizare a calităţii. Pe cât posibil, psihologii trebuie să iden¬ 
tifice obiective comune cu ale pacienţilor (implicare în tratament). 
Cu toate că pacienţii pot să nu-şi propună ca obiectiv terapeutic, 
de exemplu, să nu-i mai urască pe negri, ei pot adopta un obiec¬ 
tiv intermediar de reducere a anxietăţii, depresiei sau furiei, în 
legătură cu fanteziile lor de a le face rău altor oameni. 

Consultările cu persoane din afara terapiei pot fi de asemenea 
importante şi pot include discuţii cu membri din cercul social al 
pacientului (în acest caz sora pacientului), cu alţi specialişti din 
domeniul sănătăţii mentale sau consilieri spirituali cu care paci¬ 
entul ar fi putut vorbi. Psihologii se pot consulta şi cu profesio¬ 
nişti în sănătate mentală care au experienţă cu asemenea pacienţi 
şi care le-ar putea oferi unele sfaturi cu privire la paşii ce trebuie 
urmaţi şi la implementarea unor planuri de tratament eficiente. 

Când riscul de pericol este mare, este adeseori utilă imple¬ 
mentarea de strategii suplimentare de protecţie. De exemplu, 
pacientul din cazul prezentat mai devreme poate fi de acord ca 
psihologul să discute periodic cu sora lui despre ceea ce observă 
ea legat de evoluţia stării mentale a pacientului. 

Este important ca psihologul să consemneze aceste interven¬ 
ţii. Aceste înregistrări trebuie să fie transparente: psihologul 
trebuie să consemneze care sunt motivele intervenţiei sale, iar 
acest lucru poate duce la conştientizarea riscurilor sau a incerti¬ 
tudinii asociate cu anumite decizii. 

Acest tip de cazuri prezintă conflicte potenţial dificile din 
punctul de vedere al eticii bazate pe principii. Deşi scopul 

său (starea de bine a pacientului), el trebuie să aibă în vedere şi 
siguranţa altor persoane (binele general) şi prevenirea vătămării 
acestora şi a pacientului său (evitarea daunelor). Dar, la un 
moment dat, el poate fi nevoit să intervină împotriva voinţei 
pacientului, ca urmare trecând peste respectul faţă de autonomia 
acestuia. 

Am lucrat cu terapeuţi care intrau în profesie după mulţi ani 
de carieră profesională în drept şi în drept execuţional. Pentru 
unii dintre ei, strategiile de separare pot conduce la aplicarea 
rigidă a clauzelor legale privind raportarea cazurilor. Pentru 
alţii, strategiile de separare pot include repulsia morală ca 
reacţie la rasismul pacienţilor. Ambele tipuri de răspuns pot 
submina principiile profesionale, precum competenţa şi 
respectul. Să luăm în considerare acest exemplu: 

Un pacient alcoolic^^ 

Un pacient s-a prezentat la şedinţa de terapie într-o stare 
evidentă de ebrietate. Văzând că pacientul nu putea beneficia 
în niciun mod de terapie din cauza stării în care se afla, psiho¬ 
loga a întrerupt şedinţa şi l-a întrebat dacă avea cu ce să se 
întoarcă acasă. Pacientul i-a răspuns că venise cu maşina. 
Psihologa şi-a făcut griji în legătură cu capacitatea lui de a 
conduce până acasă în condiţii de siguranţă şi a încercat să-l 
convingă să îi cheme un taxi, dar el a refuzat. Ea s-a oferit să 
plătească taxiul în locul lui, dar el a refuzat din nou. Atunci ea 
i-a cerut cheile de la maşină, dar el a refuzat şi acest lucru. 

“ Părţi din această secţiune sunt adaptate după „What to Do With a Drunken Pacient?" 

(Ce si facem cu un pacient beat), de S. Knapp, 2012, Pensylvannia Psychologist, august 
2012, pp. 3-4. Copyright 2012, Pennsylvania Psychological Assodation. Adaptare cu 
permisiune. 

intenţie de a pleca acasă singur cu maşina. 

în unele state americane, psihologii sunt obligaţi prin lege să 
anunţe poliţia în cazul şoferilor care sunt dezechilibraţi psihic 
sau au tulburări mentale sau neurologice care i-ar putea împie¬ 
dica să conducă în siguranţă. Totuşi, această cerinţă nu îi ajută 
să rezolve problema de siguranţă imediată. Cerinţa cu privire la 
raportarea şoferului periculos îi obligă pe cei implicaţi în acorda¬ 
rea de servicii de sănătate să notifice poliţia rutieră, care trimite 
apoi o notificare de suspendare a permisului de conducere. Deşi 
asemenea prevederi legale pot fi de ajutor pe termen lung, aces¬ 
tea nu arată cum trebuie să procedeze cineva pe moment. 

în situaţia imediată a gestionării unui pacient beat care vrea 
să plece acasă cu maşina, cea mai mare parte a procesului de 
decizie constă în analiza factorilor situaţionali. Poate fi greu de 
stabilit în ce măsură echilibrul psihic al pacientului este afectat 
de consumul de alcool. în unele cazuri, psihologi diferiţi, care 
evaluează acelaşi pacient, pot avea opinii diferite cu privire la 
gradul în care este afectată starea psihică a acestuia. Nu cu¬ 
noaştem vreun instrument de evaluare euristică sau rapidă. 
Totuşi, în cazul prezentat, psihologa era convinsă că mersul 
legănat, vorbirea împleticită, răspunsul emoţional şi alte com¬ 
portamente ale pacientului arătau că acesta nu avea capacitatea 
de a conduce maşina. Bazându-Se pe spiritul său de observaţie, 
în mod adecvat, ea a încercat să-l convingă pe pacient să nu 
conducă maşina şi să-l convingă să ia în considerare alte mo¬ 
dalităţi de a ajunge acasă. Totuşi, comportamentul pacientului 
a forţat-o pe psihologă să pimă pe primul plan siguranţa publică 
şi să încalce regula confidenţialităţii faţă de pacientul său. 

bazează pe formularea specifică a excepţiilor de la regula con¬ 
fidenţialităţii la nivelul fiecărui stat în parte. Dacă legea statală 
nu permite nicio excepţie de la regula confidenţialităţii, în cir¬ 
cumstanţe precum cele arătate în cazul de mai sus, psihologa 
s-ar afla prinsă în dilema dacă obligaţia de a respecta legea 
(respectul faţă de dreptul pacientului la confidenţialitate) nu ar 
intra în conflict cu principiul protecţiei binelui public sau gene¬ 
ral (obligaţia psihologului de a proteja binele social). Aşa cum 
am arătat în Capitolul 2, pot exista situaţii în care psihologii pot 
încălca cu bună ştiinţă o anumită lege, aplicând în acelaşi timp 
un principiu general, cum ar fi starea de bine a pacientului şi 
binele public. Mai exact, ei pot decide că binele public este pre¬ 
valent faţă de respectarea regulii confidenţialităţii. Asemenea 
decizii nu pot fi luate cu uşurinţă, iar încălcarea legii poate duce 
la consecinţe juridice pentru psihologii aflaţi în asemenea 
situaţii. Sunt totuşi foarte rare circumstanţele în care încălcarea 
legii poate fi justificată din perspectivă etică. 

Cu toate acestea, modul în care psihologii acordă prioritate 
diferiţilor factori de influenţă în procesul de luare a deciziilor 
etice poate fi afectat şi de alţi factori, precum euristica dispo¬ 
nibilităţii. Mai concret, uneori psihologilor le pot veni cu rapi¬ 
ditate în minte exemple care să îi predispună la acţiuni specifice 
prin influenţarea modului lor de gândire, cum ar fi vizionarea 
de curând la televizor a vreunui reportaj cu privire la conducerea 
sub influenţa alcoolului. Alţii îşi pot aminti, dimpotrivă, exemple 
care îi predispun la evitarea acţiunii. De exemplu, îşi pot re¬ 
aminti povestirile unor colegi care au fost daţi în judecată pentru 
încălcarea confidenţialităţii şi autonomiei pacienţilor. Un alt fac¬ 
tor poate fi legat de euristica afectului. Cei care au avut experienţe 

alcool pot fi mai înclinaţi la erori în stabilirea gradului de gra¬ 
vitate a riscului pentru siguranţa publică. în plus, şi anumite 
strategii de aculturaţie pot influenţa cadrul de gândire. Cei 
predispuşi la strategii de separare pot înclina către intervenţii 
mai ferme: „Prietenii nu-şi lasă prietenii să conducă după ce au 
băut". Cei predispuşi la asimilare pot fi mai înclinaţi să pună 
respectarea autonomiei pe un piedestal atât de înalt* încât omit 
să ia în considerare implicaţiile deciziei lor pentru siguranţa 
publică. 

Pericolul îndepărtat 

Dacă psihologii interpretează o situaţie ca pe o urgenţă sau 
ca fiind sub incidenţa nevoii imperative de acţiune, ei ar putea 
da prea puţină importanţă altor consideraţii şi astfel să scurt¬ 
circuiteze elemente etice importante în modul lor de gândire. Pe 
măsură ce pericolul devine mai puţin emergent, deliberările de¬ 
vin mai complexe. Să luăm în consideraţie următoarea situaţie: 


O temere îndepărtată 

Un pacient adult avea gânduri sexuale obsesive legate de 
fete adolescente, dar nu avea cazier judiciar şi negase orice 
activitate sexuală cu acestea. Recent, el a povestit că se simţea 
atras de nepoata lui de treisprezece ani, cu care uneori rămâ¬ 
nea singur. 

Acest caz ridică întrebări cu privire la momentul în care un 
comportament suspect depăşeşte limita, devenind periculos, 
în acest caz, pacientul a povestit că nu pusese niciodată în act 

foarte motivat să le elimine. în termenii aculturaţiei, informarea 
părinţilor cu privire la faptul că fiica lor ar putea fi în pericol 
poate fi o strategie de asimilare. Unii psihologi pot considera în 
mod eronat că orice pericol faţă de o victimă identificabilă le dă 
dreptul să o avertizeze, chiar dacă pericolul este unul îndepărtat 
sau poate fi disipat fără a fi avertizată potenţiala victimă (sau 
alte persoane care ar putea-o proteja). Percepţia le poate fi influ¬ 
enţată de factori precum teama de reclamaţii dacă s-ar întâmpla 
ceva în neregulă, experienţele personale trecute legate de diferite 
cazuri de pedofilie sau diferite reportaje de ştiri recente. 

Decizia de a raporta cazul poate fi şi dovada unei strategii de 
separare. De exemplu, unii psihologi pot avea atitudini puternice 
şi punitive faţă de infractorii sexuali şi prima lor reacţie ar putea 
fi ceva de genul; „Nu-mi pasă care sunt responsabilităţile mele 
profesionale. Oamenii aceştia trebuie opriţi". O explorare atentă 
a strategiilor de integrare ar putea face ca psihologii să devină 
conştienţi de sentimentele lor, să identifice cu claritate limitele 
rolurilor lor profesionale, să evalueze posibilele vulnerabilităţi 
ale raţionamentului lor şi să identifice faptele relevante ale cazu¬ 
lui, precum şi valorile şi principiile aplicabile. 

în cazul prezentat, psihologul a considerat că temerile pacien¬ 
tului erau ruminaţii caracteristice tulburării obsesiv-compulsive. 

Cu toate acestea, date fiind posibilele consecinţe grave asupra 
unui copil, psihologul a instituit câteva strategii de optimizare 
a calităţii. A reevaluat periodic planul şi procedurile de trata¬ 
ment împreună cu pacientul, pentru a se asigura că acesta era în 
continuare angajat în procesul terapeutic (implicarea în terapie), 
s-a consultat cu alte câteva persoane (a solicitat inclusiv o con¬ 
sultaţie cu un psihiatru care la un moment dat îi prescrisese 

în fişa pacientului şi a identificat măsuri suplimentare de pro¬ 
tecţie care i-au furnizat informaţii adiţionale cu privire la frecven¬ 
ţa şi intensitatea acestor gânduri nedorite. Psihologul a reflectat, 
de asemenea, pentru a conştientiza modul în care propriile sale 
sentimente îi influenţau deciziile. Şi-a pus întrebări precum: 
Ce simt eu faţă de acest pacient? Sunt înspăimântat de riscul ca 
pacientul să treacă la act pe baza a ceea ce simte? 

Uneori este greu de stabilit dacă pericolul este iminent sau 
îndepărtat. Să analizăm următoarea situaţie: 


Neînţelegeri asupra unei probleme importante 

Un psiholog făcea parte dintr-o echipă de tratament dintr-un 
spital şi credea că un pacient, dacă ar fi fost externat, ar fi 
putut face rău unei terţe persoane identificabile. Totuşi, pa¬ 
cientul nu avusese comportamente periculoase în ultima peri¬ 
oadă şi îşi ameliorase comportamentul ameninţător din trecut 
faţă de o altă persoană. Echipa de terapie nu împărtăşea 
îngrijorările psihologului cu privire la potenţialul de violenţă 
al pacientului. 

In acest tip de situaţii apare pericolul ca membrii unei echipe 
să cadă pradă distorsiunii de confirmare. Mai exact, ei pot căuta 
argumente care să le justifice primele opţiuni fără a lua în 
considerare posibilitatea că ar putea greşi. Această distorsiune îi 
poate conduce şi la ignorarea opiniilor altor membri ai echipei 
cu privire la modalităţile de reducere a riscului asociat externării 
unui pacient. Luarea deciziilor este mai eficientă atunci când 
participanţii înţeleg că s-ar putea să nu aibă toate informaţiile 
necesare pentru a lua cea mai bună decizie sau că pot interpreta 

distorsiunea confirmării şi prin efectul de grup. 

Uneori, membrii mai vechi ai echipei sau cei cu gradul pro¬ 
fesional cel mai înalt, cum ar fi psihiatrul sau psihologul spe¬ 
cialist, pot exclude în mod prematur informaţiile primite de la 
cei cu mai puţine specializări sau experienţă. Cu toate că psiho¬ 
logii specialişti şi psihiatrii au dreptul justificat de a fi mândri 
de nivelul lor de studii, ei trebuie să poată justifica deciziile pe 
care le iau pe baza faptelor şi a dovezilor ştiinţifice şi nu a pozi¬ 
ţiei sau statutului lor legal în echipa de lucru interdisciplinară. 

în Capitolul 3 am arătat că organizaţiile cu cea mai bună 
funcţionare sunt cele în care liderii sunt gardieni ai cadrului, 
mai concret, ei înţeleg faptul că o cultură organizaţională poate 
influenţa modul în care membrii echipei răspund la solicitări. 

Cei mai buni lideri îşi tratează angajaţii cu respect şi îi încura¬ 
jează să îşi ofere opiniile când acestea au relevanţă. De exemplu, 
dacă o asistentă medicală suspectează că schema de tratament 
pe care un medic a prescris-o unui pacient este greşită, atunci 
ea ar trebui să se simtă liberă să intervină („Doctore, am vrut să 
mai verific încă o dată reţeta pentru doamna Rivera...")/ iar dacă 
un asistent social observă comportamente neobişnuite în timpul 
unei şedinţe de terapie de grup, atunci el trebuie să se poată 
simţi liber să împărtăşească aceste observaţii cu echipa tera¬ 
peutică („La şedinţa de grup, domnul Washington a făcut mai 
multe glume nesărate...")- 

Conştient de euristicile şi distorsiunile la care poate fi vul¬ 
nerabil personalul unei clinici, conducătorul echipei din cazul 
prezentat mai sus a avut grijă să-i provoace într-im mod politicos, 
pe măsură ce fiecare şi-a exprimat părerea, pentru a-i ajuta, atât 
pe membrii luaţi individual, cât şi echipa ca întreg, să analizeze 

256 CU mai multă obiectivitate variantele. Mai mult, echipa de 
terapeuţi a refuzat să polarizeze dezacordul şi toţi membrii au 
fost de acord să-şi modifice poziţiile pe măsură ce noi informaţii 
au fost scoase la lumină. Membrii echipei de tratament iden¬ 
tificaseră factori diferiţi care îi conduceau pe fiecare către o altă 
concluzie şi au căutat mai multe informaţii sau altele diferite, 
care să îi poată ajuta să-şi modifice opiniile. După câteva zile de 
reţinere a bolnavului în spital, psihologul şi ceilalţi membri ai 
echipei de tratament au obţinut informaţii mai detaliate de la 
pacient cu privire la comportamentele sale agresive din trecut şi 
la circumstanţele care îl conduseseră la punerea lor în act, in¬ 
clusiv cu privire la faptul că pacientul înţelegea că el însuşi ar fi 
putut avea un rol în generarea acelor situaţii. In general, este un 
indicator de prognostic bun dacă pacientul arată că îşi regretă 
comportamentul şi înţelege rolul pe care l-ar fi putut avea el 
însuşi în diferite situaţii. Aceste discuţii, combinate cu medicaţia 
antidepresivă, păreau să diminueze amploarea fantasmelor 
agresive ale pacientului. Echipa terapeutică a ajims la un consens 
cu privire la externarea pacientului, luând anumite măsuri de 
precauţie pentru reducerea probabilităţii ca acesta să acţioneze 
din nou mânat de fantasmele sale violente. 

Pericolul incert 

Există situaţii în care este greu de spus dacă există cu ade¬ 
vărat vreun risc pentru o terţă parte. Să analizăm următorul caz: 

O mamă ciudată 

O pacientă spunea că născuse într-un weekend între două 
şedinţe de psihoterapie. (Avea o siluetă greoaie şi purta haine 

largi, astfel că psihologul nu ştiuse că ea fusese însărcinată.) 

A refuzat să dea alte detalii despre tatăl copilului sau despre 
naştere, cu excepţia faptului că insista că bebeluşul era bine în¬ 
grijit, dar nu de ea. Femeia era ciudată şi confuză în comportament. 

Psihologul care o trata avea o experienţă bogată şi se străduia 
să implementeze strategiile de optimizare a calităţii. El a încercat 
să o convingă pe pacientă să fie de acord să identifice ca obiectiv 
al tratamentul ei aspectele legate de bunăstarea copilului (im¬ 
plicarea în tratament) şi să o determine să fie de acord cu acce¬ 
sarea unei surse alternative de informaţii pentru a se asigura de 
starea de bine a nou-născutului, de exemplu să-i acorde psiho¬ 
logului permisiunea de a lua legătura cu pediatrul copilului 
(protecţie suplimentară). In mod ideal, psihologul ar fi avut ne¬ 
voie de mai mult timp pentru a construi o relaţie de încredere, 
pentru a genera opţiuni şi a descoperi o modalitate certă de a se 
asigura că bebeluşul era în siguranţă, dar, în acest caz, el a consi¬ 
derat că trebuia să acţioneze cu rapiditate din cauza răspun¬ 
surilor evazive ale pacientei şi a aparentei ei nepăsări faţă de 
starea de bine a copilului. 

Dat fiind faptul că pacienta nu se arăta ea singură preocupată 
de siguranţa copilului şi dată fiind incapacitatea ei generală de 
a se gândi cu claritate la situaţiile în care se afla, psihologul a 
decis să o informeze pe pacientă că dacă nu îi oferă mai multe 
detalii, avea să sune la serviciul de protecţia copilului şi să soli¬ 
cite o anchetă. Mai exact, el a optat pentru prevalenţa primatului 
binelui general (starea de bine a bebeluşului) asupra respectului 
faţă de autonomia pacientei. Simţindu-se presată, pacienta i-a 
mai dat furioasă câteva detalii superficiale, dar într-o manieră 
foarte reţinută. Simţind că informaţiile pe care ea i le furniza 

258 erau inadecvate, el a sunat la Protecţia Copilului pentru a solicita 
investigarea modului cum era îngrijit copilul. 

In această situaţie, teama se pare că a jucat un rol pozitiv în 
deliberările psihologului — probabil punându-I pe acesta mai 
ferm în contact cu obligaţiile sale profesionale. într-o anumită 
măsură, el era preocupat de conduita bizară a pacientei sale, 
chiar dacă nu putea numi cu exactitate trăsăturile care îl deran¬ 
jaseră atât de mult. Reflectând asupra situaţiei, el a realizat că 
pauzele ei lungi înainte de a răspunde, răspunsurile reţinute şi 
eşecul de a-i susţine privirea îi reaminteau de pacienţi cu pro¬ 
bleme grave de paranoia — o utilizare constructivă a euristicii 
reprezentativităţii. Psihologii vor avea adeseori reacţii emoţio¬ 
nale faţă de pacienţi, din motive care nu le sunt evidente. Credem 
că este dezirabil ca asemenea sentimente să fie identificate şi 
numite pentru a ajuta în procesul de luare a deciziilor. 

Acest exemplu ilustrează că, în ciuda tuturor eforturilor, 
luarea unor decizii etice bune nu ne face întotdeauna să ne 
simţim bine şi că deciziile luate pot pune în pericol relaţia tera¬ 
peutică. După ce a făcut toate eforturile şi după ce a primit atât 
de puţine informaţii, psihologul a simţit că nu avea altceva de 
ales decât să acţioneze în numele copilului, chiar dacă acest 
lucru putea duce la pierderea relaţiei cu acea pacientă. 


Pericolul subapreciat faţă de sine însuşi 

Evident, psihologii nu îi pot forţa pe pacienţii lor să-şi înţe¬ 
leagă propriul comportament, dar pot lua măsuri responsabile 
de a se asigura că pacienţii evaluează cât de cât corect pericolul 
în care s-ar putea afla. Iată un exemplu: 

O psihologă trata o femeie care fusese abuzată de soţul ei. 
Pretindea că acesta o strânsese de gât, o lovise şi o îmbrâncise 
până când o băgase în spital şi că o ameninţase şi că o va 
omorî. Soţul era alcoolic şi părea să aibă episoade de furie 
necontrolată. După ce o bătea, abuzatorul întotdeauna îi cerea 
scuze şi o implora să îl ierte, iar ea îl primea înapoi. Tiparul de 
violenţă faţă de ea dura de mult timp, dar episoadele deveneau 
tot mai grave. 

în ciuda tiparului de maltratare, pacienta refuza să îşi facă 
nişte planuri rezonabile de autoprotecţie. Psihologa a atenţio- 
nat-o cu privire la acest aspect, spunându-i că se află într-un 
mare pericol în preajma acestui bărbat şi că nu exista niciun 
motiv să creadă că abuzurile aveau să înceteze. 

Un asemenea caz poate provoca sentimente puternice psiho¬ 
logului, care îi pot devia judecata către soluţii care nu sunt cele 
mai fericite, bazate pe strategii de separare. De exemplu, psiho¬ 
loga, gândindu-se la ce ar face dacă ar fi vorba despre o prietenă 
sau o rudă de-a sa aflată într-o asemenea situaţie, s-ar putea 
gândi să o ia pe pacientă la ea acasă (poate chiar împotriva voin¬ 
ţei acesteia) şi să aibă grijă de ea până când (pacienta) urma să 
facă aranjamentele necesare pentru a-şi părăsi soţul. Sau ar putea 
insista ca pacienta să plece de-acasă şi să meargă la un 
adăpost — condiţionând continuarea terapiei de un asemenea 
gest. Totuşi, un asemenea paternalism extrem ar putea să nu fie 
în cel mai bun interes al pacientei. O strategie optimă ar da posi¬ 
bilitatea asigurării stării de bine a pacientei fără a încălca într-un 
mod nepotrivit autonomia de decizie a acesteia. 

modelul optimizării calităţii. Ea a încurajat-o pe pacientă să 
meargă la o consultaţie cu un specialist în abuzuri domestice. Au 
lucrat împreună la un plan de reducere a probabilităţii apariţiei 
episoadelor de violenţă şi au pus la punct şi un plan de fugă. 
Să analizăm o altă situaţie: 

Gravitatea rănirii unei sportive 

O psihologă ajuta o studentă sportivă să îşi îmbunătăţească 
rezultatele. Sportiva i-a spus că nu de mult avusese un trauma¬ 
tism cerebral, dar că antrenorul ei îi recomandase să nu-i spună 
medicului echipei din care făcea parte, pentru că acesta ar fi 
putut să nu-i permită să participe la competiţia care urma nu 
peste mult timp. Cu toate că era îngrijorată de faptul că urma 
să joace fiind rănită, ea nu voia să îl supere pe antrenorul ei 
personal, astfel că nu spusese nimic. 

Date fiind cunoştinţele pe care le avea despre consecinţele 
devastatoare ale continuării activităţii sportive cu un traumatism 
care nu a fost corespunzător evaluat (medical), psihologa ştia că 
medicul echipei trebuia să fie informat. în mod ideal, pacienta 
ar fi trebuit să-i spună ea însăşi medicului, dar ea ezita să o facă. 
în ce punct al relaţiei terapeutice educarea pacientei ar putea 
aluneca pe panta persuasiunii, încurajării sau chiar a coerciţiei? 

Dacă pacienta nu era de acord să îi spună ea însăşi medicului, 
psihologa trebuia să analizeze dacă avea sau nu vreo obligaţie 
legală de a-i raporta medicului ceea ce ştia despre traumatismul 
sportivei sau poate părinţilor ei, chiar fără consimţământul aces¬ 
teia. Contextualizându-şi gândirea, în deliberarea sa psihologa 
s-ar fi putut folosi de amintirile imaginilor din reportaje pe 
care le văzuse recent despre unii jucători din Liga Naţională de 

cerebrale permanente. Deliberările ei ar fi putut fi diferite dacă 
ar fi fost încadrate mental de imaginea propriului ei frate care 
jucase fotbal în echipa liceului în campionat şi fusese odată lăsat 
inconştient la un fault, dar continuase să joace aparent fără ca 
acest lucru să-i afecteze sănătatea. Sau poate fusese ea însăşi 
sportivă în liceu sau în facultate şi considera că a avea „propriul 
ceas de glorie" făcea parte din regulile competiţiilor sportive. In 
mod ideal, analiza ei trebuia să fie bazată pe literatura ştiinţifică 
privind efectele traumatismelor cerebrale, care demonstrează 
gravitatea extremă a neraportării şi netratării a unor contuzii. 

Psihologa a decis că, din cauza riscurilor implicate, îi putea 
cere direct pacientei să îi spună medicului care este situaţia. Ea 
a ales să îi ofere tinerei informaţii clare şi lipsite de echivoc despre 
efectele potenţiale ale continuării activităţii sportive cu un 
traumatism tratat necorespunzător. Totuşi, ea a încorporat unele 
principii de optimizare a calităţii în intervenţia sa, împărtăşindu-i 
părerea sa pacientei, lucrând cu aceasta pentru a obţine mai 
multe informaţii (implicarea în tratament) şi consemnându-şi 
cu acurateţe intervenţiile. în discuţia cu pacienta, psihologa a 
mai luat în considerare şi abordarea aspectului legat de riscul 
asupra sănătăţii publice la care era expusă aceasta, având un 
antrenor care demonstra o asemenea ignoranţă cu privire la — 
sau nedoritor să se folosească de — informaţiile de bază privind 
siguranţa în ceea ce priveşte contuziile, şi care putea fi în situaţia 
de a-şi încălca propriile standarde etice insistând cu privire la 
păstrarea secretului. 

262 Pericolul posibil al unui eveniment viitor 

Uneori pericolul este legat de un eveniment viitor. De exem¬ 
plu, mama victimei unei omucideri a declarat că avea intenţia 
să-l omoare pe atacator la ieşirea acestuia din închisoare. Intr-o 
altă situaţie, un pacient a ameninţat că „o să le facă ceva" soţiei 
lui şi prietenei acesteia dacă soţia avea să-l părăsească. O altă 
pacientă a povestit că o rudă a ei care era în închisoare i-a spus 
că, atunci când avea să iasă de acolo, avea de gând s-o omoare 
pe martora care îl băgase în puşcărie. 

Pot fi relevante aici şi recomandările cu privire la pacienţii cu 
planuri de suicid (Gutheil şi Schetky, 1998). Faptul că pacienţii 
le povestesc psihologilor lor despre asemenea posibile eveni¬ 
mente sugerează că ei pot avea sentimente ambivalenţe în legă¬ 
tură cu planurile lor; dacă lucrurile stau aşa, poate fi absolut 
necesară explorarea acestor sentimente în profunzime. De obicei, 
în asemenea cazuri psihologii au suficient timp să lucreze cu 
pacienţii înainte ca evenimentele anticipate să aibă loc. 

Unul dintre primii paşi este acela de a determina gradul de 
pericol. Acestor pacienţi le pot fi adresate câteva dintre între¬ 
bările care le sunt puse de obicei şi altor pacienţi ce prezintă 
riscul iminent al unor comportamente periculoase. Există indicii 
că pacientul sau potenţialul atacator chiar va face ceea ce ame¬ 
ninţă că vrea să facă? Există fantezii recurente legate de eveni¬ 
mentul anticipat sau e mai mult un gând tranzitoriu? Pacientul 
sau atacatorul s-a gândit pur şi simplu la acel gest sau a făcut deja 
lucruri în sensul punerii în practică a ameninţării (de exemplu, 
şi-a făcut un plan detaliat sau a cumpărat o armă)? Dacă da, care 
au fost circumstanţele în care a apărut violenţa, şi a simţit pacien¬ 
tul satisfacţie sau vinovăţie în legătură cu aceasta? Aparţine 

pacientul unei subculturi care susţine violenţa? Este consumator 263 
de alcool sau alte droguri? Poate fi, de asemenea, utilă înţele¬ 
gerea motivelor pacientului sau ale potenţialului atacator. Sunt 
aceste motive legate în primul rând de răzbunare sau există şi 
aspecte de autoprotecţie implicate în acea ameninţare, din cauză 
că pacientul la rândul său se simte ameninţat? 

Asemenea întrebări pot scoate la iveală mai multe fapte care 
vor ghida procesul de decizie cu privire la gradul şi iminenţa 
pericolului. Totuşi, poate fi la fel de important ca psihologii să 
ia în considerare influenţa propriilor lor sentimente sau a altor 
factori nonraţionali asupra deciziilor lor. De exemplu, poate fi 
greu pentru un psiholog să se concentreze asupra stării de bine 
a pacientului în condiţiile în care simte presiunea de a acţiona 
din teama că s-ar putea întâmpla ceva grav, pentru care el ar 
putea fi tras la răspundere. O a doua problemă poate apărea 
atunci când psihologul are resentimente faţă de pacient pentru 
deranjul pe care i-1 produce acesta, provocându-1 la o serie de 
judecăţi şi decizii atât de dificile, în condiţiile în care mintea lor 
este preocupată de cu totul alte probleme. Astfel, psihologii 
trebuie să ţină seama de efectul ameninţării îndepărtate şi de 
reacţiile lor imediate la aceasta; ambele pot afecta natura inter¬ 
venţiilor terapeutice. 

Motivaţia primară de a-1 ajuta pe pacient poate fi influenţată 
într-un mod excesiv de frica terapeuţilor şi de dorinţa lor de a 
îndepărta ameninţarea cât mai rapid şi mai facil cu putinţă. Ei 
ar putea supraestima riscul neluării niciunei măsuri imediate, 
omisiune care, se tem ei, ar putea duce la procese în instanţă şi 
poate chiar la pierderea dreptului de practică. în mod ironic (dar 
predictibil), o asemenea gândire îi poate face pe terapeuţi să 
ia măsuri pripite care pot atrage riscuri chiar mai mari. De 

264 exemplu, ei ar putea să nu folosească în mod util timpul de 
lucru cu pacientul pentru a face o evaluare corectă a gradului de 
pericol. S-ar putea baza pe aspectele cele mai pregnante ale 
situaţiei — de exemplu, potenţialul de violenţă şi urmările 
acesteia ~ şi să nu analizeze în mod adecvat alte aspecte, 
precum ambivalenţa pacientului, evidenţiată de faptul că i-a 
povestit psihologului despre planurile sale. 

Dacă psihologii ar gândi cu claritate, ei ar lua în considerare 
combinarea principiului stării de bine cu cel al dreptăţii. De exem¬ 
plu: Acest pacient mă sperie şi mă face să mă îngrijorez cu pri¬ 
vire la siguranţa mea. Dar a cui este problema aceasta? înseamnă 
acest lucru că pacientul merită să am mai puţină disponibilitate 
pentru el decât am pentru ceilalţi pacienţi ai mei? Mai mult, sub 
aspectul fidelităţii, cum pot justifica faptul că îi acord pacientu¬ 
lui mai puţină disponibilitate decât i-am promis? 


Probleme specifice de pericol la copii 
şi adolescenţi 

Adolescenţii prezintă probleme specifice prin faptul că se pot 
angaja în comportamente riscante în care poate fi greu de deter¬ 
minat gradul de posibilă vătămare. Să analizăm acest exemplu: 


O adolescentă imprudentă 

O fată de paisprezece ani a povestit că începuse de curând 
să aibă contacte sexuale vaginale neprotejate cu prietenul ei. 
Psihologa considera că relaţia sexuală neprotejată avea să 
continue şi se întreba dacă era în vreun fel obligată să îi aver¬ 
tizeze pe părinţii fetei. 

ea voia să ştie dacă acel comportament sexual nu constituia 
cumva un abuz asupra unei minore. Al doilea motiv era acela 
de a afla dacă din punct de vedere legal avea posibilitatea de a-i 
informa pe părinţi. Ştia deja că o persoană de paisprezece ani îşi 
poate exprima liber consimţământul pentru tratament, dar re¬ 
glementările privind consimţământul şi confidenţialitatea 
le oferă adeseori adolescenţilor drepturi diferite de cele ale 
adulţilor. După câte se pare, în statul ei copiii care au cel puţin 
paisprezece ani împliniţi au aceleaşi drepturi cu privire la con¬ 
fidenţialitate ca şi adulţii, astfel că psihologa nu ar fi putut pur 
şi simplu să le povestească părinţilor tot ce îi împărtăşea fata 
în terapie. 

Psihologii gestionează în mod diferit problemele legate de 
confidenţialitate. De exemplu, unii psihologi vor insista că ado¬ 
lescenţii trebuie să aibă o zonă de intimitate în care totul este 
confidenţial, cu excepţia lucrurilor care pun în pericol viaţa per¬ 
soanelor sau care reprezintă abuzuri asupra copiilor. Alţi psiho¬ 
logi vor fi mai înclinaţi să implice familiile în tratament şi vor 
primi copilul în terapie doar dacă există un acord cu privire la 
comunicarea permanentă cu părinţii. Adoptarea unei anumite 
politici cu privire la confidenţialitate în cazul lucrului cu familii 
şi copii este o sarcină de aculturaţie interesantă, întrucât cultura 
psihologiei lasă la latitudinea practicianului implementarea 
principiilor etice generale. Adepţii unei politici de asigurare a 
unei zone de intimitate pot argumenta că, în conformitate cu prin¬ 
cipiul dreptăţii, adolescenţii trebuie să primească acelaşi respect 
ca şi adulţii. Alţii pot susţine că tratarea adolescenţilor ca şi cum 
ar fi adulţi înseamnă a trata în mod egal persoane care nu sunt 
egale, ceea ce reprezintă o încălcare a principiului dreptăţii. 

Alegerea politicilor cu privire la gestionarea cazurilor de copii 
şi adolescenţi poate fi influenţată de cultura etică de origine a 
celui care trebuie să decidă. Cei care provin din familii sau alte 
profesii care valorizează dezvăluirea şi deschiderea sau care au 
atitudini mai protectoare faţă de copii ar putea opta pentru poli¬ 
tici în care părinţii sunt mai îndreptăţiţi la informare cu privire 
la copiii lor. Cei care provin din familii în care intimitatea este 
mai pronunţată sau independenţa copiilor este mai valorizată 
ar putea opta pentru zona de intimitate. 

Pentru a continua cu analiza cazului nostru, psihologa îşi 
stabilise o politică ce putea permite o zonă de intimitate pentru 
adolescentă, dar cu măsura de prevedere de a-i informa pe părinţi 
dacă fata s-ar fi angajat în comportamente care ar fi fost în mod 
iminent vătămătoare pentru sine însăşi sau pentru alţii. Acum, 
psihologa trebuia să decidă unde să traseze limita dincolo de 
care un comportament devine atât de periculos încât trebuie să 
îi anunţe pe părinţi. Dacă adolescenta ar fi avut o tentativă gravă 
de suicid, atunci decizia de a-i anunţa pe părinţi ar fi fost uşor 
de luat; însă în acest caz ea trebuia să ia o decizie pe baza unei 
situaţii cu un grad mult mai mare de ambiguitate. Rae, Sullivan, 
Pena Razo şi Garcia de Alba (2009) au constatat că psihologii 
şcolari prezintă diferenţe foarte mari de opinie cu privire la 
punctul unde să traseze linia dintre păstrarea confidenţialităţii 
şi notificarea, fără consimţământul copilului, a comportamen¬ 
telor de mare risc. Suspectăm că şi alţi specialişti prezintă pro¬ 
babil o varietate asemănătoare de păreri în legătură cu asemenea 
situaţii. 

Deciziile privitoare la periculozitatea în ceea ce-i priveşte pe 
adolescenţi sunt adeseori deosebit de dificile, din cauză că ele 
implică folosirea unor scale de evaluare a comportamentelor de 

ment atât de periculos încât să justifice avertizarea părinţilor? 

Este periculoasă pentru viaţa persoanelor conducerea unui vehi¬ 
cul când şoferul este sub influenţa unei doze de marijuana? 
într-o situaţie asemănătoare cu cea din cazul precedent, o fată 
a povestit că a mers odată cu maşina cu nişte băieţi care băuseră. 

De câte ori ar trebui adolescenţii să îşi permită să se urce în 
maşini conduse de şoferi beţi înainte ca aceasta să devină o 
problemă de o asemenea gravitate încât să trebuiască să fie 
informaţi părinţii? Este imposibilă evaluarea perfectă a riscului; 
deciziile cu privire la ceea ce este de făcut şi la consecinţele ce ar 
deriva din acţiunea terapeutului depind, într-o anumită măsură, 
de contextul în care apar comportamentele respective, de natura 
relaţiei cu pacientul şi de judecata clinică a fiecărui psiholog. 

Pentru un adult prieten de familie sau rudă, a le spune pă¬ 
rinţilor despre comportamentul de mare risc al adolescentului 
poate fi o decizie clară. însă, conform modelului aculturaţiei 
etice, poate fi important pentru psihologi să realizeze că nu tre¬ 
buie să desconsidere cu totul sentimentele şi justificările etice pe 
care le-ar avea ca prieteni şi ca rude, chiar dacă nu aleg să acţio¬ 
neze pe baza lor. Cu toate că sentimentele şi principiile din 
cultura de origine nu ar trebui să prevaleze asupra principiilor 
culturii profesionale, ele nu sunt irelevante şi nu trebuie să fie 
ignorate. Desconsiderarea sau devalorizarea lor poate conduce 
la strategii de asimilare, care pot aborda situaţia în mod adecvat, 
dar îi pot lăsa psihologului sentimentul de înstrăinare şi, poate, 
de a nu fi fost empatic sau grijuliu cu copilul. 

Noi susţinem că sentimentele şi valorile sunt o parte impor¬ 
tantă a unei alegeri de natură etică, căci ele îi vor ajutâ^ p^ 
psihologi să se îndrepte către strategiile de integrare. Totuşi, 

268 evaluarea corespunzătoare a sentimentelor le impune psiho¬ 
logilor să ia în calcul argumentele etice (sau lipsa argumentelor 
etice) pe lângă ce au simţit şi gândit până atunci. Cum pot im¬ 
plementa psihologii conceptul de implicare în terapie a pacien¬ 
tului şi în acelaşi timp să îşi manifeste compasiunea doar în 
limitele rolurilor lor profesionale? Ce obligaţii le survin odată cu 
asumarea rolului terapeutic? Ce tehnici pot (trebuie) să foloseas¬ 
că terapeuţii la care prietenii sau familia unui pacient nu au 
acces? Ce le spun studiile de cercetare (pe lângă experienţa lor 
profesională) psihologilor despre rezultatele probabile şi meto¬ 
dele terapeutice care îi vor ajuta să cântărească alternativele? 

Parte din procesul decizional implică şi luarea în calcul a 
posibilităţii ca uneori dezvăluirea către părinţi a unor informaţii 
să nu aibă ca rezultat îndepărtarea pericolului — ci doar să în¬ 
răutăţească lucrurile. De exemplu, părinţii ar putea reacţiona 
exagerat, ar putea să aplice pedepse inutile sau restricţii contra- 
productive fetei, ar putea încerca să o facă de ruşine sau, în 
circumstanţe extreme, chiar să o maltrateze. Dacă lucrurile ar sta 
aşa, relaţia profesională cu fata ar fi compromisă, iar situaţia ei 
ar putea să nu prezinte un grad mai mare de siguranţă decât 
înainte; deci, dezvăluirea ar putea să nu fie în cel mai bun interes 
al fetei. La cealaltă extremă, părinţii ar putea să ştie deja despre 
comportamentul ei; rezultatul net al dezvăluirii ar fi în acest caz 
doar slăbirea încrederii în relaţia dintre terapeut şi pacient. 

întrebările cu privire la influenţa terapiei asupra reducerii 
comportamentelor problematice ale pacienţilor adolescenţi ridi¬ 
că unele probleme. De exemplu, propria motivaţie a psihologului 
de a-i ajuta pe alţii îi poate influenţa judecata într-un mod care 
să nu fie justificat de datele concrete ale realităţii. în consultaţiile 
cu psihologi aflaţi în asemenea situaţii, le cerem participanţilor 

să reflecteze la motivaţiile acţiunilor lor, la valorile şi temerile 269 
lor de a nu fi poate daţi în judecată, de a eşua, de a se face de râs 
din cauză că s-au implicat prea mult şi aşa mai departe (Gottlieb, 
Handelsman şi Knapp, 2013). 

Dacă terapeuta din cazul nostru ar decide să le spună părin¬ 
ţilor împotriva voinţei adolescentei (considerând că starea de 
bine sau binele general trebuie să prevaleze asupra respectului 
faţă de autonomia pacientei), ea ar putea reduce daunele pro¬ 
duse prin încălcarea principiului moral al respectului faţă de 
autonomia pacientului, de exemplu cerându-i pacientei câteva 
idei despre cum ar fi mai bine să le spună părinţilor. O poate 
întreba pe pacientă dacă ar vrea ca părinţii ei să vină la cabinet 
sau mai bine să le telefoneze ca să le transmită mesajul? Dacă 
părinţii vin la cabinet, ar vrea şi adolescenta să fie prezentă la 
discuţie? Ar vrea poate adolescenta să le spună chiar ea însăşi 
părinţilor ei sau ar prefera să le spună psihologa? Terapeuta 
o mai poate întreba pe pacientă cum ar vrea ea să fie for¬ 
mulate informaţiile când le sunt prezentate părinţilor. Aceste 
bune practici clinice sunt excelente şi din punct de vedere etic, 
pentru că iau în considerare şi pun în balanţă principiile etice 
aplicabile. 

Asemenea situaţii întăresc importanţa unei alte strategii de 
integrare: adoptarea unei atitudini de compasiune în procedurile 
de implementare a obligaţiilor legale. Ajută, de asemenea, la 
realizarea unui proces riguros de obţinere a consimţământului 
informat care, din perspectiva relaţiei profesionale, include şi 
discutarea aspectelor legate de confidenţialitate, cu toate părţile 
implicate. Deşi psihologilor le este imposibil să prezică natura 
exactă a comportamentelor de mare risc ce pot apărea, de obicei 
ei se pot raporta la principiile subliniate în întâlnirile iniţiale cu 

270 pacienţii pentru a decide cu privire la modalitatea de gestionare 
a informaţiilor nou apărute. 

Raţionamentele trebuie să fie realizate în contextul consi¬ 
derării influenţei factorilor nonraţionali. Ce va simţi terapeuta 
faţă de comportamentul adolesentei? Se va supraidentifica ea cu 
fata, din cauza propriei sale istorii de rebeliune, şi îi va mini¬ 
maliza importanţa? Sau va deveni excesiv de anxioasă cu privire 
la eventualitatea că dacă nu le va spune părinţilor despre com¬ 
portamentul fetei, iar aceştia ar afla din altă parte, ei s-ar putea 
înfuria atât de tare încât ar retrage imediat fata din terapie şi ar 
răspândi comentarii denigratoare despre ea în comunitate? 
Psihologa are însă înţelepciunea de a-şi acorda timpul necesar 
pentru a-şi examina gândurile şi sentimentele. 

Să considerăm situaţia în care o adolescentă nu prezintă un 
pericol iminent de vătămare pentru ea sau pentru alţii ci, mai 
degrabă, un pericol de a provoca suferinţă substanţială şi tul¬ 
burare emoţională altora: 

O adolescentă face uz de fals 

O fată de şaisprezece ani şi-a propus să meargă într-o 
excursie cu şcoala în Europa fără să Ie spună părinţilor ei. Ea 
a falsificat semnăturile părinţilor în aşa fel încât şcoala nu a 
avut cunoştinţă de stratagema ei. Psihologa care o trata pe fată 
şi-a pus întrebarea dacă acest comportament nu ar fi suficient 
pentru a fi obligată să le spună părinţilor. 

Nu se poate spune că adolescenta s-ar afla într-un pericol 
iminent dacă ar merge într-o excursie supravegheată cu şcoala 
în Europa, dar situaţia ridică, în schimb, probleme de acultu- 
raţie profesională. Primul gând al psihologei a fost acela de a 

animţa şcoala, pentru că fata încălcase grav politica şcolii. Şi mai 271 
important chiar, psihologa punea mare valoare pe educaţie, 
onestitate şi integritate şi a considerat comportamentul pacien¬ 
tei sale ca pe un afront personal. Ea şi-a dat seama şi de cât de 
sensibilă era la această problemă, din cauză că propria sa fiică 
era adolescentă. 

Ea a reuşit să-şi integreze aceste sentimente cu respectarea 
principiului stării de bine şi al respectului faţă de pacientă, şi 
a lucrat cu eleva respectivă pentru a o convinge să îşi informeze 
părinţii, fără a face apel la metoda mai abruptă a apelării şcolii 
sau a părinţilor direct de către ea însăşi. Totuşi, ea a luat în con¬ 
siderare şi posibilitatea de a le spune chiar ea părinţilor dacă 
pacienta nu ar fi făcut acest lucru. Cultura sa morală de origine 
o îndemna să raporteze fapta tinerei şi ca parte a unei strategii 
de modelare a integrităţii personale şi de protejare a fetei. Cul¬ 
tura sa profesională îi cerea însă să nu încalce regula confiden¬ 
ţialităţii câtă vreme nu există o ameninţare imediată la adresa 
pacientei sale. încercările ei de a găsi integrarea perfectă au fost 
însă fără succes. Ea nu putea justifica o asemenea excepţie de la 
regula confidenţialităţii pe baza pericolului pe care pacienta îl 
prezenta faţă de ea însăşi şi, cu toate că dezvăluirea ar fi putut 
fi ilegală (cel puţin într-un stat în care adolescenţii pot consimţi 
ei înşişi la tratament şi pot controla dezvăluirile de informaţii), 
ea considera că vătămarea emoţională a fetei şi a părinţilor aces¬ 
teia ar fi putut fi atât de puternică încât nu putea, în mod con¬ 
ştient, să păstreze secretă această informaţie. Trebuia să înfrunte 
consecinţele legale ale avertizării celor înşelaţi şi dezgustul 
pe care îl simţea pe moment faţă de constrângerile pe care i le 
impunea rolul terapeutic. Uneori a face ceea ce trebuie nu îi 
ajută pe oameni să doarmă mai liniştiţi noaptea. 

272 După ce s-a luptat cu această problemă, ea a abordat-o pe 
pacientă, care, cum era de aşteptat, s-a înfuriat pe ea pentru 
că voia „să o toarne". Psihologa şi-a apărat punctul de vedere, 
i-a explicat argumentele pe care îşi baza decizia, i-a explicat im¬ 
portanţa aspectelor morale privitoare la integritatea personală şi 
a discutat cu fata despre modalitatea optimă în care să îi infor¬ 
meze pe părinţi. în prezenţa psihologei, fata le-a telefonat părin¬ 
ţilor şi le-a povestit ce făcuse. Părinţii nu ştiuseră nimic până 
atunci şi au fost extrem de recunoscători pentru că le-a fost 
dezvăluită fapta fetei; ei i-au cerut terapeutei să continue să o 
trateze pe fiica lor. Cu toate că fata a fost furioasă şi nefericită 
câteva săptămâni, acest episod a devenit mai târziu un aspect al 
terapiei care s-a dovedit extrem de benefic pentru ea. 

în acest caz, psihologa a făcut ceea ce trebuia să facă, chiar 
dacă nu s-a simţit confortabil. Au fost necesare căteva săptămâni 
până când să realizeze, în sfârşit, că decizia ei avusese im rezul¬ 
tat bun. Totuşi, acest lucru nu înseamnă că nu avusese îndoieli 
şi că nu pierduse multe nopţi între timp. 

Ameninţări la adresa psihologilor 

Psihologii şi alţi specialişti în sănătatea mentală sunt uneori 
ţinte ale ameninţărilor. DeMayo (2000) a constatat că mulţi 
psihologi începători sunt hărţuiţi de pacienţi care fac observaţii 
de natură sexuală, le cer să iasă împreună, să întreţină relaţii 
sexuale ori se freacă de ei, îi ating, îi apucă, sau li se expun 
stagiarilor fără consimţământul acestora. în mod tipic, făptaşul 
este un pacient bărbat, iar victima este o psihologă sau o stagiară 
femeie. în plus. Gentile, Asamen, Harmell şi Weathers (2002) 
au raportat că 10% din psihologi sunt hărţuiţi de pacienţi. Spre 

deosebire de populaţia generală, în care majoritatea victimelor 273 
hărţuitorilor sunt femei, jumătate din psihologii victime ale 
hărţuitorilor sunt bărbaţi. 

Cunoaştem situaţii în care pacienţii au proferat ameninţări 
mai mult sau mai puţin voalate sau chiar directe la adresa 
psihologilor, iar psihologii, în mod adecvat, au pus capăt trata¬ 
mentului. De exemplu, într-un caz, un pacient a telefonat la un 
cabinet de terapie de grup promiţând că „vă fac viaţa un iad, 
chiar dacă trebuie să o fac cu mâna mea", dacă anumite lucruri 
cerute de el nu aveau să fie realizate. Conform Articolului 10.10b 
al APA, „psihologii pot înceta o terapie atunci când sunt ame¬ 
ninţaţi sau în orice alt mod puşi în pericol de către client/pacient 
sau o altă persoană cu care clientul/pacientul are o relaţie". Date 
fiind comportamentul şi lipsa de capacitate de înţelegere a 
pacientului, psihologul care deţinea cabinetul respectiv a luat 
ameninţarea în serios. I-a cerut avocatului său să îi trimită pa¬ 
cientului o scrisoare de informare cu privire la faptul că trata¬ 
mentul său încetase şi că dacă mai venea la cabinet, vizita lui ar 
fi fost considerată intrare prin efracţie pe o proprietate privată 
şi ar fi chemat poliţia. Desigur, cunoaştem şi alte situaţii în 
care ameninţări asemănătoare erau manifestări clare ale unor 
boli mentale grave şi care au fost gestionate clinic fără impli¬ 
caţii juridice. 

Cunoaştem, de asemenea, şi situaţii în care psihologii i-au dat 
în judecată pe pacienţi pentru anumite fapte precum furtul de 
obiecte. Un pacient a furat poşeta unei psihologe şi a fost prins 
folosindu-i cârdul de credit. Un alt pacient a vandalizat maşina 
psihologului aflată în parcare (incidentul a fost înregistrat de 
o cameră de supraveghere). Legalitatea unor asemenea acţiuni 
poate depinde de legislaţia statului în care au loc. In statele în 

274 care secretul profesional psiholog-pacient este similar secretului 
avocat-client, psihologilor le este permis să facă excepţii în anu¬ 
mite limite de la regula confidenţialităţii atunci când apare o 
dispută legală cu un pacient. 

în unele circumstanţe, încetarea terapiei sau trimiterea în 
judecată a pacienţilor este o opţiune, dar aceste situaţii sunt com¬ 
plexe. Când psihologii sunt confruntaţi cu atacuri, ameninţări, 
hărţuieli, furturi şi alte comportamente asemănătoare, ei trebuie 
nu doar să caute sprijin legal, ci şi să fie atenţi şi să aibă grijă de 
ei înşişi apelând la consiliere psihologică sau psihoterapie. 
Să considerăm următoarea situaţie: 

O ameninţare serioasă 

O tânără psihologă care lucra singură în cabinetul său 
individual trata o femeie victimă a violenţei domestice care 
se gândea să-şi părăsească soţul. într-o zi, psihologa a găsit 
un mesaj pe robotul telefonic conţinând o ameninţare mai 
mult sau mai puţin voalată din partea soţului pacientei, care 
o atenţiona că avea să păţească ceva grav dacă soţia lui l-ar 
fi părăsit. El repeta rar şi cu subînţeles adresa de acasă a 
psihologei, în timp ce spunea că speră ca ei să nu i se întâmple 
vreo nenorocire. 

Articolul 10.10 al APA permite psihologului aflat într-o 
asemenea situaţie să înceteze tratamentul cu pacientul în cauză. 
Totuşi, decizia de a înceta terapia poate produce vătămare 
morală sau sentimente de vinovăţie. Spiritul ei de corectitudine 
şi justiţie, îmbinat cu principiile primatului stării de bine şi al 
fidelităţii faţă de pacient, o puteau obliga să continue să îşi 
trateze pacienta, chiar dacă, făcând acest lucru, ar fi atras riscuri 

asupra sa însăşi. Totuşi, trebuia să ia în considerare posibilitatea 275 
că acel apel telefonic putea reprezenta un risc real de pericol. 

Chiar dacă psihologa simţea că ar fi trebuit să continue trata¬ 
mentul, totuşi, rămânea întrebarea: Putea fi ea eficientă lucrând 
cu acea ameninţare atârnată deasupra capului? S-a gândit să îi 
recomande pacientei să se interneze într-o clinică unde erau 
paznici, avocaţi şi alte resurse instituţionale care le puteau oferi 
protecţie terapeuţilor. 

Psihologa poate justifica o decizie de încetare a terapiei prin 
faptul că protecţia siguranţei prevalează asupra altor interese, 
precum respectarea autonomiei pacienţilor. însă, psihologa ar 
putea simţi că încetând în acest mod terapia şi recomandând 
pacientei alţi colegi, ar fi un gest egoist şi că nu s-ar ridica la 
înălţimea datoriei ei de fidelitate faţă de pacientă. A înţeles, însă, 
că, dacă ar fi continuat să o primească pe femeie, anxietatea sa 
proprie ar fi devenit im impediment serios în procesul terapeutic. 

CAPITOLUL 9 


Justiţia socială 


O provocare majoră cu care se confruntă psihologii specialişti 
este asigurarea unui tratament corect faţă de grupurile care în 
mod tradiţional sunt marginalizate la nivelul societăţii sau care 
sunt, în general, vulnerabile la discriminare, cum sunt persoanele 
aparţinând minorităţilor rasiale, religioase sau sexuale. Articolul 
3.01 al Codului Etic al Asociaţiei Psihologice Americane (APA, 
2010 ) le interzice psihologilor actele de discriminare injustă pe 
criterii de „vârstă, gen, identitate de gen, rasă, etnie, cultură, 
origine naţională, religie, orientare sexuală, dizabilităţi, statut 
socioeconomic sau orice alte criterii interzise de lege". In plus. 
Articolul 3.03 le interzice psihologilor să se angajeze în cunoş¬ 
tinţă de cauză „în comportamente hărţuitoare sau umilitoare" 
faţă de asemenea grupuri. Totuşi, dintr-o perspectivă construc¬ 
tivă, psihologii vor să contribuie la bunăstarea socială mai mult 
decât doar prin evitarea vătămării anumitor categorii de per¬ 
soane; ei doresc să contribuie la crearea unei societăţi în care 
injustiţia şi intoleranţa să fie cât mai reduse cu putinţă. Aşa cum 
se menţionează în Principiul General E din Codul Etic al APA, 
psihologii trebuie să se străduiască să identifice efectele vârstei, 
genului, identităţii de gen, rasei, etniei, culturii şi statutului eco¬ 
nomic asupra pacienţilor lor şi „să încerce să elimine efectele 


SAMUELJ.KNAPP, MICHAEL C. GOTTLIEB, MITCHELLM. HANDELSMAN 



lucrând asupra distorsiunilor care au la bază asemenea factori". 277 
Recomandările cu privire la educaţia multiculturală, formarea, cer¬ 
cetarea, practica şi schimbările organizaţionale pentru psihologi ale 
APA (2003) dau exemple concrete despre cum pot fi atinse aceste 
obiective de către psihologi. 

Ostilitatea verbală^ 

Capitolul 2 menţionează pe scurt discursul plin de ură ca 
exemplu de situaţie în care Codul Etic al APA nu le oferă psiho¬ 
logilor directive clare cu privire la modul în care ar trebui să 
procedeze. Să analizăm acest scenariu din viaţa reală, bazat pe 
una dintre propriile noastre experienţe: 

Limbaj denigrator 

Un psihoterapeut american de origine europeană avea un 
pacient care a folosit în mod repetat cuvântul care începe cu n^* 
în timpul unei şedinţe de psihoterapie. Pacientul era un cauca¬ 
zian îmbrăcat modest, semianalfabet, de vârstă medie, dintr-o 
zonă rurală, căruia alţii i se adresaseră toată viaţa lui cu apela¬ 
tivul „gunoi alb". Sub mai toate aspectele, era o persoană admi¬ 
rabilă care făcea tot ce putea mai bine pentru a oferi sprijin 
financiar şi emoţional soţiei şi copiilor săi. Psihologul îl plăcea 
la modul cel mai autentic pe pacient şi era preocupat de senti¬ 
mentele şi de starea de bine ale acestuia. Cu toate acestea, psiho¬ 
logul a avut o reacţie profundă, imediată şi neplăcut viscerală 

“ Părţi din această secţiune sunt adaptate după „How Should Psychologists Respond 
to Hate-Filled Comments?" (Cum ar trebui si răspundă psihologii la comentariile pline 
de ură?) de S. Knapp, 2011, Pennsylvania Psychologist, octombrie 2011, p. 7. Copyright 
2011, Pennsylvania Psychological. Adaptare cu permisiune.. 

” Este vorba despre cuvântul depreciativ în limba engleză negro (engl.) — negrotei 
(rom.). (N. f.) 

la auzul cuvântului folosit în discursul său de către pacient, şi 
probabil că a lăsat să se vadă această senzaţie şi pe chipul său. 
Credea totuşi cu onestitate, că pacientul regreta comentariul pe 
care îl făcuse. 

Ce ar fi de făcut într-o asemenea situaţie? Nimic din Codul 
Etic al APA nu abordează acest tip de întâmplări. Nu există 
niciun drept legal al psihologului de a interveni în vreun fel în 
sensul reacţiei sale de dezgust, dar nici nu ar fi putut avea, vreun 
necaz din partea vreunei comisii de autorizare a dreptului său 
de practică dacă nu ar fi intervenit în niciun fel, pentru că nu 
încălca niciunul dintre articolele 3.01 sau 3.03. Pe de_o parte, 
respectul faţă de autonomia pacientului i-ar putea impune 
psihologului să lucreze asupra problematicii prezentate de către 
pacient şi să nu devieze conversaţia către problema psihologului 
legată de respectul şi protecţia faţă de grupurile marginalizate 
în mod tradiţional. Pe de altă parte, psihologul simţea căjmpe- 
rativul binelui general putea fi în acest caz atât de puternic, încât 
avea obligaţia de a aborda acele aspecte. Şi-a pus întrebarea 
dacă avea suficiente motive care să justifice o intervenţie a, sa în 
numele vreunui principiu etic general, dacă o asemenea inter¬ 
venţie ar fi avut vreo şansă reală de succes, dacă avea la dispo¬ 
ziţie alternative preferabile din punct de vedere moral şi dacă 
avea posibilităţi de reducere a efectelor sau dacă existau posibile 
efecte negative ca urmare a încălcării principiului etic. 

Psihologul a abordat problema într-uri mod care să minimi¬ 
zeze efectele încălcării principiului stării de bine a pacientului. 
I-a cerut pur şi simplu acestuia să nu mai folosească acel cuvânt 
pentru că el personal îl consideră jignitor. Pacientul i-a explicat 
atunci că el crede că există printre afro-americani oameni de 

caracter şi oameni fără caracter şi că el nu folosea acel cuvânt 279 
decât atunci când se referea la cei din urmă. „în regulă", a zis 
psihologul, „dar poţi fi luat drept rasist atunci când îl foloseşti." 
Pacientul a răspuns că înţelege ce-i spune psihologul, iar con¬ 
versaţia a deviat către alte probleme. 

Psihologul a reacţionat repede la situaţie şi nu a avut timp 
să facă o analiză etică amănunţită. Nu s-a gândit dinainte cum 
ar putea răspunde la o asemenea situaţie. Aşa cum sugera Haidt 
(2001), el nu a identificat în mod conştient principiile morale 
aplicabile, nu a analizat alternativele, nici nu s-a gândit să 
păstreze echilibrul între principiile morale şi aşa mai departe. 

Până la urmă, el a considerat că principiul binelui general 
prevalează asupra stării de bine a pacientului, probabil alegând 
o strategie undeva între separare şi integrare, cu toate că a în¬ 
cercat să minimizeze daunele produse prin încălcarea prin¬ 
cipiului stării de bine. 

Aceasta poate fi o variantă a temei conflictului interior de 
interese (Stark, 2005). Nu exista niciun conflict evident extern de 
interese; psihologul şi pacientul nu aveau relaţii de afaceri sau 
sociale anterioare, curente sau viitoare care ar fi putut compro¬ 
mite obiectivitatea psihologului. Cu toate acestea, putea exista 
un conflict intern de interese: în virtutea rolului său, psihologul 
îl putea influenţa pe pacient să adopte unele valori ale sale cu 
privire la justiţia şi corectitudinea socială. 

în această situaţie, psihologul ar fi putut merge mai departe 
către o strategie de separare şi ar fi putut acţiona mai mult din 
perspectiva ofensei sale morale, fiind chiar mai sever cu pacien¬ 
tul — continuând, de exemplu, discuţia cu privire la motivele 
pentru care acel termen nu este niciodată adecvat. Terapeutul a 
ales să nu abordeze sistemul de credinţe subiacent al pacientului. 

280 El a fost preocupat de faptul că oprindu-se mai mult asupra 
acelui comentariu l-ar fi stânjenit pe pacient, l-ar fi putut distrage 
de la problemele cu care se confrunta şi ar fi fost un exemplu de 
susţinere intruzivă — prevalenta nevoilor proprii faţă de cele ale 
pacientului. Procedând aşa, ar fi fost inadecvat şi ar fi riscat să 
pună în pericol cursul terapiei. 

Am întâlnit şi alţi psihologi care au reuştit în mod asemănă¬ 
tor să abordeze comentariile denigratoare ale pacienţilor fără a 
' • afecta starea de bine a pacientului sau relaţia profesională. într-o 
altă situaţie, un psiholog trata o femeie de vârstă înaintată care 
se referea la alte grupuri etnice în termeni denigratori. Psihologul 
a reuşit să o întrerupă, să îi corecteze limbajul şi să stabilească 
limitele terapiei cu privire la acest aspect fără a dăuna relaţiei 
terapeutice. El şi-a construit intervenţia ca pe un proces de sta¬ 
bilire a graniţelor terapeutice. Ulterior, de-a lungul terapiei, pa¬ 
cienta se oprea şi folosea o terminologie mai politicoasă când se 
referea la acele grupuri etnice, cu toate că adeseori zâmbea şi 
spunea, într-o manieră tachinatoare: „Vedeţi, folosesc cuvintele 
corecte!" Faptul că noul comportament al pacientei reprezenta 
o schimbare autentică sau doar una de complezenţă nu a afectat 
continuarea fără alte impedimente a terapiei. 

Un alt psiholog trata un adolescent skinhead cu o educaţie 
precară şi cu tatuaje naziste pe braţe. Psihologul l-a întrebat ce 
e cu tatuajele şi a fost surprins să constate cât de ignorant era 
pacientul său cu privire la nazişti şi la istoria lor. Pacientul cre¬ 
dea că era pur şi simplu o modalitate de exprimare a mândriei 
de a fi un alb şi era complet inconştient de semnificaţia lor 
rasistă, antisemită şi antiamericană. Pacientul a început să vină 
la şedinţele următoare purtând cămăşi cu mâneci lungi care îi aco¬ 
pereau tatuajele, fie din respect faţă de sentimentele psihologului. 

fie pentru că devenise conştient de faptul că tatuajele sale nu 28 i 
reprezentau ceea ce crezuse el iniţial. Acest tip de abordare 
educaţională poate fi folosit cu copiii, care se poate să nu fi avut 
de unde să înveţe care cuvinte sunt ofensatoare şi care nu. In 
asemenea situaţii, psihologii acţionează în sensul implementă¬ 
rii atât a primatului stării de bine a pacientului, cât şi a binelui 
public general, cel puţin în măsura în care îşi protejează pacienţii 
de potenţialele greşeli sociale care le-ar putea crea dificultăţi. în 
cazul menţionat, intervenţia nu a generat un conflict între princi¬ 
piile etice generale. 

Experienţele cu pacienţii rasişti pot, însă, să nu se termine 
întotdeauna cu bine. Uneori, pacienţii pot manifesta un rasism 
asumat şi pot să demonstreze că nu au nicio remuşcare atunci 
când în terapie este abordată această problemă. în asemenea 
situaţii, psihologii trebuie să pună în balanţă binele public cu 
binele pacientului sau cu obligaţia pe care o au de a promova 
starea de bine a pacienţilor lor. Este posibilă şi construirea unor 
scenarii în care psihologii ar putea să nu găsească alternative la 
prevalenţa stării de bine a pacientului faţă de binele public, sau 
a beneficiilor terapiei pentru pacient faţă de binele general şi, 
drept urmare, să lase neabordate comentariile rasiste sau anti¬ 
semite. Beneficiile terapiei pentru pacient sau pentru membrii 
familiei pacientului pot fi mai importante decât vătămarea cau¬ 
zată de orice comentariu discriminatoriu. 

Desigur, experienţele personale, sentimentele şi identita¬ 
tea rasială sau culturală pot influenţa răspunsurile psihologului 
la asemenea situaţii. O psihologă lucra cu un cuplu de părinţi 
care descriau cu multe detalii dezgustul şi extrema lor dez¬ 
aprobare faţă de bărbatul pe care îl iubea fiica lor, din cauza 
originii hispanice a acestuia. Psihologa era ea însăşi de origine 

282 latino-americană, cu toate că avea un prenume purtat în mod 
obişnuit de anglo-americani. A abordat problemele pacienţilor 
în terapie, dar şi-a pus întrebarea dacă nu ar fi trebuit să le 
dezvăluie acestora identitatea sa etnică. O parte a profesiei de 
psiholog constă în anticiparea propriilor răspunsuri la anumite 
tipuri de comentarii. 

Psihologii înşişi pot fi ţinta unor prejudecăţi rasiale sau 
etnice, sau chiar a urii pacienţilor lor. Uneori pacienţii pot face 
unele comentarii fără să-şi dea seama că astfel îl ofensează pe 
terapeut. Alteori, comentariile pot fi adresate direct psihologului. 
Din cauză că asemenea situaţii variază, răspunsul optim depinde 
de circumstanţe. într-un caz, un pacient s-a supărat pe psiholo¬ 
gul său, a scos cecul pentru şedinţa respectivă, l-a mototolit 
ghemotoc în pumn, l-a aruncat de podea zicând: „I-aţi banii tăi 
de jidan" şi a ieşit. Câteva luni mai târziu, pacientul l-a sunat 
pe psiholog, şi-a cerut scuze şi terapia a fost reluată. Decizia 
psihologului de a-1 reprimi pe pacient a depins de mulţi factori, 
inclusiv de înţelegerea dinamicii pacientului şi de credinţa psiho¬ 
logului că pacientul se simţea cu adevărat ruşinat de comporta¬ 
mentul său. Psihologul a considerat că putea promova starea de 
bine a pacientului continuând terapia şi că pacientul avea să se 
conformeze standardelor de conduită adecvată pe viitor. Totuşi, 
ne putem imagina alte circumstanţe în care prejudecăţile pa¬ 
cienţilor, caracterul ofensator al comportamentului lor sau 
incapacitatea percepută a pacientului de a se schimba pot duce 
la încetarea terapiei. 

. Se pune întrebarea dacă este lipsită de etică încetarea trata¬ 

mentului doar din pricină că psihologii consideră ofensatoare 
credinţele pacientului. Deşi este lipsit de etică şi ilegal să discri¬ 
minăm, este totuşi dreptul psihologilor de a refuza să trateze 

sau de a înceta să mai trateze pe oricine atunci când consideră 283 
că nu îi pot fi de ajutor persoanei în cauză. Asemenea situaţii 
apar adeseori atunci când psihologii nu au abilităţile specifice 
necesare cazului şi este necesară o recomandare către un alt 
specialist. Dar sentimentele personale pot reprezenta şi ele o 
astfel de nevoie. în exemplul anterior, psihologul evreu putea 
considera că pacientul regretă în mod autentic comportamentul 
său, dar analiza situaţiei nu se reduce doar la acest aspect. Pasul 
următor ar impune ca psihologul să îşi ia temperatura emo¬ 
ţională (sau să-şi monitorizeze reacţiile emoţionale; Gino, 2013) 
pentru a stabili dacă sentimentele sale nu ar putea reprezenta 
un impediment pentru tratament, indiferent cât de mult ar re¬ 
greta pacientul. 

Când valorile culturale se află în conflict 

Uneori pot apărea conflicte între valorile culturale. Să con¬ 
siderăm acest exemplu: 

Solidaritatea cu cei ca mine 

O femeie de origine afro-americană lucra de mulţi ani ca 
psihoterapeut la un centru comunitar. Acolo, ea îşi vedea rolul 
ca pe unul de dezvoltare a conexiunii cu pacienţii săi şi de a-i 
ajuta „în orice fel pot". Ea o ajutase astfel pe una dintre pa¬ 
ciente să se mute într-un apartament nou. Cu o alta lua cu 
regularitate prânzul, fără a avea vreo justificare clinică pentru 
a proceda aşa, şi dezvolta relaţii mai mult sociale decât pro¬ 
fesionale cu o parte din pacienţi. Toţi pacienţii cu care avea 
asemenea relaţii cu roluri multiple erau afro-americani şi 
se justifica susţinând că ea simţea că avea o obligaţie de a le 
acorda asistenţă suplimentară acestora din „solidaritate cu cei 

ca mine". „Desigur", a zis ea, „n-aş încălca niciodată limitele 
cu un pacient care are tulburări grave de personalitate". Şi 
aducea argumente cu citate din literatura de specialitate (de 
pildă, Lazarus, 1994) în susţinerea poziţiei sale. 

Recent, psihologa şi-a luat doctoratul în psihologie şi a con¬ 
tactat un psiholog mai în vârstă, american de origine europeană, 
pentru a-i fi supervizor. Ei au discutat cu sinceritate despre 
filosofia ei terapeutică, inclusiv despre flexibilitatea limitelor pe 
care o practica ea. Psihologul american de origine europeană era 
împăcat cu metoda ei, dar a fost de acord să se întâlnească cu ea 
din nou pentru a discuta posibilitatea începerii supervizării. 
Potenţialul supervizor considera că viitoarea sa supervizată era 
motivată, talentată şi inteligentă, dar dorea să aibă timp să se 
gândească la modul în care să reacţioneze faţă de poziţia ei pri¬ 
vitoare la limitele terapiei. 

Codul Etic al APA (2010) nu interzice relaţiile cu roluri mul¬ 
tiple, cu excepţia cazurilor în care acestea pot fi „evaluate în 
mod rezonabil ca având poteţialul de a cauza dezechilibre sau 
de a risca exploatarea sau vătămarea" (Articolul 3.05a). Există o 
anumită flexibilitate a limitelor, iar psihologii mai scrupuloşi ar 
putea să nu fie de acord asupra modalităţilor de implementare 
a acestui articol. De exemplu, psihologii pot face autodezvăluiri 
dac.ă informaţiile pe care le transmit se concentrează pe nevoile 
pacienţilor, pot face sau primi cadouri cu valoare nominală sau 
pot lua parte la evenimente speciale din viaţa pacienţilor (de 
pildă, nunţi, înmormântări) în circumstanţe mai puţin obişnuite. 
Şi factorii culturali pot avea relevanţă: în unele grupuri culturale 
poate exista o flexibilitate mai mare în politica privitoare la ca¬ 
douri sau la atingerea pacienţilor. în ciuda acestor tipuri diferite 

de gesturi permise, unii ar putea merge chiar mai departe, după 285 
exemplul lui Arnold Lazarus, şi ar putea chiar accepta să joace 
tenis cu pacienţii lor sau i*ar putea invita să rămână peste noapte 
acasă la ei. 

în cazul supervizorului de mai sus, politica sa standard era 
evitarea transgresării limitelor, cu excepţia circumstanţelor 
excepţionale şi doar dacă nevoile pacienţilor o impuneau. Pozi¬ 
ţia sa reprezenta o strategie de integrare după care el îşi ghida 
judecata profesională. Totuşi, aceeaşi poziţie poate reprezenta o 
strategie de asimilare pentru psihologa care solicitase super¬ 
vizare, a cărei cultură de origine (inclusiv contextul familial, de 
prietenie, cultural, religios şi profesional anterior) era diferită. 
Poziţia standard a acestei psihologe era aceea de a se angaja în 
transgresări de limite, dar a le evita în circumstanţe excepţionale, 
în funcţie de nevoile şi caracteristicile pacienţilor. 

Reflectând şi consultându-se şi cu alţi colegi, supervizorul a 
putut face diferenţa între zona sa de îngrijorare şi modelul 
aculturaţiei etice şi modelul deciziilor bazate pe principii. El a 
ajuns astfel la concluzia că ambele părţi pot avea nevoie să îşi 
aprofundeze procesul de aculturaţie. Potenţialul supervizor 
dorea să fie mai sensibil la contextul cultural al psihologei pe 
care urma să o supervizeze, dar era, de asemenea, îngrijorat de 
faptul că ea era puţin prea nepăsătoare cu privire la încălcarea 
limitelor. Cu toate că psihologa descrisese situaţii în care, spunea 
ea, pacienţii aveau beneficii nete de pe urma acestor transgresări 
de limite, potenţialul ei supervizor dorea să analizeze împreună 
cu ea dacă toate acele încălcări ale limitelor erau cu adevărat 
riecesare pentru terapiile respective şi dacă ele nu riscau cumva 
să dăuneze eficacităţii relaţiilor terapeutice. 

286 E)in punctul de vedere al modelului de luare a deciziilor etice, 
atunci când sunt explorate comportamente care reprezintă 
transgresări de limite (şi chiar posibile încălcări grosolane ale 
acestora), aplicarea principiilor etice generale ridică o serie de 
întrebări importante: 

• Primatul stării de bine: îi ajută aceste transgresări de limite 
pe pacienţi? 

• Evitarea daunelor: Le dăunează aceste transgresări de 
limite pacienţilor? 

• Principiile primatului stării de bine şi evitării daunelor 
faţă de psihologa supervizată: Cum ar putea fi explorate 
aceste aspecte astfel încât analiza să faciliteze dezvoltarea 
profesională a psihologei aflate în supervizare? 

• Respectul faţă de psihologa aflată în supervizare: Cum 
poate evalua supervizorul influenţele culturale şi profesio¬ 
nale asupra judecăţii şi comportamentului terapeutei 
supervizate? 

• Dreptatea: Sunt trataţi pacienţii în mod egal sau inegal, 
conform dimensiunilor inechităţii relevante din punct de 
vedere etic? Prin punerea în act a „solidarităţii cu cei ca 
mine", ar putea transgresările de cadru ale psihologei să 
fie în mod disproporţionat dăunătoare pentru afro-ame- 
ricani? Cu toate că psihologa supervizată consideră că 
flexibilitatea limitelor este benefică, ar putea ea să îi trateze 
preferenţial pe afro-americani în comparaţie cu pacienţii 
care nu sunt afro-americani? 

• Binele general: Cum ar putea aceste comportamente şi 
raţionamente să afecteze şi alţi pacienţi ai centrului unde 
lucrează psihologa supervizată? I-ar putea determina pe 

alţi pacienţi să fie mai hotărâţi să încalce şi ei limitele 287 
cadrului? Este expus centrul medical, prin aceste com¬ 
portamente ale psihologei, la riscul apariţiei unor situaţii 
care să îi atragă răspunderea legală? Ar putea fi mai greu 
pentru psihologa supervizată şi pentru alţi terapeuţi să 
respecte limitele faţă de alţi pacienţi dacă aceştia ar ajunge 
să aibă cunoştinţă de faptul că ea este neobişnuit de flexi¬ 
bilă faţă de alţi pacienţi, dar nu cu ei? Binele general este 
principiul din care izvorăşte şi întrebarea dacă această 
persoană are abilităţile şi gândirea necesare pentru a fi 
psiholog cu drept de practică. 

Rolul de supervizor implică multiple obligaţii de promovare 
a stării de bine a celui supervizat şi a dezvoltării sale profe¬ 
sionale, de protejare a stării de bine a pacienţilor celui supervizat, 
obligaţia primordială a supervizorului fiind aceea de a proteja 
pacienţii şi viitorii pacienţi ai psihologilor pe care îi supervizează, 
chiar dacă acest lucru înseamnă să facă evaluări care pot duce la 
eşecul celui supervizat în obţinerea dreptului de liberă practică. 

Pregătindu-se pentru întâlnirea care urma, potenţialul 
supervizor a înţeles că trebuia_să fie deschis la posibilitatea că 
i-ar putea lipsi unele cunoştinţe importante despre cultura 
afro-americană. în acelaşi timp, el a considerat că un tratament 
adecvat pentru pacienţi impunea păstrarea unor limite mai 
stricte ale cadrului psihoterapeutic. Cu toate acestea, potenţialul 
supervizor a considerat că dezvoltase o structură de lucru prin 
care să analizeze limitele cadrului de lucru al psihologei pe care 
ar fi putut-o primi în supervizare. 

Această dilemă a apărut în situaţia în care psihologa care a 
solicitat supervizarea şi-a exprimat activ punctul de vedere. 

288 Probleme pot apărea şi atunci când psihologii aflaţi sub super¬ 
vizare nu-şi exprimă îngrijorările în faţa supervizorilor lor. Să 
luăm în considerare următorul exemplu: 

Un conflict cultural între supervizor şi psihologul supervizat 
în prima zi de stagiu, o psihologă americană de origine 
europeană le-a recomandat psihologilor pe care îi superviza 
să îi adreseze întrebări şi chiar să o contrazică pe parcursul 
supervizării. O psihologă japonezo-americană s-a simţit ofen¬ 
sată de acest îndemn din cauză că, în conformitate cu tradiţiile 
culturale şi normele sociale cu care ea era obişnuită, ar fi 
fost un comportament inadecvat din partea sa să pună la 
îndoială spusele unui superior. Simţea o mare anxietate ne- 
ştiind cum să-şi exprime opiniile faţă de supervizoarea sa 
într-o manieră directă. 

Putem considera că supervizoarea încerca să îi încurajeze pe 
psihologii pe care îi superviza să gândească pe cont propriu şi 
să-şi dezvolte o gândire mai critică. Dar pentru această psiho- 
terapeută în formare, încurajarea supervizoarei părea să aibă 
efectul opus. Supervizată s-a trezit confruntându-se cu o dilemă 
serioasă. Cultura sa de origine nu îi permitea să pună la îndoială 
în mod deschis opiniile unei persoane cu autoritate, şi în mod 
normal nici nu i-ar fi trecut prin minte vreodată să facă un ase¬ 
menea lucru; dar supervizoarea sa prezentase exprimarea în 
mod deschis a părerilor contradictorii ca pe o obligaţie ce ţinea 
de îndeplinirea rolului profesional de psiholog. Pentru psihologa 
practicantă părea că exprimarea deschisă a dezacordurilor faţă 
de supervizor era acum prezentată mai degrabă ca o normă pro¬ 
fesională dezirabilă, cu toate că nu îi fusese niciodată reprezentată 
aşa până atunci, pe parcursul formării sale profesionale. 

Stagiara a cerut o consultaţie cu un psiholog specialist, un 289 
american de origine japoneză care era familiarizat cu cultura ei 
de origine. El i-a sugerat să ceară cuvântul pentru câteva minute 
în supervizarea de grup pentru a explica valorile culturale japo¬ 
neze. în acea scurtă prezentare, psihologa stagiară a descris 
câteva aspecte ale culturii japoneze care le puteau fi de ajutor 
celorlalţi membri ai grupului pentru a înţelege dificultăţile pe 
care le întâmpina ea, inclusiv accentul pus pe ierarhie şi moda¬ 
lităţile adecvate prin care supervizaţii se puteau adresa super- 
vizorilor. Deşi nu s-a simţit confortabil să vorbească direct 
supervizoarei despre disconfortul său, ea a puhl să-şi comunice 
preocupările indirect prin această scurtă prezentare educaţională. 
Supervizoarea a înţeles şi i-a mulţumit pentru prezentare, atât 
public în cadrul întâlnirii de grup, cât şi în particular în prima 
lor şedinţă de supervizare individuală. Din fericire, rolurile 
profesionale ale supervizorilor şi supervizaţilor sunt suficient de 
flexibile astfel încât să poată pune în acord stiluri de relaţionare 
diferite din punct de vedere cultural. 

Supervizoarea se confrunta cu o sarcină de aculturaţie pri¬ 
vind comportamentul său ca formator. Obiectivul său primordial 
consta în a-i face pe psihologii supervizaţi să gândească critic şi 
independent. Cererea de a o contrazice era doar o simplă cale de 
a-i ajuta pe cei aflaţi în supervizare să atingă acest obiectiv. 

Când supervizoarea şi-a schimbat modul de gândire, ea a înţeles 
repede că putea folosi şi alte mijloace, cum ar fi întrebările socra¬ 
tice, pentru a o_.ajuta pe studenta sa nipono-americană să-şi 
dezvolte şi să utilizeze aceste abilităţi de gândire critică. 

Cele două exemple precedente prezintă situaţii de diversitate 
culturală a unor psihologi aflaţi în supervizare; următoarele 
două vor prezenta situaţii potenţate de diferenţele culturale sau 

290 de valori ale pacienţilor. Psihologii pot întâlni pacienţi care nu 
sunt occidentali şi care manifestă credinţe ce par să încalce stan¬ 
dardele moralităţii occidentale. De exemplu, unii pacienţi pot 
avea standarde privitoare la creşterea copiilor care par dure şi 
inacceptabile pentru culturile occidentale. Pot avea intenţia de a 
se angaja în căsătorii poligame, să poarte văluri, să lase în sar¬ 
cina părinţilor să aleagă cariera profesională pe care să o urmeze 
ei înşişi sau să se supună autorităţii unui părinte sau a unei rude 
mai în vârstă care pare să-şi exercite această autoritate în mod 
discreţionar şi în scopuri egoiste. 

Următorul exemplu este al unui pacient care împărtăşeşte 
multe dintre valorile care sunt întâlnite în mod obişnuit la 
americanii occidentalizaţi: 

O bonificaţie nesolicitată 

Un psiholog trata un pacient care imigrase recent din fosta 
Uniune Sovietică. Deşi costul terapiei era achitat de o terţă parte 
(un grup religios), pacientul i-a oferit terapeutului douăzeci de 
dolari la sfârşitul primei şedinţe. Psihologul a refuzat banii, 
spunând că serviciile sale erau achitate de altcineva şi a discu¬ 
tat acest aspect cu pacientul. La finalul celei de-a doua şedinţe, 
pacientul i-a oferit din nou bani, pe care psihologul din nou i-a 
refuzat. Câteva săptămâni mai târziu, când îşi făcea curăţenie 
în cabinet, psihologul a găsit bancnote de douăzeci de dolari 
îndesate între pernele divanului pe care stătea pacientul. Ce ar 
fi trebuit să facă psihologul cu aceşti bani? 

Psihologul abordase iniţial această problemă printr-o metodă 
educaţională şi încercase să folosească siutaţia pentru a-1 ajuta 
pe pacient să se adapteze la noile reguli sociale în maniera occi¬ 
dentală de gestionare a serviciilor profesionale. El i-a explicat că. 


SAMUELJ. KNAPP, MICHAEL C. GOTTLIEB, MITCHELL M. HANDELSMAN 



în culturile occidentale, asemenea bonificaţii nu erau necesare şi 29i 
că puteau fi con siderate chiar lipsite de etică. Dar nu reuşise să 
îl convingă pe pacient. 

Reflectând asupra acestei situaţii, psihologul a apelat la o 
consultaţie cu un psiholog ruso-american care fusese născut şi 
educat în fosta Uniune Sovietică. în această ţară corupţia şi mita 
erau obişnuinţe în acea perioadă, iar oamenii presupuneau în 
general că ar fi primit servicii de proastă calitate sau sub stan¬ 
darde dacă nu „ungeau" palmele funcţionarilor guvernamentali, 
furnizorilor sau specialiştilor care le furnizau orice fel de servicii. 
Pacientul nu făcea altceva decât ceea ce era adecvat şi de aşteptat 
în cultura sa de provenienţă. 

într-un asemenea caz, trebuia psihologul să returneze banii 
pacientului? în unele culturi, dăruirea de mici atenţii este un 
ritual anticipat în relaţiile sociale şi ar fi putut fi adecvată o mai 
mare flexibilitate în acceptarea acestor atenţii. Un aspect pe care 
este bine să-l analizăm în luarea deciziei de a accepta sau nu un 
cadou se referă la momentul în care acesta este oferit. De exem¬ 
plu, acceptarea unui cadou la finalul unei terapii ca expresie 
a aprecierii este un gest foarte diferit de primirea unui cadou la 
începutul terapiei, când pacienţii se aşteaptă să poată influenţa 
astfel natura relaţiei lor terapeutice. Alte aspecte se referă la 
valoarea cadoului, la diagnosticul pacientului şi semnificaţia 
cadoului respectiv (Knox, 2008). 

în mod ideal, psihologii ar putea lucra cu pacientul, ar putea 
explica obiceiurile americane cu privire la gestionarea bonifica¬ 
ţiilor şi astfel ar rezolva problema. Din nefericire, nu toate 
dilemele de acest fel se termină cu bine. în această situaţie, în 
ciuda tuturor eforturilor sale, psihologul nu a reuşit să-l con¬ 
vingă pe pacient să nu-i mai ofere favoruri băneşti. Psihologul 

292 credea că orice insistenţă din partea sa de a returna banii 
pacientului ar fi putut dăuna (ar fi încălcat principiul evitării 
daunelor şi Articolul 3.04 al APA). Se temea că pacientul s-ar fi 
simţit nerespectat şi jignit. Problema psihologului era agravată 
de relaţia culturală confuză pe tema dăruirii de atenţii în această 
situaţie. Darul fusese acordat cu intenţia de a mi tui, mai mult 
decât ca expresie a aprecierii. Până la urmă, psihologul a decis 
că putea echilibra cel mai bine principiile primatului stării de bine 
şi evitării daunelor donând acei bani organizaţiei care plătise tra¬ 
tamentul pacientului, şi chiar fără a-1 informa pe pacient despre 
destinaţia banilor şi nici organizaţia cu privire la sursa acestora. 

în interacţiunile cotidiene există o tendinţă naturală de a face 
inferenţe cu privire la persoane (şi pacienţi) sub influenţa fac¬ 
torilor demografici, biografici sau culturali. Totuşi, psihologii nu 
trebuie să presupună că pacienţii lor sunt îndreptăţiţi să pună în 
practică tot felul de obiceiuri sau să îşi menţină anumite sisteme 
de credinţe doar din cauza moştenirii lor etnice, religioase, 
rasiale, a statutului socioeconomic sau a altor factori. Mai mult, 
culturile sunt rareori rigide şi monolitice; deci, psihologii pot 
avea adeseori un anumit grad de libertate etică în anumite zone 
(Knapp şi VandeCreek, 2007). 

Psihologii care se străduiesc să devină competenţi cultural au 
adeseori resurse disponibile (de exemplu, oportunităţi de a se 
consulta cu colegi specialişti) care să îi ajute să rezolve dilemele 
cu care se confruntă. De asemenea, ei pot fi buni ascultători şi 
pot fi capabili să discute cu pacienţii lor şi să genereze soluţii 
care să pună în acord preocupările şi perspectivele ambelor 
părţi. De exemplu, dacă au suficiente cunoştinţe despre cultura 
pacienţilor lor, psihologii pot iniţia cu mai multă încredere, 
arătându-se curioşi şi respectuoşi, discuţii prin care să ceară 

informaţii cu privire la factori specifici care le-ar putea afecta 293 
comportamentul şi îşi pot recunoaşte cu mai puţină teamă igno¬ 
ranţa. Să luăm următorul exemplu; 


„Metoda chinezească" de educare a copiilor 
Un consilier al unei şcoli publice a sesizat serviciul de 
protecţie a copilului când a început să suspecteze un abuz 
asupra unui elev. Cu toate că ancheta nu a reuşit să găsească 
dovezi ale abuzului suspectat asupra copilului, funcţionarul de 
la protecţia copilului i-a cerut familiei, de origine chinezo-ame- 
ricană, să apeleze la serviciile unui psiholog. La prima şedinţă, 
părinţii s-au prezentat foarte defensivi, pretinzând că ei îşi 
creşteau copiii după „metoda chinezească". 

Chiar şi fără complicaţiile aspectelor culturale, mulţi pacienţi 
devin defensivi când le sunt criticate metodele de creştere a 
copiilor. Ei pot fi de două ori mai sensibili dacă au impresia că 
psihologii îi judecă sau le denigrează tradiţiile culturale. In acest 
exemplu, un psiholog rezonabil ar ţine minte comentariul pri¬ 
vitor la „metoda chinezească", dar înainte de a o discuta ar aduna 
mai multe informaţii cu privire la experienţa generală a pa¬ 
cienţilor săi şi s-ar manifesta cu interes şi respect faţă de tra¬ 
diţiile lor, încercând să găsească zonele de interferenţă între cele 
două culturi. 

La suprafaţă, se pare că sarcina psihologului de a promova 
starea de bine a copilului intră în conflict cu respectul faţă de 
autonomia părinţilor în creşterea copiilor proprii după metodele 
adecvate originii lor culturale. Percepţia unui conflict cultural 
este bazată pe credinţa că părinţii americani de origine asiatică sunt 
dominatori (ca reflecţie a credinţei lui Kong Fu-zi [Confucius] în 


Dileme etice tn psihoterapie ■ Justiţia socială 



294 virtutea iubirii faţă de părinţi sau xiao) sau poate sunt adepţi 
ai metodei de „parentali ta te de tip tigru", de atingere de către 
copii a unor standarde de înaltă performanţă şcolară şi obedienţă 
ridicată faţă de părinţi, chiar dacă aceste metode au un grad de 
severitate aflat la limita abuzului fizic şi psihic (Chua, 2011). 

Psihologul competent cultural ştie că metodele de creştere a 
copiilor practicate de americani de origine asiatică variază în 
mod substanţial; cercetările nu demonstrează o prea largă 
răspândire printre americanii asiatici a adoptării metodelor 
extrem de severe sau abuzive de creştere a copiilor (Kim, Wang, 
Orozco-Lapray, Shen şi Murtuza, 2013). Cu toate că mulţi ameri¬ 
cani de origine chineză ar putea valoriza ascultarea şi reuşitele 
şcolare mai mult decât americanii de origine europeană, sunt 
puţini acei americani chinezi care demonstrează o preferinţă clară 
penfru metoda tigru de educare a copiilor (Way şi alţii, 2013). 

Chiar dacă părinţii pot avea credinţe culturale diferite cu 
privire la creşterea copiilor, psihologii competenţi din punct de 
vedere cultural pot găsi flexibilitate în sistemul de credinţe al 
familiei. De exemplu, acele culfuri asiatice aflate sub influenţa 
tradiţiei lui Kong Fu-zi pun un accent puternic pe iubirea faţă 
de părinţi, pe ascultarea în faţa autorităţii şi pe respectul faţă de 
părinţi, în mod deosebit faţă de taţi. Cu toate acestea, iubirea 
faţă de părinţi nu necesită ascultarea absolută în toate circum¬ 
stanţele. în tradiţia confucianistă, exercitarea iubirii faţă de 
părinţi este mai nuanţată decât cred de obicei x:ei ce privesc din 
afară. Dacă un părinte acţionează în mod inadecvat, atunci copiii 
îi pot cere cu respect părintelui lor să îşi schimbe comporta¬ 
mentul. De exemplu, unul dintre învăţaţii confucianişti din 
antichitate, M encius (1976), a făcut următoarea afirmaţie: „Dacă 
un tată are un fiu care refuză ordinele sale greşite, el va fi salvat 

de la comiterea unor greşeli grave. Când ordinul este greşit, un 295 
fiu trebuie să îşi refuze tatăl" (p. 529). Mai mult, membrii unei 
familii au obligaţii reciproce. Taţii au obligaţia corelativă de a-şi 
iubi copiii şi cel mai bun control asupra copiilor pe care îl pot exer¬ 
cita părinţii constă în a fi ei înşişi exemple morale (Haberman, 

1998) şi modele de comportament virtuos. Respectul pentru 
autoritatea părintească în culturile asiatice nu înseamnă o auto¬ 
rizare a cruzimii părinţilor faţă de copii. 

Departe de a ataca sau denigra tradiţiile confucianiste, psiho¬ 
logii pot promova starea de bine a familiilor ajutându-le să 
acţioneze în cadrul acelor tradiţii. Ei îi pot ajuta pe copii să în¬ 
ţeleagă cum se pot arăta respectuoşi faţă de părinţii lor şi îi pot 
ajuta pe părinţi să îşi îndeplinească obligaţiile faţă de copii, fiind 
exemple de moralitate pentru aceştia. 

în exemplul precedent, tatăl a proclamat că el îşi creştea copi¬ 
lul după „metoda chinezească", conform căreia ascultarea şi 
respectul faţă de părinţi sunt importante şi „tata ştie mai bine". 
Psihologul sensibil la aspectele culturale nu a contrazis această 
afirmaţie, ci a recadrat credinţele dintr-o perspectivă mai cons¬ 
tructivă: „Un tată bun pune întotdeauna pe primul loc interesul 
copiilor săi" (a se vedea Chen şi Davenport, 2005). Astfel, el 
a păstrat discuţia în contextul tradiţiilor confucianiste. Pro¬ 
cedând astfel, el a recadrat conversaţia, transformând-o dintr-o 
discuţie contradictorie într-una cooperantă. 

Eforturile de găsire a unui teren comun de discuţie cu pacien¬ 
ţii cu provenienţă culturală diferită pot să nu aibă întotdeauna 
succes. Astfel, dacă un părinte cu origine culturală diferită de 
cea a psihologului îşi tratează copilul cu o severitate neobiş¬ 
nuită sau o justifică bazându-se pe credinţele sale culturale, iar 
eforturile de a găsi puncte comune (sau o alternativă moralmente 

296 acceptabilă) eşuează, considerăm că este potrivit să permitem 
prevalenţa unui principiu etic general, cum ar fi primatul stării 
de bine, asupra respectului faţă de valorile culturale prezentate 
de părinţi. în asemenea cazuri, poate fi necesar ca psihologul să 
fie mai directjn abordarea părinţilor copilului, aducându-le la 
cunoştinţă conţinutul prevederilor legale în vigoare şi obligaţia 
psihologului de a informa autorităţile competente în anumite 
circumstanţe. Această abordare poate fi neplăcută, dar nu 
întotdeauna a face lucrul corect ne face şi să ne simţim bine. 

Pacienţi cu principii morale diferite 

Aşa cum am descris în Capitolele 2 şi 8, psihologii pot — şi 
adeseori trebuie — să intervină atunci când pacienţii fac sau 
ameninţă să facă lucruri care pot vătăma alte persoane, cum ar 
fi abuzarea copiilor sau atacarea cuiva. în asemenea cazuri, 
obligaţiile psihologilor de a respecta autonomia pacienţilor lor 
în luarea propriilor decizii nu pot prevala asupra binelui social 
general şi/sau obligaţiilor lor legale şi morale de a proteja 
persoane terţe identificabile. în mod similar, psihologii trebuie 
să intervină, cu asertivitate dacă este necesar, atunci când un 
pacient exprimă o ameninţare serioasă şi credibilă de a-şi face 
rău sieşi (primatul stării de bine prevalează asupra respectului 
faţă de autonomia pacientului). 

Dar cum pot psihologii să răspundă atunci când pacienţii se 
angajează în comportamente care par chestionabile din punct de 
vedere moral, chiar dacă nu par să dăuneze niciunei a treia 
persoane sau lor înşişi? Uneori, psihologii pot întâlni pacienţi 
care nu sunt mulţumiţi de comportamentul lor sau care au 
pulsiuni nedorite, despre care psihologul crede că sunt normale. 

benigne sau chiar sănătoase. De exemplu, un pacient poate căuta 297 
ajutor pentru a scăpa de sentimentele de atracţie sexuală faţă de 
persoane de acelaşi sex. Cu toate că psihologul poate fi un sus¬ 
ţinător al homosexualităţii, 43% din populaţia generală consi¬ 
deră că homosexualitatea este greşită din punct de vedere moral 
(Saad, 2010). Sau un pacient îşi poate exprima furia faţă de copi¬ 
lul său care a decis să aibă la rândul lui un copil fără a fi căsătorit. 

Chiar dacă psihologul poate considera că aceasta este o opţiune 
rezonabilă, 44% din publicul larg consideră că a avea copii în 
afara căsătoriei este greşit din punct de vedere moral (Saad, 2010). 
în mod similar, psihologii care cred în căsniciile egalitariste pot 
întâlni pacienţi care au o imagine paternalistă asupra căsniciei. 

Sau, psihologii care aprobă relaţiile sexuale de iubire între adulţi 
care consimt, chiar şi în afara căsniciei pot întâlni paciente care 
vor cu tărie să rămână virgine până la căsătorie. 

Alteori, psihologii pot întâlni pacienţi care sunt mulţumiţi de 
comportamentul lor, dar pentru psihologi comportamentele 
respective ale pacienţilor suscită probleme morale. Psihologii 
care tratează pacienţi cu comportamente îndoielnice din punct 
de vedere moral pot avea sentimente variind de la uşor dezacord 
până la dezgust. Pentru psihologi, opţiunea de încetare imediată 
a relaţiei psihoterapeutice din cauza acestor dezacorduri poate 
fi prea impulsivă. Trebuie cel puţin să le recomande acelor 
pacienţi să se adreseze specialiştilor celor mai potriviţi pentru 
ei în cazul în care psihologii consideră că tratându-i ei înşişi, 
sentimentele proprii ar putea afecta tratamentul. Mai mult, în¬ 
cetarea imediată a terapiei poate fi o strategie de separare atunci 
când psihologii acţionează pe baza reacţiilor şi valorilor lor per¬ 
sonale, uitându-şi obligaţiile profesionale. Trimiterile premature 
sau grăbite către alţi specialişti pot reprezenta şi ele strategii de 

298 asimilare dacă psihologii se străduiesc să se conformeze literei 
Codului Etic al APA, dar nu reuşesc să ia în considerare nece¬ 
sitatea de a simţi compasiune faţă de alţi oameni. 

Strategiile de integrare le permit psihologilor să îşi încor¬ 
poreze compasiunea cu obligaţiile lor profesionale. Cu excepţia 
cazului în care există un risc serios de vătămare fizică a unor 
persoane terţe sau a propriei persoane, considerăm că respectul 
faţă de autonomia pacientului le impune psihologilor să se stră¬ 
duiască să onoreze viziunea pacienţilor lor asupra lumii, inclusiv 
credinţele religioase sau culturale ale pacienţilor, fără a încerca 
să le impună credinţele lor proprii (nonterapie). Numim această 
atitudine psihoterapie nonjudicativă, atitudine care nu le cere 
psihologilor să îşi abandoneze propriile credinţe. Mai degrabă, 
aceasta este doar o restricţie pentru acei psihologi care încearcă 
să folosească psihoterapiile ca mijloace de schimbare a cre¬ 
dinţelor şi comportamentelor „imorale" ale altora atunci când 
acele credinţe nu sunt relevante pentru terapie. 

Psihoterapia nonjudicativă nu înseamnă că psihologii trebuie 
să accepte orice spun pacienţii. Ei ar putea, şi trebuie, să angajeze 
în mod activ pacienţii în discuţii cu privire la credinţele lor şi la 
implicaţiile acelor credinţe asupra stării lor de bine pe termen 
lung. De ex^plu, o pacientă poate arăta atât de mult respect faţă 
de partener în relaţia sa maritală, încât această atitudine să con¬ 
tribuie la o depresie majoră şi să conducă la comportamente 
autodefensive. Dată fiind severitatea vătămării, psihologul ei 
poate pune sub semnul întrebării acele părţi din credinţele ei cu 
privire la căsnicie care susţin această tulburare emoţională. Pro¬ 
cesul efectiv de chestionare a credinţelor poate fi nuanţat însă şi 
implică manifestarea grijii şi compasiunii faţă de pacientă. 

respectând viziunea pacientei asupra lumii şi onestitatea faţă de 299 
noi înşine, recunoscând ale cui nevoi sunt împlinite. 

Desigur, este legitimă cererea psihologilor ca pacienţii să îşi 
exploreze şi să reanalizeze alegerile lor majore de viaţă. Dacă o 
pacientă declară că vrea să-şi schimbe orientarea sexuală, atunci 
este în întregime legitim (şi într-adevăr dezirabil) să discute în 
terapie care sunt priorităţile ei, obiectivele, alternativele şi valo¬ 
rile morale. Psihologii conştiincioşi se vor informa cu privire la 
cercetările ştiinţifice privitoare la terapia de reorientare (dovezile 
privind eficienţa ei sunt slabe, iar ceea ce se povesteşte despre 
această metodă indică faptul că poate fi chiar dăunătoare; APA, 

2009). Implicarea propriilor judecăţi în menţinerea unui echilibru 
între susţinerea şi contrazicerea pacienţilor poate fi o manevră 
delicată — unii pot spune că este chiar murdară. De exemplu, 
psihologii care le cer pacienţilor să îşi exploreze natura rolurilor 
lor în cadrul unei căsnicii trebuie să fie conştienţi de propriile 
motivaţii din spatele acestei cereri; există riscul ca psihologii să 
se lase conduşi de propriile lor judecăţi morale în evaluarea im¬ 
pactului dăunător al credinţelor pacienţilor lor. Aceşti psihologi 
ar trebui să se întrebe dacă şi-ar consuma tot atâta timp şi ener¬ 
gie pentru a „ajuta" şi alţi pacienţi, ale căror opţiuni sunt mai 
concordate cu propriul lor sistem de credinţe. „Hai să analizăm 
această decizie. Ce credeţi dumneavoastră despre ea?" este o 
întrebare pe care psihologii ar putea fi mai înclinaţi să o ad re.se/, i* 
atunci când tendinţele pacientului diferă de preferinţele lor 
proprii. Este de asemenea o întrebare pe care psihologei pol li 
nevoiţi să şi-o adreseze propriei persoane. Seopnl .u e-.ioi m 
trebări şi discuţii însă trebuie să fie întoldiMiin.i .i|nloiiil (hii 
pacienţilor în evaluarea situaţiilor proprii de vi.iţă şi 'ii.ihilin .» .i 

300 în orice decizie majoră de viaţă, indiferent care ar fi valorile 
psihologului. 

în mod similar, psihologii pot întâlni persoane care au emoţii 
mixte cu privire la atracţia pe care o resimt faţă de acelaşi sex, 
din cauză că aceste sentimente contravin credinţelor lor reli¬ 
gioase. Este potrivit, în general, ca psihologii să adreseze în mod 
respectuos întrebări, astfel încât pacienţii să-şi poată stabili o 
metodologie pentru reconsiderarea acestor credinţe religioase. 
Poate fi educativă pentru pacienţi cu privire la efectul fatal al 
homofobiei internalizate, informarea pacienţilor despre cerce¬ 
tările realizate cu privire la bazele biologice ale atracţiei faţă de 
acelaşi sex, sau punerea lor în contact cu persoane sau lideri 
religioşi care nu văd niciun conflict între credinţă şi homo¬ 
sexualitate (Lasser şi Gottlieb, 2004). în sfârşit, psihologii tre¬ 
buie să respecte totuşi deciziile pe care le iau pacienţii lor, chiar 
dacă acest lucru înseamnă ca pacienţii să ajungă la concluzia că 
atracţia faţă de persoane de acelaşi sex este inacceptabilă, întru¬ 
cât încalcă credinţele lor religioase cele mai profunde. Obiectivele 
terapeutice sunt acelea de a maximiza independenţa „permiţând 
pacientului să decidă cu privire la scopul final al găsirii propriei 
identităţi şi să trăiască deplin conform orientării sale sexuale" şi 
„să îşi integreze interesele de orientare sexuală într-un stil de 
viaţă ales de pacientul însuşi" (APA, 2009, p. 6). Scopul este acela 
de a-i ajuta pe pacienţi să-şi prioritizeze obiectivele şi valorile 
(Yarhouse şi Beckstead, 2007). 

Să analizăm conflictul ce poate apărea dacă un psiholog ar fi 
trebuit să trateze o pacientă care fusese de acord să se supună 
unei căsătorii aranjate de părinţii săi cu un soţ care crede în rolul 
submisiv al femeilor în căsnicie. Chiar dacă femeia pune pro¬ 
blema deciziei de a se căsători ca subiect al terapiei sale, rolul 

psihologului nu este acela de a o convinge pe pacientă să nu fie 30i 
de acord cu aranjamentul marital, ci de a o ajuta să ia decizii pe 
baza propriilor ei valori şi priorităţi. 

Strategiile distale de optimizare a calităţii pot fi utile aici. 

Deşi psihologii nu pot anticipa toate problemele pe care le-ar 
putea întâmpina, este prudent din partea lor să anticipeze pro¬ 
blemele obişnuite, inclusiv confruntarea cu pacienţi care au 
stiluri de viaţă sau credinţe care i-ar putea ofensa. De asemenea, 
o strategie distală poate fi aceea de a avea o reţea de colegi pe 
care să se poată baza atunci când apar probleme etice dificile 
(Crowley şi Gottlieb, 2012; W.B. Johnson, Bamett, Elman, Forrest 
şi Kaslow, 2013). 

Consilierea nonjudicativă este importantă chiar şi atunci când 
psihologii tratează pacienţi care par să împărtăşească aceleaşi 
credinţe ca ei, din cauză că acordul sau asemănarea între 
psiholog şi pacient poate favoriza distorsiunile emoţionale sau 
cognitive. De exemplu, întrucât un pacient valorizează unele 
credinţe cu care şi psihologul este de acord, acesta ar putea pre¬ 
supune că pacientul respectiv este un om bun sau că preţuieşte 
şi alte credinţe cu care este de acord psihologul. Consecinţa este 
că psihologilor le plac aceşti pacienţi, iar aparenta similaritate de 
credinţe şi valori poate masca diferenţe reale determinante 
pentru problemele cu care pacienţii se prezintă în terapie. Drept 
rezultat, psihologii îşi pot impune din neatenţie propriile lor 
valori asupra pacienţilor. Să luăm următorul exemplu: 

O enoriaşă cucernică 

Un psiholog fusese de acord să trateze pentru depresie o 
pacientă, descrisă de către preotul ei ca fiind „pioasă şi profund 
ataşată de religia ei". Psihologul a urmat tratamentul pornind 

302 de la presupunerea că pacienta împărtăşea angajamentul 
psihologului faţă de catolicismul conservator şi a integrat în 
mod activ în tratament practici religioase. Terapia nu mergea 
bine. In realitate, pacienta avea îndoieli serioase cu privire la 
multe elemente ale doctrinei catolice şi ar fi preferat o abordare 
terapeutică mai seculară. 

Ar fi fost mai bine ca psihologul să fi realizat propria sa eva¬ 
luare, să fi ascultat cu mai multă atenţie ce spunea pacienta când 
aceasta îşi descria problemele şi să lucreze într-o manieră mai 
colaborativă cu ea pentru a stabili când şi mai ales dacă să inte¬ 
greze practici religioase în terapie. Acest exemplu demonstrează 
posibilul efect fatal pe care îl poate avea distorsiunea de con¬ 
firmare. Psihologul, pe bună dreptate, se poate să fi interpretat 
afirmaţiile confuze sau ambivalenţe ale pacientei în lumina 
comentariului făcut de preot cu privire la devoţiunea ei — pier¬ 
zând astfel oportunitatea de a evalua într-un mod mai cuprin¬ 
zător natura problemelor ei. 

Din propriile lor religii, etici sau culturi morale de origine, 
psihologii pot aduce o varitate de atitudini religioase în practica 
lor.^^ Ca urmare a experienţelor lor din relaţiile familiale şi 
sociale, unii pot fi de părere că religia (şi politica) sunt subiecte 
tabu în relaţiile reverenţioase. Ca urmare, ei pot evita opor¬ 
tunităţile de a discuta aspecte religioase în terapie. Alţi psihologi 
pot avea origini religioase care pun accent pe factori precum 


“ Părţi din materiaiul care urinează sunt adaptate după „Ethical Responses When 
Patients' Religious Beliefs Appear to Harm Their Well-Being" (Răspunsuri etice 
când credinţele religioase ale pacienţilor par să dăuneze stării lor de bine), de S. Knapp, J. 
Lemoncelli şi L. VandeCreek, 2010, în Professional Psychology: Research and Practice, 41, 
pp. 405-412. Copyright 2010, American Psychological Association. 

prozelitismul sau discutarea textelor biblice, ceea ce îi face să fie 303 
mai înclinaţi să accentueze aspectele religioase în cadrul terapiei. 
Amândouă tendinţele pot fi integrate atâta timp cât accentul 
terapeutic este pus pe nevoile pacientului, aspect inerent al cul¬ 
turii psihologiei şi psihoterapiei. 

într-o manieră similară cu aceea recomandată pentru 
pacienţii diferiţi cultural, psihologii trebuie să îşi asculte cu mai 
multă atenţie pacienţii care prezintă diferenţe de religie, să 
identifice conflictele care apar, să analizeze alternativele pe care 
le pot accepta ambele părţi şi să valorizeze unicitatea expe¬ 
rienţelor pacienţilor lor, acceptând în acelaşi timp faptul că şi 
credinţele religioase, la fel ca orice alte credinţe, pot fi multi- 
faţetate, multideterminate, nuanţate şi fluide. Psihologii care se 
străduie să capete o anumită sensibilitate religioasă sau spi¬ 
rituală îşi pot angaja pacienţii într-un dialog respectuos 
(ascultare şi vorbire) cu o mai mare încredere în ei înşişi, întru¬ 
cât ar fi suficient de competenţi ca nivel de cunoştinţe despre 
religie pentru a putea pune întrebări cu privire la factorii ce ar 
putea influenţa comportamentul pacienţilor sau tocmai pentru 
că ei sunt conştienţi că ştiu doar atât cât să-şi admită ignoranţa 
şi să adopte o atitudine de curiozitate şi respect faţă de pacient. 

Psihologii care nu sunt familiarizaţi cu o anumită religie pot 
supraestima măsura în care o anumită credinţă sau practică 
reprezintă psihopatologie. In asemenea cazuri, psihologii ar 
putea supradiagnostica boli mentale pe baza clasificării drept 
simptome a unor credinţe care pentru un anumit grup religios 
sunt benigne sau normative. Psihologii care se străduiesc să 
devină mai respectuoşi, mai curioşi şi mai competenţi din punct 
de vedere religios sunt mai puţin înclinaţi să facă asemenea erori 
(Vieten şi alţii, 2013). 

304 Atitudinile antireligioase le pot fi dăunătoare pacienţilor 
atunci când psihologii încearcă să îşi impună propriile valori. De 
exemplu, creştinii practicanţi nemulţumiţi de terapeuţii nereli- 
gioşi povestesc adeseori că le-au fost „neînţelese, subapreciate 
sau ridiculizate" credinţele (Cragun şi Friedlander, 2012, p. 380). 
Mulţi pacienţi creştini conservatori ezită să apeleze la terapie de 
teamă că terapeuţii nu le vor respecta credinţa (Wetherbee, 2006; 
Worthington şi Scott, 1983). Din fericire, cei mai mulţi pacienţi 
religioşi au descoperit că terapeuţii lor nereligioşi sunt nonjudi- 
cativi şi au tendinţa de a răspunde bine la terapie. Discutând 
despre experienţa sa pozitivă de lucru cu o terapeută nereli- 
gioasă, o pacientă a afirmat că a apreciat atitudinea lipsită de 
prejudecăţi a acesteia: „Am simţit că era foarte respectuoasă şi 
era atentă la ceea ce spuneam eu. Şi nu am simţit nicio clipă că 
mi-ar fi devalorizat credinţa sau că m-ar fi judecat în vreun fel" 
(Cragun şi Friedlander, 2012, p. 384). 

în mod similar, să ne imaginăm situaţiile în care credinţele 
proreligioase ale psihologului pot fi la fel de dăunătoare pentru 
unii pacienţi. Un psiholog poate crede că pacientul are o obli¬ 
gaţie derivată din principiile religioase de a ierta o persoană care 
i-a făcut rău sau psihologul poate crede că pacienţii vor simţi 
mai puţină anxietate sau suferinţă dacă adoptă o anumită 
viziune asupra vieţii bazată pe religie. Totuşi, astfel de psihologi 
trebuie să reflecteze cu privire la posibilitatea ca aceste credinţe 
personale puternice să-i determine să îşi ignore obligaţia de a 
respecta autonomia pacientului. Pacienţii care nu sunt religioşi 
se aşteaptă şi ei să le fie respectate credinţele în aceeaşi măsură 
ca şi cei religioşi. 

Psihologii sensibili sub acest aspect pot găsi punctele de 
flexibilitate din sistemul de credinţe şi religie al pacienţilor lor. 

Cele mai multe sisteme de credinţe fac distincţia între preceptele 305 
fundamentale şi cele care pot fi aplicate discreţionar. Cu toate că 
apartenenţa la o religie poate (cel puţin aparent) presupune 
aderenţa la anumite credinţe-cheie, membrii adepţi ai unei religii 
pot avea totuşi puterea de a decide asupra multor aspecte. De 
asemenea, unele sisteme religioase nu sunt monolitice; ele includ 
adeseori suficient spaţiu de libertate cu privire la multe aspecte. 
Problemele care din afară par a fi dogmatice sau simpliste sunt 
adeseori interpretate în manieră mult mai nuanţată în interiorul 
sistemului de credinţe respectiv. De exemplu, unii psihologi pot 
reacţiona exagerat la afirmaţia unui creştin conservator cu 
privire la faptul că Biblia îi porunceşte soţiei să se supună soţu¬ 
lui. Creştinii conservatori inteligenţi citesc acelaşi comandament 
cu sensul în care le cere şi soţilor să îşi iubească soţiile. Printre 
mulţi creştini conservatori, accentul se pune mai mult pe obli¬ 
gaţia reciprocă decât pe o ierarhie unidirecţională. Astfel, psiho¬ 
logii care aud un pacient spunând că o soţie trebuie să se supună 
soţului ei trebuie să exploreze comentariul mai în profunzime şi 
să discearnă dacă pacientul favorizează o relaţie maritală inco¬ 
rectă sau dacă interpretează ceea ce spune doar ca parte a unei 
relaţii care implică respectul şi îngrijirea reciproce. 

Să analizăm un exemplu în care o credinţă religioasă pare să 
afecteze funcţionarea psihologică bună şi să vedem dacă ar fi 
posibilă evitarea unui conflict între două principii etice generale: 


Un pacient depresiv 

La începutul unei terapii, un pacient cu depresie majoră 
a spus că era condamnat să ajungă în iad din cauză că, printre 
alte păcate, luase în deşert numele Domnului, lucru care este 
un păcat ce nu poate fi niciodată iertat. 

306 La prima privire, un psiholog cu mai puţină experienţă ar fi 
putut vedea imediat această afirmaţie ca pe o manifestare a unui 
conflict între primatul stării de bine a pacientului şi respectul 
faţă de dreptul pacientului de a face alegeri în mod autonom şi 
de a trăi conform credinţelor sale religioase. Un psiholog mai 
puţin abil poate decide grăbit că doar unu din cele două prin¬ 
cipii etice generale trebuie să prevaleze şi ar contrazice imediat 
credinţa religioasă. Psihologul ar putea căuta opinii şi declaraţii 
ale unor autorităţi religioase care să contrazică interpretarea 
pacientului. Un teolog ar putea argumenta, însă, că ar fi fost 
ilogic ca lisus să fi vrut să spună acest lucru la modul literal, căci 
lisus nu ar fi putut oferi în acelaşi timp posibilitatea de izbăvire 
de toate păcatele întregii umanităţi, dar în acelaşi timp să îi 
condamne pe oameni pentru un păcat atât de specific (mai ales 
pentru un păcat care nu este deloc clar definit). Teologul ar 
putea argumenta, astfel, că pasajul se referă de fapt la o stare de 
permanentă înstrăinare de Dumnezeu. 

Un psiholog mai abil, în schimb, a înţeles că o abordare a 
conflictului de valori în această fază a terapiei putea fi prema¬ 
tură. în cazul prezentat, psihologul a decis să abordeze problema 
indirect, pornind de la ideea că distanţa cea mai scurtă între 
două puncte nu este întotdeauna o linie dreaptă. 

Pacientul s-a prezentat iniţial cu o depresie majoră şi a folosit 
pasajul biblic pentru a-şi dovedi propria lipsă de valoare. Pri¬ 
vind prin lentilele depresiei, el interpreta acest pasaj ca pe o 
condamnare absolută şi fără compromis. La acest moment, 
pacientul nu avea nevoie de o lecţie de teologie. în schimb, 
îi putea fi de folos o analiză a contextului social şi emoţional în 
care erau exprimate aceste credinţe. 

Psihologa care îl trata a ocolit comentariul (dar l-a ţinut minte) 
şi s-a concentrat pe alte aspecte ale vieţii personale legate de 
depresie, cum ar fi moartea unui frate şi dificultatea de adaptare 
la un nou loc de muncă foarte solicitant. Pe măsură ce pacientul 
a putut profita de oportunitatea de a-şi trăi doliul în umbra 
morţii celui apropiat şi şi-a dezvoltat strategii de ajustare la noul 
loc de muncă, cogniţiile depresive au început să se schimbe. Mai 
târziu în terapie, pe măsură ce depresia sa a început să se ame¬ 
lioreze, pacientul şi-a exprimat uimirea faţă de propria sa in¬ 
terpretare a acelui pasaj biblic şi faţă de propria sa respingere 
faţă de iubirea şi susţinerea lui Dumnezeu. 

In acest caz, pacientul şi-a schimbat credinţa destul de repede, 
cel mai probabil pentru că depresia sa s-a ameliorat. Psihologa 
care îl trata a înţeles că uneori credinţele religioase personale 
sunt fluide şi dinamice, că pot varia în funcţie de starea de dis¬ 
poziţie a pacientului şi pot evolua sau se pot maturiza în timp. 
Nu întotdeauna credinţele generează dispoziţia (în acest caz, de¬ 
presia); uneori dispoziţia creează credinţa sau cel puţin creează 
condiţiile care favorizează acceptarea credinţei depresogene. 

Chiar dacă pacienţii nu adoptă credinţe mai productive în 
mod spontan, psihologii trebuie să evite distorsiunile şi ten¬ 
dinţele de reacţie exagerată la afirmaţii ce par a fi credinţe dis- 
funcţionale sau dăunătoare. Deseori pacienţii exprimă într-o zi 
o credinţă care poate fi dăunătoare, iar în ziua următoare una 
mai puţin dăunătoare (sau viceversa). Poate că factorii situaţio- 
nali specifici au determinat o interpretare utilă într-o anumită 
situaţie, dar acei determinanţi, utilizaţi într-o anumită etapă, nu 
au mai fost prezenţi într-o nouă etapă. De asemenea, nu este 
neobişnuit ca pacienţii să aibă credinţe contradictorii sau diz- 
armonice de sorginte religioasă, la fel cum oamenii pot avea 

308 credinţe contradictorii sau dizarmonice în orice alte arii ale vieţii 
lor. Adesea, când psihologii pot fi conştienţi de distorsiunile şi 
prejudecăţile proprii, ei pot furniza un mediu de rezonanţă care 
să îi ajute pe pacienţi să reflecteze la credinţele lor sau să 
găsească forţa de a înţelege faptul că şi credinţele pot varia în 
timp, în funcţie de circumstanţe sau de dispoziţia pacientului. 
Când trec prin stări de criză şi depresie, pacienţii pot adopta 
sisteme de credinţe primitive şi rigide din punct de vedere psiho¬ 
logic, care se pot schimba pe măsură ce anxietatea şi depresia 
slăbesc în intensitate. 

Credinţa că sunt pedepsiţi este un exemplu de adaptare reli¬ 
gioasă negativă, care-i poate descuraja pe oameni să-şi trateze 
problemele. Dimpotrivă, adaptarea religioasă pozitivă se con¬ 
centrează asupra lui Dumnezeu în rolul de partener care îi ajută 
pe oameni în eforturile lor de a-şi depăşi problemele (Capanna, 
Stratta, Collazzoni şi Rossi, 2013). La un anumit nivel, orice efort 
de a schimba credinţa religioasă depresogenă poate fi construit 
ca un efort de modificare a credinţelor religioase ale pacientului 
(prin acestea înţelegând credinţa lui specifică la un moment 
dat). La un alt nivel însă, orice efort de a schimba credinţa reli¬ 
gioasă depresogenă poate fi văzut şi ca un efort de a armoniza 
gândirea curentă a pacienţilor cu filonul principal al tradiţiei lor 
religioase, lucru ce încurajează adaptarea lor religioasă pozitivă. 

Pargament (2007) afirma că este permisă sau chiar dezirabilă 
abordarea inflexibilităţii spirituale când aceasta este dăunătoare 
pentru pacienţi. Rareori se întâmplă ca această abordare să im¬ 
plice o contrazicere verbală directă a unei credinţe. Mai degrabă, 
abordările au loc în mod indirect, prin tehnici de susţinere a 
pacienţilor să reflecteze asupra credinţelor şi efectelor acestora 
asupra comportamentului sau sentimentelor lor şi asupra 

măsurii în care credinţele respective îi susţin sau îi împiedică să 309 
îşi realizeze obiectivele. Recomandarea generală constă în a 
începe cu intervenţii mai puţin intruzive (Pargament, 2007). 
Scopul nu este acela de a ataca religia în general sau religia spe¬ 
cifică a pacientului, qi de a aborda acele aspecte ale religiei care 
par să-i aducă cele mai mari deservicii pacientului. 

La fel ca în cazul altor multe probleme etice, unor psihologi 
le poate fi dificil să aplice această recomandare. în cazul pa¬ 
cienţilor cu religii diferite, unii terapeuţi mai liberali sau mai 
puţin religioşi ca orientare personală sau adepţi ai egalitarismului 
de toate tipurile se pot confrunta cu dificultăţi de aculturaţie 
atunci când analizează suprapunerea credinţelor de bază ale 
diferitelor tradiţii religioase. Totuşi, pe măsură ce psihologii îşi 
explorează propriile credinţe, distorsiuni şi prejudecăţi pentru a 
practica o metodă nonjudicativă, ei vor face paşi mari către 
obiectivele aspiraţionale ale eticii pozitive. 

Postfaţă 


Pornim de la ipoteza că toţi (sau teoretic toţi) psihologii şi 
psihoterapeuţii doresc să facă tot ce le stă în puteri pentru a-şi 
ajuta pacienţii. Scopul nostru în scrierea acestei cărţi este acela 
de a-i ajuta pe psihologi să-şi atingă obiectivele utilizând trei 
modele — luarea deciziilor pe baza principiilor etice, strategiile 
de optimizare a calităţii şi modelul aculturaţiei etice — atunci 
când se confruntă cu situaţii dificile în care răspunsurile optime 
sunt neclare. Deşi suntem optimişti şi încrezători în ceea ce 
priveşte practica psihologiei, recunoaştem şi faptul că psiho¬ 
terapia prezintă uneori enigme, probleme şi dileme care nu au 
răspunsuri facile. Strategiile pe care le propunem îi pot ajuta pe 
psihoterapeuţi nu doar să gândească aceste probleme într-o 
manieră consecventă cu preceptele lor etice, ci şi să evite con¬ 
duite care i-ar putea expune la măsuri disciplinare. 

Pe lângă prezentarea celor trei modele utile, am încercat să 
punem în evidenţă pe parcursul acestei cărţi importanţa 
ancorării deciziilor într-o filosofic etică generală, practicând 
autoreflecţia şi încercând să construim o comunitate alături de 
alţi psihoterapeuţi cu gândire asemănătoare. Uneori modalitatea 
de implementare a acestor strategii este la fel de importantă ca 
decizia însăşi de a le implementa. 

312 Acest scurt volum abordează doar câteva dintre aplicaţiile 
acestor modele. Sperăm că cititorii vor reflecta pe marginea 
acestei lucrări, vor îmbunătăţi modelele pe care le prezentăm 
aici (sau vor propune ei înşişi alte modele) şi vor extinde 
numărul situaţiilor în care aceste modele pot fi aplicate. 

